AGATA CHIFOR 


IMAINARYL SACAV 


LA ORADOA 


ŞI BAROC 


ÎNTRE TRADIȚIE BIZANTINĂ 


A 


EDITURA ARCA 
ORADEA - 2008 


AGATA CHIFOR 


IMaciNaRYL SACAV 
LA ORADVA 


ÎNTRE TRADIȚIE BIZANTINĂ ŞI BAROC 


EDITURA ARCA 
ORADEA - 2008 


Ilustraţia copertei: Pictură religioasă din bisericile orădene 


Descrierea CIP a Bibliotecii Naţionale a României 
CHIFOR, AGATA 

Imaginarul sacru la Oradea: între bizantin şi 
baroc/ Agata Chifor.-Oradea: Arca, 2008 


ISBN 978-973-1881-18-8 


7.034.7(498 Oradea) 


Coperta şi tehnoredactare: www.notjustelick.com 
Fotografii: Alexandru Szabo 


Tipar: Metropolis SRL 
Oradea, str. Nicolae Jiga 31 
Tel./Fax: 0259-472640 
Tel.: 0729-845 160 
metropolis(ardsor.ro 


Carte apărută cu sprijinul financiar al Consiliului Judeţean Bihor 


https://biblioteca-digitala.ro 


CUPRINS 


PREFAŢĂ (MARIUS PORUMB)... eee eunuc ea ea ee 5 
CONSIDERAȚII PRELIMINARE... m. ceneaeeeeaa E, 
ARHETIPURI FIRISTICE ce ci eee Creta eta a oa cata ua 12 
II. REPREZENTĂRI MARIALE ....nee nana aaa a ae 37 


III. TRADIȚIE BIZANTINĂ ŞI INFLUENŢE BAROCE: 
BISERICA “SF. ARHANGHELI” -VELENŢA (1769-1779)... 59 


IV. NAȚIUNE ŞI CONFESIUNE: BISERICA CU LUNĂ (1784-1790)... 67 


V. ARTĂ RELIGIOASĂ ȘI ISTORIE NAȚIONALĂ 


ÎN PICTURA PARACLISULUI EPISCOPIEI ORTODOXE cecene ceea 85 
VI. BISERICA ORTODOXĂ “SFÂNTA TREIME”(1693-1722)........cce caca 99 
VII. “IZVORUL TĂMĂDUIRII”- BISERICA SPITALULUI (1934-1937)............ 107 
VIII. CORNELIU BABA-CAPELA “ÎNVIERII DOMNULUI"(HAȘA Ş) ............ 119 
IX. SIMBOLISM CROMATIC - BISERICA ALBASTRĂ (1938-1952)................ 131 
X. IPOSTAZE ALE SF. NEPOMUK... nenea aaa a 145 
ÎNTRE TRADIȚIE BIZANTINĂ ȘI BAROC... aceea ace 153 
BIBLIOGRAFIE SELECTIVĂ. ..........eceeeceeoeece eee aaa ceeace ae 156 
ARSI RACI ec 00 eat IE lada 80 aia atu ăi a ta ata aaa ot 162 


https://biblioteca-digitala.ro 


https://biblioteca-digitala.ro 


Frefată, 


Cunoscută pentru preocupările sale privind arta secolului al XVIII-lea, 
prin publicarea unui important număr de studii în reviste de specialitate, 
dar şi prin editarea unui remarcabil volum intitulat Oradea barocă, apărut 
în 2006 la Editura Arca, tânăra cercetătoare Agata Chifor, doctor în istorie 
al Almei Mater Napocensis şi muzeograf la marele muzeu bihorean, îşi 
îndreaptă atenţia, în paginile de față, asupra imaginarului sacru orădean, 
parcurgând teme şi cicluri iconografice, din diferite medii religioase, o 
fastuoasă călătorie culturală şi ecumenică. 


Itinerarul, pe care îl propune autoarea, porneşte, cum era firesc, de la 
prezentarea unor arhetipuri hristice sau de la reprezentările mariale, 
parcurgând apoi aspecte ale unor interferenţe culturale şi religioase, Tara 
Crișurilor şi Oradea având încă din vechime o vocaţie ecumenică, românii 
împreună cu alte neamuri conviețuind aici într-o paşnică şi luminoasă 
comuniune creştină sau interetnică. 


În ambianța orădeană din a doua jumătate a secolului al XVIII-lea şi din 
primele decenii ale secolului următor, autoarea descoperă numeroase 
interferenţe între lumea ortodoxă şi cea catolică, care se resimt în 
iconografie, concepţie stilistică, realizare tehnică, pictorii fiind adesea 
înfăptuitorii unui ecumenism spiritual şi artistic. 


Paginile de istorie românească se împletesc cu istoria religioasă, edificii 
precum Biserica ortodoxă din Velenţa sau Biserica cu Lună, au o valoare 
emblematică, fiind adevărate simboluri ale luptei pentru afirmarea 
identității naţionale. Pictura murală sau iconică, din bisericile menţionate, 
reflectă şi consemnează cu discreţie anumite momente importante ale 
istoriei noastre. 


https://biblioteca-digitala.ro 


6 Agata Chifor 


Tezaurul artistic orădean păstrează valoroase opere de tinerețe ale 
marelui pictor Corneliu Baba, autorul iconostasului şi al picturii murale din 
Capela Haşaş. Studiul referitor la pictura religioasă a lui Corneliu Baba 
din capela menţionată prefigurează prezentarea şi analiza unor valoroase 
realizări ale artei religioase contemporane din ambianța orădeană. 


În încheiere se cuvine să subliniem valoarea deosebită a patrimoniului 
cultural artistic orădean, a monumentelor sale istorice, dar şi a celor 
înălțate în vremuri mai recente. 


Cu pasiune şi erudiție autoarea a dedicat acestui tezaur artistic paginile 
de față, ce cuprind concluziile unei cercetări complexe şi competente, 
dezvăluind specialiştilor şi publicului iubitor de frumos remarcabile 
realizări artistice ale trecutului şi ale prezentului ce merită a fi cunoscute şi 
admirate. În acest context ne reamintim şi citlăm din lucrare un sugestiv 
fragment de pisanie: “Binecuvântează Doamne şi sfințeşte pe cei ce iubesc 
podoaba Casei Tale”. 


Prof. univ. dr. MARIUS PORUMB 
Membru corespondent al Academiei Române 

CONSIDERAȚII PRELIMINARE 


Creaţie arhitecturală şi plastică, spațiul sacru nu poate fi separat de simbolistica 
religioasă-metafizică pe care o ilustrează. Astfel, în spiritualitatea creştină Biserica a 
fost şi este locul cel mai sacru, Casa /ui Dumnezeu, în care El este mereu prezent. Loc 
special de întâlnire al omului cu Dumnezeu, cu sine însuşi şi cu semenii, Biserica 
creştină tradițională ne introduce într-o ambianță specifică în care arhitectura, pictura, 
sculptura și decorația arhitecturală sunt profund marcate de semnificaţii spirituale- 
existenţiale. 

Sfera reprezentărilor proprii sacrului se constituie prin intermediul imaginaţiei 
simbolice. Prin ea omul depăşeşte raportarea la realitățile fizice, apropiindu-se de 
perceperea lumii invizibile, suprasensibile. Referindu-se la semnificația simbolului în 
arta religioasă, Mihail Diaconescu afirma: “Prin intermediul simbolului, arta religioasă 
transcede cotidianul, proiectează sufletul, imaginația şi trăirea noastră spre realitățile 
profunde de dincolo de aparența sensibilă”. 

Subordonându-și arta, Biserica a adaptat-o finalității mesajului religios, 
consolidând legătura dintre Cuvânt și Imagine. Ca artă sacră, teocentrică, arhitectura şi 
pictura religioasă exprimă coborârea lui Dumnezeu în creație. Formele ei de expresie 
reflectă un conținut simbolic ale cărui coordonate sunt identice: orientarea 
credinciosului spre realitatea lumii divine, supraumane, crearea unei atmosfere de 
mister, contemplație, reculegere. Imaginea religioasă, indiferent de caracterul ei 
(icoană, pictură de altar, pictură murală) are şi un scop practic: ea orientează şi 
ordonează mentalul şi imaginarul credinciosului, permițându-i să vizualizeze faptele, 
pildele, revelaţiile descrise în textul biblic. Arta creștină, la fel ca orice artă religioasă, 
constituie un suport pentru credincios ajutându-l să-şi ridice gândurile de la planul 
terestru şi realitățile materiale spre cele spirituale. 

Astfel, finalitatea reprezentărilor şi simbolurilor constă în faptul că ele facilitează 
vizualizarea divinului, a existenței supranaturale, delimitând un spațiu tainic de 
meditaţie, contemplaţie şi comunicare, o ambianță adecvată cultului şi închinării. Aşa 
cum afirma Mihaela Palade în lucrarea O posibilă erminie arhitecturală: “Lăcaşul de 
cult, prin orientarea spaţială ca şi prin programul său iconografic, prin toate formele de 
manifestare ale artei sacre, caută să imprime omului un sens, acela către Dumnezeu” ? 
Prin excelenţă loc de manifestare a sacrului, ea a avut şi are în continuare menirea de a 


' Mihail Diaconescu, Prelegeri de estetica ortodoxiei, Vol II, Ipostazele artei, Ed. Porto- 
Franco, Galaţi, 1996, p. 277 
2 Mihaela Palade, O posibilă erminie arhitecturală, Bucureşti, 2004, p.153 

contribui la sacralizarea omului şi a întregii creații. În întreaga artă creştină figurativă, 
răsăriteană şi occidentală, lisus Hristos şi mama sa, Maria, au fost personajele biblice 
cel mai frecvent reprezentate, dominând din punct de vedere al semnificației 
programul iconografic. Astfel, ei apar nu numai în ciclurile cu scene inspirate din 
propria viață, ci și în cadrul unor reprezentări autonome concretizate în câteva tipuri 
iconografice distincte.Oferind Invizibilului o formă vizibilă, arta religioasă a recurs la 
diferite modalități pentru figurarea plastică a transcendentului.” În pictura religioasă 
orădeană întâlnim atât interpretări derivate din tradiția artei bizantine, uneori cu unele 
influențe occidentale (baroce), cât şi tipologii iconografice proprii mediului catolic. 

În mediul românesc ortodox şi greco-catolic programul iconografic s-a dezvoltat în 
strânsă legătură cu serviciul liturgic şi semnificația simbolică a fiecărui spațiu al 
bisericii.* În ciuda variațiilor programului iconografic, întâlnim aceleași tipologii 
fundamentale atunci când e vorba de evidenţierea plastică a semnificației sacre a 
spaţiului. Astfel, afirmarea unei viziuni personale, mai independente, supuse variațiilor, 
în stilul picturii bisericeşti răsăritene se manifestă de obicei în iconografia pronaosului, 
respectiv a pereților naosului. Părțile cele mai sacre ale bisericii, cele care sugerează 
imanenţa transcendentului (absida altarului, cupola, bolta bisericii, iconostasul) respectă 
în cel mai înalt grad prescripțiile Erminiilor. În cultul ortodox altarul şi-a păstrat până în 
zilele noastre o sfinţenie de sine stătătoare, accesibilă doar celor consacrați. 

Cupola bizantină “închipuie cerurile și Raiul” şi reuneşte în jurul Pantocratorului 
cele 9 cete ale Puterilor netrupeşti, în funcţie de ierarhia acestora: Tronurile, Heruvimii, 
Serafimii, Domniile, Puterile, Stăpâniile, Începătoriile, Arhanghelii şi Îngerii, fiinţe 
dematenializate, de natură exclusiv spirituală, ce stau în proximitatea Providenței, 
aducându-i slavă neîncetată. Biserica şi prin intermediul ei Creaţia întreagă este 
transfigurată de Lumina divină, ale cărei raze pătrund printre ferestrele înguste ale 
tamburului cupolelor. Această atmosferă, amestec de mister şi apropiere în raport cu 
credinciosul, l-a determinat pe Lucian Blaga să afirme că viziunii spirituale şi 
arhitecturale bizantine îi este specifică ideea “Transcendentului care coboară”, cu o 
direcţie de sus în jos, care vine în întâmpinarea credinciosului pentru a-şi face simțită 
prezența“. Pomind de la arhetipul celebrei Biserici “Sf. Sofia”, el consideră sofianismul 
ca un sentiment propriu ambianţei spaţiale a bisericii ortodoxe, în care omul se simte ca 
un fel de receptacol al unei “transcendenţe coborâtoare”. Cupola bizantină misterioasă, 
dar şi accesibilă, mult mai apropiată de scara dimensiunii umane decât alte stiluri, 
simbolizează ordinea şi înțelepciunea divină coborâtă asupra Creaţiei şi oferă 
sentimentul unei spațialități cosmice în care psihicul omului nu se dizolvă, ci simte 
protecția divină. Spre deosebire de preferința pentru semiobscuritate ca mijloc de a 
favoriza meditaţia sau comuniunea cu planul divin (ex. capelele bisericilor baroce), arta 
de tradiție bizantină se bazează pe un “misticism al luminii neterestre, de origine divină: 
care îndreaptă gândul spre lumina originară creată de Dumnezeu cu primul Cuvânt €. 


i Jean-Jacques Wunenburger, Sacrul, Ed. Dacia, 2000 

* Mihaela Palade, op. cit., p.36 

i L.Blaga, Religie şi spirit, Sibiu, Ed. Dacia Traiană, 1942, p. 129 

* Jdem, Trilogia culturii, Ed. Minerva, Bucureşti, 1985, p. 232-233 

Altarul, iconostasul, pictura în frescă, cuvintele ritualului divin şi muzica psaltică, 
moaştele, tămâia, lumânările sunt integrate în cadrul liturgic şi definesc, la rândul lor, 
o sacralitate specifică cultului bizantin. Ele participă la sacralizarea spațiului şi a 
omului, contribuind la refacerea legăturii dintre Dumnezeu şi Creaţie.” 

Urmând tiparele artei bizantine, frescele din bisericile ortodoxe ale Oradiei recurg la 
deformări ale proporțiilor corpului pentru a exprima şi la nivel corporal spiritualizarea 
personajelor. Ochii măriți, mâinile cu degetele lungi şi subțiri contribuie la impresia de 
dematerializare. Corpul, vizibil în reprezentări ca Botezul sau Răstignirea Domnului, este 
ascetic, transfigurat de intensitatea trăinii spirituale. Prin intermediul figurii umane, pictura 
creștină răsăriteană redă prototipuri ale ființei duhovniceşti, care şi-a redobândit prin 
credință și sacrificii, puritatea spirituală originară. Și în cazul sfinților, chipurile, expresia 
feței, gestunile şi postura corpului reflectă smerenia, pacea lăuntrică, iar în cazul profeților - 
vizionarismul, intuiţia, cunoaşterea tainelor divine. Arta răsăriteană, cu solide tradiţii 
monastice, exprimă pregnant latura spirituală a personajelor, starea pregnantă de 
transfigurare datorată Duhului Sfânt şi cucerită prin virtuțile credinței, rugăciunii 
neîncetate, îndelungii răbdări. Ele par “forme receptive, statice” în care se reflectă liniştea, 
împăcarea cu sine, harul divin, certitudinea mântuirii şi a vieţii de dincolo“. Caracterul 
predominant static al redării sfinților corespunde cel mai bine sacrului, exprimând în plan 
artistic fenomenul de izolare şi distanțare specific monahismului. Astfel, sfântul artei 
răsănitene nu are nevoie să fie figurat în relaţie cu alte ființe, pentru că adevărata sa menire, 
nu se desăvârşeşte în această lume?. 

În pictura orădeană, în mediul catolic, întâlnim câteva din principalele arhetipuri 
ale artei devoționale baroce cum sunt cele care ilustrează cultul marial, Sf. Familie, 
reprezentări dramatizate ale Patimilor, scene de devoțiune, martiriu și extaz mistic ale 
sfinților, respectiv scene de apoteoză. Prezenţa acestora corespunde procesului de 
reformă iconografică prin care catolicismul din etapa Contrareformei a încercat să 
ofere o alternativă convingătoare la iconoclasmul Reformei. Temele şi maniera de 
tratare corespund finalității picturii religioase baroce, aceea de a implica privitorul în 
"sfera spațială psihologică creată de opera de artă”, de a facilita comunicarea 
planurilor terestru-celest prin conţinutul scenelor reprezentate.!0 Spre deosebire de 
hieratismul şi caracterul predominant static al reprezentărilor de factură răsăriteană, 
stilul baroc pune accent pe dinamismul spaţial. Sfinţii, redați frecvent în scene de 
extaz mistic sau apoteoză, sunt surprinşi într-un moment al mişcării ascensionale spre 
Împărăția cerurilor. Solemnitatea maiestuoasă și vizibilitatea cupolelor bizantine, prin 
ale căror ferestre se strecoară misterios razele soarelui, simbolizând Lumina divină, 
este înlocuită în stilul baroc prin ample compoziții iluzioniste în /rompe /'oeil, viziuni 
dinamice ale planului celest, imagini ale Raiului, locul firesc pentru scenografia 
barocă a apoteozelor sfinte. Spre deosebire de reprezentarea îngerilor în arta bizantină, 
întotdeauna înveșmântaţi, arta barocă redă frecvent, atât în pictură, cât şi în decorația 


7 Mihaela Palade, op.cit, p. 190 
* L Blaga, Trilogia culturii, p. 242 
”T. Vianu, Estetica, Ed. Fundaţiei Regele Mihai, Bucureşti, 1945 


103. R. Martin, Barocul, Ed. Meridiane, 1982, p. 109 

sculpturală, tipologia îngerului-copil, purti, fără veşminte, temă preluată de creştinism 
din arta sarcofagelor romane târzii. În calitatea de slujitori și mesageri divini, ei ţin în 
mâini atribute ale sfinților, cununi sau ramuri de palmier ce ilustrează răsplătirea 
divină a sacrificiului. Atunci când e prezent, drapajul veșmintelor purtate de îngeri 
contribuie la impresia de mişcare a corpului, integrându-se firesc în scenografia 
teatrală a gesturilor şi poziţiilor. Lucrările baroce reflectă o imagistică proprie artei 
devoționale. Marcată de practicile devoţionale iezuite, arta barocă avea menirea de a 
facilita credincioşilor vizualizarea invizibilului. Astfel, Rosario Assunto afirmă că 
finalitatea reprezentărilor baroce era aceea de a aboli moartea ca negare a vieţii în 
toate aspectele sale, de a oferi o imagine veridică și convingătoare a lumii nevăzute. 

O altă finalitate a picturilor de altar, conformă cu mistica iezuită o constituia 
funcția educativă, moralizatoare dar şi mistică a imaginii, care prin recursul la 
mijloace persuasive (trompe 'oeilul, patetismul gesturilor şi expresiilor, suprapunerea 
planurilor uman-divin) trebuia să amplifice comuniunea vizuală, mentală și afectivă cu 
faptele de devoțiune, martiriu, dramă, miracol, extaz mistic şi apoteoză. În cazul 
picturii baroce transfigurarea spirituală a chipurilor este redată prin accentuarea 
expresiei faciale, exprimând o preferință pentru experiențele spirituale ieşite din 
comun, ca extazul mistic şi viziunea. Căutând detaliul dramatic, arta barocă îşi 
propune să impresioneze credinciosul, să-l convertească la credință prin intensitatea 
emoțională a imaginilor. În contrast cu pictorul bizantin, artistul baroc se adresează 
mai întâi laturii umane, emoţionale şi impresionabile a credinciosului, în intenția de a 
crea o punte de legătură între planurile uman şi divin. Din aceeaşi intenție, arta barocă 
exploatează toate mijloacele naturaliste în ceea ce priveşte redarea corpului, a 
clarobscurului şi a perspectivei. Prilej pentru meditaţie, pentru transcederea 
cotidianului şi transpunerea mentală în universul revelaţiei şi al miracolului, picturile 
religioase baroce ofereau modele de credință şi sacrificiu, invitând privitorul să 
trăiască emoțional conținutul reprezentărilor, respectiv să se conformeze lui lisus şi 
sfinților ca arhetipuri ale creștinismului. 

Afirmarea barocului în spațiul românesc ortodox nu a atras după sine modificări 
dogmatice sau liturgice. Comunitatea ortodoxă alcătuită din români, sârbi şi greci a 
rezistat presiunilor catolicismului, preluând barocul ca o nouă formulă decorativă, ca 
pe un stil la modă în epoca respectivă. Influențele baroce s-au reflectat și în sfera 
picturii bizantine, au atins mai puţin sfera tematică (cu excepția temei Încoronarea 
Fecioarei de către Sfânta Treime), însă au determinat interpretarea inovatoare a unor 
teme tradiționale proprii artei răsăritene. Se poate remarca în acest sens interpretarea 
occidentalizantă a icoanelor împărăteşti ale Mântuitorului şi Maicii Domnului, prin 
plasarea persoanelor sfinte în registrul celest sugerat prin nori şi capete de îngeri, 
interpretarea patetică şi naturalistă a Coborării de pe cruce, încercarea de a surprinde 
reacțiile psihologice ale apostolilor în Cina cea de Taină, spaţializarea icoanelor prin 
peisaje şi interioare reale, interpretarea unor teme biblice în maniera unor scene de 
pen, caracterul portretistic al chipurilor, naturalețea gesturilor, fluența drapajului, 


WR, Assunto, Universul ca spectacol, Bucureşti, Ed. Meridiane, 1983, p. 163 

sugestia mişcării şi a volumului. Iconostasele româneşti din secolul al XVIII-lea şi 
prima jumătate a secolului al XIX-lea reflectă dialogul artelor răsăriteană şi 
occidentală în cadrul căruia tradiționalismul tematic lasă loc unor inovaţii la nivelul 
limbajului formal. Respectând dispunerea în registre şi tipologia prescrise în erminii, 
pictorii angajați de comunitatea ortodoxă şi-au însuşit maniera picturală a barocului, 
deschizând calea naturalismului şi a umanizării în arta tradițională bizantină. 

Un exemplu relevant pentru importanţa pe care a avut-o iniţial respectarea tradiției 
iconografice răsăritene în cadrul Bisericii greco-catolice îl constituie primul iconostas al 
Catedralei “Sf. Nicolae” din Oradea, transferat la Biserica “Sf.Arhangheli” din Vadu 
Crişului după incendiul din 1836. Istoricului de artă Marius Porumb îi revine mentul de 
a fi identificat acest iconostas!? şi de a fi pus în evidență respectarea programului 
iconografic bizantin. Lipsa elementelor occidentale era în acea epocă (a doua jumătate a 
sec. al XVIII-lea) un argument în favoarea menținerii identităţii confesionale. 

Dacă în cazul monumentelor catolice se poate vorbi de transpunerea unor planuri, 
tipologii şi teme specifice lumii catolice, în mediul românesc a fost necesară o 
conformare față de exigenţele şi tradiţiile artistice ale comunităţii şi comanditarilor. 
Adoptarea barocului de către români a coincis cu lupta pentru afirmare culturală şi 
națională, fiind în contextul epocii iozefine un mijloc de exprimare a pretenției 
românilor la egala îndreptăţire confesională. Conformându-se tendințelor la modă în 
secolul al XVIII-lea, mediul ecleziastic românesc a adaptat barocul tipologiei 
tradiționale a bisericii-sală prevăzută cu un singur tum (Biserica ortodoxă din cartierul 
Velenţa, Biserica cu Lună, Biserica “Sf. Nicolae”). Asimilat în mediul ecleziastic 
românesc, acest tip corespundea cel mai bine mijloacelor, exigențelor şi posibilităţilor 
provinciale. Influenţa barocului s-a exprimat prioritar la nivelul articulării decorative a 
fațadelor, expresivitatea barocă făcându-şi loc în cadrul decoraţiei sculptate în lemn a 
iconostaselor, amvoanelor şi stranelor. 

O caracteristică a mediului românesc o constituie simbioza dintre fondul structural 
bizantin, limbajul decorativ al barocului târziu, ecouri ale rococoului şi 
neoclasicismului. Morfologia barocă apare mai ales în cadrul decoraţiei somptuoase a 
mobilerului bisericesc prin volute, altemanța de curbe şi contracurbe, medalioane 
ovale, pictură cu imitație de marmură. Originalitatea afirmării barocului în mediul 
ecleziastic românesc rezidă în caracterul pregnant decorativ al manifestănii stilului. 
Barocul "decorativ" ilustrat de bisericile româneşti se integrează în ambianța 
arhitecturală a epocii în cadrul unei originale sinteze cu fondul structural bizantin. 
Concluziv, tipologia planimetrică tradițională, respectarea în ansamblu a programului 
iconografic bizantin în realizarea iconostaselor, conferă o notă de specificitate 
națională afirmării barocului în mediul românesc. 

Indiferent dacă aparțin spiritualităţii răsăritene sau occidentale, operele de artă 
religioasă din interiorul monumentelor eclaziastice orădene contribuie la crearea unei 
ambianţe specifice actului liturgic, căruia îi revine un rol privilegiat în medierea 
comuniunii dintre planurile uman-divin. 


' Porumb, Marius, Un valoros ansamblu de pictură şi sculptură de la Vadu Crișului, în Acta 
Musei Napocensis, XXI, 1984, p. 561-564 

În ceea ce priveşte reprezentarea lui lisus, în arta orădeană de factură răsăriteană 
predomină variantele inspirate de tipul Pantocratorului, temă ce constituie cheia de 
boltă a programului iconografic bizantin. Chipul autoritar, maiestuos al lui /isus- 
împărat ceresc, stăpân şi judecător al universului, cel care „deschide cerurile”, domină 
cupolele bisericilor ortodoxe, exprimând concepţia hristologică ce stă la baza 
programului iconografic. 

Tot în conformitate cu prescripțiile Erminiilor, în altar, locul cel mai încărcat de 
sacralitate, e redat Hristos-ul Euharistic prin Cina cea de Taină, aluzie la instituirea 
Euharistiei în Joia dinaintea Patimilor, iar în proscomidie prin Hristos-Emanuel în 
potir, referire la misterul și actualizarea acesteia. Euharistia instituită de Iisus în Joia 
dinaintea Patimilor a inspirat astfel o bogată iconografie avînd în centru persoana 
Mântuitorului: Cina cea de Taină, lisus în potir, Împărtăşania apostolilor. Singur 
sau înconjurat de apostoli, EI îşi oferă trupul ca hrană spirituală credincioşilor. Aceeaşi 
semnificație euharistică apare în Cina de la Emaus, în care lisus înviat este 
recunoscut de discipoli după gestul frîngerii pâinii. 

lisus-Mare Arhiereu, redat frecvent în altar, este prototipul şi modelul preotului 
oficiant, simbolizând participarea specială a preoților la sacerdoțiul lui Hristos. 

Mântuitorul stâpâneşte diferitele spaţii ale bisericii de tradiţie bizantină, în funcție 
de cele trei demnități ale Sale: Profet, Impărat şi Arhiereu. În pronaos e înfățișat ca 
Emanuel, numele din profeţiile mesianice; în naos, pe cupola centrală lisus apare ca 
Pantocrator, Împărat ceresc și Stăpân al universului, iar în altar, în Dumnezeiasca 
Liturghie şi Împărtășania apostolilor- ca Mare Arhiereu. 

Picturile de altar şi sculpturile consacrate lui lisus în mediul catolic orădean 
ilustrează adesea reprezentări patetice ale Răstignirii ce pun accent pe suferința 
umană şi destinul tragic al Mântuitorului. În perioada de afirmare a barocului şi a 
Contrareformei recursul la elemente naturaliste în redarea suferinței, a martiriului a 
avut un scop persuasiv, urmărind impresionarea privitorului prin caracterul patetic şi 
dramatic al scenelor. În această direcție se încadrează Răstignirea realizată de pictorul 
sârb Teodor Ilici Cesliar. 

Prin intermediul unor pictori influențați de baroc, interpretările de acest gen au 
influenţat şi arta iconostaselor româneşti, unde întâlnim interpretări patetice, de influență 
occidentală ale Coborării de pe cruce (Biserica ortodoxă "Sf. Arhangheli”din cartierul 
Velenţa, Biserica cu Lună, Biserica “Sf. Nicolae”). 

Hristos Pantocrator 


Redat în centrul cupolelor bizantine, după triumful împotriva iconoclasmului, în 
sec. al IX-lea, este în arta răsăriteană chipul văzut “al lui Dumnezeu cel nevăzut”, cu 
care se confundă. Reprezentarea reflectă dogma formulată prin Crezul de la Niceea 
referitoare la consubstanţialitatea de esență sprituală dintre Tată şi Fiu. Unitatea de 
esență spirituală a persoanelor Sfintei Treimi face posibilă identificarea iconografică a 
chipului lui lisus cu imaginea Azorțiitorului (Pantocrator), creator al cerului şi al 
pământului, în conformitate cu primele două mărturisiri de credință ale Crezului.!” 
Astfel, tipologia Pantocratorului este o sinteză iconografică a doctrinei creştine, 
reflectând mărturisirea de credință ortodoxă bazată pe “dumnezeirea” deplină, 
egalitatea persoanelor Sfintei Treimi, respectiv dubla natură, divino-umană a 
Mântuitorului. Aşa cum afirma Mihail Diaconescu, specific teologiei răsăritene este 
faptul că vede în lisus Hristos nu numai pe Mântuitor, ci şi Logosul Creator prin care 
toate lucrurile au fost făcute.!* 

Traducere a expresiei ebraice Domnul atotputernic, termenul de Pantocrator e o 
aluzie la omniprezența, omniscienţa şi atotputernicia divină. Reprezentat tradițional în 
centrul cupolei bisericilor ortodoxe sau pe unitatea de boltă corespunzătoare acesteia, 
la bisericile fără turlă (Biserica cu Lună), Pantocratorul derivă dintr-un arhetip vechi 
cu originea în pictura catacombelor, iar apoi în mozaicurile artei paleocreştine. Redat 
bust, cu barbă şi nimb crucifer, chipul lui Hristos are o frumuseţe gravă, hieratică, o 
prestanţă ce reflectă ipostaza de Împărat ceresc omniprezent, atotputernic şi pe aceea 
de Judecător al întregului univers la cea de-a doua venire a Sa. Olimpic, autoritar, 
hieratic, lisus binecuvântează cu o mână, iar cu cealaltă arată Evanghelia. Literele a şi 
d ce încadrează nimbul exprimă faptul că persoana sa reuneşte începutul şi sfârşitul, 
drumul parcurs de omenire de la Creație până la Judecata de Apoi. 

Situată în cel mai înalt punct al bisericii, în centrul crucii descrise de planul 
acesteia, imaginea domină programul iconografic bizantin, reflectând cultul 
hristocentric al Bisericii ortodoxe. Acest Dumnezeu de maiestate, Tată şi Fiu totodată, 
înconjurat de aureola slavei divine este o moştenire a artei bizantine, influențând şi 
reprezentările occidentale, îndeosebi în arta romanică.'S 

Tema trimite şi la mărturisirea de credinţă a creştinilor, care în timpul persecuțiilor 
ordonate de unii împărați romani, contestau cultul imperial, afirmând că pentru ei lisus 
este singurul Împărat şi Domn.!* După oficializarea creștinismului, convingerea în 
atotputernicia şi supremaţia absolută a Mântuitorului asupra lumii laice s-a putut 
materializa și în plan artistic. Împrumutând aluzii din vestimentația imperială 


13 Cred într-unul Dumnezeu, Tatăl- Atotțiitorul, Creatorul cerului şi al pământului, văzutelor 
tuturor şi nevăzutelor Şi într-unul Domn lisus Hristos, Fiul lui Dumnezeu, unul născut care din 
Tatăl s-a născut mai înainte de toți vecii, /umină din lumină, Dumnezeu adevărat din 
Dumnezeu adevărat ...Cel ce este de o ființă cu Tatăl ,, 

4 Mihail Diaconescu, Prelegeri de estetica ortodoxiei, Vol 1, Teologie şi estetică, Ed. Porto- 
Franco, Galaţi, 1996, p.101 

15 Jacques le Goff, Civilizaţia Occidentului medieval, Bucureşti, 1970, p.222 


1 “Toată puterea mi-a fost dată în cer și pe pământ”, Matei , XXVIII, 18 

bizantină, iconografia religioasă a creat un nou tip de suveranitate spirituală specific 
creştinismului, concretizat în imaginea severă, dar și îndurătoare a Pantocratorului. 
Din înaltul cerului Bisericii, Hristos Pantocrator binecuvântează fiecare credincios 
care intră în Casa Domnului. El veghează şi stăpânește asupra Creaţiei și a Lumii 
întregi, întărind promisiunea făcută apostolilor: “Și iată că Eu sunt cu voi în toate 
zilele, până la sfârşitul veacului”.!” Înscris într-un medalion circular de lumină divină, 
lisus e redat în slava celei de-a doua veniri, a Împărăției Sale, care “nu e din această 
lume”. 

lisus Pantocrator apare atât pe cupolele bisericilor orădene (Biserica “Izvorul 
Tămăduirii”, Biserica Albastră, Capela Hașaş etc.), cât şi pe bolți sau tavane, în zona 
corespunzătoare locului unde ar trebui să se afle cupola (ex. la Biserica cu Lună, 
Paraclisul Episcopiei Ortodoxe Oradea, Biserica ortodoxă “Sfânta Treime”) şi într-o 
variantă specifică, în cadrul icoanelor împărăteşti. Indiferent de cromatică şi maniera 
de redare, specifică fiecărui artist, Pantocratorul are aceeaşi tipologie frontală, 
expresia gravă, solemnă, cu nimb crucifer poleit. Pictat pe fond de aur sau pe albastrul 
cerului, El este înveşmântat după moda antică în tunică şi mantie imperială; cu dreapta 
face gestul de binecuvântare a credincioşilor, iar în stânga ține Evanghelia Noului 
Testament. Tronând ca împărat ceresc în centrul cupolei, simbol al bolţii celeste, El 
este încadrat în medalionul rotund al slavei, încadrat de culorile curcubeului 
(Planşa I. a,b,c). Dacă în cazul cupolelor, chipul Pantocratorului e înconjurat de 
cercurile concentrice ale ierarhiilor îngereşti, la reprezentările de pe bolți, respectiv 
tavane, portretul e încadrat de chipurile celor patru evanghelişti, între care se află 
heruvimi şi serafimi. Autoritar, sever sau blând, uman, chipul Său exprimă “măreţia 
divină întrupată într-o ființă omenească desăvârşită”!?. 


Hristos Emanuel 


Tema îl reprezintă pe lisus-copil sau adolescent, redat bust, fără barbă, cu nimbul 
circular crucifer, cu o mână face gestul binecuvântării, iar cu cealaltă ține un rotul. 
Imaginea, ce apare frecvent în pronaos (Biserica ortodoxă “Sfânta Treime”, Biserica cu 
Lună, Capela Haşaş) trimite la Jisus-Emanuel al profețiilor mesianice, fiind o ilustrare a 
numelui divin Emanuel (“cu noi este Dumnezeu”) şi exprimând relația de continuitate 
dintre Vechiul şi Noul Testament. Pentru a întări aspectul de revelație divină al numelui 
Mântuitorului, adesea El este înconjurat de cele patru ființe simbolice descrise în 
Apocalipsa lui loan. În această ipostază apare și în pronaosul Bisericii cu Lună, unde Lisus- 
copil, redat bust în cadrul unui medalion circular pe fond azuriu, e încadrat de cele patru 
ființe apocaliptice prevăzute cu aureole și aripi: Înger, acvilă, taur şi leu (Planşa II. a.). O 
frumoasă reprezentare a temei apare pe tavanul pronaosului de la Biserica ortodoxă 
“Sfânta Treime”. Jisus Emanuel binecuvântează cu mâna dreaptă, iar în stânga ţine 
Evanghelia deschisă pe care se văd literele a şi 4. Portretul său, cu trăsătunle unui 
adolescent, este plasat pe un fundal presărat cu stele poleite și încadrat în triunghiul 
simbolic al Treimii ce constituie hramul bisericii (Planşa II b.). 


! Evanghelia după Matei, XXVIII, 20 
'€ S. Boghiu, Chipul Mântuitorului în iconografie, Ed. Bizantină, 2001, p. 116 

Hristos Emanuel în potir 


Reprezentată în altar, de obicei în nişa proscomidiei, imaginea semnifică actualizarea 
neîncetată a prezenței lui lisus, coborârea prin rugăciune a energiei spirituale-divine în 
potirul euharistic. Astfel, tipologia lui Hristos- Emanuel în potir este o aluzie directă la Taina 
Euharistiei instituită de însuşi Hristos la Cina cea de Taină şi aflată în centrul cultului 
ortodox. Prin forma sa, proscomidia simbolizează atât peştera din Betleem în care s-a născut 
lisus, cât și mormântul în care a fost îngropat trupul său.” În proscomidia Bisericii cu Lună 
întâlnim imaginea unui Hristos tânăr, redat cu jumătate din corp în potir (Planşa II.c.). 
Deasupra grotei simbolice în care e plasat chipul Mântuitorului e pictată steaua care a vestit 
lumii întregi Naşterea Sa, care i-a călăuzit pe magi şi indică drumul creștinului în viață. Pe 
pereţii nişei sunt redate vrejuri de viţă cu ciorchini, iar la baza potirului spice de grâu aurii. 
Ele simbolizează materia adusă ca ofrandă, pâinea şi vinul oferite ca hrană spirituală 
credincioșilor. Imaginea Mântuitorului în potirul Euharistic exprimă în plan iconografic 
prezenţa reală a lui lisus, al cărui corp mistic se unește cu sufletul credinciosului. Sensul 
reprezentării este acela că lisus se oferă pe sine însuşi ca hrană spirituală, iar noi îl 
recunoaștem pe Hristos însuşi în Taina Euharistiei2”. 


Hristos Mare Arhiereu 


lisus-episcop, cu mitră, saccos şi omofor cu cruci e redat frecvent în absida 
altarului, simbolizând prezenţa divină a Mântuitorului pe pământ, în serviciul liturgic 
(Biserica cu Lună, Biserica ortodoxă “Sfânta Treime” etc). lisus apare aici ca prototip 
al preotului, căruia îi transmite harul divin şi dreapta judecată a faptelor oamenilor. În 
jurul său, în sfântul altar stau de o parte şi de alta marii ierarhi al Bisericii Răsăritene. 
În această calitate de Mare Arhiereu, lisus este redat şi pe un vitraliu de la peretele 
nordic al Bisericii ortodoxe “Sfânta Treime” . 

Ca Mare Arhiereu, Drept-judecător, Mântuitorul e figurat stând pe tron în scena 
Deisis. lisus-Mare Arhiereu ceresc, purtând mitră şi veşminte episcopale, însoţit de 
îngeri-diaconi, este reprezentat oficiind Dumnezeiasca Liturghie în altar sau pe ultimul 
registru din Cerul cupolei. Îngerii formînd un cortegiu, săvirşesc Dumnezeiasca 
Liturghie în prezența Marelui Arhiereu. 

În aceeaşi calitate, de Mare Preot al Noului Testament, Mântuitorul apare şi în 
scena Împărtășaniei Apostolilor, oferindu-şi trupul Euharistic ucenicilor. Uneori, 
Dumnezeiasca Liturghie şi Împărtăşania apostolilor sunt asociate în aceeași 
reprezentare, cum este cazul scenei de la baza cupolei din Biserica Albastră. lisus 
poartă mitră şi veşminte episcopale, fiind reprezentat ca de obicei, de două ori, o dată 
primind închinarea îngerilor diaconi, iar apoi oferindu-le potirul euharistic(Planşa 
Il.d.). 


9 Cf. Ene Branişte, Liturgica generală, vol.Il, Noţiuni de artă bisericească. Arhitectură şi 
pictură creştină, Ed. Episcopiei Dunării de Jos, Galaţi, 2002, p. 98 

% Alexandre Schmemann, Euharistia. Taina Împărăției, Ed. Anastasia, 1993; 1. Bordaşiu, 
Sfânta Euharistie, în Trepte vechi şi noi în istoria Eparhiei Oradiei. Mărturii Evocări, Ed. 
Episcopiei Ortodoxe Oradea, 1980, p. 371-375 

Deisis 

După unele interpretări (I.D.Ștefănescu), reprezentarea Deisis (rugăciune) este 
legată de Judecata de Apoi. Maica Domnului şi loan Botezătorul se apropie de /isus- 
Judecător pentru a-l ruga să aibă îndurare de omenire. În această accepție, /isus- 
“Dreptul Judecător” flancat de Maica Domnului şi Sf. loan Botezătorul apare în fresca 
din stânga absidei sudice a Capelei cimiteriale ortodoxe “Învierea Domnului” (Capela 
Haşaş). 

După unii teologi, apariţia temei este legată de ritualul Euharistiei, care acordă un 
loc special Maicii Domnului şi Sf. loan Botezătorul. În ambele accepții însă, este 
importantă noţiunea de rugăciune, ideea de mijlocire privilegiată a celor două 
persoane sfinte în faţa Mântuitorului. 

La bisericile orădene tema apare redată în frescă pe pereții naosului: ex. Biserica 
Spitalului (Planşa IIL.a), Biserica Albastră, Capela Hașaş (Planşa III.b.), Paraclisul 
Episcopiei Ortodoxe Oradea etc. În toate reprezentările lisus stă pe un tron impunător 
şi poartă veşminte episcopale (mitră şi omoforul decorat cu cruci), cu o mână 
binecuvintează, iar cu cealaltă ţine Evanghelia deschisă. În cadrul temei, este evidentă 
atenția acordată mâinilor rugătoare ale Maicii Domnului şi Sf. loan Botezătorul. 
Corpurile lor, aplecate cu smerenie, mâinile împreunate într-un gest de rugăciune şi 
implorare, constituie în acelaşi timp modelul creştinului credincios şi reflectă natura 
fundamentală a omului de ființă orientată, întoarsă spre Dumnezeu ?!. 


Chipul lui Hristos Acheiropoietos (Mandylion; Sfânta Mahramă) 


Cea mai veche imagine a lui Hristos, conform tradiției este cea imprimată pe 
năframa Veronicăi pe drumul Golgotei, respectiv pe pânza trimisă regelui Abgar al 
Edessei. Integrată în categona icoanelor „nefăcute de mână omenească 
„(Acheiropoietos) şi considerată imagine autentică a chipului Mântuitorului, 
reprezentarea a devenit prototip al imaginii lui Hristos în iconografia bizantină. Tema 
redă fața Mântuitorului cu nimb circular, încadrată de inițialele greceşti 
IC - XC, în centrul unei năframe pictate. În bisericile fără turlă, este pictată în centrul 
arcului triumfal de deasupra iconostasului. 

Plasată în Biserica cu Lună în perioada de finalizare a iconostasului (1831), 
icoana (care în prezent poate fi văzută în muzeul bisericii, fiind înlocuită cu o copie), 
de dimensiuni reduse (30x40cm), e plasată la înălțimea interioară maximă a bisencii 
(15m), pe cheia de boltă a arcului triumfal de deasupra iconostasului. Particularitatea 
imaginii constă în faptul că prezintă deosebiri fundamentale în raport cu prototipul 
bizantin. Astfel, chipul de obicei nimbat, este lipsit în acest caz de aureola 
semicirculară, atributul bizantin al sfințeniei. Realizată în ulei pe pânză și încadrată 
într-o ramă de lemn, pictura, de format oval, reprezintă un bărbat cu barbă şi plete 
(Planşa III. d.). 


2! Tomas Spidlik, Marko Ivan Rupnik, Credinţă și icoană, Ed. Dacia, Cluj Napoca, 2008, 
p. 154 

Un element de originalitate și în acelaşi timp un unicat în cadrul iconografiei 
ortodoxe îl reprezintă redarea chipului unui laic sub pretextul “icoanei celei nefăcute 
de mână a Mântuitorului”. În acest sens sunt surprinzătoare asemănările formale ale 
chipului cu portretele lui Horea, eroul răscoalei transilvănene din 1784. Astfel, 
lucrarea este o simbioză între chipul Mântuitorului şi cel al lui Horea. 

Integrându-se tradiției imaginii divine “nefăcute de mâna omenească”, lucrarea se 
remarcă prin redarea în trompe | 'oveil a năframei ce poartă chipul lui lisus, având 
analogii cu interpretări occidentalizante ale temei.*? Iluzionismul este accentuat de 
faptul că icoana se vrea “înscenarea” unei pânze întinse şi agățate în două cuie, lăsând 
un spațiu gol în partea superioară a ramei. Remarcabilă prin fineţea execuției, icoana 
are ca şi corespondent un alt portret de aceeaşi factură, formă şi dimensiune, 
reprezentându-l pe împăratul Iosif al II-lea, plasat pe arcul de deasupra cafasului 
corului. Mărturie a legăturii dintre Edictul de Toleranţă din 1781 al lui Iosif al II-lea, 
evenimentele de la 1784 şi construirea Bisericii cu Lună, cele două portrete au fost 
realizate, cel mai probabil în faza finală a primei decorări a bisericii (1830). Dacă 
prezența unui portret al împăratului în interiorul bisericii era considerată firească, în 
schimb reprezentarea unui portret al lui Horea nu ar fi fost îngăduită de autorități. De 
aceea în acest caz au fost luate măsuri de precauţie pentru a evita intervenția cenzurii. 
Înălțimea la care trebuie privit portretul, corelată cu dimensiunile mici ale acestuia 
făceau practic imposibilă recunoaşterea figurii revoluționarului român.La aceasta se 
adăuga posibilitatea de a invoca tema iconografică a icoanei nefăcute de mână. 
Pseudo-năframa din Biserica cu Lună reprezintă un caz original de ambivalenţă a 
imaginii în iconografia răsăriteană. Exprimând o analogie între Patimile Mântuitorului 
şi sfârşitul la fel de tragic al conducătorului răsculaților români de la 1784, icoana, a 
cărei semnificație simbolică era evidentă doar pentru români, avea menirea de a păstra 
în memoria colectivă imaginea lui Horea, simbol al luptelor acestora pentru 
recunoaşterea dreptului de a-și ridica o biserică proprie în Oraşul Nou. 

Imagini neobizantine redate în frescă ale Chipului Sfânt se află la baza cupolei 
din Biserica “Izvorul Tămăduirii”(Biserica Spitalului); în partea de est e redată 
Sf. Mahramă, (Planşa IIl.c) iar în cea vestică - imaginea imprimată pe cărămida din 
Edessa, așa-numitul Keramion (Planşa IIl.e). Semnificaţia arhetipală a Sfintei 
Mahrame este confirmată şi de prezența sa frecventă în partea centrală a 
iconostaselor, fiind încadrată de obicei de şirul praznicelor împărăteşti(Biserica 
Spitalului, Paraclisul Episcopiei Ortodoxe Oradea etc.) 


Schimbarea la Faţă 


Aşa cum afirma Michel Quenot, Schimbarea la Faţă “descoperă ochilor noştri 
trupeşti orbiți dumnezeirea în chip omenesc” a Mântuitorului.” Autorul consideră că 
tema Schimbării la Faţă, în care hainele şi chipul lui lisus reflectă în jur o lumină 
strălucitoare, ilustrează nivelul la care poate ajunge capacitatea ființelor evoluate 


-» 


2 VI. Stoichiţă, “Adevărata icoană ”a lui Francisco de Zurbaran, în Efectul Don Quijote. 
Repere pentru o hermeneutică a imaginarului european, Ed. Humanitas, 1995, p. 90-111 


* Michel Quenot, Învierea şi icoana, Ed. Christiana, Bucureşti, 1999, p.67 

spiritual (pătrunse de Duhul Sfint) de a influența materia. Astfel, ea dezvăluie 
apostolilor chipul de slavă al lui lisus, transfigurarea realizată de energiile divine. 
Mandorla circulară care-l înconjoară, strălucirea imaterială a veșmintelor albe, 
aureola, exprimă strălucirea slavei divine, starea de har determinată de intervenția 
Duhului Sfânt: „Și a strălucit faţa lui ca soarele, şi veşmintele Lui s-au făcut albe ca 
lumina”. Martori ai Schimbării la Faţă, apostolii s-au înspăimântat la vederea 
luminii divine şi la auzul vocii lui Dumnezeu, fiind reprezentaţi cu gesturi de fugă 
sau prăbuşire, acoperindu-şi fețele cu mâinile. 

Cea mai veche reprezentare ortodoxă a temei din bisericile orădene apare la 
partea dinspre naos a iconostasului mic al Bisericii ortodoxe “Sf. Arhangheli” din 
cartierul Velenţa (Planşa IV.a). Încadrată într-un cartuș baroc, scena Schimbării la 
față e susţinută de cele două coloane de lemn care delimitează intrarea situată în 
centrul despărțitorului. lisus stă deasupra unui vârtej de nori, fiind flancat de profeții 
Ile şi Moise, care ţine în mână Tablele Legii. Jos sunt redaţi cei trei apostoli a căror 
atitudine exprimă devoțiune, prăbuşirea corpului la vederea luminii divine, respectiv 
ignoranță. Tot în contextul receptării influențelor picturii occidentale, tema 
Schimbării la Faţă primeşte tratări picturale, în cadrul cărora personajele sunt tratate 
naturalist. Și aici lisus stă într-un cerc de nori care-i înconjoară mandorla. La baza 
compoziţiei stau apostolii, doi dintre ei căzuţi într-un somn profund, iar al treilea 
acoperindu-şi fața cu mâinile (Iconostasul Catedralei greco-catolice “Sf. Nicolae”, 
sec. XIX, Planşa IV.b.). 

O interpretare originală a subiectului apare în pictura murală a Bisericii cu Lună în 
care profeţii Moise şi Ilie sunt redaţi sub forma unor personaje fantomatice, ca două 
umbre ce contrastează cu strălucirea imaterială a veșmintelor Mântuitorului. 

La Biserica Albastră, tema, tratată pictural, dar redată conform tipicului 
iconografic bizantin, apare pe arcul estic al cupolei. Apostolii cu trăsăturile feței sumar 
schițate, sunt redați dormind sau ferindu-şi privirea de strălucirea imaterială a luminii 
din jurul lui lisus (Planşa IVc.). 


Răstignirea 


Temă comună artei răsăntene şi celei occidentale, Răstignirea este unul din 
arhetipurile consacrate ale iconografiei creştine şi una din cele mai importante 
reprezentări din istoria universală a picturii. 

În arta occidentală reprezentarea diferitelor episoade ale Răstignirii a fost 
influențată de teatrul de mistere şi a coincis cu o nouă evoluţie a sensibilităţii 
religioase, cu accent pe latura umană, a umilirii şi pătimirii lui Hristos pe cruce. 
Astfel, la sfârşitul secolului al XII-lea, alături de chipul de maieszate al lui Dumnezeu, 
tronând în mijlocul mandorlei în formă de migdală, apare şi imaginea, emoţională şi 
mai apropiată de pietatea populară, a lui Hristos în suferință. 

Intenţia de a accentua divinitatea, respectiv umanitatea lui Hristos a dat naștere 
unor tipologii diferite. Îndeosebi în arta occidentală, Patimile Mântuitorului au 
constituit un pretext pentru realizarea unor compoziții impresionante prin dramatismul 
lor (Giotto, Gruniwald, Antonello da Messina, Perrugino, Tintoretto, El Greco, 
Rubens, Rembrandt, Velasquez). 

Imagini emblematice ale Răstignirii cu rol apotropaic apar frecvent în lumea satelor 
româneşti la marginea drumurilor. La fel ca în întreaga artă răsăriteană, în Oradea tema 
figurează ca element nelipsit deasupra coronamentului iconostaselor sub motivul Crucii 
cu molenii, ca punct culminant ce precede nașterea noii credințe creştine. Încoronând 
partea cea mai înaltă și centrală a iconostasului, Crucea cu /isus Răstignit este scoasă în 
evidență ca simbol hristocentric, constituind punctul de convergență în Mântuirea 
umanității şi elementul de continuitate dintre Vechiul şi Noul Testament (Planşa V.a.). 
Crucea în asociere cu motivul Răstignirii constituie şi un loc tradițional de închinare, 
destinat credincioşilor în bisericile de rit oriental. Asociind simbolismul crucii cu tema 
Răstignirii, crucile de altar, crucile folosite de preoți în cult şi crucifixele monumentale 
plasate în biserici oferă o imagine concentrată a credinței creştine, cu multiple 
semnificaţii. Astfel, crucea se identifică cu cea de-a două persoană a Sfintei Treimi. În 
orice loc ar fi plasată, ea reaminteşte creştinului suferințele şi moartea lui Hristos. Pe de 
altă parte crucea este şi simbolul răscumpărării păcatelor, al triumfului Mântuitorului 
asupra întunericului şi morții. Puterea lui lisus asupra energiilor demonice și a morții 
este exprimată atât prin simbolismul crucii, cât şi prin tema Anastasis, cu rol primordial 
în ortodoxie, în care porţile sfărâmate ale iadului iau forma unei cruci, ca urmare a 
intrării Mântuitorului pe tărâmul lumii de dincolo. 

Redată și în frescă, tema Răstignirii apare ca parte integrantă a programului 
iconografic de tip bizantin, pe pereţii naosului (ex. Paraclisul Episcopiei Ortodoxe 
Oradea, cu o pictură de Eremia Profeta; Biserica Albastră, pictată de Virginia Videa; 
Biserica Spitalului, pictată de loan Moldoveanu, Planșa V.b.). În varianta 
iconografică ortodoxă, reflectată şi de reprezentările menționate, chiar și în scena 
Răstignirii, Hristos, flancat de Maica Domnului şi apostolul loan, îşi păstrează 
demnitatea și slava divină. În acest caz, pictorului îi revine sarcina dificilă de a reflecta 
concomitent cele două naturi, umană și divină ale Mântuitorului“. Reprezentarea 
temei în arta ortodoxă nu insistă asupra trupului fizic supus chinurilor. Pe cruce 
suferința lui Hristos este deja transfigurată: “EI transcede Crucea părând mai degrabă 
că o poartă, decât că este ținut de ea”. Simbol investit cu valoare cosmică, Crucea 
transformată în axă a lumii, e aşezată pe Muntele Golgota, având la picioare craniul lui 
Adam. La fel ca în scena Coborârii la iad, lisus, încă de pe cruce triumfă asupra 
întunericului şi morții, simbolizate prin craniul strămoşului omenirii. Axa Crucii, 
centru al lumii şi Arbore cosmic al Vieţii, face legătura dintre cele trei nivele cosmice: 
Cerul, Pământul şi ladul, restabilind comunicarea dintre acestea. Semnificația 
variantei răsăritene a Răstignirii este aceea că prin intermediul Crucii, Hristos, Noul 
Adam, stăpâneşte întregul univers şi își asumă Mântuirea acestuia”*. 

La Biserica Albastră, lisus răstignit este încadrat lateral de cei doi tâlhari, conform 
tipologiei din iconografia siriană, preferată în arta occidentală”. 


% M.Gh. Muntean, Crucea între mit şi simbol, Ed. Limes, Cluj Napoca, 2006, p.133 

*5 Michel Quenot, op.cit., p. 196 

2] Cor.15, 22: „Căci precum în Adam toți mor, așa și în Hristos toți vor învia” 

2 1.D. Ştefănescu, Iconografia artei bizantine şi a picturii feudale româneşti, Bucureşti, 1973, 
p.120 

În mediul catolic orădean întâlnim varianta crucifixelor pe care e redat sculptural 
corpul lui lisus răstignit (Altarul Răszignirii de la Biserica romano-catolică Olosig, 
crucifixul cu lisus răstignit de la Biserica “Sf.Ladislau” etc.). Între interpretările 
baroce ale temei în cadrul picturii de altar se remarcă cea datorată lui Teodor Ilici 
Cesliar (1746-1793), pictor răsăritean de influență barocă, cu o formaţie artistică 
desăvârșită la Viena, dar şi în Italia şi Rusia. Creaţia lui Teodor Ilici Cesliar poate fi 
situată sub semnul interferențelor culturale care, în condiţiile instaurării dominației 
habsburgice în Transilvania, au făcut posibilă receptarea de către mediul ortodox 
româno-sârb a tendințelor stilistice novatoare reprezentate de barocul central- 
european, în primul rând austriac. 

Preferința barocă pentru reprezentarea cu realism a morții, suferinței, martirajelor 
a dus la căutarea amănuntului dramatic din Patimile lui lisus, transformând tema 
Răstignirii într-o imagine arhetipală a suferinţei. Forța emoțională a subiectului rezidă 
în caracterul contradictoriu şi complexitatea semnificaţiilor sale, în capacitatea sa de a 
reprezenta simultan moartea şi viața, condamnarea și salvarea, preaumanul şi 
supraumanul reunite în persoana Mântuitorului. 

În cazul Răstignirii realizate de Teodor Ilici Cesliar pentru Bazilica romano- 
catolică din Oradea centrul de interes al compoziţiei îl constituie figura lui lisus 
răstignit pe o cruce în forma literei T, care domină registrul superior al compoziției 
(Planşa V.c.). Aceasta este uşor deplasată spre dreapta, dar personajele formează un 
grup compact dispus în prim plan la picioarele lui Iisus. Deasupra crucii pe o placă se 
află inscripţia I.N.R.I., reprezentând conform obiceiului roman motivul condamnării. 
În dreapta crucii, într-un plan secund, se zăresc soldați romani care asistă la supliciu. 
Cea mai bine realizată, din punct de vedere tehnic și artistic, este figura lui lisus, care 
domină compoziția şi este elementul cel mai realist al acesteia. Reprezentarea sa, în 
ciuda unei înguste aure luminoase din jurul capului, nu are nimic sacru. Autorul redă 
naturalist o suferință umană care se exteriorizează prin arcuirea pieptului, genunchii 
îndoiți, capul sprijinit pe braţul stâng, privirea îndreptată în sus, precum şi lumina 
ireală care-i învăluie corpul. Chipul lui lisus exprimă interiorizarea suferinței, 
acceptarea resemnată a acesteia. Personajele care stau la picioarele crucii 
exteriorizează prin gesturi şi fizionomie tragismul evenimentului. Din acest grup 
patetic reprezentat în prim plan în registrul inferior al compoziţiei, se desprinde figura 
Mariei în stare de leşin, susținută de Ioan, ucenicul cel mai iubit de lisus, căruia acesta 
i-o încredințează pe mama sa. Tonalitatea tabloului este sumbră, în acord cu tema 
reprezentată. La crearea atmosferei de dramă contribuie tonurile de cenușiu care 
predomină în reprezentarea cerului şi revin în redarea veșmintelor personajelor. 
Valorificarea naturalistă a Patimilor denotă relația pictorului sârb cu arta barocă, 
reflectată prin insistența asupra naturii umane a lui lisus şi a Patimilor sale. 

Datorită planului în formă de cruce al bisericilor creștine tradiționale, biserica 
însăşi devine un simbol hristic. Pe cupola aflată în centrul crucii cuprinse în 
planimetria bisericii tronează Panrocratorul, chip al lui lisus înviat şi înălțat la cer, 
reprezentat în slava Împărăției Sale celeste. Prin aceasta arhitectura bizantină exprimă 
relația de continuitate dintre Răstignirea pe cruce, respectiv Învierea şi Înălțarea la 
cer. 

Coborârea de pe cruce 


Temă de origine bizantină, Coborârea de pe cruce se răspândeşte pe această filieră 
ŞI în arta occidentală, începând din secolul al XI-lea. Astfel, un hieratism tipic bizantin 
apare în Coborârea de pe cruce realizată de Benedeto Antellami pentru Catedrala din 
Parma. 

În arta de factură bizantină corpul neînsuflețit este desprins de pe cruce de Iosif 
din Arimateea şi Nicodim, fiind susținut lateral de Maica Domnului şi femeile 
mironosițe, iar la baza crucii de ucenicul preaiubit loan. Corpurile aplecate ale 
personajelor din jurul lui lisus descriu un arc al suferinței imense, al milei şi 
compasiunii nesfârşite. Deşi profundă, suferința persoanelor apropiate lui lisus este 
reținută. În iconografia bizantină ea nu se transformă în disperare, ci reflectă 
compasiunea imensă a creştinului care, chiar în fața dramatismului morții, nu-şi pierde 
certidudinea Învierii. 

Întâlnită deopotrivă în iconografia răsăriteană și în cea apuseană, tema a cunoscut 
variante pronunțat emoționale, îndeosebi în arta occidentală. 

Ilustrând cel mai bine latura emoţională, dramatică şi umană a creștinismului, 
Coborârea de pe cruce a fost adesea pretextul unei scenografii dramatice cu accent pe 
exteriorizarea patetică a durerii personajelor (Memling, Rogier van der 
Weyden,Tintoretto, Rubens, El Greco, Rembrandt). Posterioară morții fizice a lui 
Hristos, ea are adesea în centru exteriorizarea suferinței celor apropiaţi, care au trăit 
cel mai intens dramatismul Răstignirii: mama Sa Maria, apostolul Ioan, cel mai iubit 
discipol, respectiv femeile mironosițe. 

În Oradea Coborârea de pe cruce este scoasă în relief ca semnificație, prin 
dispunerea ei ca icoană centrală la iconostasul Bisericii ortodoxe “Sf. Arhangheli Mihail 
şi Gavril” din cartierul Velenţa, atrăgând atenția prin mesajul ei emoțional. Depăşind 
moderația specifică artei bizantine, scena ilustrează receptarea influențelor iconografice 
baroce definite printr-o imagistică emoțională. Astfel, reprezentarea trimite la 
compoziţiile baroce dominate de diagonala tragică descrisă de corpul neînsuflețit al lui 
lisus. Purtând amprenta unei imense suferințe, acesta e coborât de pe cruce de Iosif din 
Arimateea şi Nicodim. La baza crucii e reprezentată Maria în stare de leşin, pe punctul 
de a cădea pe spate susținută de loan şi una din femeile mironosițe. Moment ce reflectă 
intensitatea suferinţei, căderea corpului Mariei în stare de leşin a fost o ipostază preferată 
în arta de factură barocă datorită patetismului ei. Deşi poartă aureolă, chipul lui lisus 
reflectă trăirea umană a dramei. Acest aspect este evident şi în reprezentarea femeilor 
care o însoțesc de Maria: una din ele îşi şterge fața de lacrimi cu o năframă, în timp ce o 
susține pe cealată, al cărei corp sugerează o direcţie de cădere în față. Realizată în tonuri 
de albastru şi roşu, scena e proiectată pe fundalul unui cer valorat, redând învolburarea 
norilor întunecaţi, dar şi lumina difuză a amurgului (Planşa VI.a.). 

Și la iconostasul Catedralei greco-catolice “Sfântul Nicolae” din Oradea, cel mai 
larg spațiu este acordat icoanei centrale reprezentând Coborârea de pe cruce, pictată pe 
lungimea a două registre. Scena impresionează prin naturalism uman şi autenticitate, 
prin accentuarea laturii emoționale. În maniera picturii baroce occidentale este sugerată 
alunecarea corpului neînsuflețit al lui Iisus, devenit centrul de interes al unei compoziţii 


în diagonală. Un element inedit este faptul că apostolul loan urcă şi el pe scară pentru a-l 

ajuta pe Iosif din Arimeteea şi pe Nicodim să coboare corpul neînsuflețit. Conţinutul 
uman al subiectului este amplificat în manieră barocă prin accentuarea ideii de suferință, 
evidentă în exteriorizarea patetică a durerii Mariei. Aceasta este redată la baza crucii, în 
stare de leşin, ținută în braţe de una din femeile mironosițe. Dramatismul scenei, 
atmosfera de tristeţe pe care o exprimă figurile personajelor sugerează comuniunea în 
suferință, identificarea cu Patimile lui lisus. La amplificarea efectului dramatic al 
imaginii contribuie dirijarea luminii asupra corpului răstignit al lui lisus, respectiv a 
chipului Mariei, scosă în evidenţă prin strălucirea albă a năframei. Paloarea feţei sale, de 
un alb-gălbui, este identică cu nuanța în care e redat corpul lui lisus, exprimând 
asimilarea Mariei cu destinul acestuia (Planşa VI. b.). 


Plângerea lui Hristos 


De aceeași intensitate dramatică ca şi Coborârea de pe cruce, Plângerea lui 
Hristos descrie momentul ulterior acesteia. Corpul inert al lui lisus, coborât pe sol, e 
înconjurat de Maria, mama sa, apostolul Ioan şi femeile mironosiţe. Motivul Plângerii 
lui Hristos, prezent în slujba Prohodului din Vinerea Mare a Săptămânii Patimilor 
apare deopotrivă în Biserica răsăriteană şi în cea apuseană, fiind înfăţişată pe epitafe şi 
antimise, dar şi în fresce. În lumea ortodoxă reprezentarea apare pictată ca motiv 
consacrat în interiorul unor baldachine care închipuie mormântul Domnului. 

Printre capodoperele ce ilustrează tema, se numără varianta realizată de Giotto 
pentru Capela Scrovegni din Padova precum şi Plângerea lui Hristos redată în frescă 
în Biserica “Sf.Pantelimon” din Nerezi. 

Reprezentată în partea superioară a iconostasului Bisericii cu Lună, scena are 
accente patetice, exprimând îndurerarea profundă a persoanelor participante (Planşa 
VI.c.). La fel ca în celebra lucrare a lui Giotto, se remarcă prezența miraculoasă a 
îngerilor, care împărtășesc suferința personajelor. Durerea sufletească este sugerată 
prin fizionomia Mariei cu obrazul lipit de capul lui lisus, dar şi motivul 
"plângătoarelor” cu capetele aplecate și pelerine cenuşii cu glugi. Un element inedit 
îl constituie fizionomia încrezătoare a apostolului Ioan, singurul care are privirea 
ridicată spre cer şi sesizează îngerii care asistă la dramă în mijlocul unui fascicul de 
lumină. Expresia apostolului la vederea îngerilor este o aluzie la certitudinea 
Invierii. 


Calea crucii 


Temă specifică picturii occidentale, Calea Crucii este figurată și pe baldachinul 
Sfântului Epitaf din Biserica cu Lună din Oradea, operă a fraților Alexandru şi 
Arsenie Teodorovici. Folosit simbolic pentru slujba Prohodului Domnului, 
Baldachinul din lemn negru simbolizează mormântul acestuia, fiind pus în mijlocul 
bisericii în Vinerea Patimilor. 

Decorat pe toate laturile cu picturi inspirate din Patimile Mântuitorului, el oferă o 
expresie concentrată a traseului cristic, în acord cu evocările evanghelice reactualizate 
în timpul slujbelor din Săptămâna Patimilor. 

Ciclul de reprezentări cuprinse în tema Calea Crucii s-a costituit în contextul 
devoţiunii franciscane. Protectori şi însoțitori ai pelerinilor pe Via Dolorosa, 
franciscanii s-au aflat la originea transpunerii în bisericile catolice a itinerarului 
Mântuitorului din Săptămâna Patimilor. Scenele răspundeau astfel necesităților de 
vizualizare şi meditaţie ale credincioşilor care nu puteau merge în pelerinaj. Astfel, 
cei bolnavi sau săraci care nu puteau ajunge pe Pământul Sfânt aveau posibilitatea 
de a participa afectiv la traseul parcurs de pelerini. Dacă în mijlocul naturii cele 14 
opriri (statio) erau marcate prin cruci şi reprezentări sculpturale, în biserici traseul se 
realiza prin înconjurarea navei cu opriri în dreptul unor mici picturi ilustrând 
momentele  Cal/varului. Devoţiunea consta în meditaţia asupra Patimilor 
Mântuitorului împărțite în 14 secvențe, începând cu condamnarea la moarte şi 
terminând cu Punerea în mormânt. 


Invierea 


Aflată în centrul creştinismului, Învierea este punctul culminant al vieții liturgice 
creştine, “Sărbătoare a Sărbătorilor”, având o importanță fără egal. Scriitorul religios 
Dumitru Stăniloaie afirma, în acest sens, că “Învierea lui Hristos este evenimentul care 
dă sens şi lumină lumii şi istoriei şi, prin aceasta, şi vieții noastre”? 

La fel de importantă în programul iconografic al Bisericii, tema Învierii a 
cunoscut interpretări diferite în arta răsăriteană și în cea apuseană. Îndeosebi 
evenimentele de după Răstignire, fenomenele ieşite din comun ca Învierea sau 
Înălțarea la cer, în care lisus se află pe calea întoarcerii la Tatăl ceresc, impuneau 
sugerarea în pictură a naturii sale divine superioare, revelate cu această ocazie”. La fel 
ca evenimentul Schimbării la Faţă, Învierea reflectă latura divină a Mântuitorului. Cea 
mai veche i imagine a Învierii datează din 250 d.H. şi e redată sub forma Mironosițelor 
la mormânt, în picturile descoperite la Dura Europos”. Această tipologie a Învierii 
apare pe peretele nordic al bisericii ortodoxe „Sfânta Treime”, alături de varianta tipic 
bizantină a temei. 

Dacă în reprezentările de inspirație occidentală, se insistă asupra momentului 
ieşirii lui lisus din mormânt, ținând în mână flamura biruinței asupra morţii, în arta 
ortodoxă este mai frecventă varianta cunoscută sub numele de Anastasis (Coborârea 
la iad), redată obligatoriu pe semicalota absidei nordice. În acest caz, Iisus Înviat, 
înconjurat de mandorla de Lumină a Sărbătorii Pascale, coboară în iad, zdrobind 
porțile, lacătul şi lanțurile care-i țin ferecați pe strămoşii omenirii. EI îi întinde mâna 
lui Adam care iese din mormântul său. În fundal este redat alaiul profeților şi 
patriarhilor - grupul “drepţilor” din Vechiul Testament, în timp ce la picioarele 
Mântuitorului stau demonii înlănțuiți. Imaginea exprimă astfel biruinţa lui lisus asupra 
morții şi iadului, capacitatea Sa de a învia și elibera sufletele din robia întunericului. 
Ea explicitează iconografic cântarea de bază a slujbei pascale ortodoxe: „Hristos a 


%* D. Stăniloaie, isus Hristos, lumina lumii şi îndumnezeitorul omului, Ed. Anastasia, 1993, 
p. 139 
“5 G.W.F. Hegel, Prelegeri de estetică, vol. II, Ed. Academiei R.S.R, 1966, p. 217 


* S. Boghiu, op.cit., p.98 

înviat din morți cu moartea pe moarte călcând şi celor din morminte viață 
dăruindu-le”. Tema exprimă antinomia dintre Lumina Învierii şi întunericul iadului, 
sugerată simbolic şi prin intermediul ritualului religios. Astfel, cu ocazia utreniei din 
noaptea Paştelor, procesiunea se opreşte pentru moment în exterior, în fața uşii dinspre 
apus a bisericii, timp în care luminile sunt stinse. Pentru un scurt moment, această uşă 
închisă simbolizează mormântul Domnului, moartea şi iadul. La fel ca lisus, preotul 
face asupra ei semnul crucii, mulțimea intră în biserica inundată de Lumina /nvierii, 
iar uşile împărăteşti rămân deschise pe tot timpul slujbei”!. La fel ca tema Anastasis, 
simbolismul slujbei pascale este că lumea, păcătoasă în totalitatea sa, este mântuită 
prin sacrificiul de răscumpărare al lui lisus; coborând în iad, El a deschis uşile 
Mântuirii pentru întreaga umanitate, vii și morți deopotrivă. Accentuatul simbolism al 
luminii din slujba de Înviere ne arată că cei morţi sunt vii cu sufletul, că în viața de 
dincolo “nu ne aşteaptă întunericul neființei, ci mai multă lumină”"?. 

Una din cele mai sugestive interpretări ale temei Anastasis se află în Biserica 
Albastră din Oradea. Iisus, înconjurat de Lumina Învierii, calcă porţile transformate în 
cruce ale iadului şi-l eliberează pe Adam, prototipul omului din toate timpurile. În 
groapa întunecată de la picioarele sale, doi Arhangheli cu furci în mână străpung 
demonii (Planşa VII.a.). Reprezentări reuşite ale temei apar şi la Biserica ortodoxă 
“Sfânta Treime”, Biserica Spitalului (Planşa VII b.). 

Iconografia bizantină a Învierii a fost inspirată din Evanghelia apocrifă a lui 
Nicodim. Aici se afirmă că după Învierea Sa, lisus a coborât în iad, de unde i-a 
eliberat din robia întunericului pe Adam, pe înaintaşii (patriarhi şi profeți) şi pe 
urmaşii lui, răscumpărând astfel întreaga umanitate. Relatarea apocrifă a Coborârii 
lui lisus în Limb apare și în pictura din Roma începând din secolul al IV-lea, dar 
treptat s-a renunțat la ea în favoarea redării picturale a momentului în care lisus iese 
din mormânt, eveniment subînțeles, dar nerelatat de Evanghelii. 

Această variantă, de inspirație occidentală, nu figurează în Erminiile bizantine, dar 
se răspândește prin intermediul artiștilor influențați de picturile şi gravurile apusene, 
fiind considerată o creaţie a pictorilor Renaşterii. Datorită unor pictori marcați de stilul 
baroc (Axente și Iosif Pilthaurer, Alexandru şi Arsenie Teodorovici), varianta 
apare în secolele XVIII-XIX şi în iconostasele românești din Oradea (iconostasul mic 
al Bisericii ortodoxe din cartierul Velenţa, Iconostasul Bisericii cu Lună, Iconostasul 
Bisericii “Sf. Nicolae”), iar ulterior şi în fresce (Biserica cu Lună, Capela Hașaş etc.). 
În acest caz, accentul este pus pe strălucirea divină şi slava imaterială a lui /isus- 
Înviat, care iese triumfător din mormânt, purtând un stindard simbolic şi făcând gestul 
binecuvântării. La iconostasul mic al Bisericii “Sf. Arhangheli” din cartierul Velența 
tema este redată central, pe fața dinspre pronaos, susținută de cele două coloane care 
marchează trecerea. lisus se ridică deasupra mormântului, cu steagul biruinței asupra 
morţii în mână şi cu picioarele pe un vârtej de nori. În stânga e redat îngerul care asistă 
la Înviere şi va vesti evenimentul femeilor mironosiţe, reprezentate în fundal, în timp 
ce se apropie de mormânt (Planşa VII.c.). Aceeaşi variantă apare și în iconostasul 


” Paul Evdochimov, Rugul aprins, Ed. Mitropoliei Banatului, Timişoara, 1994, p.84 
% D. Stăniloaie, op.cit., p. 145 

Bisericii cu Lună, în timp ce în varianta din frescă din aceeaşi biserică, lângă 
mormântul din care se ridică lisus cu steagul în mână, sunt redate femeile mironosițe, 
martore ale Învierii, vorbind cu îngerul precum şi soldaţii, surprinși într-un somn 
adânc, aluzie la ignoranța umană. Tot o tipologie apuseană apare şi la iconostasul 
Catedralei greco-catolice “Sf.Nicolae”, unde soldaţii sunt redaţi căzuți la pământ la 
vederea ieşirii lui lisus din mormânt (Planşa VII d.). 

La Paraclisul Episcopiei Ortodoxe a Oradiei, varianta Coborârii la iad este redată 
în asociere cu aceea a Mironosifelor la mormânt. Prin aceasta relatarea evanghelică 
referitoare la mormântul gol arătat de înger femeilor mironosiţe ca argument al /nvierii 
este alăturată cu ilustrarea triumfului Mântuitorului asupra morții şi iadului inspirată 
din evangheliile apocrife. 


Inălțarea Domnului 


Alături de Schimbarea la Faţă şi de Înviere, Înălțarea este al treilea moment de 
slavă al Mântuitorului: momentul în care acesta se urcă la ceruri, în Împărăţia Tatalui, 
pentru a sta de-a dreapta acestuia. Reprezentarea iconografică, prezentă în arta creştină 
încă din sec.al VI-lea, a avut ca sursă de inspiraţie textul evangheliilor în care se spune 
că lisus s-a ridicat la cer, într-un nor ce l-a făcut invizibil, după ce s-a despărțit de 
apostoli sau în timp ce-i binecuvânta pe aceştia (Marcu XVI, 15; Luca, XXIV,50-52). 
În pictura religioasă consacrată temei, apostolii sunt redați în planul terestru, cu 
mâinile ridicate în sus, privind uimiţi /nălfarea Domnului. Între ei, la mijloc e redată 
frontal Maica Domnului, cu mâinile ridicate spre cer într-un gest de rugăciune. În 
spatele ei se văd doi îngeri în veşminte de un alb strălucitor. Deasupra lor, în înaltul 
cerului e redat lisus, în timp ce se ridică pe un vârtej de nori, într-o mandorlă circulară 
susținută de doi îngeri. 

Tema apare frecvent şi în programul iconografic al bisericilor orădene, fiind 
reprezentată în şirul praznicelor din iconostase (Biserica ortodoxă “Sfânta Treime”, 
Capela Haşaş, Biserica Albastră, Paraclisul Episcopiei Ortodoxe). Tema apare 
deopotrivă în cadrul frescelor (Biserica cu Lună, Paraclisul Episcopiei Ortodoxe 
Oradea) sau în vitralii (Biserica ortodoxă “Sfânta Treime”). În iconostasul Capelei 
Haşaș, pictat de artistul Corneliu Baba scena este reprezentată, conform tradiţiei, 
după Învierea Domnului. În planul terestru apar apostolii şi Maica Domnului, iar în 
spatele lor, cei doi arhangheli. Pictorul a redat deopotrivă Muntele Măslinilor, unde e 
localizat evenimentul în Faptele Apostolilor. lisus aşezat pe un cer de nori, în 
interiorul mandorlei circulare, e dus la cer de doi îngeri (Planşa VIII a.). 


Triumful ceresc al lui Hristos 


Unul dintre principalele arhetipuri ale picturii religioase baroce îl constituie 
scenele de apoteoză. Prin intermediul lor iconografia a fixat momentul de slavă 
cerească al reîntoarcerii la ceruri a lui lisus, imediat după Înălțare *. În arta de factură 
răsăriteană, Pantocratorul, redat în mandorla circulară înscrisă în curcubeu, însoțit de 

cercurile concentrice ale ierarhiilor îngereşti corespunde şi acestui moment în care 
lisus, înviat și înălțat la cer, devine Împăratul ceresc slăvit de cetele îngereşti. 

Un exemplu elocvent pentru reprezentările de factură occidentală este fresca 
Triumful ceresc al lui Hristos (Planşa VIII. b.) ce decorează cupola Catedralei 
romano-catolice. Fresca a fost realizată între 1774-1776 de pictorul bavarez Johann 
Nepomuk Schâpf, fiind până la sfârşitul secolului al XIX-lea singura decorație 
murală a bisericii. În acest caz, unicul subiect al imaginii îl constituie glorificarea 
celestă a Mântuitotului, redat în slava Împărăției Sale eterne. În manieră barocă, 
intradosul cupolei oferă privitorului o ilustrare veridică a lumii spirituale, a Raiului 
populat de îngeri, sfinți şi profeţi care au prevestit venirea lui lisus. La baza cupolei, 
deasupra unui tambur iluzionist, într-un cadru scenografic alcătuit dintr-o succesiune 
de arcade pictate în grisaille, sunt redate în racursi o mulţime de personaje. În dreapta 
transeptului pot fi văzuți părinții omenirii, Adam şi Eva. Deasupra lor în plan secund 
se zăresc patriarhii, în frunte cu Melchisedec, reprezentat ca mare preot ținând în 
mâini o pâine, simbol al sacrificiului de mulțumire pentru victorie, dar şi anticipare a 
Euharistiei. Patriarhul Moise e reprezentat arătând 7ablele Legii, flancat de fratele său 
Aron, primul sacerdot al noului cult monoteist. În stânga transeptului, în mijlocul unui 
grup dinamic alcătuit din profeți şi îngeri, e redat regele-profet David, cântând la harfă 
înveşmântat cu o pelerină roşie cu capă de hermină. Un înger ţine în fața ochilor săi 
versetele Psalmilor, iar altul, cu mâna adusă la piept, ţine o cădelniță, simbolizând 
credința. Tot pe cupolă, deasupra absidei altarului reține atenţia o ceată dinamică de 
îngeri surprinşi într-un elan al corpului preluat de jocul învolburat al faldurilor. Doi 
dintre aceştia susțin o cruce masivă, simbol al jertfei şi al răscumpărării păcatului, iar 
altul, cu privirea ridicată spre cer, arată năframa Veronicăi. Deasupra lor, printre nori 
şi personaje eterice, pe fundalul unei lumini aurii învăluitoare e reprezentat Hristos în 
slavă înconjurat de îngeri în atitudine de devoțiune. Unul dintre ei ţine în mâini plăcuța 
cu inscripția I.N.R.I., iar celălalt se prostenează la picioarele Mântuitorului care-l 
binecuvântează. În dreapta lui Isus, în tonuri transparente şi diafane de ocru, se 
întrevede chipul lui Dumnezeu - Tatăl aureolat de triunghiul slavei divine. Mâna 
stângă în care ține sceptrul împărăției celeste o sprijină deasupra globului pământesc. 
Deasupra scenei e reprezentat în zbor porumbelul Duhului Sfânt. Un grup impetuos de 
îngeri plutind redați în racursi se înghesuie la baza lantemnei, spărgând cadrul 
compoziţiei. 

Dispuse circular la baza cupolei, personajele exprimă simbolic relația de 
continuitate între Vechiul și Noul Testament. În acest sens se poate remarca o 
succesiune a scenelor începând cu Adam şi Eva datorită cărora omenirea întreagă a 
căzut în păcat, încheindu-se cu scena răscumpărării acesteia prin sacrificiul 
Mântuitorului. Sensul reprezentării picturale este triumful creştinismului și al lui lisus, 
a cărui misiune salvatoare a fost anticipată de profeții Vechiului Testament. În 
conformitate cu relatarea din Apocalipsa lui loan, în mijlocul lanternei e reprezentat 
Hristos binecuvântând, aureolat de razele Soarelui. În tonuri de ocru şi oliv sunt 
realizate o succesiune de arcade dispuse radial, care amplifică spațialitatea cupolei şi 
teatralitatea compoziției. În interiorul acestora, în medalioane ovale, dar și la baza 
unor socluri false sunt dispuse o mulțime de personaje alegorice pictate în manieră 

grisaille simbolizând o parte dintre Virtuţi: Speranța (ancora), Credința Creştină 
(crucea), Iubirea (inima), Dreptatea (balanţa şi sabia), Euharistia (potirul şi ostia), 
Înţelepciunea (oglinda şi şarpele), Răbdarea, Pacea (ramura de măslin)'*. Compoziţia 
se remarcă prin conlucrarea unor procedee scenografice tipic baroce cum ar fi drapajul 
emoțional al faldurilor, sugestia plutirii spațiale, a mişcării ascensionale, racursiuri 
accentuate, spargerea cadrului compoziţiei. Trompe !' oeil-ul frescei se bazează şi pe 
folosirea echilibrată a elementelor de arhitectură iluzionistă redate în manieră 
grisaille: cartuşe cu personaje alegorice, busturi figurative, socluri, arcade, pervazuri, 
volute, scoici, ghirlande care asigură unitatea compoziţiei şi realizează o tranziţie 
imperceptibilă de la arhitectura reală la cea iluzorie a bolţii cereşti. Luminozitatea şi 
transparența tonurilor se accentuează spre centrul compoziţiei, unde îngeri evanescenți 
şi o lumină difuză, aurie, sugerează proximitatea Providenţei. 


Hristos Mântuitorul 


Tema apare timpuriu în cadrul miniaturilor din secolul XI; Hristos, dătătorul de 
mântuire, ţine în mână globul pământesc ca simbol al triumfului creştinismului pe 
întreg cuprinsul pământului. În această ipostază lisus apare și în pictura iconostasului 
de influență barocă al Bisericii cu Lună, realizat între 1815-1830. Icoana împărătească, 
de factură occidentală a Mântuitorului, îl reprezintă desculț, îmbrăcat într-o mantie 
lungă, albă şi o pelerină verde-albastră, redat în picioare deasupra unui vârtej de nori. 
Cotul drept și-l sprijină pe globul pământesc pictat în aceeaşi nuanță de verde- 
albăstrui, iar cu mâna face semnul de binecuvântare. Chipul individualizat portretistic, 
este redat pictural şi înconjurat de un halou de lumină aurie. Reprezentarea e adaptată 
la moda barocă, fiind plasată pe fundalul unui cer valorat azuriu. cu nori pufoşi și 
capete de îngeri. 


Hristos Învățătorul 


Tema apare în icoana împărătească cu influențe baroce a Bisericii ortodoxe 
“Sf. Arhangheli” din cartierul Velenţa. lisus, desculț, îmbrăcat în tunică roşie şi 
pelerină albastră, stă cu picioarele deasupra Pământului şi cu corpul redat pe fundalul 
Cerului, sugerat prin nori şi capete de îngeri cu aripi. Cu mâna dreaptă 
binecuvântează, iar cu stânga ține Evanghelia deschisă, a învățăturii noi pe care o 
aduce umanităţii (Planşa VIII.c.). 


Hristos Vindecătorul 


Una din cele mai importante activități ale lui lisus a fost aceea de vindecător al 
trupului şi al sufletului, care i-a adus şi cea mai mare popularitate, determinând 
mulțimile să-l urmeze pe unde trecea (Matei IV, 23-25). Deşi în textul biblic se 
vorbeşte de numeroase vindecări înfăptuite de lisus, în iconografia religioasă au fost 


"4 N. Sabău, Johann Nepomuk Schâpf Begriinder des Barocks in der monumentalen malerei 
aus Siebenbiirgen, în vol. Artă românească. Artă europeană, Ed. Muzeului Ţării Crişurilor, 
Oradea, 2002, p. 239 

privilegiate temele descrise mai pe larg în Evanghelii şi transformate de Biserică în 
praznice, cum sunt Vindecarea slăbănogului la scăldătoarea Vitezda (loan V, 2-9), 
respectiv Vindecarea orbului din naştere. Cele două teme apar încă din sec II d.H. în 
frescele din catacombe şi în ambele cazuri textul biblic ne încredințează asupra 
certitudinii vindecării.*5 Temele ilustrează aspectul taumaturgic ce apare frecvent în 
faptele Mântuitorului. Calitățile Sale vindecătoare, de origine spirituală, sunt 
evidențiate prin nimbul poleit. Atât minunea de la scăldătoarea Vitezda, cât şi aceea de 
la Capemaum au fost interpretate ca vindecări, prin putere dumnezeiască, ale 
paraliziei. Vindecarea apare ca un rezultat al credinţei, dar şi al impactului spiritual al 
cuvintelor Mântuitorului. 

Şi în bisericile creştine din Oradea cel mai des reprezentate sunt Vindecarea 
slăbănogului, respectiv Vindecarea orbului din naştere, redate adesea în asociere 
(Biserica Spitalului, Paraclisul Episcopiei Ortodoxe Oradea etc.). 

Cea mai veche ilustrare picturală a Vindecării orbului din naştere apare la 
iconostasul Bisericii ortodoxe “Sf. Arhangheli” din cartierul Velenţa, realizat în sec. al 
XVIII-lea. Într-un cartuș baroc, decorat cu ghirlande poleite, e figurat central lisus 
care, în conformitate cu textul biblic (Ioan IX, 1-25), unge cu lut ochii orbului, redat 
desculț, sprijinit în toiag. Un element inedit este faptul că personajele sunt reprezentate 
chiar pe malul apei (scăldătoarea Siloamului), unde lisus l-a trimis pe orb ca să se 
spele pe ochi. În fundal se vede un pod şi elemente de peisaj. Lângă lisus stau alți doi 
orbi, unul având ca semn distinctiv băţul, iar celălalt, ungându-se şi el pe ochi cu acel 
lut. Apostolii, fără aureole, îl asistă pe Mântuitor (Planșa VIII. d.). În alte reprezentări, 
cum sunt cele de la Biserica Spitalului, respectiv de la Paraclisul Episcopiei Ortodoxe 
Oradea, personajul vindecat apare în două secvenţe ale aceleiaşi scene: odată, în 
prezenţa lui lisus, care îl atinge sau îi vorbește şi, a doua oară, înfăptuind vorbele 
acestuia (orbul se spală pe ochi într-un fel de bazin cu apă, iar slăbănogul îşi duce 
patul în spate). 


% loan IX, 7: “EI s-a dus, s-a spălat şi s-a întors văzând bine”; loan IX, 11: „Omul acela căruia 
i se zice lisus a făcut tină, mi-a uns ochii şi mi-a zis: <Du-te la scăldătoarea Siloamului și 
spală-te>. M-am dus, m-am spălat şi mi-am căpătat vederea” 

Hristos Pantocrator 


I.a. Frescă de E. Profeta, sec. XX, 
Boltă, Biserica cu Lună 


I.b. Frescă de I.Moldoveanu, sec. XX, 
Cupolă, Biserica Spitalului 


I.c. Frescă de V.Videa, sec.XX, 
Cupolă, Biserica Albastră 

Il.a. Hristos Emanuel, 
frescă de E.Profeta, sec.XX, 
Pronaos, Biserica cu Lună 


Il.b. Hristos Emanuel, 
frescă de S. Ionescu, sec.XX, 
Pronaos, Biserica ortodoxă 
“Sf.Treime” 


Il.c. Hristos Emanuel în potir, 
frescă de E.Profeta, sec.XX, 
Proscomidie, Biserica cu Lună 


II.d. Hristos Mare Arhiereu, 
frescă de V.Videa, sec.XX, 
Cupolă, Biserica Albastră 

PLANŞA III 
III.a. Deisis, frescă de I. Moldoveanu, 
sec.XX, Naos, Biserica Spitalului 
III.b. Deisis, frescă de C.Baba, 
sec.XX, Naos, Capela Hașaş 
III.c. Sf. Mahramă, frescă de 1. Moldoveanu, 
sec.XX, Cupolă, Biserica Spitalului 
III.d. Sf. Mahramă, ulei/pânză, 
sec XIX, Biserica cu Lună 
ii IIl.e. Sf. Keramion, frescă de I.Moldoveanu, 
sec.XX, Cupolă, Biserica Spitalului 

Schimbarea la Faţă IV. a. Iconostasul mic, detaliu, sec. XVIII, 
Biserica ortodoxă “Sf Arhangheli”-Velenţa 


IV. b. Iconostas, detaliu, sf.sec.XIX, 
Catedrala greco-catolică “Sf. Nicolae” 


IV. c. Frescă de V.Videa, sec.XX, 
Arcul estic, Biserica Albastră 

PLANŞA V 


——— 


penenenanenay 


Răstignirea 


V. a. Crucea cu molenii, Iconostas , sec .XIX, 
Al. şi Arsenie Teodorovici, Biserica cu Lună 


V, b. Frescă de I.Moldoveanu, sec.XX, 
Naos, Biserica Spitalului 


V. c. Altar, ulei/pânză, T.I.Cesliar, 1786, 


Bazilica romano-catolică 

Și PLANŞA VI 


VI a. Coborârea de pe cruce, Iconostas, 
detaliu, sec. XVIII, Biserica ortodoxă 
“Sf. Arhangheli”, Velenţa 


VI. b. Coborârea de pe cruce, 
Iconostas,detaliu, sf. sec. XIX, 
Catedrala greco- catolică “Sf. Nicolae” 


VI. c. Plângerea lui lisus, Iconostas, 
detaliu, sec.XIX, Biserica cu Lună 

PLANŞA VII Se 


Invierea 
Domnului 


VII. a. Anastasis, Frescă 
sec. XX, V. Videa, 
Naos, Biserica Albastră 


VII. b. Anastasis, Frescă 
sec.XX, I. Moldoveanu, 
Absida nordică, 
Biserica Spitalului 


VII. c. Iconostasul mic, 
detaliu, sec. XVIII, 
Biserica ortodoxă 
“Sf. Arhangheli”-Velenţa 


VII. d. Iconostas, detaliu, 
sec.XIX, Catedrala 
greco-catolică 
“Sf.Nicolae” 


36 PLANŞA VIII 


VIII. a. Înălţarea Domnului, Iconostas, detaliu, 
sec.XX, Capela Haşaş 


VIII. b. Triumful ceresc al lui Hristos, Frescă de 
J.N.Schopf, sec. XVIII, Cupolă, 
Bazilica romano-catolică 


VIII. c. Hristos Învățătorul, Iconostas, detaliu, 
sec. XVIII, Biserica ortodoxă “Sf. Arhangheli” 
— Velenţa 


VIII. d. Hristos Vindecătorul, Iconostas, 
detaliu, sec. XVIII, Biserica ortodoxă “Sf. 
Arhangheli” — Velenţa 

II. REPREZENTĂRI MARIALE 


Importanța covârşitoare a Fecioarei Maria în viața Mântuitorului şi în devoțiunea 
creştină a generat şi în Oradea tipologii importante, ilustrând roluri, calități și funcții 
care i-au fost atribuite în timp: Născătoare de Dumnezeu, Împărăteasă cerească şi 
Doamnă a îngerilor, rugătoare, mediatoare (în tema Orantei, Deisis, Sf. Acoperământ, 
Madona Milostivirii), grabnic ajutătoare, ocrotitoare milostivă a credincioşilor etc. 
Filosoful G.W.F. Hegel considera că iubirea matemă a Mariei față de Hristos este cel 
mai frumos conţinut la care s-a ridicat arta creştină în general şi pictura religioasă în 
special: „iubirea religioasă în forma ei umană cea mai deplină şi mai caldă este 
reprezentată intuitiv... în natura feminină, simțitoare a Mariei. Tot sufletul ei, și în 
general întreaga ei existență, este iubire umană față de copilul lisus... și totodată 
sufletul ei este venerație, pietate, iubire de Dumnezeu, cu care se simte una'56. 
Iconografia artistică i-a redat smerenia, supunerea în fața voinței divine (scena Bunei 
Vestiri), prezenţa în toate momentele cruciale din viața lui lisus (Vaşterea, Fuga în 
Egipt, Drumul crucii, Răstignirea) dar şi unicitatea calităților Sale, umane, respectiv 
supranaturale. 

Condiţia Mariei de mamă a lui lisus în viața terestră, respectiv intercesoare pentru 
mântuirea oamenilor şi stăpână a cerurilor în existența celestă a generat în artă 
reprezentări variate. Deşi o parte dintre teme sunt comune creştinismului răsăritean și 
celui occidental (Maria cu pruncul, Buna Vestire, Vizitaţia, Intrarea în Biserică, 
Adormirea Maicii Domnului), pictura ortodoxă a respectat în general tipologiile 
preluate de-a lungul timpului prin intermediul Erminiilor. Ca și în cazul imaginilor lui 
lisus, în pictura occidentală impactul Renaşterii şi al barocului a deschis calea unei 
evoluții mult mai independente a reprezentărilor religioase. Deşi intenția mesajului 
religios este identică, aici e vizibilă influența viziunii antropocentice a Renaşterii bazată 
pe coexistența dintre frumusețea divină și cea umană și pe impactul adesea emoțional al 
reprezentărilor religioase. Dacă în cazul lui lisus pictura occidentală a recurs frecvent la 
variantele dramatice, emoționale desprinse din ciclul Patimilor, în cazul Mariei ele au 
favorizat reprezentarea acesteia ca arhetip al frumuseţii feminine şi mateme. 

Şi în pictura religioasă orădeană, de factură bizantină (ortodoxă şi greco-catolică), 
iconografia consacrată Mariei s-a dezvoltat precumpănitor în jurul calității ei 
principale de mamă a Mântuitorului (Theotokos). Din aceasta au luat naştere 
reprezentări ce ilustrează afecțiunea, dar şi suferința umană a Mariei (Maria cu 
pruncul în braţe, Eleusa, Glicofilousa), tipologii ce domină în iconostasele 
româneşti. Prescripţiile Erminiilor au dominat şi aici programul iconografic, Maria 


3% G.W.F.Hegel, op.cit., p. 220 

fiind reprezentată tronând pe bolta absidei centrale în calitatea de împărăteasă cerească 
şi mijlocitoare privilegiată a tuturor credincioşilor în fața Mântuitorului. Rolul de 
excepţie al Maicii Domnului în realizarea comuniunii dintre planurile uman şi divin s- 
a materializat în tema Orantei, respectiv Maica Domnului Platytera, personificare a 
virtuţilor ocrotitoare şi mijlocitoare ale Bisericii. Iconostasele bizantine sunt astfel 
dimensionate, încât permit întotdeauna vizualizarea Maicii Domnului *. În diferitele 
ei ipostaze, Născătoarea de Dumnezeu domină semicalota absidei altarului, loc prin 
excelență simbolic, în care Cerul şi Pământul, umanul şi divinul se întâlnesc prin 
rugăciunile Sale de mijlocire. 

În mediul catolic orădean reprezentările mariale, marcate de arta barocă, au la bază 
predominant tipuri ce derivă din latura divină a Mariei. În acestea se pune accent pe 
calitatea excepțională, definită dogmatic, a ființei sale (Immaculata), respectiv pe 
existența divină, celestă a Mariei (Înălțarea la cer a Mariei, Încoronarea Fecioarei). 
Calitatea de mediatoare privilegiată a credincioșilor apare şi aici în tipologia Madona 
Milostivirii din Capela  mizericordienilor, variantă occidentală a temei 
Acoperământului Maicii Domnului. 

Maica Domnului cu pruncul (Theotokos) este cea mai veche reprezentare 
mariologică, în directă legătură cu dogma formulată la Sinodul de la Efes din 431. În 
consens cu formulările acestuia, pentru spiritualitatea răsăriteană Fecioara Maria e 
înainte de toate Născătoarea de Dumnezeu, idee ce se află în centrul mariologiei 
ortodoxe??. Ea îşi are corespondentul iconografic în reprezentarea Maica Domnului cu 
pruncul lisus în braţe, una din cele mai răspândite icoane din întreaga ortodoxie. Prin 
Maica Domnului, datorită Întrupării s-a realizat comuniunea celor două firi, divină şi 
umană ale Mântuitorului."? Caracterul divino-uman al Întrupării e exprimat şi prin 
aureolele purtate de cei doi, reliefând dumnezeirea Pruncului. Acesta ţine în mână un 
sul din textul Scripturii, al Noului Testament pe care-l aduce umanității. 


Maica Domnului Împărăteasă cerească 


Tipologia Născătoarei de Dumnezeu(Theothokos), fundamentală pentru Biserica 
răsăriteană, este ilustrată prin varianta Celei care tronează (Etronos), redată frecvent 
în absida altarului. Acest tip mariologic “'de maiestate” este de origine bizantină, fiind 
preluat şi de iconografia occidentală, prin variantele Maestei (Cimabue, Simone 
Martini, Giotto etc.). Această tipologie se va impune în semicalota absidelor din 
bisericile de tip bizantin, fiind întâlnită frecvent şi în Oradea: Biserica Spitalului, 
Biserica Albastră, Capela Haşaş (Planşa IX.a.) etc. Ideea regalității celeste a Maicii 
Domnului este sugerată prin intermediul tronului pe care aceasta stă într-o poziţie 
frontală, ca împărăteasă a cerurilor, cu lisus pe genunchi, flancată de o parte şi de 
cealaltă de îngeri adoratori. 


*7 Constantine Cavamos, Ghid de iconografie bizantină, Ed. Sophia, Bucureşti, 2005, p.54 
d Egon Sendler, Icoanele bizantine ale Maicii Domnului, Ed.Sophia, Bucureşti, 1992, p.75 


% Alexis Kniazev, Maica Domnului în Biserica Ortodoxă, Ed. Humanitas, Bucureşti, 1998, p. 83 

Maica Domnului Îndrumătoarea (Hodighitria) 


Calitatea fundamentală a Mariei de Născătoare de Dumnezeu este ilustrată şi în 
varianta Maica Domnului Îndrumătoarea, larg, difuzată în lumea ortodoxă. Tema 
ocupă un loc privilegiat în iconografia marială, avându-și prototipul în recomandările 
transmise de Sf. Ev. Luca, după tradiție autorul primei icoane a Maicii Domnului. 
Preluată pe filieră bizantină, a devenit comună Orientului şi Occidentului. În cadrul ei 
Maica Domnului stă cu faţa spre cel ce priveşte icoana şi arată spre Hristos cu mâna 
dreaptă, cel ce se numeşte pe sine “calea”, ca un îndemn adresat creştinilor de a-l urma 
pe Mântuitorul lumii. Faptul că Hnstos-copil poartă aureolă şi face gestul 
binecuvântării sugerează precocitatea sa în plan spiritual, conştientizarea timpurie a 
misiunii sale speciale. Această variantă apare frecvent în cadrul icoanelor împărăteşti, 
cum este cea de la Biserica Albastră din Oradea. 


Maica Domnului Oranta (Rugătoare) 


Constituie una din cele mai vechi tipologii iconografice, cu originea în pictura 
catacombelor şi întâlnită frecvent în mozaicurile paleocreştine. Plasată frecvent pe 
semicalota absidei altarului, ea simbolizează virtuțile mateme, ocrotitoare şi 
mijlocitoare ale Mariei ca Mamă a tuturor credincioşilor şi ale Bisericii în rugăciunile 
sale de mediere pentru comunitatea creştină. Tema este ilustrată de Maria-Oranta, în 
picioare sau bust, cu sau fără pruncul lisus, cu braţele ridicate spre cer în atitudinea de 
rugăciune stăruitoare, adorare şi receptare a harului divin. Motivul mijlocirii 
neîncetate şi privilegiate a Maicii Domnului apare deopotrivă în principalele rugăciuni 
şi acatiste mariale.“ Tema Fecioarei Orante, redată bust, cu braţele ridicate spre cer, 
în atitudinea de implorare a îndurării divine, apare pe arcul estic ce încadrează absida 
altarului din Capela Haşaş. Maica Domnului, îmbrăcată în maforion, este flancată de 
chipurile prorocilor înaintemergători, dispuși simetric în medalioane rotunde. În 
aceeaşi capelă, Fecioara Orantă este redată în picioare flancată de Arhangheli, pe 
primul registru al cupolei, consacrat celor mai înalte ierarhii cereşti. 

În varianta iconografică a Platyterei (Atotcuprinzătoare) sau Maica Domnului a 
Semnului din icoanele ruseşti, Pruncul este înscris într-un medalion de slavă aflat 
lângă inima mamei sale. La fel ca şi ea, Pruncul priveşte drept în față. Reprezentată la 
Răsărit, pe semicalota absidei altarului, imaginea derivă dintr-o veche reprezentare 
bizantină, fiind o aluzie evidentă la Întruparea Fiului lui Dumnezeu care a primit chip 
uman prin intermediul Maicii Domnului. Strălucirea divină a Pruncului simbolizată de 
aureolă şi medalionul circular ilustrează faptul că El este “semnul”divin menţionat de 
profetul Isaia: “Domnul însuşi vă va da un semn: iată, Fecioara va lua în pântece şi va 
naşte fiu şi-i va da numele Emanuel (cu noi este Dumnezeu)“. Reprezentarea 
evidenţiază latura divino-umană a Mântuitorului şi rolul Mariei în Întruparea Sa. 

O inedită reprezentare a acestui tip este Maica Domnului Platytera cu Pruncul în 
medalion, aflată în semicalota absidei din Biserica cu Lună. Cu voal alb, rochie de 


“0 „Preasfântă Marie, Maica lui Dumnezeu, roagă-te pentru noi păcătoşii, acum şi-n ceasul 


morții noastre” 
https://biblioteca-digitala.ro 


40 Agata Chifor 


nuanță albastru-violet și pelerină roșie, Maica Domnului înalță lateral brațele spre cer, 
susținându-l în poala mantiei pe lisus-copil înconjurat de medalionul circular al slavei. 
Dacă în reprezentările strict bizantine Maica Domnului privește frontal credinciosul, în 
acest caz este redată cu privirea smerită, îndreptată în jos spre Prunc, stând în picioare 
desculță, deasupra unor nori stilizați, de aceeaşi culoare ca şi mantia (Planşa IX.b.). 
Redată bust, îmbăcată în acelaşi maforion, cu mâinile îndoite din cot și cu medalionul 
circular al Pruncului în față, Maica Domnului Platytera este figurată deopotrivă pe 
bolțile sau tavanele bisericilor (Biserica cu Lună, Biserica ortodoxă “Sf.Treime”etc.). 


Maica Domnului Îndurătoare (Eleusa) 


Variantă dezvoltată în ambinţă bizantină, în sec. al XII-lea, Maica Domnului 
Îndurătoare (Eleusa) simbolizează mila, îndurarea, mângâierea divină incluse în 
afecțiunea maternă a Mamei Mântuitorului. Chiar şi în cele mai tipizate 
reprezentări al temei, se simte prezența unei afecțiuni mateme reale, umane. 
Dragostea matemă sugerată prin fețele lipite devine astfel un arhetip pentru 
iubirea, protecția și îndurarea divină față de toți oamenii. Popularitatea temei în 
Orient ca şi în Occident a fost interpretată ca simbol al evoluţiei de la 
spiritualitatea liturgică şi oficială spre o spiritualitate mai umană şi meditativă, 
având în centru motivul afecțiunii materne“!. Unele dintre cele mai reuşite ilustrări 
ale temei în Oradea sunt icoana împărătească a Maicii Domnului-Eleusa de la 
iconostasul Capelei Haşaş pictat de Corneliu Baba (Planşa IX. c.), icoana 
împărătească de tipul E/eusa de la Paraclisul Episcopiei Ortodoxe Oradea realizată 
de Anastasie Demian, respectiv Maica Domnului Eleusa de la iconostasul 
Bisericii ortodoxe „Sf.Treime” pictat de Stela Ionescu (Planșa IX. d.). 


Adormirea Maicii Domnului 


Moartea şi Adormirea Fecioarei a generat reprezentări plastice distincte în 
spiritualitatea răsăriteană şi cea catolică. Incepând de prin sec al X-lea în biserica 
răsăriteană este reprezentată cu predilecție tema consacrată Adormirea Maicii 
Domnului. Respectând canoanele bizantine, ea reprezintă momentul în care Maria, 
întinsă pe patul mortuar, înconjurată de apostoli, își dă sufletul, care este primit de 
lisus sub forma unui copil înfășat. Și în cazul acestei teme, la fel ca în tema Învierii 
(Anastasis) spiritualitatea răsăriteană sugerează biruința asupra morţii fizice “. 
Statutul spiritual privilegiat al Maicii Domnului este exprimat prin faptul că în cazul 
ei, “Adormirea” în această lume este însoțită imediat de mutarea sufletului în 
Împărăția lui Dumnezeu. Moartea este concepută doar ca o „adormire”, o fază care 
precede intrarea într-o altă lume. Maica Domnului e “cea dintâi ființă umană 
îndumnezeită”, prima dintre cei aleşi primită în Împărăția lui Dumnezeu cu mult 
înainte de Cea de-a doua venire a lui Hristos. Înveşmântat în Lumină, Mântuitorul, 
primul biruitor al morții, coboară din ceruri pentru a duce personal sufletul Mariei. 


*1 Egon Sendler, op.cir., p.131 
42 Tomas Spidlik, Marko Ivan Rupnik, Credinţă şi icoană, Ed. Dacia, Cluj-Napoca, 2008 

Imaginea surprinde o parte din misterul morţii: desprinderea sufletului de trupul fizic. 
Sensul profund al reprezentării îl constituie prezența lui Hristos şi ajutorul său în 
ipostaza de Mântuitor al sufletelor în momentul trecerii de la această viață la cealaltă. 

În această manieră specifică tradiţiei ortodoxe, Adormirea Maicii Domnului apare 
pe peretele de sud al Bisericii cu Lună, ilustrând chiar hramul acesteia (Planşa X.a.). 
Reprezentarea, datorată lui Eremia Profeta, se remarcă prin strălucirea aureolelor 
poleite, noblețea figurilor şi a gesturilor, exprimând un sentiment de durere profundă, 
dar reținută. lisus, înconjurat de o mandorlă cu straturi aurii și albastre, ține în brațe 
sufletul mamei Sale, redat ca un prunc înfăşat cu aureolă. 

Uneori tema este redată pe peretele din spate al cafasului (Biserica Spitalului, 
Biserica Albastră, Paraclisul Episcopiei Ortodoxe Oradea etc.). Corpul alungit al 
Maicii Domnului întins pe patul funerar formează în acest caz o accentuată axă 
orizontală a compoziţiei. Un detaliu obişnuit în variantele bizantine ale temei îl 
constituie redarea Arhanghelului Gavril cu o sabie în mână și a evreului Antonie cu 
mâinile tăiate de înger pentru că a încercat să răstoarne patul pe care se afla Maria 
(fresca din cafasul corului de la Biserica Albastră, respectiv iconostasul Capelei Hașaş, 
Planşa X.b.). Alteori scena este redată simbolic, sub forma unor personaje fantomatice 
schițate pe partea de jos a draperiei cu care e acoperit patul (Biserica cu Lună, 
Paraclisul Episcopiei Ortodoxe Oradea). 

Spre deosebire de reprezentările tradiționale bizantine, cele de influență 
occidentală se remarcă adesea printr-un accentaut naturalism. Un exemplu elocvent în 
acest sens este imaginea Adormirii Maicii Domnului din iconostasul Catedralei greco- 
catolice “Sf. Nicolae”, datorată pictorului Antal Szirmai (Planşa X.c.). Deşi în jurul 
chipului Maicii Domnului se vede un halou difuz, totuşi reprezentarea este dominată 
de realismul morţii corpului fizic. În compoziţie sunt prezenţi apostolii cu gesturi ce 
exprimă tristețea, dar lipseşte Mântuitorul care în variantele ortodoxe ţine în brațe 
sufletul Mariei. În schimb, în registrul superior se vede printr-un nor de lumină 
Dumnezeu-Tatăl. Redat în varianta occidentală a unui bătrân cu barbă și plete albe, El 
se pregăteşte să primească sufletul Maicii Domnului. 


Înălţarea la cer a Mariei (Assunta) 


Deşi tema Adormirii Maicii Domnului a fost preluată şi în arta occidentală, fiind 
prezentă în pictura gotică şi renascentistă (Fra Angelico, Orcagna, Domenico 
Ghirlandajo), în acest spaţiu va lua naștere o variantă iconografică distinctă inspirată 
din existența celestă a Mariei. După tradiția occidentală, la trei zile după moarte, 
Sfânta Fecioară a fost ridicată cu trupul la cer ca şi Fiul ei, moment celebrat prin 
sărbătoarea marială Assumptio Beatae Mariae Virginis. Din punct de vedere 
iconografic, în pictura occidentală înălțarea la cer a sufletului Mariei este redată sub 
fonma înălțării trupului acesteia. 

Din intenţia de a transpune vizual glorificarea celestă a Mariei s-au constituit în 
timp două variante iconografice devenite proprii catolicismului: Înălțarea la cer a 
Fecioarei Maria, respectiv Încoronarea Fecioarei. 

Tema iconografică Înălțarea la cer a Mariei ilustrează momentul în care Maria 


înconjurată de îngeri se înalță în slavă, îndreptându-se spre împărăţia cerurilor. 

Reprezentată de pictorii Renaşterii (Matteo di Giovanni, Fra Angelico, 
Ghirlandajo, Andreea del Sarto, Tizian), tema a fost reluată în epoca barocului, 
perioadă în care se identifica cu programul estetic al Contrareformei de a 
transporta gândul privitorului de la realitatea terestră spre una superioară, 
supranaturală (Rubens, Pittoni, Maulbertsch, Tiepolo). La fel ca şi Învierea şi 
Înălțarea Mântuitorului, tema ridicării la cer a Fecioarei Maria era un pretext de a 
demonstra, prin intermediul imaginii, realitatea credinței într-o existenţă viitoare 
după moarte. În pictura religioasă din Oradea subiectul a fost ilustrat de pictorul 
austriac Joseph Vinzenz Fischer (1729-1810). Considerat unul din cei mai 
importanți pictori vienezi din şcoala academistă a secolului al XVIII-lea, acesta a 
pictat Înălțarea la cer a Mariei pentru altarul principal al Catedralei romano- 
catolice din Oradea. Lucrarea a fost realizată în 1779, perioadă în care pictorul a 
receptat tendința clasicizantă a barocului târziu austriac. Ca și în reprezentările 
tradiționale ale subiectului, Joseph Vincenz Fischer ilustrează momentul în care 
Maria înconjurată de îngeri se înalță în slavă îndreptându-se spre împărăţia 
cerurilor (Planşa XI.a.). Pictura se caracterizează printr-o structură compozițională 
tipic barocă, bazată pe alăturarea a două registre. In prim plan, în registrul terestru, 
sunt reprezentați apostolii dispuşi în semicerc în jurul mormântului gol. Portretele 
lor, bine individualizate, sunt un prilej de a explora felul în care aceștia se 
raportează la miracol. O parte din ei au privirile concentrate asupra mormântului 
gol, cu o expresie de adâncă meditaţie. Ceilalţi au privirile îndreptate în sus, 
privind extaziați miracolul Înălţării Fecioarei. Pe fețele şi în gesturile lor se 
citeşte întreaga gamă a trăirilor umane, de la consternare şi teamă, până la 
speranță, implorare şi devoțiune profundă. Dialogul dramatic al gesturilor reflectă 
tendința specific barocă de a recurge la scenografia teatrală. Dacă în registrul 
inferior predomină umanizarea figurilor, exprimată printr-o redare diferențiată a 
vârstei, fizionomiei şi trăirilor, registrul celest sugerează un spațiu ideal definit 
prin imponderabilitate şi luminozitate, atribute ale apartenenței la o realitate 
superioară, supranaturală. Acest registru este dominat de figura Mariei; 
reprezentată în slavă, plutind printre nori, ea se îndreaptă spre un spațiu luminos 
simbolizând transcendența, redat pe fondul unui subtil degradeu albăstrui. Culorile 
veșmintelor sale, imateriale (albul rochiei şi albastrul mantiei) exprimă detaşarea 
față de lume şi nivelul înalt al trăirii ei interioare. Dematerializarea ființei Mariei 
este reflectată şi prin aureola luminoasă care-i înconjoară capul şi expresia 
chipului transfigurat de extazul mistic. La picioarele sale se află semiluna, atribut 
al Mariei ca regină a cerurilor, preluat din Apocalipsa lui loan. Drumul spre cer al 
Mariei este călăuzit de îngeri care țin în mâini atribute ale Fecioarei preluate din 
litaniile creştine: flori de trandafir, simbol al renașterii mistice, flori şi cunună de 
crini, simbol al purității şi al abandonului mistic sub semnul graţiei divine. 

Plutirea îngerilor înaripați, mişcarea emoțională a faldurilor în zona superioară a 
compoziţiei reflectă aspiraţia barocă de a sparge cadrele compoziţiei prin redarea unui 
spaţiu care se deschide spre înălțimile transcendenței. Între cele două planuri aparent 
separate se stabileşte atât o corespondență coloristică, cât și una de trăire religioasă, 
figura apostolului loan sugerând că devoţiunea este principala cale de comunicare cu 

divinitatea. Lucrarea prezintă analogii cu pictura lui Sebastiano Ricci din Biserica 
Sf. Carol din Viena, care a servit probabil ca sursă de inspirație pentru Fischer, dar se 
distinge de aceasta printr-o încadrare mai firească în compoziţie a miracolului şi prin 
relația de comunicare afectivă stabilită între cele două planuri. Ea urmează tipologia 
tradițională de reprezentare prezentă şi la Tizian, Rubens, Pittoni, Maulbertsch, 
Tiepolo. 

Scena este reprezentată ca un vârtej care poartă personajul principal, pe Fecioara 
Maria, până la jumătatea distanţei între locul unde este aşteptată de Dumnezeu și locul 
unde au rămas ucenicii. 

Tema Assuntei este ilustrată şi de sculptura realizată în bronz situată în fața 
Bisericii romano-catolice Olosig. Lucrarea este o transpunere în bronz realizată în 
secolul al XIX-lea, după o statuie barocă din piatră realizată în 1735 şi pierdută între 
timp. Autorul a redat plastic elanul mişcării ascensionale ce cuprinde veşmântul 
Mariei, reprezentată cu brațele ridicate spre cer şi cu o expresie de extaz ce 
prefigurează beatitudinea celestă. 


Immaculata 


Inspirată din descrierea Apocalipsei, tema iconografică a Immaculatei a devenit 
frecventă în perioada Contrareformei, ca metaforă a triumfului Bisericii catolice 
asupra protestantismului. Dogma /maculatei Concepții pe care o exprimă pictural se 
referă la absolvirea Mariei încă din momentul naşterii sale de consecințele păcatului 
originar. Deși proclamată ca dogmă de credință abia în 1854 prin Bula /neffabilis 
Deus, doctrina Imaculatrei Concepții a generat dezbateri şi reprezentări artistice încă 
din perioada Renaşterii, una din primele figurări plastice datorându-i-se lui Carlo 
Crivelli (1492). 

Noul tip iconografic o reprezintă pe Maria ca fecioară neprihănită coborând din 
înaltul cerului, având Luna la picioare şi o cunună din 12 stele în jurul capului. 
Privirea sa smerită se îndreaptă spre Pământ, iar brațele sunt încrucișate în gestul 
celei care se roagă. In contextul dezbaterilor Conciliului de la Trento şi al 
expansiunii Contrareformei, tema a cunoscut o deosebită popularitate. În acest 
context sunt frecvente reprezentările Immaculatei în pictura barocă spaniolă 
(Murillo, Zurbaran, Huan Valdes Leal, Antonio Pereda).Tema se regăseşte şi în 
pictura de altar din Oradea epocii baroce, una din cele mai timpurii reprezentări fiind 
lucrarea provenită de la fosta biserică a franciscanilor, astăzi în Biserica romano- 
catolică Olosig. Altarul Immacularei aflat aici, datat în 1750, ilustrează tipul 
iconografic consacrat, elaborat pe la 1500 și inspirat din textul Apocalipsei: “În cer 
s-a arătat un semn mare: o femeie învăluită în soare, cu luna sub picioare şi cu o 
cunună de 12 stele pe cap.” “ Plasată într-un ancadrament oval, pictura o reprezintă 
pe Maria printre nori, stând deasupra semilunei şi strivind cu piciorul capul şarpelui 
încolăcit în jurul globului pământesc, imagine consacrată a triumfului marial asupra 
păcatului comis de cuplul originar. Șarpele ține între dinți un măr, aluzie la păcatul 
originar. Maria, cu o siluetă graţioasă, uşor serpentinată, e îmbrăcată într-o rochie 

lungă de culoare roşie peste care se află o mantie albastră cu falduri fluente. Chipul 
său frumos, cu o expresie suavă este înconjurat de o aureolă formată din stele. 
Privirea, exprimând puritate şi interiorizare, este îndreptată în jos spre globul 
pământesc de la picioarele sale. 

În aceeaşi biserică se găsește o altă reprezentare a Imaculatei Concepții datată în 
secolul al XIX-lea. Realizată de pictorul academist Friedrich Silcher, lucrarea se 
remarcă prin claritatea ncoclasică a compoziției, puritatea conturului şi a formei, 
echilibrul raporturilor cromatice (Planşa XI.b.). Silueta Mariei, frumos proporționată, 
descrie o curbă elegantă. Reprezentarea urmează iconografia tradițională frecventă în 
pictura spaniolă a secolului al XVII-lea: îmbrăcată în rochie albă şi pelerină albastră, 
Maria stă deasupra globului pământesc strivind cu piciorul şarpele tentaţiei. Mâna stângă 
este adusă la piept într-un gest de devoțiune, în timp ce cu dreapta ţine lujerul de crin, 
simbol al purității şi absenței păcatului. Capul e înconjurat de aureola circulară din 12 
stele, iar privirea este îndreptată spre cer. La baza lucrării se află doi purti înaripaţi, unul 
cu mâinile împreunate în gest de rugăciune, celălalt cu o ramură de palmier ce 
prefigurează gloria celestă obținută prin suferință. Registrul celest în care se realizează 
coborârea Fecioarei pe pământ este sugerat prin norii de la picioarele sale, dar și prin 
luminarea diafană a fundalului. 


Maica Domnului-Regină a cerurilor (Doamnă a îngerilor) 


O tipologie marială ce reflectă o contaminare cu influențele occidentale este 
vizibilă în pictura din semicalota altarului de la Catedrala greco-catolică “Sf. Nicolae”, 
realizată de Antal Szirmai (1860-1927). Fecioara Maria, a cărei frumuseţe fizică este 
naturalistă, de factură apuseană, poartă un voal alb, pelerină roşie şi o rochie lungă de 
culoare albastră, simbol al planului celest. Ca şi în varianta Immaculatei, Ea stă 
desculță deasupra unui nor prevăzut cu capete de îngeri cu aripi (Planşa XI.c.). Cu 
amândouă mâinile îl ţine pe lisus prunc sprijinit de brațul stâng. De o parte şi de alta 
străjuiesc îngeri şi heruvimi în atitudine de adorație. Tema ilustrează slăvirea Fecioarei 
„mai înaltă decât îngeni”, prin care s-a întrupat Logosul divin, în conformitate cu 
atributele din rugăciunile de preamărire închinate Maicii Domnului: „mai Cinstită 
decât Heruvimii și mai mărită fără de asemănare decât Serafimii”. 


Incoronarea Preacuratei Fecioare Maria de Sfânta Treime 


Tema Încoronării Mariei este figurată în arta religioasă încă din secolul al XII- 
lea, devenind specifică îndeosebi artei occidentale. Altarele goticului târziu reflectă un 
interes deosebit pentru această temă. Scena încoronării se desfăşoară în cer: Sfânta 
Treime ține o coroană imperială deasupra capului Fecioarei, reprezentată pe un tron 
sau în genunchi şi înconjurată de îngeri (Jacopo Torriti, Filippo Lippi, Pinturicchio, 
Rafael). În epoca barocă Încoronarea Mariei este reprezentată adesea în corelaţie cu 
Imaculata Concepție, Fecioara Maria strivind cu piciorul şarpele ce simbolizează 
păcatul originar. 

În contextul confluenţelor bizantino-baroce, tema Încoronării Mariei de Sfânta 
Treime apare în secolul al XVIII-lea şi în cadrul picturii murale sau a iconostaselor din 

Transilvania şi Banat, respectiv în pictura bisericilor ortodoxe româneşti din Ungaria. 
Răspândirea acestei teme de origine occidentală s-a realizat prin circulația gravurilor, 
dar şi prin intermediul unor pictori sârbi care au receptat influențe baroce. Un exemplu 
tipic este redarea temei în centrul iconostasului Bisericii cu Lună, operă a pictorilor de 
origine sârbă Alexandru și Arsenie Teodorovici (Planșa XII.a.). Încadrată de un 
baldachin baroc, icoana reprezintă o variantă iconografică apuseană influențată şi în 
acest caz de tema /mmaculatei. Ca şi în aceasta din urmă, Maria stă în picioare 
deasupra globului pământesc şi călcă pe şarpe, simbol al păcatului originar. Din punct 
de vedere iconografic un element de noutate în raport cu arta răsăriteană îl constituie 
reprezentarea figurativă a lui Dumnezeu-Tatăl sub forma unui bătrân cu barbă şi nimb 
triunghiular, dar şi prezenţa norilor şi a capetelor de îngeri cu aripi. Fecioara Maria 
ține în mâna dreaptă un lujer de crin, simbol al castității, chipul său înscris într-un 
frumos oval este umanizat şi inspirat din realitate. Aşezaţi pe un tron de nori, lisus şi 
Dumnezeu-Tatăl susţin o coroană deasupra capului Mariei, aluzie la calitatea acesteia 
de împărăteasă a cerurilor. În punctul cel mai înalt al lucrării este reprezentat într-un 
cerc de lumină porumbelul Sfântului Duh. Morfologia barocă este evidentă atât la 
nivelul iconografiei, cât şi în învolburarea faldurilor, plasarea scenei exclusiv în 
registrul celest, accesibilitatea sacrului sugerată prin umanizarea persoanelor sfinte. 


Maica Domnului cu pruncul deasupra norilor 


Reprezentarea reflectă o adaptare la moda barocă a temei tradiționale bizantine. 
Tema apare frecvent în icoanele împărăteşti ale Maicii Domnului (iconostasul 
Bisericii ortodoxe din cartierul Velenţa, iconostasul Bisericii cu Lună). Particularitatea 
imaginilor rezultă din redarea Fecioarei Maria în planul celest, populat de nori şi 
îngeri. În manieră barocă, pictorii încearcă să sugereze cât mai veridic cerul, înțeles ca 
spațiu de manifestare prin excelenţă al Sacrului. 

La Biserica cu Lună, Maica Domnului având un portret idealizat, dar 
individualizat fizionomic, e redată în mărime naturală, stând desculță deasupra unui 
grupaj de nori. Planul celest e sugerat prin azuriul fundalului, un fragment de cer 
valorat tipic baroc, cu nori pufoşi şi capete de îngeri. In locul maforionului tradițional 
vişiniu, Maria poartă un voal verzui, rochie de culoare verde închis şi pelerină 
portocalie căptuşită cu roz. Aureolele celor doi nu sunt circulare şi poleite, ci redate 
pictural sub forma unor halouri luminoase de culoare gălbuie. Pruncul ţine în mână 
sfera globului pământesc, aluzie la universalitatea misiunii sale. 


Maica Domnului Ocrotitoarea / Madona Milostivirii 


Reprezentată mai rar în arta răsăriteană, tema îşi are originea în una din cele mai 
vechi rugăciuni mariale, respectiv în cinstirea Sf. Acoperământ (maforion) al 
Fecioarei, venerat până la jaful cruciat din 1204 la Biserica Vlaheme din 
Constantinopol şi considerat una din cele mai prețioase relicve sfinte ale lumii 
bizantine. Celebrate în spiritualitatea răsăritenă (Sărbătoarea Sf. Acoperământ, 
respectiv Acatistul Sf. Acoperământ al Maicii Domnului, Sărbătoarea Polrov celebrată 
în bisericile slave), calităţile ocrotitoare şi apotropaice ale maforionului purtat de 

Maica Domnului au stat la originea unui tip iconografic. Cu o tipologie neschimbată în 
arta ortodoxă rusă începând din secolul al XV-lea, tema redă vălul ținut de Fecioară 
sau de îngeri, întins peste poporul creştin. La Oradea, tema Maicii Domnului 
Ocrotitoare (Sf. Acoperământ al Maicii Domnului) a fost redată în mozaic, într-un 
medalion rotund ce decorează fațada clopotniței din curtea Bisericii Albastre (Planşa 
XII.b.) Mozaicul a fost realizat în 1985 de Alexandru Conţ după planurile lui Eremia 
Profeta. Aici Maica Domnului, îmbrăcată în maforionul tradiţional, ține în mâinile 
întinse vălul ce simbolizează calităţile sale de apărătoare şi neobosită ajutătoare a 
credincioșilor. Aceeași tipologie apare, redată în frescă, deasupra ușii de intrare în 
Paraclisul Episcopiei Ortodoxe Oradea. 

Pictura occidentală a creat o variantă iconografică proprie pentru venerarea mantiei 
apotropaice mariale cunoscută sub numele de Sf. Fecioară cu mantie sau Madona 
Milostivirii, termen influenţat de popularitatea imaginii în aşezămintele patronate de 
ordinul mizericordian. Tipologia apare frecvent în arta barocă. Și în acest caz sub mantia 
ocrotitoare, larg desfăşurată a Fecioarei, se adăpostesc o mulțime de credincioşi. Această 
variantă occidentală, a Madonei Milostivirii este ilustrată şi de fresca din Capela 
Mizericordienilor din Oradea (Planşa XII.c.). Spre deosebire de ilustrările mai vechi ale 
temei, gotice sau renascentiste (Enguerrand Quarton, Jacobello Alberegno, Pietro 
Domenico de Motepulciano, Simone Martini, Pierro della Francesca, Girolamo 
Romanino), reprezentarea iconografică din Oradea are un caracter compozit, reunind 
motivul acoperământului, aluzie la calitățile de protectoare și mijlocitoare pentru neamul 
omenesc, cu reprezentarea Fecioarei ca o nouă Evă, răscumpărătoare a păcatului 
originar, dar şi cu tema Încoronării Mariei. Ca şi în varianta Immaculatei, Maria este 
reprezentată tronând deasupra globului pământesc, călcând peste şarpe, simbol al 
triumfului asupra păcatului şi a diavolului. Concomitent, doi putfi în zbor susțin o 
coroană deasupra capului său, aluzie la calitatea Mariei de împărăteasă a cerurilor. Ca și 
în reprezentările lui Tintoretto, Maria este reprezentată cu braţele larg deschise pentru a 
susține o imensă mantie protectoare. Sub faldurile desfăşurate lateral ale acesteia sunt 
adăpostiți în dreapta reprezentanții lumii clericale (cardinali, episcopi, preoți, călugărițe), 
iar în stânga grupul mirenilor de diferite condiții sociale: împărați, regine, nobili şi 
oameni de rând. Calitățile apotropaice ale reprezentării, frecvente în instituțiile patronate 
de mizericordieni sunt exprimate şi prin textul scris pe o filacteră la baza compoziției: 
"Sub Tuum Praesidium Confugimus. Sancta. Dei. Genitrix". Acesta reprezintă cuvintele 
de început ale celei mai vechi rugăciuni închinate Maicii Domnului. Găsită pe un 
papirus din 250 d. H., datorat creştinilor copți, rugăciunea a fost introdusă în liturghia 
coptă, iar în epoca medievală, în cea latină. Rugăciunea este o aluzie la calitatea de 
protectoare a Mariei,“ concretizată în tema şi Acatistul Acoperământului Maicii 
Domnului din cultul răsăritean, căruia în arta occidentală îi corespunde reprezentarea 
Madona milostivirii. Inscripţia "Sub tuum praesidium confugimus", în asociere cu 
ilustrarea acestei teme apare şi la Tintoretto, unde Maria stă în picioare pe un soclu. 


+ În traducere: „La adăpostul tău alergăm Preasfântă Născătoare de Dumnezeu, nu trece cu 
vederea rugăciunile noastre, ci ne eliberează pe noi de nevoi, ceea ce eşti una curată şi 
binecuvântată”. 

Maica Îndurerată (Mater dolorosa) 


Motivul suferinței Mariei lângă cruce, alături de lisus răstignit a devenit din secolul al 
XIII-lea obiectul devoţiunii principale a ordinului serviţilor. Dezvoltată pe parcursul evului 
mediu, devoţiunea pentru Maria Îndurerată e ilustrată şi de binecunoscutul imn marial 
Stabat Mater. Începând din secolul al XV-lea, sărbătoarea cunoscută sub numele de 
“Commemoratio augustis et doloris B. Mariae Virginis”, “Compassio”, “Transfixio”, 
“Lamentatio Beatae Mariae Virginis” era special consacrată suferinței Mariei în timpul 
crucificării şi morţii lui Hristos. În 1727 sărbătoarea a fost extinsă prin decret papal la 
nivelul întregii biserici latine sub denumirea „Septem dolorum B.M.V”. 

Treptat, iconografia mariologică s-a îmbogăţit cu reprezentări inedite ale suferințelor 
Mariei (Mater dolorosa, Pieta). Iconografia Maicii Indurerate care stă lângă cruce 
asistând neputincioasă la suferințele şi agonia propriului fiu s-a desprins din ciclul 
Patimilor Mântuitorului, valorificate în evul mediu prin teatrul de mistere. În contextul 
dezvoltării pietății creştine, reprezentarea a devenit o meditație vizualizată asupra 
tragismului crucificării. Din secolul al XIV-lea a apărut tema celor şapte dureri ale Mariei: 
Profeţia lui Simeon, Fuga în Egipt, Pierderea lui lisus la vârsta de 12 ani timp de trei zile 
în Ierusalim, Întâlnirea Mariei cu lisus pe Drumul Calvarului, Crucificarea şi moartea lui 
lisus, Coborârea lui lisus de pe cruce, Punerea lui lisus în mormânt. Tema ilustrează 
faptul că Maria ca mamă a lui lisus primeşte şi trăieşte implicit suferințele Mântuitorului în 
fiecare moment al vieții sale. 

Frecventă în pictura religioasă a goticului târziu şi a Renașterii, tema Maicii 
Îndurerate (Mater dolorosa) a cunoscut interpretări deosebit de expresive prin 
lucrările lui Grunâwald, Rogier van der Weyden şi Memling. Spre deosebire de 
temele anterioare, consacrate gloriei celeste a Fecioarei (/nălțarea la cer și 
Încoronarea Fecioarei), respectiv calităților de protectoare şi mediatoare a acesteia 
(Madona Milosteniei), în această temă este prezentă dimensiunea tragică, umană şi 
maternă a existenței sale, momentul în care ea deplânge moartea fiului ei, Iisus. 
Experiența dramatică a mamei Mântuitorului, durerea sa nemărginită, a fost anticipată 
de profeția lui Simeon din Evanghelia după Luca: „Chiar sufletul tău va fi străpuns de 
o sabie...”*5, dar şi în pasajul referitor la momentul Răstignirii din Evanghelia lui loan 
în care lisus i-o încredințează pe mama sa lui loan, cel mai iubit discipol. 

O ilustrare remarcabilă a Maicii Îndurerate a fost realizată în 1841 şi semnată de 
pictorul academist Mezey Lajos (1820-1880) pentru altarul principal al Bisericii 
premonstratense din Oradea. Și în acest caz este vorba de o reprezentare 
contemplativă. Silueta solitară a Mariei stând lângă cruce într-o pelerină lungă de 
culoare albastru închis sugerează o atmosferă de tristețe, reculegere, resemnare. Chipul 
frumos, cu ochii în lacrimi exprimă o durere nemărginită. Clarobscurul este concentrat 
asupra elementelor de maxim interes ale lucrării - trupul lui Iisus răstignit, respectiv 
chipul îndurerat al Mariei (Planşa XIII.a.). 


15 Evanghelia după Luca 2, 35 

Pieta 


Menită să stârnească mila credinciosului (pietas), tema compozițională s-a 
dezvoltat în secolele XIV-XV în contextul goticului târziu, fiind favorizată de mistica 
renană a Patimilor, dar şi de devoțiunea pentru suferințele mariale. Apărută mai întâi 
în spațiul german, tema a fost preluată şi în goticul francez (Pieta din Avignon, Pieta 
de Jean Malouel), iar ulterior de artiştii italieni ai Renaşterii (Giovanni Bellini, 
Cosme Tura, Perrugino, Andreea del Sarto,Tizian, Michelangelo). Iconografia 
temei descrie acelaşi moment ca și Plângerea, cu deosebirea că aici sunt incluse doar 
Fecioara Maria şi lisus mort. Dacă în tema anterioară, Maria era reprezentată stând 
lângă cruce, profund îndurerată sau în stare de leşin, în tema Pieta aceeași mamă 
îndurerată ține pe genunchi trupul neînsuflețit al lui Hristos. Narativismul din 
Coborârea de pe cruce este diminuat pentru a oferi credinciosului o imagine 
concentrată a suferinței, în măsură să creeze o stare de rugăciune şi meditație. 

Pieta realizată în lemn din Biserica premonstratensă din Oradea datează din 
secolul al XVIII-lea şi transpune în plastică aceeaşi temă a suferințelor Mariei (Planşa 
XIII.b.). Lucrarea este o copie după o celebră statuie de pelerinaj realizată în 1564, 
aflată în Biserica paulină din Sastin, cel mai important sanctuar național al Slovaciei. 
Realizată din lemn în maniera goticului târziu, aceasta o reprezenta pe Maria ținând în 
poală trupul neînsuflețit al lui Hristos căruia îi sprijină capul cu mâinile. Mantia sa 
rigidă e dispusă în formă de clopot; ambele personaje au capetele acoperite cu coroane 
poleite. Veneraţia publică a statuii a început chiar din acelaşi an, vindecările 
miraculoase care i-au fost atribuite contribuind la sanctificarea ei oficială în 1732. 
Datorită miracolelor legate de această reprezentare marială, Maica Îndurerată a 
devenit patroana Slovaciei. Și în lucrarea din Oradea corpul rigid al lui Hristos e ținut 
în braţe de Maria, al cărei chip cu ochii închişi este deformat de suferință. Asemănarea 
cu sculptura din Sastin e vizibilă în aspectul pelerinei purtate de Maria, care și în acest 
caz formează o amplă mantie protectoare în jurul lui Hristos. Atât Maria, cât şi lisus 
poartă coroane imperiale. Capul Mariei e prevăzut cu cercul ce alcătuiește cununa din 
12 stele menționată în descrierea din Apocalipsă. Corpul lui lisus e o mărturie a 
Patimilor sale evidente prin răni, puternica arcuire a pieptului, pregnanţa scheletului şi 
a mușchilor pe corpul slăbit. Dominanta cromatică cenuşie a ansamblului amplifică 
realismul şi dramatismul morții. 

O altă ilustrare reuşită a temei o constituie Pieta realizată în piatră de la începutul 
sec. al XX-lea (1906), situată în incinta Bisericii romano-catolice Olosig, creație a 
sculptorului Toth Istvan. Maria, cu capul acoperit de pelerina tipică reprezentărilor de 
acest tip, priveşte cu nemărginită durere şi compasiune chipul lui lisus al cărui corp îl 
susține. Lucrarea, influenţată de viziunea lui Michelangelo, este remarcabilă prin 
realismul şi capacitatea de a reda în piatră impresia de moliciune a corpului 
neînsuflețit (Planșa XIII.c.). 


Maica Domnului-lzvorul vieţii 


La fel ca în cazul lui lisus, numele Maicii Domnului a fost asociat frecvent unor 
vindecări miraculoase. În arta răsăriteană a fost elaborată o nouă imagine marială, 


https://biblioteca-digitala.ro 


Imaginarul sacru la Oradea - Între tradiţie bizantină și baroc 49 


Maica Domnului-lzvorul vieții, inspirată de o minune înfăptuită în Bizanţ (un orb şi-a 
recăpătat vederea după ce s-a spălat pe ochi în apa unui izvor tămăduitor, în apropiere 
de Constantinopol). Pe acest loc, împăratul Leon cel Mare (sec.V d.H.) a ridicat o 
biserică închinată Maicii Domnului. Vindecănile care au urmat au dus la apariția unei 
noi sărbători religioase, celebrate de Biserica răsăriteană sub numele de /zvoru/ 
Tămăduirii, în vinerea din Săptămâna Luminată. 

În iconografia de tradiție bizantină, Maica Domnului, îmbrăcată în maforion, apare 
cu mâinile ridicate în sus, ca Orantă (rugătoare), cu Pruncul redat central, în poala 
mantiei. Este reprezentată bust, într-un vas baptismal ale cărui revărsări de apă se scurg 
într-un bazin rectangular. De jur împrejurul lui sunt redați oameni cu difente afecțiuni 
dintre care unii scot apă şi beau, alții sunt stropiţi cu apa vindecătoare. În planul celest, 
Maica Domnului e încadrată de doi îngeri. Sensul imaginii este acela că prin Maica 
Domnului s-a întrupat lisus, cel care dă “apa vie”a vindecăni spirituale şi fizice. 

Reprezentarea evidențiază virtuțile vindecătoare ale apei pătrunse de Duhul Sfânt. 
În discuţia cu femeia samariteancă, lisus se consideră pe el însuşi sursa “apei vii” care 
vine de la Dumnezeu - Tatăl şi se transmite prin El. Forma de cristelniță a vasului în 
care stă Maica Domnului cu Pruncul trimite la apa sfințită şi la rolul acesteia în 
vindecarea spirituală. 

Tema iconografică ilustrează motive din Imnul acatist al Izvorului Tămăduirii: 
“Cu adevărat eşti izvor de apă vie, Stăpână, că bolile cele cumplite ale sufletelor şi ale 
trupurilor le speli numai cu atingerea ta, ceea ce ai izvorât pe Hristos, apa de 
mântuire”. Maica Domnului este numită ea însăşi Izvorul tămăduirii sau “fântână a 
Izvorului dumnezeesc al mântuirii” care este lisus. În Oradea, Biserica Spitalului este 
închinată Izvorului Tămăduirii, temă reprezentată şi în icoana de hram a iconostasului. 

În mediul catolic orădean, tema vindecărilor miraculoase e redată în asociere cu 
reprezentări sculpturale ale Mariei din sec.XIX-XX, copii ale statuii de pelerinaj de la 
Lourdes (Biserica “Sf. Ladislau”) sau Fatima (Bazilica romano-catolică). În varianta 
din Biserica “Sf. Ladislau”, Maria, cu mâinile împreunate în atitudine de rugăciune, 
striveşte şarpele păcatului originar, fiind plasată într-o nişă semicirculară ce imită 
grota de la Lourdes. 

Tot în acest sens, Pieta din Biserica Premonstratensă orădeană este o copie după 
statuia de pelerinaj de la Sastin, asociată unor numeroase vindecări miraculoase. 


Naşterea Domnului 


Una din cele mai complexe imagini, mariale şi bristologice deopotrivă, este scena 
Nașterii Domnului, a cărei redare iconografică s-a inspirat atât din Evangheliile 
sinoptice, cât şi din Protoevanghelia lui Iacob. Ea redă marele eveniment din istoria 
creştinismului, moment crucial şi în viața Mariei. Locul în care s-a manifestat 
îndurarea divină în lume, este marcat prin steaua care i-a călăuzit pe magi, oprită 
deasupra Pruncului divin. În varianta tipic bizantină, evenimentul e plasat în interiorul 
grotei din Bethleem. Maica Domnului, îmbrăcată în maforionul tradiţional, stă întinsă 
lângă Prunc. De o parte şi de alta a Sa sunt redați magii şi păstorii, cu gesturi ce 
exprimă închinarea sau adorația. Frecvent, în aceeaşi compoziţie sunt asociate 


secvențele Spălării copilului, respectiv Indoiala lui Iosif (fresca din Biserica 
https://biblioteca-digitala.ro 


50 Agata Chifor 


Spitalului, Planşa XIV .a.). Deasupra grotei se află steaua ce trimite raza Duhului Sfânt 
asupra Pruncului. Ambivalenţa sensurilor din reprezentarea răsăriteană rezultă din 
faptul că Pruncul, înfăşat în giulgiu alb, e aşezat într-un leagăn în formă de sarcofag, 
în interiorul grotei întunecoase ce simbolizează viitorul mormânt al Domnului. Ca şi în 
icoana Învierii, raza de lumină a Duhului Sfânt coboară în imensitatea întunericului, ce 
simbolizează starea de ignoranță a umanităţii în perioada anterioară venirii Sale. 

O reprezentare pitorească, cu o ambianță mitică, de basm a Nașterii Domnului, ce 
asociază în manieră bizantină grota din Betleem cu închinarea păstorilor şi a magilor e 
redată pe peretele sudic al Bisericii ortodoxe “Sfânta Treime”. Semnificația cosmică a 
evenimentului este exprimată prin faptul că întreaga creaţie se îndreaptă pentru un 
moment spre acel loc (îngerii veghează din cer, steaua se îndreaptă din locul ei spre 
peștera din Betleem, magii şi păstorii vin să i se închine). Întreaga creaţie (cerul, 
pământul, oamenii, animalele asistă cu uimire şi bucurie la Naşterea Domnului. Raza 
de lumină care pomeșşte de la stea şi coboară până la capul Pruncului, îngerul care stă 
deasupra grotei simbolizează prezenţa lui Dumnezeu, a Duhului Sfânt care se coboară 
prin lisus asupra întregii creaţii şi restabilește comuniunea dintre planurile uman şi 
divin (Planşa XIV b.). 

Varianta occidentală a Nașterii Domnului, preluată uneori şi de iconografia 
răsăriteană, pune accent pe motivul ieslei sfinte, transpuse atât în pictura religioasă, cât 
Şi în ansambluri sculpturale. Dacă leagănul în care stă Pruncul are formă de sarcofag și 
anticipează mormântul Domnului, în schimb, ieslea simbolizează modestia în care s-a 
arătat lumii Mântuitorul, îndemn pentru cei ce-l caută să se apropie cu inima smerită.“$ 
Centrul de interes al lucrării îl constituie adorația Pruncului Sfânt, flancat de părinți, 
magi şi păstori. Și în acest caz apare aluzia la viitoarele Parimi, sugerate prin Mielul 
alb întins lângă leagăn (Catedrala greco-catolică “Sf. Nicolae”, respectiv Bazilica 
romano-catolică, Planşa XIV.c.). 

XXX 

O succesiune de scene legate de viața Mariei apare pe bolta navei principale a 
Bazilicii romano-catolice din Oradea. Relevante pentru stilul pictural neoclasic, ele 
sunt opera pictorului Francisc Storno (1821-1907). Pictor, proiectant de vitralii, 
restaurator şi colecţionar de artă, Francisc Stomo provenea dintr-o familie din 
cantonul elveţian Tessin, dar s-a născut în Ungaria, la Kismarton. Și-a petrecut 
copilănia în oraşul bavarez Landshut. După ce şi-a desăvărşit formaţia artistică la 
Roma şi Munchen (1840-1842), s-a stabilit la Sopron. Întemeietor al unei dinastii de 
artişti, Francisc Stomno a realizat decoraţii monumentale în frescă pentru multe biserici 
şi s-a implicat deopotrivă în acţiuni de restaurare. Datorită sprijinului protectorilor săi 
(pictorul Friedrich von Amerling) a executat comenzi pentru aristocrația vieneză. A 
participat ca desenator la restaurarea Domului “Sf. Ștefan” din Viena şi la refacerea în 
stil neogotic a castelului de la Grafenegg. Datorită pasiunii sale pentru vestigiile 
medievale şi îndeosebi pentru stilul gotic, a fost membru în numeroase comisii de 
restaurare. A primit numeroase însărcinări pentru identificarea vestigiilor arhitecturale 


“ V. Aga, Simbolica biblică şi creştină. Dicţionar enciclopedic, Ed. Învierea, Arhiepiscopia 
Timişoarei, 2005, p. 170 

şi picturale medievale şi întocmirea documentaţiei de restaurare. A restaurat fresce la 
Biserica „Sf. Mihail” din Sopron, Biserica abaţială romanică din Pannonhalma, 
Biserica „Sf. lacob” din Locse“. 

Între anii 1878-1880 a decorat nava principală a Bazilicii romano-catolice din 
Oradea, capelele laterale şi sacristia precum şi frescele din Sala de onoare a Palatului 
baroc. 

Singura pictură existentă până atunci în biserică era fresca ce decora cupola 
realizată de Johann Nepomuk Sch&ph. Francisc Stomo a început lucrările de decorare 
a navei centrale şi a bolților din capelele laterale în 1879 şi le-a terminat în anul 1880. 
Pictura sa are un aspect unitar, exprimând prin intermediul desenului pregnant, spiritul 
nou al picturii neoclasice. 

Scenele sunt plasate pe fundalul unui cer albastru cu steluțe poleite, în interiorul 
unor cartuşe rectangulare ale căror margini laterale arcuite sunt decorate cu ghirlande 
din frunze de laur, scoici şi volute. Pe boltă sunt redate succesiv, de la intrare spre 
altar, principalele scene din viața Maicii Domnului, începând cu Nașterea Mariei şi 
terminând cu Naşterea Domnului. Indeosebi scena Naşterii Manei se remarcă prin 
naturalismul redării personajelor şi interiorului. Veşmintele purtate de mamă şi copil, 
acoperământul patului, sunt în întregime albe, aluzie la miracolul divin al Naşterii 
Mariei şi la caracterul de excepție al acesteia. Într-un stil destul de naiv, artistul redă 
aspecte caracteristice unei scene de familie, în care nou-născutul este prezentat de 
părinți cunoscuților. Ioachim, îmbătrânit, cu barbă lungă, albă şi scufie pe cap, arată 
copilul şi ridică ochii spre cer, mulțumind Creatorului. In următorul cartuş e redată 
scena Bunei Vestiri plasată într-un interior cu elemente de arhitectură în grisai/le. 
Arhanghelul Gavril, cu o siluetă exagerat de alungită, se adresează Fecioarei, care se 
opreşte din rugăciune pentru a asculta cuvintele îngerului. Următoarea secvență 
surprinde Vizitaţia Mariei la Elisabeta. Compoziţia are numeroase detalii pitoreşti, 
împrumutate din limbajul scenei de gen (redarea realistă a ambianţei din jurul casei şi 
a detaliilor de peisaj). În plan central este surprinsă bucuria celor două femei care se 
întâlnesc pe treptele casei. 

Una din cele mai reușite compoziţii este scena Nașterii Domnului redată în 
maniera specific occidentală. In interiorul unei iesle de factură occidentală, Maria şi 
losif stau în genunchi, de o parte şi alta a Pruncului sfânt. Spre marginile imaginii sunt 
redați cei trei păstori cu toiage lungi şi gesturi de devoțiune. Steaua care a călăuzit 
magii, vestind marele eveniment al Naşterii Mântuitorului stă deasupra Pruncului, 
indicând oamenilor participarea Duhului Sfânt. Doi îngeri în zbor țin deasupra o 
filacteră cu inscripția Gloria in excelsis Deo Pax hominibus bonaevolentia. În 
apropierea Pruncului, stă întins Mielul, aluzie la sacrificiul hristic. 

De o parte şi de alta a bolții centrale, în interirul unor nișe pictate sunt redați, stând 
pe socluri, profeții Vechiului Testament: Osea, Daniel, Ezechiel, Ieremia, Isaia, pe 
latura stângă; David, Miheia, lona, Habacuc, Zaharia - pe partea dreaptă. 


“7 Despre Francisc Storno vz. Bir6, Jozsef, Nagyvărad barokk €s neoklassikus miiveszeti 
Emlekei , Budapest, 1932, p. 

În aripa dreaptă a transeptului artistul a realizat o imagine reuşită a Închinării 
magilor, cu personaje şi detalii orientalizante. Pe pereţii interiori ai transeptului, e 
redată Fuga în Egipt, respectiv Moartea lui Iosif. 

Deasupra sacristiei, printre nori, în centrul unui vârtej de lumină aurie, e 
reprezentată tronând Fecioara Maria ca Regină a cerului și Doamnă a îngerilor. Ca 
şi în scena Bunei Vestiri, Maria are o tipologie de inspiraţie gotică, fiind redată cu 
părul lung, curgându-i pe umeri. În braţe ține pe lisus-copil. Imbrăcată cu o rochie 
roşie şi o mantie albastră susținută de doi îngeri, ea ține în mână sceptrul regalității 
celeste. Două grupuri de îngerași susțin câte o filacteră cu inscripția Ave Maria, 
respectiv Salve Regina. De jur împrejur sunt redați oameni de diferite condiţii: regi, 
principi, episcopi, soldați și oameni de rând. 

Pe bolta absidei altarului principal, tot pe fundalul cerului înstelat, între două urne 
înflorate clasicizante, doi îngeri ridică spre cer literele ce alcătuiesc cuvântul Maria. 

Reprezentativă pentru stilul picturii monumentale decorative practicat de Francisc 
Stomo în epoca istorismului eclectic, fresca din Bazilica romano-catolică are o 
configurație neoclasică, din care nu lipsesc aluzii de inspiraţie gotică (tipologia Mariei 
din scena Bunei Vestiri, încăperi prevăzute cu vitralii gotice). Prin caracterul 
predominant static, prioritatea acordată desenului şi luminozitatea egală, rece, ea 
contrastează cu dinamismul baroc al cupolei. 

IX. a. Maica Domnului Împărăteasă cerească, 
Frescă de C.Baba, sec. XX, Absida altarului, 
Capela Haşaş 


IX. b. Maica Domnului Platytera, Frescă de E.Profeta, 
sec.XX, Absida altarului , Biserica cu Lună 


IX. c. Maica Domnului Eleusa, Iconostas, detaliu, 
sec. XX, Capela Haşaş 


IX d. Maica Domnului Eleusa, Iconostas, detaliu, 
sec. XX, Biserica ortodoxă “Sfânta Treime” 

Adormirea Maicii Domnului 


X. a. Frescă de E.Profeta, sec.XX, Naos, Biserica cu Lună 
X. b. Iconostas, detaliu, sec. XX, Capela Hașaş 


X. c. Iconostas,detaliu, sec XIX, Catedrala greco-catolică “Sf. Nicolae” 

XI. a. Înălţarea la cer a Mariei, ulei/ pânză, ].V.Fischer, 1779, Bazilica romano-catolică 
XI. b. Immaculata, ulei/pânză, Fr.Silcher, sec. XIX, Biserica romano-catolică Olosig 


XI. c. Regina Cerului, Frescă de A.Szirmai, sec.XIX , Absida altarului, 


Catedrala greco-catolică “Sf. Nicolae” 

XII. a. Încoronarea Preacuratei Fecioare 
Maria de Sf. Treime, Iconostas, detaliu, 
sec. XIX, Biserica cu Lună 


XII. b. Sf. Acoperământ al 
Maicii Domnului, Mozaic,1985, 
Clopotniță, Biserica Albastră 


XII. c. Madona Milostivirii, Frescă, sec. 
XVIII, Cupolă, Capela Mizericordienilor 

XIII. a. Maica Îndurerată, Altar principal, ulei/pânză, Mezey Lajos, 1841, 
Biserica premonstratensă 


XIII. b. Pieta, sculptură în lemn, sec. XVIII, Biserica premonstratensă 


XIII. c. Pieta, sculptură în piatră, 1906, Toth Istvan, Biserica romano-catolică Olosig 

Naşterea Domnului 


XIV. a. Frescă de 
I.Moldoveanu, 
sec. XX, Biserica 
Spitalului 


XIV. b. Frescă de 
S.lonescu, sec. 
XX, Biserica 
ortodoxă 
“Sf.Treime” 


XIV. c. Frescă de 
Fr.Storno, sec. 
XIX, Bazilica 

III. TRADIȚIE BIZANTINĂ ȘI INFLUENŢE 
BAROCE-BISERICA ORTODOXA 
“SF. ARHANGHELI” - VELENŢA (1769-1779) 


Influențele baroce s-au exercitat în secolul al XVIII-lea şi în mediul românesc 
ortodox care s-a racordat prin formule specifice la noul stil artistic, adaptându-l 
programului arhitectural şi temelor tradiționale bizantine. Un capitol important al 
simbiozelor dintre Orient şi Occident, arta bizantină şi cea barocă îl constituie 
iconostasele româneşti din secolul al XVIII-lea și prima jumătate a secolului al XIX- 
lea. 

Cel mai relevant exemplu din arta orădeană ortodoxă este “ansamblul artistic 
baroc” aflat în Biserica ortoduxă din cartierul Velenţa cu hramul „Sfinții Arhangheli 
Mihail şi Gavril"(Planşa XV). Construită între 1768-1779 pentru ortodocşii din 
Velenţa, biserica, în stilul barocului provincial, a fost ridicată pe locul unor biserici de 
lemn, aparținând celei mai vechi parohii ortodoxe a oraşului. Biserica a avut o 
covârșitoare importanţă istorică pentru comunitatea ortodoxă, ea devenind un simbol 
al rezistenței acesteia în fața prozelitismului catolic, activ pe parcursul secolului al 
XVIII-lea. Lângă biserică s-a aflat prima reşedinţă cu caracter ortodox, folosită de 
episcopii sârbi ai Aradului care, în baza Privilegiilor ilire, şi-au exercitat drepturile de 
supremație spirituală asupra ortodocșilor din acest spațiu. Prin intermediul lor a 
supraviețuit astfel peste veacuri ideea episcopiei orădene, existentă şi atestată 
documentar în secolul al XVII-lea. Până în anul 1940 în biserică se afla steagul 
Miliției naționale din Velenţa, mărturie a rolului militar rezervat comunității ortodoxe 
româno-sârbe din cartierul Velenţa. Pe filiera raporturilor româno-sârbe, la decorarea 
bisericii de zid au participat doi artişti familiarizați cu morfologia decorativă 
somptuoasă, pe atunci la modă, a barocului târziu“*. 

Iconostasul bisericii este considerat una din cele mai importante realizări din 
întreaga zonă de vest a țării. Specificitatea decorativă a acestuia este dată de o 
expresivă şi somptuoasă omamentaţie sculptată, traforată şi poleită realizată în stil 


“% Descrierea monumentului la istoricul de artă Marius Porumb, Dicţionar de pictură veche 
românească dinTransilvania. Secolele X1II-XVIII, Bucureşti, 1988, p.276-277; Florian Dudaş, 
în vol. colectiv Vechea catedrală ortodoxă a Bihorului. Biserica din Velenţa Orăzii, Ed. 
Brevis, Oradea, 2004, p.123-194; Florian Dudaş, Odoarele vechii catedrale ortodoxe a 
Bihorului, Ed. Lumina, Oradea, 2005; Vasile Stanciu, Biserica Sf. Arhangheli Mihail şi Gavril 
din Oradea-Velenţa, în vol. Trepte vechi şi noi de istorie, cultură şi viață bisericească din 
eparhia Oradiei. Mărturii- Evocări, Oradea, 1980, p. 24 

rococo. Afirmându-se doar la nivelul morfologiei sculpturale sau decorative, rococoul 
a fost prezent sporadic în Transilvania, integrându-se organic în lumea de forme a 
barocului. 

Decorația sculptată a iconostasului a fost realizată la fel ca şi amvonul, scaunul 
episcopal şi stranele de Axente și Iosif Pilthauer în 1779%. În acest act se spune că în 
ziua de 20 mai 1779, cu ocazia “adunării de obşte” a comunităţii din cartierul Velența, 
Iosif Pilthaurer a fost însărcinat să termine lucrul început de Axentie Pilthaurer la 
iconostas, scaunul episcopal şi amvon, pentru suma de 500 de florini. 

Iconostasul delimitează altarul nedecorat al bisericii, lăsând să se vadă motivul 
Ochiului Divin poleit, pictat în interiorul unui triunghi trinitar înconjurat de raze. 
Imagine a armoniei divine, corespunzând literei delta din alfabetul grecesc, triunghiul 
Sf.Treimi apare deopotrivă în bisericile creștine şi în templele francmasonice, asociind 
principiile divin şi solar. Ochiul reprezintă manifestarea Divinităţii, atotştiutoare şi 
omniprezentă, care observă prin el, dar care la rândul ei poate fi observată de cei 
inițiați. Numele lui Dumnezeu, înscris cu litere ebraice în triunghi simboliza credinţa 
în puterea mistică, protectoare şi vindecătoare a numelui divin şi a fost preluat şi în 
arta creştină, mai ales în decorația altarelor“. Această variantă apare în decorația 
poleită de la coronamentul iconostasului din Velenţa, numele divin fiind traforat în 
interiorul triunghiului poleit, înconjurat de raze şi nori argintii. 

În structura iconostasului se constată o simbioză între programul tematic bizantin 
al dispunerii în registre și noile influenţe decorative ale barocului, rococoului şi stilului 
zopf. Arhitectura iconostasului e prevăzută cu colonete elegante, subțiri și adosate, 
terminate cu capiteluri compozite stilizate. Fusul acestora este înfășurat într-o fină 
țesătură vegetală poleită care-l îmbracă în spirală cu trandafiri şi frunze dispuse ritmic. 
Se poate remarca fineţea decoraţiilor alcătuite din vrejuri, flori şi frunze de acant 
dispuse în ritmuri sinuoase formând ghirlande, coronițe, panglici şi cartuşe tipice în 
jurul icoanelor. Icoanele împărăteşti de dimensiuni mai mari, cu rame rectangulare 
arcuite în manieră barocă sunt delimitate două câte două prin cartuşe baroce deosebit 
de expresive, situate deasupra uşilor împărătești (cel principal) şi a celor două uşi 
diaconești. Acestea sunt delimitate de ghirlande alcătuite din trandafiri, frunze şi 
panglici ce formează fundițe. Se remarcă deopotrivă medalioanele elipsoidale din 
registrul prorocilor, integrate organic într-un traseu sinuos rococo ce formează C-uri şi 
creste de val. Ghirlandele dispuse la baza icoanelor din registrul apostolilor şi 
prorocilor alcătuiesc în schimb coroniţe şi panglici tipice stilului zopf. Din punct de 
vedere ornamental este marcat în manieră barocă spaţiul median al iconostasului. 
Astfel, icoana centrală reprezentând Coborârea de pe cruce este scoasă în evidență 
printr-un coronament aparte racordat prin volute şi alcătuit din draperie poleită, nori şi 
raze ce încadrează triunghiul divin. 


* F. Dudaș, Odoarele vechii catedrale ortodoxe a Bihorului. Cea mai veche bibliotecă 
românească din Oradea, Ed. Lumina, 2005, p. || 

5 Victor Aga, Simbolica biblică şi creştină. Dicţionar enciclopedic, Fd. Învierea, 
Arhiepiscopia Timişoarei, 2005, p. 125 

Influențele baroce se exprimă pregnant în pictura iconostasului, distribuită în 
interiorul a 49 de icoane încadrate în rame baroce poleite. În conformitate cu tipicul 
bizantin în registrul icoanelor împărăteşti sunt reprezentaţi, în ulei pe pânză, 
Mântuitorul şi Sfântul loan Botezătorul în dreapta uşilor împărăteşti, Maica Domnului 
şi Arhanghelul Mihail, icoana de hram a bisericii, în stânga. Dacă tematica şi 
dispunerea în registre respectă rânduiala bizantină, în schimb mijloacele de exprimare 
plastică şi iconografia reflectă receptarea de către meșteri a limbajului artei baroce 
occidentale. Modernitatea stilului se reflectă în cea mai mare măsură în picturalitatea 
reprezentărilor prin renunțarea la linearismul şi hieratismul bizantin, în favoarea unei 
reprezentări mai realiste şi mai expresive. Astfel, pictorul a reuşit să confere volum şi 
materialitate personajelor sale exclusiv prin mijloace picturale, cum ar fi sugestia 
jocului de lumini şi umbre. 

Pe uşile împărăteşti din lemn e pictată o imagine pitorească a Bunei Vestiri. În 
dreapta acestora e reprezentat Mântuitorul în mărime naturală, înveşmântat cu hiton 
roşu şi o mantie albastră cu o învolburare barocă a faldurilor. Se remarcă renunțarea 
totală la stilizarea geometrică a acestora în favoarea modelajului prin lumini şi umbre, 
picturalitatea tuşei în definirea veşmintelor şi a detaliilor anatomice ale feței. Cu o 
mână binecuvântează Pământul, iar cu cealaltă susține Evanghelia deschisă, în 
ipostaza de Învățător. În spatele său, pe un fundal transparent care sugerează veridic 
prezența cerului se văd capete de îngeri cu aripi, specifici stilului baroc. 

În stânga Mântuitorului e reprezentat loan Botezătorul îmbrăcat în veşminte 
modeste de culoare brun-cenușie. Cu stânga susţine o cruce mare de tip bizantin, în 
timp ce dreapta este adusă la piept în semn de devoțiune. Deasupra capului poartă o 
aureolă aurie. Un alt element inovator îl constituie renunţarea la frontalismul strict al 
artei bizantine. Astfel, personajul este reprezentat din semi-profil cu capul întors spre 
stânga într-un uşor contrapost al corpului şi proiectat pe fundalul unui peisaj redat în 
perspectivă cromatică. Se poate remarca fineţea degradeurilor prin care se sugerează în 
maniera picturii occidentale diferența de intensitate cromatică dintre prim-plan şi 
fundalul scenei. În fundal, în stânga, Sf. loan Botezătorul e reprezentat botezându-l pe 
lisus în apa Iordanului. 

Aceleaşi elemente de limbaj sunt prezente şi în icoana împărătească a Maicii 
Domnului din stânga uşilor împărăteşti. Ca şi în cazul Mântuitorului, veşmintele se 
bazează pe contrastul dintre roşu-cărămiziu şi albastru. Elementele novatoare se 
exprimă în căderea fluentă a faldurilor mantiei, permițând uşoara sugestie a volumului, 
caracterul portretistic al chipului, transparența aeriană a fundalului decorat în manieră 
barocă cu capete de îngeri cu aripi. Cu amândouă mâinile ea îl ține pe lisus-Prunc care 
binecuvântează cu o mână. 

În dreapta Maicii Domnului e reprezentat 4rhanghelul Mihail îmbrăcat conform 
iconografiei tradiționale, dar printr-o tratare mult mai picturală. Sugestia coloristică a 
jocului de lumini şi umbre se reflectă în tratarea veşmintelor, a scutului, dar și în 
fineţea gradației de la prim-plan la peisajul cu orizontul plasat foarte jos din fundal. 

Pe uşile diaconești din lemn e pictată, în stânga, Vizitația Mariei la Elisabeta, iar 
în dreapta Fecioara Maria cu părinții acesteia, Ioachim şi Ana, ambele cu stratul 
pictural într-o stare precară de conservare, asemenea picturii de pe uşile 

împărăteşti.Un element inedit, la uşa diaconească dreaptă îl constituie redarea Mariei 
în varianta Immaculatei, stând deasupra globului pământesc şi strivind şarpele 
păcatului originar. Temă la modă în arta barocă a secolului al XVIII-lea, preluată prin 
intermediul modelelor văzute de artişti, prezența Immaculatei nu are implicaţii de 
ordin dogmatic în arta de tradiție răsăriteană. Vizitația, redată naturalist, în maniera 
specifică picturii occidentale, exprimă bucuria celor două femei. 

Sub registrul icoanelor împărăteşti, la baza iconostasului, se află patru panouri 
rectangulare reprezentând la dreapta Lepădarea lui lona pe țărmul Ninivei şi Tăierea 
capului Sfântului loan Botezătorul, iar la stânga, în două scene, Tobie şi îngerul, 
respectiv Sf.Joan exilat în Insula Patmos, vizitat de un înger. Toate scenele sunt 
Spațializate în conformitate cu viziunea occidentală asupra perspectivei. Astfel, 
bidimensionalitatea şi perspectiva inversă tipic bizantine au fost înlocuite cu peisaje 
remarcabile prin transparența fundalurilor, sugestia poetică, picturală, a mediului 
acvatic sau a fluidității aerului. Îndeosebi scena cu ilustrarea legendei lui Iona se 
remarcă prin virtuozitatea tratării perspectivei şi a peisajului aflate în deplină armonie 
cromatică cu scena din prim-plan. Pe fundalul mării şi al unei stânci e redat Iona, în 
mijlocul unei insulițe înconjurate de apă. În spatele lui se află un chit imens cu gura 
rămasă deschisă (lona, II, 11: “Şi Domnul a dat poruncă peştelui şi peştele a aruncat 
pe Iona la țărm”.) 

lona poartă aureolă, iar veşmintele lui se integrează armonios în tonurile de 
albastru ale peisajului. Aceeaşi sugestie a mediului acvatic, prin intermediul mării, 
insulițelor, ceții şi cerului, apare şi în celelalte două scene (7obie şi îngerul, Sf.Ioan în 
Patmos). Scena Tăierii capului Sf. loan Botezătorul este plasată în interiorul celulei în 
care a fost închis înainte de moarte. Pe podea este redat trupul decapitat al Sfântului, în 
timp ce capul, prevăzut cu nimb, este oferit de un soldat Salomeei. 

Deasupra uşilor împărăteşti şi diaconești sunt reprezentate trei scene din viața şi 
faptele Mântuitorului. Toate scenele, cu mai multe personaje, sunt dispuse în interiorul 
unor ample medalioane elipsoidale încadrate de cartuşe expresive, decorate cu vrejuri, 
flori şi panglici poleite. Deasupra uşilor împărăteşti este redată Cina cea de Taină. 
Apostolii aşezaţi în cerc în jurul unei mese avându-l în centru pe lisus, au fizionomii şi 
gesturi individualizate în care se întrevede influența reprezentărilor occidentale care 
pun accentul pe surprinderea reacţiilor psihologice ale personajelor. O altă scenă, 
remarcabilă prin compoziţie şi expresivitate este Vindecarea orbului din naștere. 
Compoziţia este plasată pe un fundal cu elemente de peisaj. lisus, singurul care poartă 
aureolă, unge cu lut ochii orbului; în spatele Său se află grupul apostolilor. 

Registrul superior cuprinde şirul apostolilor. Purtând aureole şi simboluri specifice 
(Sf. Andrei -crucea în formă de X, ap. Tadeu-fierăstrău, Bartolomeu-cuţit, ap.loan- 
cupa cu otravă) apostolii stau deasupra unor rotocoale de nori, dispuși simetric, câte 
şase de o parte şi alta a compoziţiei centrale Coborârea de pe cruce. Depăşind 
convenționalismul bizantin, scena ilustrează receptarea influențelor iconografice 
apusene definite printr-o receptare emoțională a mesajului Scripturii. Ilustrând cel mai 
bine latura emoțională, dramatică şi umană a creştinismului, Patimile lui lisus sunt şi 
aici pretextul unei scenografii tipic baroce cu accent pe exteriorizarea patetică a durerii 
personajelor. Corpul lui lisus, dispus în diagonală, încordat de suferință, este coborât 

de pe cruce de Iosif şi Nicodim. La baza acesteia e reprezentată Maria în stare de leşin, 
susținută de loan. Deşi poartă aureolă, chipul său reflectă trăirea umană a dramei. 
Realizată în tonuri de albastru și roşu, scena e proiectată pe fundalul unui cer valorat, 
redând învolburarea norilor întunecaţi, dar şi lumina difuză a amurgului. 

Coronamentul este compus din panouri ovale cuprinzând imaginile prorocilor, 
însoțite de rotuli din profeţiile mesianice ale acestora. Moise are ca atribut Tablele 
Legii, iar David ține în mâini o harfă. Busturile lor sunt încadrate de omamente 
vegetale somptuoase, deasupra cărora se află crucea cu moleniile. 

Cercetătorul Florian Dudaş a descoperit ușile împărăteşti ale vechii catedrale din 
Velenţa. Realizate prin grija protopopolui loan la 1720-1721, ele ilustrau tema 
consacrată a Bunei Vestiri. Lucrarea, de certă valoare, se remarcă prin figurile 
monumentale, inspirate din lumea Bizanțului, ale Fecioarei Maria şi Arhanghelului 
Gavril, dar şi prin prezența unui registru superior în care sunt reprezentați proorocii 
David şi Solomons!. 

Intrarea în naos este delimitată printr-un frumos despărțitor din lemn traforat, 
sculptat şi poleit, care delimitează “Biserica femeilor” şi este decorat cu 19 icoane 
încadrate în medalioane elipsoidale. Icoanele sunt pictate pe lemn pe ambele fețe. În 
partea centrală două colonete îmbrăcate în ghirlande delimitează trecerea dintre 
pronaos şi naos şi susțin în partea superioară un cartuş baroc. Pictat pe partea dinspre 
intrare cu Învierea Domnului în manieră occidentală, iar pe partea opusă, dinspre naos, 
cu Schimbarea la Faţă, acesta este racordat prin expresive volute baroce. În ambele 
scene, care-i reflectă latura divină, energia luminoasă, nematerială, lisus stă cu 
picioarele pe un vârtej baroc de nori. 

Sprijinit central pe două colonete şi prevăzut cu icoane, despărțitorul delimitează 
pronaosul de naos. Un element specific al structurii sale este aspectul sinuos și 
ondulatoriu al elementelor vegetale, ritmate în ghirlande ce formează panglici şi 
coroniţe. Această țesătură vegetală susține din loc în loc medalioane ovale pictate cu 
chipurile unor sfinți şi sfinte creştine, încadrate de vrejuri, panglici, şi creste de val. În 
partea superioară traseul despărțitorului are un ritm ondulatoriu baroc, iar partea 
inferioară, dinspre pronaos este prevăzută cu icoane dispuse în medalioane rotunde, cu 
registrele delimitate prin console poleite. Situat în “Biserica femeilor”, despărțitorul 
este decorat în medalioanele dinspre intrare, de la stânga la dreapta, cu figurile unor 
femei sfinte sau martire ca: Sf. Varvara (Planşa XVI. a.), Sf. Juliana, Sf. Tecla (Planşa 
XVI.c), S/ Cristina, Sf. Ecaterina, Sf. Irina. Situate în centrul medalioanelor, acestea 
sunt reprezentate cu atribute care fac referire la calitățile sau martirajul personajelor: 
Sfânta Irina, ca împărăteasă încoronată, Sfânta Ecaterina sprijinind roata martiriului, 
Sfânta Cristina, Sfânta Tecla, Sfânta Barbara ținând pe genunchi sabia cu care i s-a 
tăiat capul, Sfânta Iuliana, cu o ramură de palmier în mână. Chipurile sfintelor se 
remarcă prin realism şi capacitate de individualizare portretistică, sugerând inspirația 
pictorului din modele reale. La baza despărțitorului sunt redate Sf Maria Egipteanca, 
Sf. Evdochia, Maica Domnului cu Pruncul (Planşa XVI.b.), Sf. Iulita, Sf. Teodosia şi 


SI F. Dudaș, C. Butişcă, Pintea C, Vechea catedrală ortodoxă a Bihorului. Biserica din Velenţa 
Orăzii, Ed. Brevis, Oradea, 2004, p. 125 

Sf. Paraschiva. Pe partea dinspre naos, destinată inițial doar bărbaților, sunt 
reprezentaţi în medalioane sfinți martiri ca: Sf. Arhidiacon Ștefan, Sf. Gheorghe, 
Sf. Procopie, Sf. Eustatie, Sf. Dimitrie, Sf. Teodor Stratilat (Planşa XVI. d.). 

Amvonul se remarcă prin aceeaşi decorație grațiosă alcătuită din ghirlande poleite. 
Ele încadrează pânza din dreptul pupitrului, cu reprezentarea S$/. Apostol Pavel, dar şi 
icoanele pe lemn ale parapetului şi cupei reprezentând sfinţii ierarhi ai bisericii 
răsăritene (Sf. Vasile cel Mare, Sf. Grigorie, Sf. Chiril), respectiv cei patru evanghelişti 
cu atributele lor. 

Îndeosebi tronul arhieresc se remarcă prin eleganța decorului vegetal, poleit, 
dispus în spirală, care îmbracă colonetele, baldachinul şi icoana pe pânză cu 
reprezentarea Sf, loan Gură de Aur. Stranele sunt de asemenea originale, fiind 
omamentate cu coroniţe alcătuite din frunze de laur poleite?. 

Plasticitatea rococoului este vizibilă și în concepția celor două şfeşnice din lemn 
sculptate şi poleite, alcătuite din vrejuri cămoase şi trandafiri dispuşi în jurul unui lujer 
central. Baza șfeşnicelor este alcătuită din elemente portante terminate în volute 
baroce, ce stau deasupra unor sfere acoperite de gheare de leu. 

Între 2001-2003 sub preotul Roman Pintea, actualul paroh al bisericii, a fost 
realizată restaurarea vechii picturi murale a bisericii. Au fost refăcute scenele ce redau, 
pe boltă, deasupra stranelor, Nașterea Domnului, în sud, Învierea Domnului, în nord, 
precum şi chipurile celor patru evanghelişti situate pe următoarele unități de boltă ale 
bisericii. Concomitent, a fost vopsită în maro partea lemnoasă a mobilierului şi 
iconostasului şi a fost consolidat stratul poleit al acestora. 


2 Apud F. Dudaș, Românii din Oradea in epoca Luminilor, Oradea, 1996, p. 178; 

Biserica ortodoxă “Sf.Arhangheli”-Velenţa (1769-1779) 


XV. Iconostas, sec XVIII, sculptura de Axente şi Iosif Pilthaurer 

a PLANŞA XVI 


Biserica ortodoxă “Sf.Arhangheli”-Velenţa (1769-1779) 


Iconostasul mic al bisericii 


XVI. a. Sf. Varvara, 
detaliu 


XVI. b. Maica Domnului cu Pruncul, 
detaliu 


XVI. c. Sf. Tecla, 
detaliu 


XVI. d. Sf. martiri, 
faţa dinspre naos a despărţitorului 

IV. NAȚIUNE ŞI CONFESIUNE: 
BISERICA CU LUNĂ (1784-1790) 


Monument reprezentativ pentru Oradea, Biserica cu Lună şi-a păstrat valoarea 
emblematică de simbol al luptei pentru afirmarea identității naţional-ortodoxe a 
românilor orădeni. Construită între 1784-1790 Biserica cu Lună este din multe puncte 
de vedere un monument unicat de o deosebită importanță artistică, istorică, dar şi 
etnică, confesională. 

Structurată în interior după planul unei biserici sală tradiționale cu un singur tum 
în dreptul fațadei, prevăzută cu pronaos, altar şi mici abside laterale, Biserica cu Lună 
îmbină moştenirea arhitecturii ortodoxe cu accentele baroce ale decoraţiei exterioare. 
Ea ilustrează tipul bisericii cu un singur turn, tip inspirat din arhitectura bisericilor de 
lemn, dar prezent şi în tipologia bisericilor baroce provinciale. Îndeosebi fațada 
principală se remarcă prin expresivitatea plastică a ornamentelor care o ritmează: 
volute ionice legate prin ghirlande baroce, ghirlande dispuse în formă de coroniţe, 
altemanţa frontoanelor triunghiulare cu cele arcuite. Aceeaşi morfologie barocă apare 
în acoperişul turnului, prin intermediul ghirlandelor baroce decupate din tablă. În cele 
patru colțuri ele fac loc chipurilor pictate ale celor patru evanghelişti, stâlpii de 
susținere ai bisericii, prin care mesajul Noului Testament s-a răspândit în toate 
colțurile lumii. 

Piatra de temelie a bisericii a fost pusă în 1784, anul răscoalei lui Horea. Prezenţa 
vie a evenimentului în conștiința poporului este confirmată de portretul lui Horea pictat 
ulterior pe cheia de boltă a arcadei de deasupra iconostasului.Din punct de vedere 
religios, Biserica cu Lună se confundă cu trecutul ortodocşilor orădeni, cu demersunile 
acestora pentru obținerea dreptului de a-și ridica biserică în Oraşul Nou. Mult timp 
Biserica ortodoxă din cartierul Velenţa a fost singurul refugiu spiritual pentru ortodocşii 
orădeni, reflectând însă şi interdicția acestora de a-și construi biserică de zid în interiorul 
oraşului. Sub acest aspect, ridicarea Bisericii cu Lună reprezintă în plan spiritual o 
recunoaştere de către autorităţile habsburgice a relevanței numerice a comunităţii 
româneşti din cartierul orădean Oraşul Nou care își revendică dreptul la o biserică 
proprie. Ea exprimă în plan arhitectural recunoaşterea în contextul Edictului de 
Toleranță (1781) a statutului de egală îndreptățire al confesiunii ortodoxe în 
Transilvania. Astfel, principalul succes al ortodocșilor din Oradea după Edictul de 
Toleranţă l-a constituit recunoaşterea dreptului de a-și ridica o biserică de zid în centrul 
Orașului Nou. Semnificaţia Bisericii cu Lună era cu atât mai mare cu cât era prima 

biserică cu tum din Oraşul Nou ridicată în epocă“. Ca urmare a demersurilor făcute de 
episcopul Roman Ciorogariu (1852-1936) imediat după reîntregirea națională din 1918, 
Biserica cu Lună este din 1920 Catedrala reînființatei Episcopii a Bihorului. În ziua de 
23 mai 1919, pe lespezile ei au îngenuncheat Regele Ferdinand şi Regina Maria la 
rugăciunea de mulțumire pentru împlinirea idealului naţional românesc. Aşa cum afirma 
preotul paroh Vasile Popovici: „Numai mulțumită acestei biserici, noi orădenii am putut, 
tot aici, plânge de bucuria izbândirii visului strămoşesc”s%. 

Pictura murală veche a bisericii, pictura, sculptura şi poleirea iconostasului este 
opera fraților Alexandru şi Arsenie Teodorovici. Dacă vechea pictură murală s-a 
pierdut, decorația interioară a bisericii fiind refăcută de Eremia Profeta, în schimb 
s-a păstrat iconostasul, un exemplu tipic de influență a barocului tardiv în mediul 
românesc. Realizat între 1815-1831 de fraţii Alexandru şi Arsenie Teodorovici 
(1768-1826), iconostasul are un caracter eclectic, rezultat din confluența elementelor 
tradiționale bizantine (tematica şi dispunerea în registre) cu cele proprii barocului, 
rococo-ului sau neoclasicismului (Planşa XVII.a.). 

Fraţilor Teodorovici li se datorează icoanele catapetesmei şi cele de la 
baldachinul Sfântului Epitaf. Cel mai apreciat, Arsenie, s-a născut la Panciova în 
1768, afirmându-se ca decorator de biserici la Novisad, Zemun, Mitroviţa, Vârşeţ, 
Timişoara, Gyula (Biserica ortodoxă “Sf. Nicolae”) și Buda“5. Pictura pe lemn a fost 
realizată în tehnica ulei, în măsură să confere culorilor aderență, strălucire şi 
durabilitate. În contractul din 1817 Arsenie este denumit pictor, iar Alexandru 
Teodorovici figurează ca aurar. Cei doi se angajau să realizeze 12 icoane de format 
oval reprezentând: Nașterea Domnului, Circumcizia, Botezul Domnului, Aducerea la 
templu, Intrarea in Ierusalim, Înălțarea Domnului, Rusaliile, Adormirea Maicii 
Domnului, Naşterea Maicii Domnului, Înălțarea Sf. Cruci, Intrarea în biserică a 
Maicii Domnului, Soborul Sf. Arhangheli. În document se precizează şi dispunerea 
icoanelor. Astfel, deasupra icoanei împărătești a lui Hristos va trebui pictată Invierea 
lui Lazăr, iar dedesubtul ei Femeia samariteancă, deasupra icoanei Sf. loan 
Botezătorul urma să fie pictată Naşterea Sf. loan Botezătorul, iar dedesubt Tăierea 
capului Sf. loan Botezătorul, deasupra icoanei împărăteşti a Maicii Domnului — 
Vizitaţia, iar dedesubtul ei Fuga în Egipt, deasupra icoanei Sf. Nicolae- Întâlnirea 
dintre Petru şi lisus pe mare, iar dedesesubt lisus pe mare“. 

Pentru pictarea bisericii comunitatea a strâns fonduri din donaţii particulare în 
valoare de 2500 de florini şi a împrumutat 6000 de florini din ” fondul naţional” de la 


* Descrierea monumentului la N. Firu, Monografia Bisericii Sfintei Adormiri(Biserica cu 
Lună) din Oradea, Tiparul Tipografiei Diecezane, Oradea, 1934; Constantin LI. Olariu, 
Catedrala episcopală, “Biserica cu hramul Adormirea Maicii Domnului” din Oradea. Partea 
artistică, în vol. colectiv Din activitatea bisericească a Episcopiei ortodoxe a Oradiei în 
ultimii 200 de ani, Ed. Episcopiei Ortodoxe a Oradiei, 1984, p. 251-333; A. Lucian, Catedrala 
episcopală din Oradea, în Mărturii-Evocări, Oradea, 1980 
5 Vasile Popovici, Catedrala noastră, în Legea Românească, Anul IX, nr. 21, Oradea, 1929, p.3 
*5 N. Firu, Date şi documente cu privire la istoricul bisericii greco-ortodoxe române din 
Oradea Mare, Arad, 1909, p. 76 
% Arhivele Statului Oradea, Parohia Ortodoxă Oradea, Ds. Nr.9 

Karlovitz”. În contractul pentru pictarea bisericii încheiat de comunitatea ortodoxă cu 
Alexandru Teodorovici din 19 august 1815 acesta se angajează să picteze icoanele 
„după ritul cuvenit, după gustul mai nou, în aşa fel ca să depăşească pe cele din 
biserica Velenței”st. 

Prin tematică şi dispoziţia în registre majoritatea icoanelor se încadrează în tipicul 
bizantin, dar cu o interpretare influențată de limbajul artei occidentale. Cel mai 
important dimensional este registrul inferior prevăzut cu icoane mari, rectangulare. În 
conformitate cu programul iconografic bizantin pe uşile împărăteşti este reprezentată 
Buna Vestire, iar pe uşile diaconeşti Sf Arhanghel Mihail şi Sf. Arhidiacon Ștefan. La 
stânga uşilor împărătești iese în evidență icoana împărătească a Maicii Domnului (Planşa 
XVII.b.). Se remarcă fineţea chipului tratat pictural, depăşind linearismul bizantin prin 
modelajul cu lumini şi umbre. Plasticitatea drapajului permite sugestia realistă a 
volumului. Morfologia barocă este prezentă prin norii decorativi şi capetele de îngeri 
care o flanchează pe Maria, degradeul fin al cerului din fundal, sau haloul difuz, fără 
contur precizat care aureolează chipurile Mariei şi ale pruncului divin. În partea 
inferioară a icoanei, la picioarele Mariei, este redată în slavonă o inscripție cuprinzând 
numele donatorilor şi anul realizării icoanei: „Patroana jupânesei Dragoşi Andreea şi a 
jupânului Stupa Teodor, iulie 1817”. În dreapta Mariei e reprezentat Sfântul Nicolae în 
veşmintele arhierești tradiționale, dar cu o descriere extrem de realistă şi minuțioasă a 
detaliilor omamentale, sugerând textura şi somptuozitatea materialelor. Icoana iese în 
evidență prin caracterul portretistic al chipului cu trăsături umanizate, inspirate din 
realitate. La baza icoanei se află o inscripție cu menționarea numelui donatorului: 
„Făcută cu cheltuiala jupânului Eftimie Savici, 28 iunie 1817”. Icoana împărătească a 
Mântuitorului îl reprezintă pe acesta ca învăţător. Influența barocă e evidentă prin 
plasarea lui lisus în sfera celestă, pe fundalul unui cer valorat specific picturii 
occidentale. Cu capul aureolat de un halou difuz, Mântuitorul este înconjurat de un 
vârtej de nori şi flancat de chipuri de îngeri cu o expresie de adoraţie. Cu stânga, 
sprijinită deasupra globului pământesc, binecuvântează, iar cu dreapta arată spre cruce, 
simbol al sacrificiului expiator în favoarea umanităţii. Chipul, tratat portretistic, se 
remarcă prin umanizarea şi individualizarea trăsăturilor. La baza icoanei se află o 
inscripție cu litere chirilice menționând numele donatorilor care au finanțat pictura 
icoanei: "Patroana jupânesei Marin Floare și a jupânului Pudera loan. În martie 28- 
1830". În dreapta lui lisus se află icoana Sfântului loan Botezătorul. Îmbrăcat în haine 
modeste, redat cu aripi în ipostaza de Îngerul deşertului, personajul e proiectat pe 
fundalul unui peisaj cu perspectivă cromatică“. 


” Ibidem, p. 15 

s% G. Liţiu, Începuturile Bisericii cu Lună până la incendiul din 1836, în Din activitatea 
bisericească a Episcopiei ortodoxe a Oradiei în ultimii două sute de ani, Editura Episcopiei 
Ortodoxe Române a Oradiei, 1984, p. 71 

N. Firu, op. cit. p. 75 

Pe uşile împărăteşti e reprezentată, conform tipicului bizantin, Buna Vestire. 
Influenţa iconografiei occidentale apare în reprezentarea Mariei ca o femeie citind o 
carte, prezența norilor şi a capetelor de îngeri cu aripi, precum şi încercarea de a reda 
torsiunea manieristă a corpului îngerului. Pe uşile diaconeşti e pictat la dreapta 
Arhanghelul Mihail, iar la stânga Sfântul Arhidiacon Ștefan. Deasupra uşilor 
diaconeşti este redat, la dreapta, martiriul acestuia, iar la stânga Convertirea lui Saul 
pe drumul Damascului. Dacă în prima scenă este evident interesul pentru dramatizarea 
barocă a subiectului, în cea dea doua se poate remarca prezenţa luminii supranaturale 
sub forma unui fascicul care iradiază dinspre Iisus, reprezentat în registrul celest. 

Sub icoanele primului registru se află mici scene încadrate în panouri rectangulare 
reprezentându-l pe isus vorbind cu femeia samariteancă, Tăierea capului Sfântului 
loan Botezătorul în dreapta, Fuga în Egipt şi lisus potolind marea în stânga. Pe toate 
aceste icoane sunt redate inscripții greceşti cu numele donatorului: cu "cheltuiala lui 
Mihai Ugrai în anul 1830". In Tăierea capului Sfântului loan Botezătorul se poate 
remarca spaţializarea interiorului tratat tridimensional în maniera artei occidentale, dar 
şi naturalismul brutal al scenei. Scena Fugii în Egipt se individualizează prin 
pitorescul personajelor şi al peisajului. Dimensiunea poetică a scenei este conferită de 
prezenţa piramidelor, a munților şi a palmierilor precum şi de luminozitatea cerului 
obținută prin tonuri de albastru şi roz, redate cu o deosebită transparență. 

Deasupra ușilor împărăteşti e reprezentată Cina cea de Taină. Apostolii, cu 
fizionomii şi gesturi veridice, sunt reprezentați reuniți în jurul lui lisus. În stânga sa 
apare loan cu capul aplecat pe umărul Mântuitorului, iar în dreapta Iuda, schițând un 
pest de apărare. Ca și în arta apuseană pictorul a încercat să evidenţieze reacțiile 
emoţionale ale apostolilor la afirmaţia făcută de lisus. Alături de modeleul prin 
lumini şi umbre al personajelor şi al interiorului, un element de noutate îl constituie 
prezența pe masă a mielului pascal, aluzie la sacrificiul lui lisus. La dreapta, în 
panouri rectangulare sunt scene reprezentându-l pe lisus umblând pe mare, Învierea 
lui Lazăr şi Sfinţii Arhangheli Mihail şi Gavril, iar la stânga Întâlnirea Mariei cu 
Elisabeta, Naşterea Sfântului loan Botezătorul şi Sfinţii apostoli Petru şi Pavel. În 
scena Vizitaţiei, se remarcă spaţializarea icoanei prin intermediul peisajului şi a 
cerului valorat cromatic, frumuseţea chipului Mariei reprezentată cu capul 
descoperit în maniera artei occidentale. În loc de nimbul bizantin conturat circular, 
capetele celor două femei sunt înconjurate de un halou difuz. 

De inspirație tipic occidentală este icoana Încoronării Mariei de către Sfânta 
Treime. Temă specifică artei occidentale, icoana o reprezintă pe Maria stând în 
picioare deasupra globului pământesc şi călcând pe şarpe, simbol al păcatului originar. 
Din punct de vedere iconografic un element de noutate în raport cu arta răsăriteană îl 
constituie reprezentarea figurativă a lui Dumnezeu-Tatăl sub forma unui bătrân cu 
barbă şi nimb triunghiular, dar şi prezenţa norilor şi a capetelor de îngeri cu aripi. 
Fecioara Maria ține în mâna dreaptă un lujer de crin, simbol al castităţii; chipul său 
înscris într-un frumos oval este umanizat şi inspirat din realitate. Aşezaţi pe un tron de 
nori, lisus şi Dumnezeu-Tatăl susțin o coroană deasupra capului său, aluzie la calitatea 
Mariei de împărăteasă a cerurilor. În punctul cel mai înalt al lucrării este reprezentat 
într-un cerc de lumină porumbelul Sfântului Duh. Morfologia barocă este evidentă atât 

la nivelul iconografiei, cât şi în învolburarea faldurilor, plasarea scenei exclusiv în 
registrul celest, accesibilitatea sacrului sugerată prin umanizarea persoanelor sfinte. 

De o parte și de alta a Încoronării Fecioarei de Sfânta Treime sunt înşiruite pe 
două niveluri praznicele împărăteşti încadrate în medalioane ovale: Naşterea 
Domnului, Botezul Domnului, Intrarea în Ierusalim, Pogorârea Duhului Sfânt, 
Naşterea Maicii Domnului, Aducerea la Templu a Mariei, la dreapta, iar la stânga, 
Tăierea imprejur, „Întâmpinarea Domnului, Invierea, Adormirea Maicii Domnului, 
Înălțarea Crucii. În icoana Naşterii Domnului se poate constata simbioza barocă a 
planurilor uman-sacru prin naturalismul personajelor, respectiv prezența luminii care 
simbolizează caracterul divin al pruncului. O parte a icoanelor prăznicare (Naşterea 
Domnului, Botezul, Intrarea în Ierusalim) sunt plasate pe fundalul unor peisaje 
picturale în care iluzia depărtării spațiale este sugerată în maniera picturii apusene prin 
diluția tonurilor. Şi în celelalte scene autorul a renunțat la caracterul static şi hieratic al 
personajelor, precum şi la stilizarea lineară în favoarea unor reprezentări realiste şi 
picturale. În acest sens sunt relevante relaționarea firească a personajelor, surprinderea 
volumului şi a mişcărilor corpului, modul de redare a drapajului care cade liber în 
falduri ample, gestica şi fizionomia realiste, sugerând participarea emoțională. 
Naturalismul scenelor rezultă deopotrivă din sugestia tridimensionalității care 
înlocuieşte perspectiva inversă şi fondul de aur bizantin. Astfel, indiferent dacă 
scenele sunt plasate în peisaj sau se desfășoară în interioare, succesiunea planurilor 
este sugerată prin jocul degradeurilor cromatice. Umanizarea sacrului se realizează 
prin procedee specifice picturii occidentale cum sunt realismul personajelor, respectiv 
tratarea unor scene religioase în maniera unor scene de gen (Nașterea Maicii 
Domnului, Întâmpinarea Domnului). Cu acelaşi naturalism este tratată şi tema 
Adormirii Maicii Domnului. La fel ca în celebra lucrare a lui Carravaggio, compoziția 
este simplificată prin renunțarea la atributele ce aparțin temei în interpretarea 
tradițională. Şi aici autorul a obținut umanizarea subiectului pictând moartea unei 
femei simple. Lipsa de idealizare a personajelor, figurile simple și umane ale 
apostolilor accentuează forța expresivă a scenei. 

În registrul următor, integrat coronamentului sunt reprezentați prorocii (Isaia, 
Ieremia, Ezechiel, Daniel), grupaţi câte doi de o parte şi cealaltă a compoziţiei centrale 
Coborârea de pe cruce. Influenţa barocului este evidentă în amestecul de naturalism şi 
irealism, accentul pe latura emoţională, exteriorizarea patetică a suferinței Mariei. 
Prorocii sunt reprezentați în picioare pe fundalul unor peisaje luminoase, cu ceruri 
valorate şi orizontul plasat foarte jos. O parte dintre proroci (Moise, Solomon, Aron, 
David) sunt dispuşi în partea superioară a coronamentului, flancând crucea cu 
moleniile. Fraţilor Alexandru şi Arsenie Teodorovici li se datorează şi pictura 
baldachinului Sf. Epitaf, prevăzut pe cele două laturi cu scene ilustrând Calea Crucii, 
temă de inspirație occidentală. 

Pictura cu imitație de marmură de la iconostas, cor, partea inferioară a pereților, 
scara ce duce la clopote şi din “Biserica femeilor” a fost realizată conform contractului 
din 1817 de pictorul Schutz Jozsef“. Dealtfel, până în 1977, cea mai mare parte din 

suprafaţa bisericii a fost pictată cu imitație de marmură, pe care se profilau câteva 
scene religioase de calitate mediocră pictate la fel ca şi decorul în tehnica ulei. 
Executate în manieră realistă, scenele delimitate de rame pictate confereau impresia 
unor tablouri izolate unele de celelalte și pierdute în ansamblul pictat cu imitație de 
marmură. Calitatea mai slabă a picturii determinată de stângăcia desenului, stereotipia 
compoziţiei, a fost accentuată de restaurările empirice aplicate în timp. Iniţial, în 
glafurile ferestrelor erau pictate omamente similare cu cele aflate pe arcele bolții. 
Ulterior, cu ocazia repictării bisericii, întreaga decorație murală a fost înlocuită. 

Icoanele mai mici ale iconostasului, icoana Sf loan Gură de Aur de pe tronul 
arhieresc, icoanele de la strane (Sf Chiril şi Sf. Metodie) şi amvon au fost realizate de 
pictorul Paul Murgu din Timişoara. Acesta din urmă a realizat pentru Biserica din 
Chişoda (jud. Timiş) un iconostas care este o copie fidelă a iconostasului Bisericii cu 
Lună din Oradeat!. În conformitate cu contractul din 24 ianuarie 1816, Alexandru și 
Arsenie Teodorovici se angajau să realizeze şi vechea pictură murală în ulei a bisericii. 
Sunt menţionate scenele /isus în Grădina Ghetsemani şi Vindecarea slăbănogului la 
scăldătoarea Vitezda (pe peretele de nord), respectiv Adormirea Maicii Domnului, 
hramul bisericii şi Plata dajdiei (pe peretele sudic). Bolta rămasă albă a bisericii a fost 
înzestrată cu fresce decorative de pictorul occidentalizant Jacob Golsz. Acesta a 
reprezentat pe bolta din faţa altarului - Domnul Savaot inconjurat de cetele îngereşti”, 
iar în colțuri pe cei patru evanghelişti. Pe bolta naosului au fost redate: /nălțarea 
Domnului, Schimbarea la faţă, Ieşirea lui Noe din corabie, Jertfa lui Avraam”. 
Lucrările de pictură s-au terminat la sfârşitul anului 1831, iar sfinţirea a avut loc în 1] 
iunie 1832. Toate acestea au fost înlocuite cu ocazia repictării bisericii, dar Eremia 
Profeta a păstrat o parte din temele iniţiale: Adormirea Maicii Domnului, hramul 
bisericii a rămas tot pe peretele sudic, Jisus în Grădina Ghetsemani, tot pe peretele de 
nord. 

Între 1977-1979 pictura murală veche a fost înlocuită cu o pictură nouă realizată în 
frescă de cunoscutul pictor bisericesc Eremia Profeta (1914-2002) din Bucureşti“. 
Artistul a pictat deopotrivă Paraclisul Episcopiei Ortodoxe a Oradiei (în 1972 capela şi 
sala istorică; în 198 l-casa scărilor), iconostasul Bisericii Albastre (între 1985-1988), a 
participat la restaurarea capelei cimiteriale ortodoxe a oraşului şi a realizat numeroase 
decoraţii în frescă pentru biserici şi catedrale ortodoxe din țară (Catedrala ortodoxă 
“Sf. loan Botezătorul”din Arad, Catedrala ortodoxă “Adormirea Maicii Domnului” din 
Satu Mare, Catedrala ortodoxă “Sf. Trei Ierarhi” din Aiud etc.) Tot acum au fost 
curățite icoanele de pe iconostas şi s-au restaurat coloanele din faţa acestuia“. În 
oferta făcută Episcopiei Ortodoxe a Oradiei, pictorul se angaja să respecte programul 
iconografic formulat în Deviz de Direcţia Monumentelor Istorice astfel încât „stilul şi 
coloritul picturii să se integreze şi să sublinieze frumuseţea arhitectonică a interiorului, 


SI N. Firu, Monografia Bisericii Sfintei Adormiri din Oradea, 1934, p.77 

62 Arhivele Statului Oradea, Parohia Ortodoxă Oradea, Ds. 19, fila 4 

“N. Firu, Monografia Bisericii Sfintei Adormiri din Oradea, 1934, p. 75 

4 Arh. Episc. Ort. Oradea, Contract de lucru, 28 sept. 1977 

$ Sărbătorirea a 200 de ani de la zidirea Catedralei episcopale ortodoxe române (Biserica cu 
Lună) din Oradea (1734-1984), p.l 

care are o concepție monumentală, maiestuoasă”“*. Tot acum, cadrul de lemn al 
iconostasului a fost colorat în armonie cu noua înfăţişare a interiorului, decoraţiile 
sculptate au fost repoleite şi icoanele au fost curățate. Pictorul a fost remunerat separat 
pentru pictură, respectiv aureolele şi rozetele poleite. Proiectul de pictură, cu 
distribuția iconografică a fost întocmit de artista Virginia Videa din Bucureşti, 
autoarea picturii în frescă de la Biserica Albastră din Oradea. 

Din punct de vedere arhitectural absida altarului este prevăzută în interior cu trei 
absidiole ce corespund sintronului, proscomidiarului, respectiv diaconiconului. Bolta 
altarului e divizată în trei registre printr-un motiv decorativ alcătuit din benzi şi 
meandre împletite. În centrul bolţii e redată Maica Domnului orantă, în picioare cu 
braţele ridicate, ținându-l în poala mantiei pe /isus-Emanuel redat în obişnuitul 
medalion circular. Chipul suav, cu trăsături delicate al Fecioarei este redat pictural şi 
aureolat de un nimb auriu. La fel ca în icoana împărătească, Maica Domnului nu 
poartă maforionul tradițional, dar are capul acoperit cu un voal. La stânga şi la dreapta 
sa, în celelalte două registre sunt reprezentate cetele îngereşti care privesc spre grupul 
central cu o expresie de adoraţie. 

Imediat sub boltă urmează o friză de medalioane rotunde cu chipunile ierarhilor 
Atanasie, Chiril, Grigore Palama, Gherman, Nicolae, Spiridon, Silvestru. Sub fnză, în 
interiorul altarului e redată Cina cea de Taină, subiectul principal al iconografiei zonei 
superioare de pe peretele hemiciclului (Planşa XVIII.a.). Prototip al liturghiei 
arhiereşti, scena îl reprezentă central pe Iisus înconjurat de apostolii dispuşi simetric 
de-a lungul unei mese lungi, plină de simboluri euharistice (pâinea, potirele), respectiv 
hristice (peștele). Și aici este redat momentul în care lisus vestește apostolilor trădarea 
Sa. Iuda, cu o figură întunecată, îmbrăcat în veşminte de culoare gri-negru, este redat 
izolat, de cealaltă parte a mesei. Cu corpul contorsionat şi ținând într-o mână punga cu 
arginți-simbolul trădării, este pe punctul de a se ridica de la masă. Un element inedit al 
reprezentării îl constituie prezența la baza mesei, într-un colţ, a unor ştergare şi 
ulcioare de lut româneşti. La fel ca şi Împărtăşania apostolilor, Cina cea de Taină este 
o aluzie la instituirea de către lisus a Euharistiei, mister care se află în centrul cultului 
creştin. 

Aceeaşi semnificație euharistică o are şi reprezentarea lui /isus-Emanuel în potir 
din absidiola nordică, ce corespunde proscomidiarului, firidă boltită din stânga 
altarului. Destinația liturgică şi semnificația euharistică sunt sugerate prin redarea lui 
lisus-copil cu capul aureolat stând într-un potir, cu brațele deschise lateral. La baza 
potirului sunt redate spice de grâu şi struguri, iar peretele absidei e decorat cu vrejuri 
şi ciorchini de viță. Spicele şi strugurii simbolizează pâinea şi vinul, respectiv trupul şi 
sângele Domnului dăruite credincioşilor pentru iertarea păcatelor. Ele simbolizează 
sacramentul ce stă la baza creştinismului - transformarea materiei în hrană spirituală. 
Vârful bolții e marcat printr-o stea pictată în care e înscrisă monograma lui lisus. 
Situată deasupra absidiolei nordice, ea accentuează semnificația spațiului semicircular 
al absidei ca grotă simbolică a Naşterii Domnului, respectiv mormânt al Mântuitorului. 


5 Arhivele Statului Oradea, Parohia Ortodoxă Oradea, Dosar tehnic, Oferta pictorului 

În absidiola centrală e redat lisus în calitatea de Preot suprem al Bisericii, iar în 
cea sudică - Cina de la Emaus, eveniment ce confirmă realitatea Învierii Domnului. 
Spaţiul intermediar dintre absidiole este prevăzut, conform tradiţiei, cu reprezentări ale 
Sf. Părinţi ai Bisericii răsăritene, creatori ai Liturghiei: Sf. Vasile cel Mare, Apostolul 
Iacob, Grigore Dialogul, Sf. loan Gură de Aur. Sf. Ierarhi sunt flancaţi de 
Sf. arhidiaconi Ștefan şi Laurenţiu. 

În absidiola sudică, pictorul a reluat o secvență din Cina cea de Taină, redând un 
fragment din masa euharistică, în care apare lisus vorbind cu unul dintre apostoli. 
Împărtăşania apostolilor reeditează semnificaţia Cinei de Taină desfășurată în 
registrul superior al altarului, precum şi a imaginii din proscomidie, în care trupul lui 
lisus este redat în potirul Euharistic. 

Bolta longitudinală, semicilindrică, e întărită de trei arce dublouri sprijinite de câte 
trei perechi de pilaştri ce determină trei travee mari şi una mică ce corespunde cafasului 
corului. Închipuind cerul, ea este decorată cu teme de o mare semnificaţie spirituală, 
exprimând relaţia de continuitate dintre Vechiul şi Noul Testament. Astfel, în traveea 
din faţa altarului, apropiată de locul cel mai sacru al bisericii, este reprezentată Sfânta 
Treime adorată de cetele îngerești, cu imaginea lui Dumnezeu-Tatăl în variantă 
occidentală, ca un bătrân cu barbă şi nimb triunghiular. În stânga ține sceptrul, iar în 
dreapta globul pământesc. Lângă El stă lisus, redat tânăr cu barbă şi aureolă 
circulară îmbrăcat în mantie albastră și pelerină roșie; cu dreapta binecuvântează, iar cu 
stânga ține Cartea Sfântă pe care sunt înscrise literele & şi a. In centru, deasupra e redat 
porumbelul Duhului Sfânt de la care pornec trei fascicule de lumină geometrizate. 
Cartuşul de factură barocă, în interiorul căruia persoanele sfinte tronează deasupra 
norilor, e încadrat lateral de îngeri. Înveșmântaţi ca preoți şi diaconi liturghisitori, ei duc 
în miini obiectele sfinte ale cultului şi o filacteră cu inscripția: „Sfânt, Sfânt, Sfânt este 
Domnul Savaot”. Cetele îngerilor sugerează un fragment din tema Liturghiei îngerești, 
arhetip divin al liturghiei terestre săvârşite de preot. Spre marginile bolții sunt redați cei 
patru proroci mari ai Vechiului Testament: Jsaia, Eremia, Ezechiel şi Daniel. 

Fiind vorba de o biserică cu boltă longitidinală continuă, chipul Pantocratorului 
este pictat într-un medalion central în partea corespunzătoare turlei, iar chipurile celor 
patru evangheliști la colţurile unităţii de boltă. Hristos, cu o expresie gravă, 
maiestuoasă e flancat de patru serafimi, ține în stânga Evanghelia şi cu dreapta 
binecuvântează. Pe chenarul care înconjoară bustul lui Hristos este înscris pasajul 
liturgic: „Doamne, Doamne, caută din Cer şi vezi şi cercetează via aceasta pe care a 
sădit-o dreapta Ta”, aluzie la comunitatea creştină a cărei cercetare şi mântuire şi-a 
asumat-o lisus prin Patimile şi Învierea Sa. Totodată tema Pantocratorului aduce 
aminte creștinului de existența lui spirituală, mai presus de lumea de “aici”şi “acum””. 

Un medalion similar de dimensiuni mai mici este consacrat în cea de-a treia 
unitate de boltă Maicii Domnului Platytera. Imaginea este străjuită de patru serafimi şi 
încadrată de două cete de îngeri, aluzie la rugăciunile închinate Maicii Domnului, 
“mai cinstită decât heruvimii şi mai mărită fără de asemănare decât serafimii”. 


S7 părintele Arsenie Boca, Biserica de la Drăgănescu. „Capela Sixtină a ortodoxiei 

Ultima travee, mai mică, corespunzătoare intrării în naos, reia sugestia 
continuității dintre Vechiul şi Noul Testament prin reprezentarea împăraților profeți 
Solomon, David, Miheia şi a Sf. loan Botezătorul, Înaintemergătorul Domnului. 

Tot în conformitate cu recomandările Erminiilor, în absida sudică e pictată 
Naşterea Domnului cu Închinarea păstorilor Şi a magilor (Planșa XVIII.b.). Pe pereții 
absidei apar Sf. Dimitrie şi Nestor, în timp ce pe boltă e redat îngerul înştiințându-l pe 
Iosif să plece cu Maria şi pruncul în Egipt. În absida de nord, în registrul inferior e 
redată Învierea Domnului. lisus se înalță triumfător spre ceruri într-un halou de 
lumină, purtând pe umăr o flamură cu cruce de tip apusean; lângă el sunt redați 
soldații de pază căzuţi la pământ, uluiți de spaimă. Pe pereții absidei sunt pictaţi 
Sf. Gheorghe şi Sebastian, iar pe boltă scena Inălțării Domnului asistată de apostoli 
dispuşi în semicerc. 

Programul iconografic de pe pereţii naosului cuprinde scene din viaţa şi Patimile 
Mântuitorului, respectiv numeroase reprezentări de sfinți şi sfinte ale Bisericii 
creştine. Registrul inferior al peretelui sudic e divizat în trei panouri prin scene de mari 
dimensiuni: Botezul Domnului, Adormirea Maicii Domnului, Schimbarea la Faţă, 
prima dintre ele aflată în relaţie de succesiune în raport cu episodul Vașterii Domnului 
din conca absidei sudice. 

Botezul Domnului (Planşa XVIII.c.) se remarcă prin simplitatea compoziției şi 
noblețea figurilor. lisus cu corpul seminud, spiritualizat dar mai realist decât în pictura 
tradițională, stă cu picioarele în apa Iordanului. Sf Joan Botezătorul, îmbrăcat în 
veşminte ample după moda antică și nu în veşmântul din păr de cămilă, ține o cruce 
înaltă în stânga şi îl botează pe lisus cu dreapta. Prezenţa Duhului Sfânt e sugerată 
printr-un porumbel alb în centrul unui halou ocru. Îngerii ce stau pe malul apei, cu 
mâinile acoperite poartă mantii lungi şi pelerine frumos decorate.Toate personajele 
poartă aureolele clasice bizantine. Întreaga scenă este încadrată într-un peisaj pictural, 
în nuanţe de gri-verzui, ocru, roz. 

Adormirea Maicii Domnului, imagine emblematică a hramului bisericii, este 
deosebit de bine realizată. Încadrată în spaţiul situat deasupra uneia din ușile de intrare 
laterale, scena cuprinde, grupaţi pe trei registre- îngerii, apostolii, respectiv oamenii 
care participă la privegherea Mariei. Îmbrăcată în maforionul roșu bizantin, cu aureolă 
în jurul capului, Maria e reprezentată întinsă pe catafalc. Central, în interiorul unei 
mandorle elipsoidale, apare lisus ce ține în braţe sufletul divin al mamei sale redat sub 
forma unui prunc înfășat. Se remarcă noblețea figurilor din prim-plan, îndeosebi a 
Mariei şi a îngerilor, redarea expresivă a faldurilor ce permit ușoara sugestie a 
volumului. Artistul a conferit mai multă picturalitate şi expresivitate personajelor, a 
căror înfăţişare se îndepărtează uşor de rigorismul canonic bizantin. 

O interpretare mai personală apare în scena Schimbării la faţă. lisus, redat în prim- 
plan în veşminte argintii are obişnuitul nimb cruciger, dublat de un halou semicircular 
cu raze. În spatele său sunt reprezentați profeții Moise şi Ilie redați ca două umbre 
cenuşii, contopindu-se cu fundalul de aceeaşi culoare. lisus stă în vârful unei movile; 
de o parte și cealaltă a acesteia sunt reprezentați apostolii, unul cu o expresie de 
uimire, celălalt îşi acoperă ochii cu mâna, iar al treilea, dormind în picioare. 

Registrul superior cuprinde în dreptul primei ferestre reprezentări ale 
Sf. Cosma şi Damian (lateral), în cadrul frizei de sub fereastră - Sf. Irina, 
Sf. Ecaterina, Sf. Teofil, Sf. Dionisie, Sf. Sozon, iar deasupra Pogorârea Duhului Sfânt. 
Cea de-a doua fereastră este flancată de Vestirea Adormirii, deasupra ei fiind redată 
PreaCinstirea Maicii Domnului. În același registru, în partea ce corespunde intrării în 
naos, deasupra scenei Schimbarea la Faţă sunt reprezentate S/. Agata şi Sf. Lucia. 

Pe peretele nordic al naosului, registrul inferior este împărțit şi aici în trei mari 
panouri reprezentând scena /isus şi samariteanca, precum şi teme integrate în ciclul 
Patimilor. Rugăciunea lui lisus în Grădina Ghelsemani, respectiv Intrarea în 
Ierusalim. Registrul corespunzător ferestrelor cuprinde reprezentări ale sfinților Jacob 
şi Valentin (lateral), în cadrul frizei de sub fereastră - S/ Fevronia, Sf. Natalia, 
Sf. Procopie, Sf. Tiron, Sf. Ciprian, iar deasupra ferestrei- scena Răstignirii Domnului. 

Cea de-a doua fereastră este ocupată integral de reprezentarea Rugăciunii lui Iisus 
în Grădina Ghetsemani (Planşa XIX.a.). lisus stă îngenunchiat pe fundalul unui peisaj 
tensionant. Lângă el e redat un înger cu aripi prelungi care-i arată potirul ce 
prevesteşte viitoarele suferințe. În stânga apare grupul apostolilor redați dormind. 
Reprezentarea are o serie de analogii formale cu celebra lucrare a lui El Greco - 
Hristos pe Muntele Măslinilor. Relevante în acest sens sunt tipologia îngerului care-i 
întinde potirul lui lisus. Ca şi în lucrarea lui El Greco, el are forme și aripi alungite, 
spiritualizate şi stă deasupra unui vârtej de nori. Un alt element de analogie îl 
constituie grupul celor trei apostoli adormiţi. În ambele cazuri, apostolii constituie un 
grup compact, dând impresia că se susţin unul pe celălalt. Apostolul Petru, mai în 
vârstă, cu barbă îşi susține capul cu aceeași gestică a miinilor. Alte analogii sunt: 
tratarea peisajului (cerul fantastic, reprezentarea lui lisus în genunchi deasupra unei 
movile, dealul din spatele său), vestimentația apostolilor şi personajele fantomatice cu 
torţe care vin să-l prindă pe lisus. La fel ca soldaţii romani învinşi de somn în scena 
Învierii, tema apostolilor adormiţi ce apare în Schimbarea la față, respectiv 
Rugăciunea în Grădina Ghetsemani simbolizează “somnul raţiunii”, starea proprie 
omului care nu sesizează miracolul produs chiar în fața ochilor săi. 

În Intrarea în Ierusalim se remarcă pitorescul veşmintelor şi detaliilor 
arhitecturale (peisajul cu dealuri, palmieri şi clădiri ce redă cetatea Ierusalimului). 
lisus, cu capul încadrat de o aurerolă circulară înaintează lent stând pe asin; cu dreapta 
binecuvântează populaţia Ierusalimului care-l întâmpină cu ramuri de palmier, iar un 
copil întinde un fel de covor la picioarele Lui. 

Deasupra ferestrei e redată Prinderea lui lisus. În acelaşi registru, în partea ce 
corespunde intrării în naos, deasupra scenei /isus şi samariteanca sunt reprezentaţi doi 
sfinți martiri. 

Loc de tranziție între profan şi sacru, pronaosul are rolul de a introduce 
credinciosul creştin în ambianța simbolică specifică cultului. Astfel, pe cele trei bolți 
ale pronaosului ne întâmpină diferite ipostazieri creştine ale sacrului: pe prima boltă 
figurează lisus Emanuel înconjurat de cele patru ființe apocaliptice, simboluri ale 
evangheliştilor: îngerul (Matei), leul (Marcu), taurul (Luca), vulturul (Joan). Pe cea 
de-a doua boltă e ilustrată Sfânta Treime sub forma iconografică răsăriteană a 
Filoxeniei lui Avraam, iar în cea de-a treia boltă apărea Cel vechi de zile, de inspiraţie 

occidentală, ca un bătrân cu barbă şi nimb triunghiular. Prin înălțimea care le este 
proprie, bolțile exprimă starea de maximă spiritualitate, ele fiind rezervate persoanelor 
aflate în vârful ierarhiei celeste: Sfânta Treime, Maica Domnului, lisus, Sf. Arhangheli 
Şi îngeri. Reprezentările de pe bolțile pronaosului exprimă relaţia de continuitate 
dintre Vechiul şi Noul Testament. Prezenţa lui Jisus Emanuel pe prima boltă de la 
intrarea în biserică are semnificaţia unei mărturii de credință în hristocentrismul 
religiei ortodoxe, exprimând în acelaşi timp împlinirea în persoana lui lisus a 
profeților Vechiului Testament. Pe pereţii care fac trecerea spre naos sunt pictaţi sfinți 
martiri şi ierarhi ai credinței ortodoxe din Transilvania: Sf. Martiri Joan Valahul şi 
Oprea Miclăuș, respectiv ierarhii Ilie lorest şi Sava Brancovici. Prezenţa lor este o 
aluzie la semnificaţia național-ortodoxă a monumentului, Biserica cu Lună fiind 
rezultatul aceleiaşi lupte pentru păstrarea identității etnice şi religioase. 

În ceeea ce priveşte programul iconografic al pronaosului aici întâlnim sfinți şi sfinte 
creştine: Sf. Irina, Sf. Marina, Sf. Antonie cel Mare, Sf. Cuv. Parascheva. Centrul de 
interes al iconografiei este reprezentat de Maica Domnului Glycofilousa redată pe 
peretele răsăritean, respectiv Coborârea la iad, pe peretele sudic. 

Se poate remarca o adaptare a programului iconografic la arhitectură. Astfel, pe 
peretele cilindric situat la etaj în dreptul casei scării e redată o variantă prescurtată a 
Scării Sf. loan Sinaitul, temă ce a cunoscut o largă difuzare în lumea ortodoxă, 
întâlnindu-se şi în decorația exterioară a mănăstirilor din Nordul Moldovei. Într-un stil 
naiv, e figurată o biserică de mănăstire specific bucovineană şi o scară pe care urcă 
țărani şi călugări supravegheați din înaltul cerului de îngeri ce ţin în mâini coroanele 
slavei cereşti. Aspiranţii la moștenirea vieţii veşnice sunt aşteptaţi sus de lisus care le 
întinde o mână şi cu cealaltă arată un rotul pe care sunt înscrise cuvintele evanghelice: 
„Eu sunt Lumina lumii, cine mă va chema pe mine nu va umbla în întuneric”(Planșa 
XIX.c.). La fel ca îngerii în zbor, motivul scării sugerează ascensiunea spre realitatea 
spirituală, exprimând însă faptul că Împărăţia de dincolo trebuie câștigată prin efortul 
personal al creştinului. 

La etaj programul iconografic este dominat de redarea sfinților melozi. Un element 
inedit îl reprezintă prezența în cafasul corului a scenelor inspirate din Geneză. Astfel, 
pe peretele de apus, de o parte şi cealaltă a ferestrei centrale, apar scenele Dumnezeu 
desparte apele de uscat, respectiv Crearea omului. Pe peretele sudic e reprezentată 
scena Dumnezeu creează lumina, în registrul inferior, respectiv Crearea aştrilor, în 
registrul superior. În toate, Dumnezeu-Tatăl este redat după tipologia de inspiraţie 
occidentală ca un bătrân cu barbă şi plete albe şi nimb triunghiular. Îndeosebi 
Dumnezeu creează lumina, respectiv Crearea aştrilor se remarcă prin expresivitate, 
capacitate de sinteză şi armonie cromatică. În prima scenă pictorul sugerează, în 
conformitate cu textul biblic, geneza Luminii din întunericul primordial simbolizat 
coloristic printr-o nuanţă de gri (Planşa XX.a.). În partea superioară a scenei, pe 
acelaşi fundal gri, se întrevăd străfulgerări aurii ce simbolizează Lumina. Înveşmântat 
într-o mantie albă cu falduri largi, Creatorul însoțit de doi îngeri comandă printr-un 
gest imperativ al mâinii drepte delimitarea Luminii din partea superioară de 
întunericul de jos, separând astfel ziua de noapte. Maniera de reprezentare trimite la 
caracterizarea făcută Providenţei în Psalmul 104: “Tu te înveleşti cu lumina ca şi cu o 

mantie; cu dreapta Ta întinzi cerurile ca un cort”£. Deosebit de poetică este și scena 


Creării aştrilor bazată pe echilibrul tonunlor calde. Dumnezeu - Tatăl cu nimb 
triunghiular poleit şi pelerină roşie se află între Soare şi Lună, tocmai create, redate în 
prim- plan sub forma unor sfere de magmă (Planşa XX. b). 

Deasupra ferestrei centrale se remarcă reprezentarea Sf, Arh. Mihail, sfânt cu 
calități apotropaice, conducător al oştilor divine şi sfântul protector al Episcopiei 
Ortodoxe a Oradiei, iar în glafurile ferestrei $/. Arsenie melodul şi Efrem melodul. În 
acord cu destinația cafasului, aici predomină sfinții melozi, creatori ai imnografiei 
bisericeşti. Astfel, stâlpii cafasului sunt decoraţi, în cea mai mare parte cu chipurile 
lor. Pe stâlpul sudic apar: Sf. Roman melodul, Sf. Teofan melodul, Sf. Maxim şi 
Sf. Mc. Mamant. Pe stâlpul nordic sunt redați: S/, Joan Damaschin melodul, 
Sf. Anatolie melodul, Cuv. Pahomie şi Sf. Cuv. şi Mărturisitor român Visarion Sarai. 
O temă adecvată funcţiei cafasului este aceea a îngerilor muzicanți cu alăute, subiect 
de inspiraţie occidentală, redat deasupra ferestrei sudice. Pe bolți sunt reprezentați 
Sf. Mc. Antoniu, Sf. Miron, iar pe unitățile de boltă ce fac legătura cu stâlpii - 
Sf. Me. Caliopia şi Sf. Mc. Trofim. În partea superioară a stâlpilor sunt reprezentate 
fragmente de laude și cântări liturgice. Melozii reprezentați pe stâlpi în partea dinspre 
navă țin în mâini suluri cu inscripții: Roman Melodul arată un rotul cu textul: „Pe 
Născătoarea de Dumnezeu ai avut învățătoare, gânditorule de Dumnezeu, înțelepțindu- 
te, învățându-te şi îndemnându-te a cânta”, iar Sf. Joan Damaschinul un rotul cu 
inscripția: „Ca o lumină dumnezeiască ai luminat biserica, Părinte al nostru 
îmbrăcând-o în strălucirea cântărilor tale”. 

La dreapta intrării în naos, pe peretele vestic al acestuia sunt redați P.F.Patriarh 
Justin, episcopii orădeni Roman Ciorogariu şi Vasile Coman, ultimul, contemporan cu 
execuţia picturii murale, iar în stânga Î.P.S. Nicolae Mladin, Mitropolit al Ardealului 
în perioada executării picturii. Deasupra intrării e redată stema Patriarhiei Române şi 
aceea a Episcopiei Oradiei. 

În cripta bisericii se află osemintele episcopilor orădeni Roman Ciorogariu, 
Nicolae Popovici și Vasile Coman, precum şi ale ctitonlor Mihai Cristoff şi Mihai 
Puspoki. 

In anul 2001 pictura în frescă a fost restaurată (curățată) de pictorul Marian Verza 
din Bucureşti. În ultimii ani au început operaţii de restaurare şi în exteriorul bisericii, 
fiind recondiționat acoperişul din tablă de cupru cu omamente baroce al tumului, dar 
Şi întreaga tencuială a monumentului care a primit o nuanţă de alb-gălbui. 

Frescele realizate de Eremia Profeta pentru Biserica cu Lună reflectă intenția 
artistului de a armoniza decorația interioară cu specificul plasticii arhitecturale, 
respectiv al iconostasului, în care-și fac simțită prezența influențele occidentalizante 
ale barocului tardiv. Dacă în reprezentările de pe bolta navei hieratismul bizantin este 
mult mai evident (imaginea Pantocratorului, Maica Domnului  Platytera, 
evangheliştii, prorocii), în schimb în reprezentările de pe pereţii navei artistul şi-a 
permis o mai mare libertate interpretativă. Astfel, pictorul a menținut un eclectism 
ponderat în cadrul căruia tipicul bizantin al programului iconografic se îmbină cu o 

picturalitate proprie artistului, putându-se vorbi chiar de un stil personal al acestuia. În 
acest sens, îndeosebi în cazul marilor scene din registrul inferior al pereţilor se 
remarcă un anumit narativism al reprezentărilor (Nașterea Domnului însoțită de 
Închinarea păstorilor şi a magilor, Intrarea în Ierusalim, Adormirea Maicii 
Domnului), relaționarea realistă a personajelor, interesul pentru descrierea 
fizionomiilor, veşmintelor, gesturilor şi stărilor sufleteşti, sugestia volumului, crearea 
unor cadre peisagistice mai ample). 

Coloritul pitoresc cu nuanţe intermediare îi îngăduie artistului să exprime, tot prin 
mijloace picturale o atmosferă plină de mister, conferind o aură de spiritualitate 
scenelor Jisus în Grădina Ghetsemani, Învierea şi Înălțarea Domnului, Închinarea 
păstorilor şi a magilor. Prin toate aceste trăsături fresca creează un cadru în care 
pictura iconostasului se integrează perfect. 

Din aceeaşi intenție, Eremia Profeta a procedat adesea la fel ca autorii picturii 
iconostasului, introducând, la fel ca şi aceştia, câteva elemente de influență apuseană. 
Astfel, una din cele mai evidente influenţe de acest gen o constituie reprezentarea lui 
Dumnezeu-Tatăl ca un bătrân cu barbă și nimb triunghiular, atât pe bolta navei, cât și 
în cadrul scenelor inspirate din Geneză. Glorificarea Sfintei Treimi de pe bolta navei 
are analogii cu aceeaşi temă din Biserica “Sf. Nicolae” aflată în vecinătate. Ca şi aici, 
Sfânta Treime cu o tipologie de origine apuseană este încadrată într-un cartuş baroc, 
delimitat clar pe fundalul unei decoraţii în manieră grisaille. 

Un exemplu de interpretare occidentalizantă a temelor religioase este şi Învierea 
Domnului, Prinderea lui lisus, vigneta cu reprezentarea lui Jisus în chip de Miel cu 
cruce. Pasiunea artistului de a prelucra picturi celebre din arta occidentală apare în 
scena Rugăciunea lui lisus în Grădina Ghetsemani, în care este evidentă influența 
stilului lui El Greco prin spiritualizarea atmosferei, alungirile manieriste ale 
personajelor, peisajul noctum tensionat cu o cetate în fundal. 

Un element specific stilului lui Eremia Profeta îl constituie prezența unor sfinți 
ierarhi de origine română, martiri sau mărturisitori ai credinței ortodoxe: mitropoliţii 
Ilie lorest şi Sava Brancovici, episcopul Visarion Serai, loan Valahul, Oprea Miclăuș. 
Intenţia de a evidenția caracterul național românesc al monumentului apare şi printr-o 
serie de detalii cum ar fi prezența ulcioarelor româneşti la Cina cea de Taină, păstori 
îmbrăcaţi în veşmintele țăranilor români în scena Nașterea Domnului, prezența unor 
călugări sau laici români în reprezentarea Scării Sf. loan Scărarul. 

Semnificaţia național-ortodoxă a monumentului este evidentă şi prin portretele 
episcopilor Oradiei, Roman Ciorogariu şi Vasile Coman, care străjuiesc intrarea în 
naos. Dacă primului i se datorează reînfiinţarea vechii Episcopii ortodoxe a oraşului şi 
ridicarea Bisericii cu Lună la rangul de Catedrală ortodoxă a oraşului, cel de-al doilea 
a înzestrat-o cu o pictură corespunzătoare acestui statut. 

Aşa cum afirma episcopul vicar Justinian Chira la împlinirea a 200 de ani de la 
întemeierea monumentului, „Biserica cu Lună din Oradea poate fi considerată prima 
catedrală şi maica tuturor bisericilor din Transilvania, pentru că ea este cel dintâi lăcaş 
de închinăciune românesc, cea dintâi biserică monumentală de zid ce s-a ridicat în 

Principatul Transilvaniei”. Un element ce contribuie la unicitatea monumentului în 
România şi pe plan european este sfera jumătate neagră, jumătate aurie datorată 
meşterului orădean Georg Rueppe. Realizată în 1774 şi pusă în legătură cu orologiul, 
ea face o rotaţie timp de 28 zile indicând cu precizie, până astăzi, fazele Lunii. 

Cu piatra de temelie pusă chiar în anul izbucnirii răscoalei lui Horea, Biserica cu 
Lună păstrează peste veacuri amintirea sacrificiului suprem al conducătorilor 
răscoalei, eternizând chipul lui Horea chiar pe arcul de deasupra iconostasului. Redat 
sub pretextul chipului nefăcut de mână al Mântuitorului, portretul lui Horea se 
confundă cu trăsăturile lui /isus, pentru a exprima suprema comuniune în suferință şi 
tragismul supliciului. 

Ortodocşii orădeni şi-au exprimat gratitudinea și față de împăratul care le-a 
recunoscut în cele din urmă dreptul istoric şi confesional, redând portretul lui Iosif al 
II-lea pe arcul de deasupra cafasului corului, tot prin substituirea icoanei Mântuitorului 
cu portretul Impăratului. Acest lucru se desprinde şi din textul pisaniei redactate în 
limbile română, greacă, slavonă dispus deasupra cafasului corului: „Zidirea bisericii 
acesteia temeiul cel din început s-au pus în anul 1784, în 9 Noem. Cu voia şi 
slobozenia Preaînălțatului Imperat al Romanilor Iosif al II-lea, căruia fie pomenire 
veşnică, stăpânind în eparhia Aradului Episcopul Petru Petrovici, fiind protoprezviter 
Oradiei Mari Gheorghie Ranislavlevici, iară Mihail Piuspeki şi Mihail Krisstof titori. 
S-au zidit cu cheltuiala norodului drept credincios neunit de neam grecesc, românesc 
şi sârbesc, locuitoriu a orașului acestuia, şi a hramului Adormirii a Născătoarei de 
Dumnezeu fii ascultători. Prin Kiumes Maistor Iacob Eder și loan Lins palir”. 

Ridicată într-o epocă de mari frământări etnice, sociale şi confesionale, însă cu 
rezultate benefice pentru neamul românesc, biserica cu hramul Adormirea Maicii 
Domnului îşi păstrează până astăzi valoarea de simbol al luptelor şi jerfelor românilor 
ardeleni în efortul de a-şi afirma drepturile istorice, identitatea naţională și 
confesională. 


% Sărbătorirea a 200 de ani de la zidirea Catedralei episcopale ortodoxe române (Biserica cu 
Lună) din Oradea (1784-1984), p.10 

PLANŞA XVII p 


Biserica cu Lună, 
hramul “Adormirea 
Maicii Domnului ” 
(1784-1790) 


XVII a. Iconostas pictat de Alexandru şi 
Arsenie Teodorovici, 1815-1830 


XVII b. Maica Domnului, icoană împărătească 

3 PLANŞA XVIII 


Biserica cu Lună, Fresce de Eremia Profeta, 1977-1979 


XVIII. a. Cina cea de 
Taină, Altar 


XVIII. b. Naşterea 
Domnului, 
Absida sudică 


XVIII. c. Botezul 
Domnului, Naos 

PLANȘA XIX 


Biserica cu Lună, Fresce de Eremia Profeta, 1977-1979 


XIX. a. Rugăciunea 
în Grădina 
Ghetsemani, 
Naos 


XIX. b. Liturghia 
Ingerească, Boltă 


XIX. c. Scara 
Sf. loan Scărarul, 
Cafasul corului 


84 PLANŞA XX 


Biserica cu Lună, Fresce de Eremia Profeta, 1977-1979 


| XX. a. Dumnezeu creează 
Lumina, Cafasul corului 


XX. b. Crearea aștrilor, 
Cafasul corului 

V. ARTĂ RELIGIOASĂ 
ŞI ISTORIE NAȚIONALĂ ÎN PICTURA 
PARACLISULUI EPISCOPIEI ORTODOXE 


Bazele paraclisului Episcopiei Ortodoxe a Oradiei au fost puse în toamna anului 
1921 imediat după reactivarea instituţiei episcopale ortodoxe de către episcopul 
Roman Ciorogariu (1920-1936), primul titular al Episcopiei reînființate. 

În ceea ce priveşte funcția paraclisului, el a servit atât ca loc de rugăciune 
personal al episcopului, cât şi ca lăcaș destinat pregătirii şi hirotonirii noilor preoți, 
respectiv celebrării unor momente festive din viața episcopiei. Paraclisul a 
funcționat într-o stare de improvizație până în 1931, de când datează iconostasul. 
Cadrul, din lemn de stejar cu incrustaţii al acestuia a fost realizat la Școala de Arte şi 
Meserii din Oradea, pictura icoanelor fiind opera maestrului Anastasie Demian. 

În 1971, P.S. Vasile Coman, în primul său an de arhipăstorire, l-a transformat 
într-un adevărat lăcaş de închinare ortodoxă. Una din realizările importante ale sale a 
fost chiar amenajarea şi sfinţirea Paraclisului, respectiv a Muzeului bisericesc de la 
sediul Episcopiei Ortodoxe a Oradiei. Din iniţiativa sa au fost făcute modificări 
importante în structura interiorului. Planşeul de lemn plat al tavanului, aflat într-o 
stare avansată de degradare, a fost înlocuit după proiectele arhitectului Iuliu Savu cu 
o boltă curbă din beton armat”. În cursul anului 1972 întreg interiorul a fost 
îmbrăcat cu o pictură executată în frescă de pictorul Eremia Profeta din Bucureşti. 
În anul 1974 s-au montat vitraliile executate în Atelierele Administraţiei Patriarhale, 
precum și cele două candelabre sculptate artistic în atelierele Mănăstirii Plumbuita”!. 

O altă împlinire spirituală înfăptuită după reînființarea Episcopiei orădene a fost 
organizarea unui muzeu bisericesc cu două săli în care au fost expuse mărturii 
importante de viață bisericească şi culturală ale românilor bihoreni: manuscrise, cărți 
vechi bisericești, icoane pe sticlă şi lemn, cruci, potire, mitre arhiereşti, odăjdii. 

Sfinţirea paraclisului, situat în aripa de sud-vest a reşedinței episcopale, a fost 
realizată cu solemnitate la data de 25 noiembrie 1973, de către P.S. Vasile Coman, 
P.S. Antonie Ploieşteanul şi episcopul vicar patriarhal Antonie Plămădeală, 
înconjurați de un sobor de preoți, diaconi și un mare număr de credincioşi din 
Oradea şi din cuprinsul Eparhiei. Tot atunci s-au aşezat Sfintele moaşte în masa 
Sf. Altar. 


79 Arh.Episc.Ort.Oradea, Act.nr. 5325/ 1971 
” Arh. Episc. Ort. Oradea, Document festiv intocmit cu ocazia sfințirii Paraclisului şi 
inaugurării muzeului bisericesc de la reşedinţa Episcopiei Ortodoxe Române din Oradea 

Cu această ocazie a fost stabilit şi hramul Paraclisului, consacrat sfinților Sf. Jlie 
lorest şi Sava Brancovici, martiri pentru credința ortodoxă, sanctificați şi 
comemoraţi în fiecare an la 24 aprilie. În anul sfințirii paraclisului se împlineau 290 
de ani de la martiriul mitropolitului Sava Brancovici, canonizat în 1955. În discursul 
ținut cu prilejul primului hram al Paraclisului, episcopul Vasile Coman a explicat 
motivaţia opțiunii pentru cei doi sfinți martiri. Astfel, mitropolitul Sava Brancovici 
este cel dintâi ierarh român care în calitatea de Mitropolit al Bălgradului a avut sub 
jurisdicția sa pe românii din Bihor. Un alt argument invocat de episcop consta în 
faptul că ierarhul era originar din Inău, lângă Arad, iar ortodocşii bihoreni au fost 
mult timp în dependenţă spirituală şi ierarhică de Episcopia Aradului”. Atât Jlie 
lorest cât şi Sava Brancovici luptaseră cu dârzenie pentru apărarea credinței 
naționale ortodoxe în contextul deosebit de dificil pentru românii transilvăneni în 
secolele XVII-XVIII. În sinodul din 1675 Sava Brancovici a decis că „cuvântul lui 
Dumnezeu să se rostească în limba noastră românească în care ne-am născut”. 

Realizarea picturii murale a fost încredințată pictorului bisericesc Eremia 
Profeta. Capela nu mai fusese pictată niciodată, la data pictării interiorului exista 
doar tâmpla sculptată din lemn de stejar de 3,60 x 3,80 m, cu o pictură realizată de 
Anastasie Demian (1899-1977). Acesta s-a născut la 25 mai 1899 şi aparţine 
generaţiei artistice interbelice. Pictor autodidact, nu a urmat cursurile vreunei şcoli 
academice. La chemarea pictorului Aurel Ciupe, a plecat în 1919 la Paris, unde a stat 
până în 1925. Aici a studiat în Ateliers des Arts Sacrces sub îndrumarea lui Maurice 
Denise de la care a deprins noțiuni de frescă, grafică şi afiş. Importantă a fost 
preocuparea sa pentru pictura bisericească, care se manifestă încă de pe acum 
(decorează în 1923 biserica de la Mescriat, în apropiere de Lyon). În afara studiilor 
de la Paris, un rol important în formarea sa ca pictor bisericesc l-a avut plecarea la 
Athos, în 1927, unde deprinde cunoştinţe de pictură murală de la Panselinos ce lucra 
în această perioadă la mănăstirea Lavra”. Revenit în ţară, pictorul s-a implicat în 
decorarea unor importante monumente de artă religioasă bizantină (a participat la 
decorarea Catedralelor ortodoxe din Cluj-Napoca, Timișoara, Arad, Târgu Mureş, a 
refăcut decorația în frescă de la Biserica „Sf. Maria” din Timişoara etc.). În 1931 a 
realizat pictura iconostasului de la Paraclisul Episcopiei ortodoxe din Oradea (Planşa 
XXI.a.). Stilul artistului, care a realizat deopotrivă lucrări laice şi a fost un 
remarcabil ilustrator de cărți şi reviste, a obținut o recunoaștere internațională prin 
Marele Premiu al Salonului Oficial de la Paris (1927), Medalia de aur la Expoziţia 
universală de la Paris din 1937, Premii la expoziţiile pariziene de afiş din 1920”. 

Cu ocazia reamenajărilor Paraclisului, iconostasul a fost integrat în peretele 
despărțitor care delimitează altarul de naos. Cu o structură originală, el se 


?2 Cuvântul Episcopului Dr. Vasile Coman la săvârşirea slujbei primului hram al Paraclisului 
episcopal de la Oradea, 24 aprilie 1974, p.17-18 

7 Gh. Mândrescu, Studii şi articole de istoria artei, Ed. Accent, 2003, p.76 

Lac T.Alexa, T.Moldovean, M.Muscă, Centrul artistic Baia Mare, 1896-1996, Baia Mare, 

p. 291-292 

caracterizează prin puternica reliefare a icoanelor împărăteşti, în forma unor panouri 
mai înalte, terminate în arc semicircular şi situate în centrul ușilor diaconești. Ele 
reprezintă astfel singurele icoane care încadrează uşile împărăteşti, ce redau secvența 
tradițională a Bunei Vestiri, cu Arhanghelul Gavril pe un canat şi Fecioara Maria 
citind din Evanghelie pe celălalt (Planşa XXI.b.). Icoanele şi uşile împărăteşti sunt 
îmbrăcate în decorația sculptată şi poleită, care constituie un fel de soclu ce 
integrează icoanele împărăteşti. Acestea din urmă redau în partea stângă o frumoasă 
imagine a Maicii Domnului-Eleusa, dominată de tema afecțiunii reciproce dintre 
mamă şi copil, redați cu feţele alipite. Mâinile cu degetele lungi şi subțiri exprimă 
spiritualizare, iar privirea reflectă anticiparea suferințelor viitoare ale copilului. 
Acesta ține cu o mână Evanghelia, iar cu cealaltă binecuvântează. În dreapta ușilor 
împărăteşti e redată icoana împărătească a Mântuitorului într-o variantă influențată 
de imaginea Pantocratorului, arătând credincioşilor Evanghelia deschisă. Ambele 
imagini sunt redate pe fond de aur, în care este incizat traseul aureolelor. Registrul 
superior, mult mai îngust, cuprinde câte trei icoane, fiecare cu câte doi apostoli, 
dispuși simetric de o parte şi de alta a temei centrale Cina cea de Taină. Ultimul 
registru este alcătuit din icoane de dimensiuni variabile ce se încadrează în traseul 
ușor trilobat al coronamentului. Sunt redate praznicele împărătești: Naşterea 
Domnului, Botezul Domnului, Maica Domnului, Intrarea în Ierusalim, în partea 
stângă, respectiv Schimbarea la față, Sf. Ap. loan, Înălțarea Domnului, Pogorârea 
Duhului Sfânt - în dreapta. Scenele încadrează la mijloc Sf Mahramă. Toate 
icoanele sunt opera pictorului Anastasie Demian şi au ca element specific 
cromatismul viu, cu interes pentru culorile primare (roşu, galben, albastru), dar şi 
pentru raporturile de complementaritate (portocaliu-albastru; roșu-verde). 

Fundalurile poleite ale icoanelor, alături de decorația sculptată şi poleită creează 
o impresie de somptuozitate. Un element inedit al decoraţiei sculptate şi poleite a 
iconostasului îl constituie prezența crucii celtice, străvechi arhetip al crucii, 
transformat în simbol creştin de Sf. Patrick, dar în acelaşi timp prezent în arta 
populară a popoarelor europene. Motivul crucii celtice apare la baza uşilor 
diaconeşti, în centrul şi deasupra ușilor împărăteşti, unde cercul intersectat de brațele 
crucii lasă loc unor medalioane pictate cu chipuri de îngeri. 

După crearea bolţii, deasupra tâmplei s-a montat o cruce de stejar pictată cu 
scena Răstignirii, încadrată lateral, la o oarecare distanță de cele două molenii: 
Maica Îndurerată şi Sf. loan Evanghelistul. 

Paraclisul este o sală cu o lungime de 19 m şi o lățime de 6,20 m. Eremia Profeta 
a început pictura murală din interiorul acestuia la 10 februarie 1972 şi a terminat la 
15 septembrie 1972, când s-a încheiat procesul verbal de recepție definitivă'5. În 
acest document se aprecia calitatea deosebită a pigmenţilor, perfect aderenţi pe 
tencuială, perfecțiunea desenului, originalitatea compozițiilor religioase și laice, 


unitatea de culoare “bine armonizată” care invită la pioşenie şi rugăciune. 


*5 Arh.episc.Ort.Oradea, Actnr. 5344, 15 sept.1972 

Realizată în tehnica frescă, pictura din interiorul Paraclisului se remarcă prin 
subtilitatea armoniei cromatice, care contribuie la crearea unei atmosfere de 
smerenie şi rugăciune. La sugestia episcopului Vasile Coman, tavanul drept al 
încăperii a fost transformat într-o boltă alungită cu o înălțime de 1,30 m şi absida 
Sf. Altar. 

Pe semicalota absidei a fost pictată în picioare Maica Domnului Orantă având la 
piept în medalion pe pruncul lisus care binecuvântează cu amândouă mâinile. De o 
parte şi de alta a Maicii Domnului se află grupuri de îngeri în adorație. În centrul 
bolţii e redat Sfântul Duh în chip de porumbel, într-un medalion înconjurat de raze. 
Sub această reprezentare a fost pictată o friză cu medalioane omamentale lată de 
0,50 m care înconjoară întregul perete al Paraclisului. 

Sub friză, pe peretele dinspre răsărit, în centru, e reprezentat /isus Mare 
Arhiereu, în veşminte episcopale cu mitra pe cap, binecuvântând cu amândouă 
mâinile, pe un tron înconjurat de Heruvimi şi Serafimi. La picioarele Sale se află 
Tronurile, redate ca nişte cercuri de foc cu aripi. De o parte şi de alta a lui lisus au 
fost pictaţi câte 4 sfinţi ierarhi în picioare, îndreptaţi spre centru: S/. Vasile cel Mare, 
Sf. Grigore Dialogul, Sf. Atanasie cel Mare, Sf. Chiril al Alexandriei - la nord, 
respectiv Sf. Ap. Iacob, Sf. loan Hrisostomul, Sf. Atanasie cel Mare, Sf. Grigore - la 
sud. 

Respectarea tipicului iconografic bizantin în maniera de redare este cea mai 
evidentă în locurile cele mai încărcate de sacralitate, unde apar teme şi reprezentări 
consacrate. Dacă pe semicalota absidei este pictată Maica Domnului Platytera 
slăvită de îngeri, pe bolta naosului, este pictat central tradiționalul /isus-Pantocrator, 
cu nimbul crucifer, într-un pătrat cu laturile arcuite, în colțurile căruia se află 
medalioane rotunde cu chipurile celor patru evangheliști (Planşa XXI.c.). Artistul a 
îmbinat picturalismul cu o stilizare elegantă a trăsăturilor, în maniera şcolii 
constantinopolitane de pictură. Pe banda care delimitează medalionul e redat 
obişnuitul axion liturgic: “Doamne, Doamne, caută din cer și vezi şi cercetează via 
aceasta pe care a sădit-o dreapta Ta și o desăvârşeşte pe ea”. Pe fondul galben-auriu, 
cu striații verzui al bolţii, sunt redate, în continuarea Pantocratorului, medalioane 
circulare redând Sfânta Treime sub forma Filoxeniei lui Avraam, iar în partea 
apuseană - Maica Domnului Platytera - temă adiacentă cu scenele din viața Mariei 
redate în această zonă (Planşa XXI.d.). Sub prima friză de medalioane cu chipuri 
sfinte, se află a doua ce reprezintă la nord o succesiune de sfinți martiri şi cuvioşi, 
iar la sud sfinte martire. 

Pe pereţii laterali ce încadrează catapeteasma, este pictată spre sud scena 
Deisis, cu lisus ca Drept Judecător stând pe tron, iar spre nord Maica Domnului pe 
tron, între Sf.Arhangheli Mihail şi Gavril. Pe boltă se continuă de jur-împrejur 
friza cu medalioane de sfinți mucenici și muceniţe, cuvioşi şi cuvioase. Deasupra 
ei, din punctul de naştere al bolţii este pictată, în partea sudică, o succesiune de 
scene: Naşterea Domnului, Întâmpinarea Domnului, Uciderea pruncilor, Fuga în 
Egipt şi Intrarea în biserică a Maicii Domnului. Compozițiile respectă tematica 
specific bizantină, dar se individualizează prin picturalitate, pitorescul 

veșmintelor, al detaliilor de interior şi peisaj. Prima dintre reprezentări, în zona 
dinspre altar este Naşterea Domnului, remarcabilă prin structura compoziţiei, ce 
reuneşte evenimentul Naşterii lui lisus cu Închinarea magilor şi Închinarea 
păstorilor (Planşa XXII.a.). Maica Domnului, îmbrăcată în maforion stă întinsă 
lângă Prunc. Magii, în veşminte orientale îşi aduc darurile. În dreapta e figurat 
grupul păstorilor şi un grup de oi care pasc. Unul dintre păstori ține în braţe un 
miel, simbol hristic şi anticipare a sacrificiului Mântuitorului. Deasupra grotei stau 
îngeri care indică magilor şi păstorilor locul unde se află Pruncul Sfânt. Acelaşi 
stil narativ apare şi în celelalte secvențe. În Întâmpinarea Domnului sunt redați 
Maria şi losif prezentând Pruncul marelui preot al Templului. Chiar dacă 
personajele şi cadrul sunt cele obişnuite în pictura bizantină, autorul tratează mult 
mai liber vestimentația şi introduce multe detalii originale. Un element ce reflectă 
influenţa picturii occidentale îl constituie spaţializarea interiorului, prin redarea în 
diagonală a dalajului pardoselii. O scenă cu mesaj dramatic este Uciderea 
pruncilor la porunca lui Irod. Aici artistul a sugerat cu realism uciderea nou- 
născuţilor de către soldaţi şi disperarea mamelor acestora. Se remarcă prin pitoresc 
compoziția Fugii în Egipt, sugerând călătoria Sfintei Familii pe fundalul unui 
peisaj alcătuit din dealuri verzi şi elemente vegetale stilizate. Ultima temă redată 
pe boltă, în partea sudică, este Intrarea Fecioarei Maria în templu, scenă care face 
trecerea spre peretele vestic, a cărui parte superioară este consacrată Adormirii 
Maicii Domnului. 

Pe peretele sudic, în spaţiul dintre vitralii, au fost redate compoziţiile Botezul 
Domnului şi Predica de pe munte. Ambele scene se remarcă prin armonia acordurilor 
cromatice, cu interes pentru complementaritate. Un element inedit îl constituie 
prezența peștilor roşii în apa Iordanului din scena Botezului (Planşa XXII.b.). 

Pe peretele de nord, începând dinspre apus, sunt redate succesiv: Naşterea 
Maicii Domnului, faţă în faţă cu Intrarea în biserică a Maicii Domnului, Vindecarea 
slăbănogului de la Vitezda, Vindecarea orbului din naştere, Rugăciunea în Grădina 
Ghetsemani, terminând cu scena Învierii Domnului, redată spre altar în 
corespondență cu Naşterea Domnului de pe partea opusă a bolţii. Naşterea Maicii 
Domnului se remarcă printr-o accentuată spaţializare a interiorului cu ajutorul 
elementelor arhitecturale pictate şi prin tratarea temei în maniera unei scene 
familiale de gen. O interpretare originală, poetică, apare în cazul temei Rugăciunea 
în Grădina Ghetsemani (Planşa XXII. c). lisus, singur, se roagă în genunchi, cu 
privirea ridicată spre ceruri. Spre deosebire de reprezentarea consacrată, El nu e 
asistat de înger. În locul acestuia, artistul a imaginat o mână divină, ieşind dintr-un 
curcubeu, simbol al răspunsului imediat al Creatorului la rugămintea adresată. De 
asemenea, în locul celor trei apostoli rămași la baza colinei, pictorul a redat realist 
întregul grup al apostolilor adormiţi, în atitudini şi cu gesturi variate, sugerând 
slăbiciunea omenească a acestora. 

Scena Învierii Domnului reuneşte şi ea o mulțime de personaje. Centrul de 
interes e reprezentat ca de obicei de lisus călcând în picioare porţile sfărâmate şi 
dispuse în cruce ale iadului. Cu o mână îl ridică din mormânt pe Adam, îmbătrânit, 

cu părul alb. Un element de inovaţie introdus de artist este faptul că a asociat redarea 
temei Anastasis (Coborârea la iad) cu aceea a femeilor mironoşite, redate în stânga, 
respectiv a Arhanghelului Gavril care arată mormântul gol, în partea dreaptă. 

Pe pereţii verticali, de o parte şi de alta a catapetesmei au fost redați 
Sf.Gheorghe, în stânga şi Sf. Dimitrie, în dreapta, reprezentați în uniforme militare 
romane, ca apărători ai credinţei creştine. 

Pe peretele nordic, deasupra uşii de la intrare, este pictat motivul 
Sf. Acoperământ al Maicii Domnului, redat şi aici, ca şi la clopotniţa Bisericii 
Albastre, sub chipul Maicii Domnului bust, ținând cu braţele întinse vălul protector 
cu care-i acoperă pe credincioși. Pe registrul median al peretelui nordic, sub frizele 
de medalioane, au fost redate succesiv Învierea lui Lazăr, la dreapta uşii de intrare, 
însoțită de scene care anticipează sau ilustrază Patimile: Schimbarea la Faţă (perete 
de colț), Prinderea lui lisus, Cina cea de Taină, Răstignirea, terminând cu scena 
Înălţării Domnului. 

Compoziţia Cina cea de Taină se remarcă prin claritatea organizării spaţiale şi 
impresia de perspectivă redată prin forma mesei și detaliile arhitecturale. Iisus, 
singurul personaj cu aureolă şi axul de simetrie al scenei, e flancat de apostoli, 
oameni de vârste diferite, cu portrete şi gesturi individualizate. Chipul său calm 
contrastează cu expresiile animate ale ucenicilor. Pe masă sunt vase cu simboluri 
euharistice: vin, peştele-simbol hristic şi pâinea. luda e scos în evidenţă prin punga 
cu arginţi Şi prin graba gestului de a întinde mâna spre farfurie. Scena e redată prin 
raporturi cromatice echilibrate între tonurile calde și reci, predominând raportul de 
complementaritate dintre roşu şi verde. Dacă reprezentările din altar accentuează 
semnificația euharistică a Cinei celei de Taină, atunci când e redată pe pereții 
naosului, tema e prezentă mai ales ca prefigurare a Patimilor. Astfel, în pictura 
Paraclisului, scena este însoţită de Răstignirea Domnului (Planşa XXII.d.). Bine 
realizată, ea are un ax de simetrie reprezentat de crucea ce susține corpul răstignit al 
Mântuitorului. La fel ca în celelalte interpretări bizantine ale temei, dramatismul 
momentului şi suferința fizică a lui lisus, nu anulează latura sa divină. Aceasta din 
urmă este clar exprimată prin aureola pe care o poartă, în ciuda epuizării corpului 
său fizic. De o parte și de alta stau Maica Domnului şi apostolul Ioan, a căror durere 
lasă loc certitudinii Învierii. Compoziţia se remarcă prin picturalitatea nuanţelor, cu 
tonuri de violet, vişiniu, roz. 

Deasupra scenelor religioase de pe pereţii de sud şi de nord pictorul a redat o 
succesiune de sfinți ierarhi şi martiri, reprezentaţi bust, în interiorul unor arce 
trilobate pictate. Pe peretele sudic, deasupra scenei Predica de pe munte sunt redați 
Sf. Efrem Sirul, Sf. Lucian, Sf. Mc. Varvara, Sf. Constantin, iar deasupra Botezului 
Domnului apar Sf. Elena, Sf. Teoctist, Sf. Casiana Romana, Cuv. Teodosie. Aceeaşi 
friză de sfinți încadrați de arce trilobate se continuă pe peretele nordic, fiind 
întreruptă de ușa de acces în paraclis. Sunt redați, de la stânga la dreapta: 
Sf. Sebastian, Sf. Felicia, Sf. Agata, Sf. Visarion, Sf. Oprea Micăuş, Sf. Stelian, 
Sf. Iulian, Sf. Sofronie, Sf. Gherman, Sf. Maxim, Sf. Macarie, Sf. Simeon, Sf. Marcu, 
Sf. Chiril, Sf. Alexandru, Sf. Modest, Sf. Mitrofan, Sf. Elefterie. 

Frescele realizate de Eremia Profeta reflectă asimilarea programului iconografic 
bizantin în ceea ce priveşte conţinutul şi dispunerea scenelor. În acelaşi timp, ele se 
remarcă printr-un deosebit simţ coloristic și narativ, care conferă scenelor caracterul 
de secvenţe ale unei povestiri ilustrate. Prin detalii şi elemente de viață cotidiană, 
pictorul accentuează semnificația umană a temelor reprezentate. 

În afară de pictura religioasă, Eremia Profeta a realizat şi patru portrete de 
ierarhi în mărime naturală pe peretele vestic. Ele se remarcă prin autenticitate, 
asemănarea cu modelul, reflectând talentul portretistic al autorului. In stânga au fost 
redați episcopul fondator Roman Ciorogariu şi I.P.S. Vasile Coman, episcopul 
Oradiei, iar în dreapta P.F Justinian, Patriarhul României, respectiv I.P.S. Nicolae 
Mladin, Mitropolitul Ardealului. 

Un element de originalitate al paraclisului îl constituie frumoasele vitralii plasate 
pe peretele sudic, care au deopotrivă funcţia de ferestre. În partea corespunzătoare 
absidei sudice a fost redat, în registrul superior, Soborul Sf. Arhangheli, ce susține 
central pe Jisus-Emanuel, în obişnuitul medalion circular (Planşa XXIII.a.). Lateral, 
au fost pictaţi Arhanghelii Mihail şi Gavril, iar pe suprafața exterioară, câte un 
serafim. În registrul inferior au fost pictați şase sfinți, în mărime naturală: 
Sf. Haralambie, Sf. Pantelimon, Sf. Cosma şi Damian (Planşa XXIIL.b.), Sf. Stelian 
şi Sf. Trifon. Majoritatea acestora sunt sfinți cu calităţi taumaturgice, autori ale unor 
vindecări miraculoase: Sf. Haralambie este patronul bolnavilor de ciumă, S$/. Stelian 
care a primit prin rugăciune darul vindecării, este considerat tămăduitor al bolilor 
incurabile, Sf. Pantelimon (Multmilostivul), vindecător al bolilor trupești şi 
sufleteşti, Sf. Cosma şi Damian, vindecători “fără arginţi” care recurgeau la numele 
lui lisus pe care-l lăsau să lucreze prin ei. 

Următoarele vitralii, aflate între scenele Predica de pe munte şi Botezul 
Domnului redau în partea superioară a ferestrelor, busturile S/. Josif de la Partoș şi 
Sf. Calinic de la Cernica, iar în registrul inferior pe Sf. Cuv. Dimitrie Basarabov şi 
pe Sf. Ioan cel Nou de la Suceava, în mărime naturală (Planşa XXIII c.). 

Pe ultima fereastră, în partea inferioară, au fost pictate, în mărime naturală, 
Sf. Filofteia şi Sf. Cuv. Parascheva (Planşa XXIII.d). Sus, sunt redate, în două 
medalioane, chipurile Sf Jlie Iorest şi al Sf. Sava Brancovici, sfinţii de hram ai 
Paraclisului (Planşa XXIV.a.). Toate vitraliile au fost realizate în atelierele 
Administraţiei Patriarhale din București, fiind montate în anul 1973. 

În aceeaşi perioadă (1972), Eremia Profeta a realizat, tot în frescă, decorația 
“sălii istorice” care precede intrarea în paraclisul propriu-zis şi constituie un element 
de originalitate al complexului. Pe tavan, central este redat /isus Emanuel, într-un 
medalion înscris în steaua cu 8 colțuri, având de jur împrejur textul: “Cu noi este 
Dumnezeu”, aluzie la semnificaţia numelui de Emanuel în profeţiile mesianice. La 
baza tavanului, artistul a pictat o suită de medalioane în friză, redând personalități 
remarcabile, sfinți ierarhi şi intelectuali români, care au avut un rol important în 
istoria Episcopiei Ortodoxe a Oradiei, respectiv în istoria Transilvaniei: episcopii 
Roman Ciorogariu, Nicolae Popovici,Valerian Zaharia, Emanuil Gojdu, Nicolae 
Jia, Octavian Goga, Simeon Bămuţiu, Vasile Lucaci. Recent, în 2007, pictura sălii 

istorice a fost completată cu noi portrete de ierarhi, pe peretele nordic: Vasile 
Mangra, loan Meţianu, Miron Romanul, Procopie Ivaşcovici, Andrei Șaguna, iar pe 
peretele din dreapta intrării, portretul actualului episcop ortodox Sofronie Drincec. 

Pe peretele răsăritean, Eremia Profeta a redat intrarea lui Mihai Viteazul în 
fruntea oştirii în Transilvania - moment de însemnătate istorică națională pentru 
românii transilvăneni, prima tentativă de unificare politico-administrativă a celor trei 
Ţări Române. Pe acelaşi perete, în dreapta scenei cu Mihai Viteazul, a fost adăugată 
în 2007 o compoziţie reprezentând hramul Paraclisului (Planşa XXIV.b). lisus, 
îmbrăcat ca Mare Arhiereu, pe tronul slavei cerești, flancat de Maica Domnului, îi 
primeşte pe Sfinţii Ilie lorest şi Sava Brancovici, sfinţii de hram ai Paraclisului. Ei 
sunt prezentați de Sf Arhanghel Mihail, sfântul protector al Episcopiei ortodoxe 
orădene, conducătorul cetelor îngereşti în războiul nevăzut împotriva energiilor 
malefice de orice natură. Deasupra compoziţiei e redat Sf. Mihail într-un mic 
medalion reprezentând emblema Episcopiei Ortodoxe de Oradea. Maica Domnului 
ține în mână macheta Bisericii cu Lună din Oradea, aluzie la faptul că aceasta poartă 
hramul Adormirii Maicii Domnului. Sf. Sava, apărător şi mărturisitor al credinței 
ortodoxe din Transilvania, aduce ca ofrandă macheta Bisericii ortodoxe din Velenţa, 
cea mai veche biserică ortodoxă şi prima catedrală a Oradiei, până la construirea 
Bisericii cu Lună. S$/ lie Jorest ține în mâini macheta sediului Episcopiei ortodoxe 
de Oradea. Sub panoul central, pe o fâşie orizontală, sunt redate, în fața unui zid de 
incintă, o succesiune de biserici ortodoxe: o biserică de lemn, una de mănăstire, 
precum şi macheta a două monumente aflate încă în construcție: Catedrala ortodoxă 
“Învierea Domnului”, respectiv Biserica ortodoxă “Sf. loan Iacob Românul” din 
cartierul Nufărul. De o parte şi de alta, cetatea simbolică a ortodoxiei orădene, este 
asaltată de cetele demonilor, redaţi în nuanțe de roşu, cenuşiu şi negru. Săgețile 
acestora se izbesc şi sunt deviate din traseul lor de nimbul de lumină al lui Hristos, 
care stă într-un turn înalt, de la baza intrării în cetate. lisus ţine într-o mână potirul 
cu propriul sânge, aluzie la faptul că Euharistia este o armă spirituală împotriva 
primejdiilor reprezentate de ființele demonice şi duhurile invizibile ale răului. 

De o parte şi de alta a uşii de intrare în paraclis a fost reprezentat momentul 
„unificării” Bisericilor ortodoxă şi greco-catolică în 1948, impusă de autoritățile 
comuniste, simbolizat prin cele două biserici reprezentative: Biserica cu Lună şi 
Biserica “Sf. Nicolae”. De o parte şi de alta a uşii de intrare artistul a redat două 
scene ce ilustrează îndeletniciri specifice vieții monastice din Bihor. Astfel, sunt 
redați călugări copiind manuscrise, citind cărți religioase sau pictând icoane. 

La 10 iunie 1981 a fost încheiat un nou contract între Episcopia Ortodoxă a 
Oradiei şi pictorul Eremia Profeta. Conform acestuia, pictorul se angaja să realizeze, 
în frescă, decorația casei scărilor de la reședința episcopală'f. Pictura a fost realizată 
la iniţiativa episcopului Vasile Coman, care remarcase existența spaţiului nedecorat 
pe traseul parcurs de vizitatori spre paraclis, respectiv spre muzeul episcopal. Aici 
pictorul a realizat compoziţii monumentale, cu personaje în mărime naturală şi cu 


75 Arh. Episc. Ort. Oradea, Act. Nr. 2427/ 1981 

proporții adaptate la dimensiunile impuse de arhitectura interioară. Pe primul perete, 
care începe la baza scărilor, a redat o compoziţie amplă cu 3 teme suprapuse: 
Decebal cheamă la luptă poporul dac împotriva invazei romane, în primul registru, 
voievozii ardeleni Menumorut şi Gelu-în registrul median, respectiv trecerea lui 
Mihai Viteazul în fruntea oştenilor în Transilvania, peste care a statomicit astfel 
stăpânirea românească. 

Pe peretele situat deasupra geamului au fost pictați memorandiştii şi portretele în 
mărime naturală ale revoluţionarilor români de la 1848: Avram Iancu, în stânga 
geamului şi Nicolae Bălcescu, în dreapta. În centrul ferestrei au fost pictate, în trei 
medalioane circulare, chipurile conducătorilor răscoalei românilor din Transilvania de 
la 1784: Horia, în centru, Crişan şi Cloşca-lateral (Planşa XXIV.c.). Într-o inscripţie de 
la baza geamului se precizează că lucrarea a fost realizată în anul 1981 de Traian și 
Rodica Pârvu în atelierele Patriarhale din Bucureşti. Chipul lui Horea seamănă cu cel 
realizat de Eremia Profeta la arcul triumfal al Biserica cu Lună, portret ce înlocuieşte 
medalionul iniţial, aflat astăzi în muzeul bisericii. În ambele cazuri, Eremia Profeta a 
realizat un portret inspirat din imaginea lui Horea aşa cum a fost redată într-o pictură 
din sec. al XVIII-lea datorată unui artist anonim din Transilvania. 

Pe al treilea perete Eremia Profeta a redat momentul Adunării Naţionale de la 
Alba Iulia în care delegaţii românilor din toate orașele Transilvaniei cer unirea cu 
ţara. În partea inferioară a peretelui se poate vedea semnătura artistului şi anul 1981, 
anul finalizării lucrărilor de pictură de la casa scării. Pe cel de-al patrulea perete, a 
fost reprezentată slujba ortodoxă de Înviere din 20 aprilie 1919, când armata română 
sub conducerea generalului Traian Moşoiu își face intrarea triumfală în Oradea, pe 
care o eliberează astfel de ameninţarea bolşevismului susținut de trupele lui Bela 
Kun (Planşa XXIV.d.). Primiţi cu entuziasm de populația oraşului, soldații români 
participă, alături de credincioşi la slujba de Înviere care a coincis simbolic cu 
eliberarea oraşului. Din 7 noiembrie 1981 datează procesul verbal de recepție 
definitivă a lucrării de pictură de la casa scării, din care rezultă că pictura a fost 
finalizată în cursul anului 1981”. În procesul verbal se aprecia ştiinţa compoziţiei, 
armonia cromatică reușită şi impactul psihologic al reprezentărilor. 

La 1 noiembrie 1981 s-a încheiat contractul dintre Episcopia ortodoxă și 
Arhiepiscopia Bucureștiului în vederea executării vitraliilor cu pictarea chipurilor lui 
Horea, Cloşca şi Crișan, de la casa scărilor Paraclisului. Se ştie că la 15 septembrie 
1982 au fost recepționate de reprezentații Episcopiei, atât acestea, cât şi 9 bucăţi de 
ferestre-vitralii, comandate pentru interiorul Paraclisului”E. 

Artistul Octavian Cosman a realizat în 1988 mozaicul cu scena Nașterea 
Domnului, în holul Paralisului, pe peretele din dreapta intrării în incinta Episcopiei. 
În cursul anului următor a fost realizat şi cel de-al doilea mozaic, pe peretele opus, 


77 Arh.Episc.Ort.Oradea, Proces verbal de recepție definitivă a lucrărilor de pictură de la 
casa scării reşedinfei episcopale, 7 nov.1981 
“* Arh.Episc.Ort. Oradea, Proces verbal de recepție definitivă a vitraliilor de la reşedinţa 

redând Învierea Domnului. Ambele compoziţii se remarcă prin expresivitate, bogăţia 
detaliilor, capacitatea de a adapta subiectul la spaţiu şi sugestia spaţialității. În 
Naşterea Domnului, Maica Domnului îmbrăcată în maforionul tradițional stă în 
genunchi în fața Pruncului, căruia i se închină magii, în stânga şi păstorii, în dreapta. 
Învierea Domnului a fost realizată conform tipologiei de influență occidentală, în 
care lisus, înconjurat de îngeri se ridică spre ceruri pe un vârtej de nori, deasupra 


mormântului gol. Recepția definitivă a lucrărilor în mozaic a avut loc la 4 aprilie 
19907”. 


"9 Arh.Episc. Ort.Oradea, Proces verbal de recepție definitivă a lucrărilor în mozaic de la 
reşedinţa episcopală, 6 aprilie 1990 

Paraclisul episcopiei Ortodoxe 
Oradea cu hramul “Sf. Ilie lorest 
şi Sava Brancovici” 

Paraclisul Episcopiei Ortodoxe Oradea, Fresce de Eremia Profeta, 1972 

Paraclisul Episcopiei Ortodoxe Oradea 

VI. BISERICA ORTODOXĂ “SFÂNTA TREIME” 
(1693-1722) 


Biserica ortodoxă “Sfânta Treime”(Parcul Traian nr.5), ridicată în 1692 
este primul monument ecleziastic creştin construit imediat după alungarea 
trupelor turceşti și cea mai veche construcție rămasă în picioare din Oradea“. 

În perioada de după eliberarea Oradiei de sub dominaţia turcească, în 
interiorul oraşului nu mai existau monumente creştine. În cartierul Velenţa 
exista biserica ortodoxă de lemn, episcopul ortodox găsit aici la intrarea 
trupelor habsburgice fiind menţionat în Diploma Leopoldină din 1695. 

Pe de altă parte, luptele pentru eliberarea oraşului determinaseră refugiul 
masiv al populaţiei. Starea de ruină a oraşului este evidentă și în gravura lui 
Mathias Kaiserfeld reprezentând cetatea după asediu?!. În aceasta din urmă se 
poate vedea că în Oradea toate clădirile fuseseră distruse, îndeosebi târgurile 
Velența şi Vadkert situate la est și sud-est de cetate, chiar pe traiectoria 
artileriei de asediu amplasată pe Dealul Viilor. Din punct de vedere 
arhitectural, într-o stare mai bună era doar cartierul Olosig situat cel mai 
departe de cetate, în care mai existau 102 case locuibile. Probabil din această 
cauză, dar şi datorită interdicţiei Comandamentului militar de a se construi în 
imediata vecinătate a cetăţii, noul episcop catolic Augustin Benkovich, instalat 
de habsburgi a fost sprijinit să ridice aici prima biserică creştină de după 
plecarea ultimului val al turcilor*?. 

Ridicată cu sprijinul soldaţilor garnizoanei imperiale în perioada în care 
oraşul se afla în ruine, biserica a fost realizată iniţial din lemn, fiind incendiată 
în 1703 în timpul revoltei lui Francisc Rackoczi şi refăcută în 1722. Situată pe 
malul drept al Crişului, biserica a servit iniţial ca şi catedrală romano-catolică 
până în 1723, când a fost cedată călugărilor franciscani. După mutarea 
franciscanilor în mănăstire (1731), a fost cedată ordinului paulin. În 1752 
episcopul Forgâcs Pâl a reînnoit-o în amintirea faptului că în această biserică 
a fost consacrat canonic şi lector*. Urmașul său, episcopul Adam Patachich a 


5 Anno 1693, illico Episcopus 4ugustinus Benkovics, pia sollicitudine posuit interimalem 
Ecclesiolam in oppido Olaszi ad defluxum Crysy, quae pluribus Annis pro Cathedrali deserviebar. 
" (Bird J, Nagyvârad barok es neoklasszikus miiveszeti emlekei, Budapesta, 1932, p. 114) 

5! Gravura a fost publicată de Bunyitay Vincze, 4 mai Nagyvdrad megalapităsa, Budapesta, 1885 
* Bunytay Vincze, A varadi piispokseg târtenete, Debrețin, 1935, p. 184 

5 "reparavit illam Paulus e Comitibus Forgâcs Eppus Varadiensis Anno Domini 
MDCCLII...” (Bird J., op.cit., p. 91) 


https://biblioteca-digitala.ro 


100 ________——______________________________________ AgataChifor 


donat-o prin 1760 catolicilor armeni. În 1786 a fost cedată greco-catolicilor 
ruteni care se aflau sub jurisdicţia episcopului român unit Moise Dragoş, din 
acest moment slujbele fiind oficiate în slavonă. Din această perioadă (1788) 
datează un contract pentru pictarea bisericii încheiat între pictorul loan Buda şi 
reprezentanţii comunităţii rutene unite din Oradeat“. În acest contract, pictorul 
se angaja să realizeze iconostasul bisericii “după regulă”, adică respectând 
întocmai canoanele bizantine: “ îl voi vopsi cu culori după cuviinţă, între nori, 
12 apostoli şi tot atâțea profeţi, după regulă, cu pictură frumoasă... Pentru 
munca de mai sus, domnul tuturor îmi va plăti, conform înțelegerii, 200 florini 
renani”55. Între 1786-1912 biserica, devenită greco-catolică, a trecut sub 
jurisdicția Episcopiei unite din Oradea, iar apoi, până în 1919 sub cea a 
episcopiei de Hajdudorogh. După dispariţia credincioşilor ruteni, în 1948, 
devine biserică ortodoxă. 

Edificiul a fost în pericol de a fi distrus în epoca comunistă. Biserica a fost 
marginalizată, fiind acoperită de blocurile construite chiar în faţa ei. Începând 
din 1979, prin strădania preotului Aurel Puşcaş, biserica a fost restaurată şi 
consolidată în exterior(1981), iar interiorul, nedecorat până atunci, a fost 
împodobit cu o frumoasă frescă realizată de pictorul Stela Ionescu, discipolă a 
părintelui - pictor Arsenie Boca. Concomitent, biserica a fost înzestrată cu 
mobilier sculptat din lemn de stejar, cu un iconostas nou sculptat la Baia Sprie, 
pictura fiind realizată tot de Stela Ionescu. Ulterior a fost adăugată clopotniţa 
şi altarul de vară. Din decorația anterioară a monumentului se păstrează 
pictura ce redă hramul bisericii - o reprezentare a Sfintei Treimi, imagine care 
a fost decupată şi pusă sub sticlă, servind acum ca loc de închinare pentru 
credincioşi. La fel ca şi Paraclisul Episcopiei Ortodoxe a Oradiei, monumentul 
a fost înzestrat cu frumoase vitralii, executate în atelierele Administraţiei 
Patriarhale din Bucureşti. 

De mici dimensiuni (16,20 m lungime; 6,42 m lăţime), biserica are un pronaos 
din care se intră în nava unică, dreptunghiulară, prevăzută cu tavan drept și 
terminată cu absidă poligonală. Edificiul este luminat prin câte trei ferestre 
simple, în segment de arc, situate pe fațadele laterale. Deasupra pronaosului se 
află un tum-clopotniţă din lemn cu acoperiş bulbat tipic baroc. Cele patru laturi 
ale tumului sunt prevăzute cu jaluzele de forma unor ferestre semicirculare. 
Fațada vestică se caracterizează prin aceeaşi simplitate. Deasupra portalului cu 
traseul în segment de arc, se află o fereastră rectangulară simplă, surmontată de un 
geam mic, rotund. Aşa cum se vede şi în schiţele descoperite la Arhivele Statului 
Oradea, iniţial faţada principală se termina cu un fronton triunghiular“; forma 
actuală, cu traseul în curbe şi contracurbe datează din 1928. 


i Apud A. Chiriac, Contractul privind pictarea bisericii rutenilor din Oradea la 1788, în Ars 

Transilvaniae, VI, Ed. Academiei Române, 1996 

% Ibidem 

8% Arh. Stat. Oradea, Fond Episcopia Greco-catolică, dosar nr. 140, fila 11 
https://biblioteca-digitala.ro 


Imaginarul sacru la Oradea - Între tradiție bizantină și baroc 101 


Ulterior, în anul 1986 faţada a fost împodobită cu trei mozaicuri realizate 
de artistul Cornel Abrudan. Cel central, aşezat la baza frontonului, reprezintă 
chiar hramul bisericii, fiind o variantă occidentalizantă a Sfintei Treimi. Ea îi 
redă în slavă pe Dumnezeu - Tatăl, lisus - Mântuitorul şi porumbelul Duhului 
Sfânt, înconjurați de heruvimi şi de cele patru ființe apocaliptice, care conform 
textului biblic aduc laudă neîncetată în fața tronului ceresc. De o parte şi de 
alta a uşii de intrare în biserică au fost redațţi, tot în mozaic, Sfinţii apostoli 
Petru şi Pavel. 

Documentaţia pentru lucrările de pictură interioară a fost întocmită de 
pictorul Eremia Profeta și datează din anul 1982. Din document rezultă că 
biserica nu a mai fost pictată, ci doar zugrăvită. Raportul menţionează starea 
avansată de degradare datorată infiltraţiilor şi fisurilor. 

Lucrările de împodobire cu pictură a interiorului bisericii au fost 
încredințate în 1984 artistei Stela Ionescu. Din procesul verbal de recepţie 
definitivă a picturii, păstrat la Arhiva Episcopiei Ortodoxe Oradea (Act 
1395/1986), rezultă că lucrările au fost începute la 15 august 1984 şi s-au 
finalizat la | mai 1986. Pictura urmează programul iconografic bizantin. Pe 
semicalota altarului e redată Maica Domnului tronând, cu Pruncul în brațe, 
înconjurată de îngeri. Pe peretele de răsărit e reprezentat central /isus-Dreptul 
Judecător, cu mitră şi veşminte episcopale, stând pe tron, flancat la stînga şi la 
dreapta de sfinţii ierarhi ai Bisericii Răsăritene. 

Întregul tavan al navei este presărat cu stele, simbolizând cerul de unde 
veghează neîncetat asupra universului Sfânta Treime, lisus-Pantocrator şi 
Maica Domnului Platytera. Spre centrul tavanului, în locul corespunzător 
bolţii, este pictat și aici chipul maiestuos al Pantocratorului, în slava sa 
cerească, înconjurat de un medalion în culorile curcubeului (Planşa XXV.a). 
Se remarcă desenul fin, expresia gravă, noblețea chipului în maniera şcolii de 
pictură constantinopolitane. Poartă obişnuitul nimb crucifer şi binecuvântează 
cu o mână. Chipul său iese în relief pe fundalul albastru al unui cer presărat cu 
stele poleite. În jurul medalionului e înscris axionul “Eu sunt Învierea şi viaţa, 
Cel ce crede în mine chiar dacă va muri, va trăi”. În cele patru colţuri sunt 
redați stînd pe nori cei patru evanghelişti cu simbolurile specifice ale 
inspirației divine. 

În faţa altarului, tot pe tavan e redată Sfânta Treime în varianta răsăriteană 
a Filoxeniei lui Avraam. Cei trei îngeri, cu tipologii similare celor din Sfânta 
Treime a lui Rubliov au chipuri frumoase, exprimînd natura unor atribute 
divine ca serenitatea, armonia şi blîndețea. Aureolele şi corpurile descriu curbe 
ce se integrează în cercul medalionului central, înconjurat de axionul: “Trei 
sunt care mărturisesc în ceruri Tatăl, Fiul şi Sfîntul Duh şi aceştia trei una sînt 
Treime Sfântă Mărire Ție”. 

De cealaltă parte a Pantocratorului, în partea dinspre intrarea în naos e 
pictată, tot în medalion Maica Domnului Platytera, înconjurată de axionul“ 
Bucură-te, ceea ce ești plină de har, Domnul este cu tine, Binecuvîntată ești Tu 

între femei”. lisus Emanuel, redat în cercul descris de poala mantiei, 
binecuvântează cu amîndouă mâinile. Toate imaginile se remarcă prin 
frumuseța gravă a chipurilor şi un rafinament tipic artei bizantine de cea mai 
înaltă calitate. 

Pe peretele sudic, în partea dinspre altar e redată Buna Vestire. Pe un spaţiu 
amplu, spațializat prin elemente arhitecturale e redat Arhanghelul Gavril 
adresându-se Fecioarei care toarce purpură, în conformitate cu tipologia din 
iconografia de origine siriană (Planşa XXV.b). Peretele este întrerupt de un 
vitraliu reprezentând scena Pogorârii Sfântului Duh. Pe următorul perete e 
figurată o reprezentare pitorească a Naşterii Domnului. În jurul grotei stau 
Maica Domnului, Iosif şi păstorii închinându-se Pruncului sfânt. Raza divină 
coboară din înaltul cerului până la capul copilului. Scena este flancată spre 
dreapta de un al doilea vitraliu reprezentând hramul principal al bisericii — 
Sfânta Treime. Pe următorul perete, spre intrarea în naos e redat Botezul 
Domnului, avându-l în centru pe lisus, scufundat în apa Iordanului, flancat de 
Sf. loan Botezătorul pe un mal şi de un grup de îngeri slujitori pe celălat mal. 
Prezenţa îngerilor, ca și a porumbelului Duhului Sfânt relevă accentuata latură 
spirituală, divină a acestuia. Pe ultimul vitraliu e redată Predica de pe munte. 

Pe peretele nordic, între două geamuri-vitralii, e reprezentată o frumoasă 
scenă a Rugăciunii în Grădina Ghetsemani. În stânga compoziţiei, lisus, în 
genunchi se roagă Tatălui ceresc, în timp ce în colțul opus stau apostolii 
adormiţi. Din cer, pe un vârtej de nori coboară spre El un înger ce ține în mână 
potirul simbolic, un fel de răspuns la rugămintea adresată de lisus: “Tată, dacă 
este cu putință, depărtează de la mine paharul acesta”*”. În fundal este redat un 
peisaj stilizat alcătuit din creste stâncoase şi copaci. Pe vitraliul din stînga 
scenei, spre intrarea în naos, e reprezentată Intrarea în lerusalim. Pe 
fereastra-vitraliu din dreapta e redat /isus Mare Arhiereu cu nimb crucifer şi 
mitra episcopală, stând pe tron în mijlocul norilor. La dreapta, pe perete, este 
pictată scena Învierii în varianta ortodoxă a Coborării la iad (Planşa XXV.c). 
lisus, flancat de ceata drepţilor Vechiului Testament şi grupul aleşilor dintre 
creştini, îl ridică simbolic pe Adam din mormântul său, călcând în același 
timp porţile sfărâmate ale iadului. După un alt vitraliu redând Înălrarea 
Domnului, e reprezentată pe ultimul perete, spre altar, scena Mironosițelor la 
mormânt. Considerată una din cele mai vechi variante ale Învierii, scena 
reprezintă de o parte cele trei femei, iar de cealaltă Arhanghelul Gavril, în 
veşminte strălucitoare, arătîndu-le acestora mormîntul gol cu lespedea ridicată, 
mărturie a Învierii (Planşa XXV.d.). Frescele sunt dispuse în funcţie de 
succesiunea cronologică a praznicelor: de la Buna Vestire, Naşterea şi Botezul 
Domnului pe peretele sudic, până la Rugăciunea în Grădina Ghetsemani şi 
cele două variante ale Învierii de pe peretele nordic (Coborârea la iad, 
respectiv Mironosițele la mormânt). 


* Evanghelia după Matei, XXVI, 39 

Un element inedit, de mare valoare artistică sunt vitraliile care dețin şi 
funcţia de ferestre ale bisericii, executate la fel ca şi cele de la Paraclisul 
Episcopiei Ortodoxe, în atelierele Patriarhiei din Bucureşti. Din anul 1985 
datează Devizul referitor la confecţionarea vitraliilor pentru ferestrele bisericii. 
Peretele sudic este întrerupt de un vitraliu reprezentând scena Pogorârii 
Sfântului Duh (Planşa XXVI.a.), respectiv Sfânta Treime(Planşa XXVI. b.) - 
cele două hramuri ale bisericii. Sfânta Treime are ca element specific tipologia 
occidentală a grupării și redării persoanelor sfinte, Dumnezeu-Tatăl în varianta 
unui bărbat cu barbă şi nimb triunghiular. La intrarea în naos, tot pe peretele 
sudic, se află un vitraliu ce redă Predica de pe munte (Planşa XXVI.c). Pe 
peretele nordic sunt redate între fresce, vitralii ce reprezintă, de la intrare spre 
altar: Intrarea în Ierusalim (Planşa XXVI.e.), lisus-Mare Arhiereu (Planşa 
XXVI.d.), Înălțarea Domnului. 

Cu excepţia vitraliilor ce redau hramul bisericii, dispunerea vitraliilor se 
realizează în funcţie de integrarea acestora în viaţa şi faptele Mântuitorului. 
Astfel, vitraliul reprezentând Predica de pe munte urmează după scena 
Botezului, vitraliul ce redă Intrarea în Ierusalim precede scena Rugăciunii în 
Grădina Ghetsemani, iar vitraliul cu Înălțarea Domnului urmează după cele 
două variante ale Învierii. În acest sens se poate afirma că vitraliile prin 
subiectele pe care le redau se integrează şi completează programul iconografic 
al frescelor. 

În partea superioară, scenele sunt încadrate de o friză de sfinţi redaţi în 
medalioane rotunde, ce înconjoară de jur împre jur pereţii interiori. 

Pe peretele vestic al naosului, sub cafas, în dreapta intrării în biserică, e 
redat un reuşit portret al P.S. Vasile Coman, cel care a sprijinit reamenajarea 
monumentului și a participat la sfinţirea acestuia în data de | septembrie 1991. 
În stânga intrării este redat portretul mărturisitorului român Oprea Miclăuș, 
îmbrăcat în costum popular românesc, cu o cruce în mână. 

Pe tavanul micului pronaos, sub cafas, e redat isus Emanuel, ce 
binecuvântează cu dreapta, iar în stânga ține Evanghelia deschisă pe care sunt 
redate literele a şi 42. Bustul său e încadrat într-un triunghi, simbol al Treimii 
ce constituie hramul bisericii. 

Stela Ionescu a realizat şi pictura iconostasului, sculptat şi traforat, din 
lemn de stejar, divizat pe patru registre succesive. Pe uşile împărăteşti e redată 
tema tradițională a Bunei VWestiri, cu Arhanghelul Gavril pe un canat şi 
Fecioara torcând pe celălalt. Se remarcă prin frumuseţe şi expresivitate 
chipurile Maicii Domnului Eleusa cu pruncul în braţe, respectiv cel al lui /isus 
Învățătorul, ambele plasate pe fond de aur. Mântuitorul binecuvântează cu 
dreapta, iar în mâna stângă ține Evanghelia deschisă, pe paginile căreia se 
poate citi pasajul: “Eu sunt Lumina lumii, cel ce îmi urmează mie nu va umbla 
în întuneric ci va avea lumina vieţii” (loan VIII,12). La stânga uşilor 
diaconești e redat Sf Nicolae, iar în dreapta Sf. loan Botezătorul. 

Registrul al doilea este consacrat praznicelor împărăteşti, redând, de la 
stânga la dreapta Buna Vestire, Naşterea Domnului, Botezul Domnului, 
Schimbarea la Faţă, Intrarea în lerusalim, Învierea, Înălțarea şi Rusaliile, 
dispuse simetric de o parte şi de cealată a temei centrale -Cina cea de Taină. 
Următorul registru redă şirul apostolilor care încadrează central Sfânta Treime, 
icoana de hram a bisericii. Ultimul registru al coronamentului redă şirul 
prorocilor, în medalioane rotunde, cu rotuli în mâini. 

Biserica ortodoxă “Sf. Treime”, Fresce de Stela Ionescu, 1984-1986 


XXV. a. Hristos Pantocrator, 
tavan 


XXV. b. Buna Vestire, 
Peretele sudic 


XXV. c . Coborârea la iad, 
Peretele nordic 


XXV. d. Mironosiţele la mormânt, 
Peretele nordic 

Vitralii de la Biserica ortodoxă “Sf. Treime”, 1986 


XXVIa. Pogorârea Duhului Sfânt XXVI d. Hristos Mare Arhiereu 
XXVI b. Sfânta Treime XXVI e. Intrarea în lerusalim 


XXVI c. Predica de pe munte 

VII. “IZVORUL TĂMĂDUIRII” 
- BISERICA SPITALULUI (1934-1937) 


Construirea bisericii cu hramul Jzvorul Tămăduirii a început în anul 1934. 
Cu prilejul Sărbătorii Rusaliilor din acel an, un sobor de preoți în frunte cu 
episcopul Roman Ciorogariu a pornit de la Biserica cu Lună şi a străbătut B-dul 
Ferdinand pentru a lua parte la sfințirea locului viitoarei biserici ortodoxe. 
Semnificaţia evenimentului era cu atât mai mare cu cât atunci se împlineau 150 
de ani de la punerea pietrei de temelie a Bisericii cu Lună. Aşa cum afirma 
vicarul Andrei Magieru, semnificația naţională a monumentului rezulta din 
faptul că era cea dintâi biserică românească ce se construia în Oradea, la 
împlinirea a 15 ani de la Marea Unire, fiind totodată prima biserică românească 
de spitalt. 

Şantierul de construcţie inaugurat în perioada imediat următoare a fost pus 
sub conducerea inginerului şef A.Gavra, iar planurile au fost realizate de 
arhitectul timişorean Victor Vlad (1889-1967). Lucrările de construcţie au durat 
până în primăvara anului 1937, interval în care biserica a fost finalizată şi 
înzestrată cu mobilier sculptat realizat de elevii Şcolii de Arte şi Meserii. Pictura 
inițială a interiorului și a iconostasului a fost realizată de Nicolae Irimie, 
profesor de desen la Lic. Emanuil Gojdu, care începând din 1927 a fost numit 
pictor autorizat pentru lucrările de pictură bisericească din Eparhia Oradiei”. La 
6 iunie 1937 a avut loc sfințirea edificiului în prezenţa unui sobor de preoți şi a 
noului episcop Nicolae Popovici care şi-a exprimat bucuria de a sfinți prima 
biserică ortodoxă ctitorită sub stăpânire românească: „,...biserica spitalului, 
simbol al credinței şi vredniciei generaţiei de astăzi, ne va supraviețui şi va 
rămâne peste noi și peste veacuri, ca o dovadă a artei românești din zilele 
imediate după Unirea cea Mare.” Cu această ocazie a fost aşezată în interiorul 
bisericii, în dreapta intrării în naos, placa de marmură cu textul hrisovului de 
sfințire: „Ziditu-s'a această sfântă biserică ortodoxă română cu hramul 
Pogorârea Duhului Sfânt, în anii de la Christos 1934-1937, în timpul domniiei 
M.Sale Regelui Carol al II-lea, fiind Patriarh al României I.P.S.S. Dr. Miron 


“ Informații despre istoricul şi semnificația monumentului, în monografia bisericii realizată de 
părintele protopop Dorel Octavian Rusu, Biserica Spitalului din Oradea (manuscris) 

9 A executat pictura bisericească în parohiile ortodoxe din Ceica, Chişirid, Salonta, Bicăcel, 
Biharea, Tărian, Beznea şi iconostasul Bisericii Spitalului Central din Oradea (Arh.Episcopiei 
Ortodoxe Oradea, Act. Nr. 489/ 1942) 

% Spitalul Central din Oradea, în Legea Românească, nr.12-13, p. 125 

Cristea, Mitropolit al Ardealului I.P.S.S. Dr. Nicolae Bălan, Episcop al Oradiei 
P.S.S. Dr. Nicolae Popovici, protopop tractual Iconom stavrofor Vasile 
Popovici, duhovnic al spitalului preotul Traian Şulea. 

Ridicatu-s'a acest dumnezeesc locaş, cel dintâi pe teritoriul orașului Oradea, 
sub stăpânirea românească, din obolul tuturor comunelor bihorene, prin 
strădania ctitoricească a ministrului Dr. Tiberiu Moşoiu, a prefectului județului 
Bihor Dr. I.P. Băncilă, a directorului spitalului, Dr. Romulus Costa şi a 
Societăţii ortodoxe naţionale a femeilor române, în frunte cu Prezidenta Sofia 
Mihulin. 

Întocmitu-s'a planul acestei Biserici de profesorul inginer V.Vlad, 
Timişoara, mobilierul de Școala de Arte şi Meserii din Oradea, pictura 
iconostasului de prof. N. Irimie, iar lucrările conduse de inginerul şef A. Gavra. 

Sfinţitu-s"a această biserică în anul Mântuirii una mie nouă sute treizeci şi 
şapte, luna lunie, ziua a şasea; spre slava lui Dumnezeu, spre mângăierea 
bolnavilor; spre potolirea suferințelor şi spre fericirea tuturor celor ce cu 
credință vor intra într- însa. Amin.“ 

Legătura dintre ortodoxie şi naționalitate a fost marcată prin dezvelirea în 
aceeaşi zi de 6 iunie 1937 a statuii regelui Ferdinand la Oradea, în parcul Alba 
lulia (astăzi P-ţa Unirii). 

Prin cele două monumente, inaugurate în anul împlinirii a 150 de ani de la 
punerea pietrei de temelie a Bisericii cu Lună, românii orădeni reeditau 
semnificația etnică şi confesională a acelui moment. Consacrarea noii biserici 
ortodoxe a coincis, nu întâmplător, cu dezvelirea statuii regelui Ferdinand, sub 
care s-a înfăptuit reîntregirea națională şi care a fost prezent la Oradea, în 1919, 
în Biserica cu Lună la slujba de mulțumire pentru împlinirea visului strămoşesc. 

Semnificaţia național-ortodoxă a celor două evenimente a fost subliniată de 
episcopul Nicolae Popovici în discursul rostit cu ocazia dezvelirii statuii: 
„Ziua de astăzi se încrestează pe răbojul sbuciumatei istorii bihorene ca o zi de 
mare şi luminoasă prăznuire creştinească şi românească. Astăzi s-au ridicat 
două altare noui, două vetre sfinte de lumină neapusă, două focare puternice de 
isbăvitoare spiritualitate pentru neamul nostru din aceste părți ale țării: Un 
altar dumnezeesc în care şi prin care Hristos, Mântuitorul lumii se va pogori 
însuşi peste veacuri ca un samarinean milostiv deasupra patului de suferință al 
bolnavilor din spitalul județului Bihor şi un altar al neamului la care se va sluji 
de acum înainte neîncetat liturghia pentru cuminecătura iubirii de tron, de 
rege, de neam şi de țară”. 

Din nefericire, situația de drept nu a durat foarte mult. În contextul 
Dictatului de la Viena din 1940, administrația horthystă a început să ia în 
stăpânire teritoriul cedat al Transilvaniei nord-vestice. În plan confesional noile 
autorități au declanşat prigoana împotriva Bisericii româneşti. Astfel, Episcopia 
ortodoxă a Oradiei a fost desființată în teritoriul anexat, iar la 4 octombrie 1940 


”! Desvelirea statuii M.S. Regelui la Oradea, în Legea Românească, nr.12-13, p. 125 

episcopul Nicolae Popovici a fost expulzat împreună cu consiliul eparhial”?. 
Foarte multe biserici româneşti au fost devastate, pângărite şi chiar dărâmate, iar 
preoții amenințați, expulzați, torturați şi umiliți. 

Încă din primele zile de ocupaţie, între multele dispoziţii de deposedare ale 
Eparhiei Oradiei, comandamentul militar horthyst a dat ordinul de închidere şi 
sigilare a bisericii din curtea spitalului care servea nevoile sufleteşti ale 
bolnavilor ortodocşi români. La 12 aprilie 1941 s-a întemeiat o episcopie 
ortodoxă maghiară în frunte cu Mihail Popov, un transfug rus*?. La 17 aprilie 
1942 noul director impus de autorități la conducerea spitalului a predat biserica 
parohiei maghiare ortodoxe nou înființate la Oradea sub conducerea lui Gh. 
Botău, preot ortodox din Bekescsaba”. Între preoții refugiați s-a aflat şi 
părintele Traian Şulea de la Biserica spitalului. 

În 1945 odată cu încetarea războiului şi instalarea administraţiei românești în 
Bihor, biserica a fost deschisă din nou, avându-l ca preot pe Valeriu Joja, urmat 
de Miron Mărușca. Din 25 mai 1946 datează o cerere adresată către Ministerul 
Cultelor de episcopul Nicolae Popovici, în numele Parohiei Ortodoxe a 
Spitalului de Stat din Oradea pentru acordarea unei subvenții necesare reparării 
bisericii, grav avariate de bombele căzute asupra spitalului şi chiar lângă 
biserică”, 

Biserica a rămas mult timp nefolosită, fiind redeschisă în anii de după 
Revoluţia din 1989. Din 1991 parohia este condusă de preotul Dorel Octavian 
Rusu care a decis reamenajarea interiorului bisericii. Astfel, pictura murală a 
fost refăcută în întregime între anii 1992-1993, iar biserica a fost înzestrată cu 
mobilier şi iconostas nou. Din cauza profanărilor suferite în timp, în perioada 
dominației horthyste, dar şi în epoca comunistă, când biserica a fost 
transformată în magazie pentru spital, a fost necesară resfințirea ei, fapt săvârşit 
la 24 februarie 1992. După înconjurarea bisericii, au fost puse din nou sfintele 
moaşte la locul lor în sfântul altar. Părintele diacon Teodor Savu a dat citire 
hrisovului în care se consemnează noul hram al bisericii, Izvorul Tămăduirii. 
Semnificaţia specifică a bisericii, în acord cu hramul acesteia a fost surprinsă de 
noul episcop Vasile Coman: „Intrând astăzi în biserică, n-am intrat singur, ci 
împreună cu Mântuitorul lisus Hristos, aşa cum bolnavii mergeau după El ca să- 
I vindece de bolile trupeşti şi sufleteşti. De acum acest spital va fi din nou o 
adevărată Vitezdă pentru toți suferinzii de aici“. Portretul episcopului Vasile 
Coman de pe peretele vestic al naosului a fost realizat după realitate, pe baza 
unei întrevederi cu episcopul şi este ultimul chip pictat într-o biserică al 
ierarhului, cu doar câteva luni înainte de moartea sa. 


92 Arh. Stat. Oradea, Parohia Ortodoxă Oradea, Ds. 475, fila 4 

% Dorel Octavian Rusu, Biserica Izvorul Tămăduirii din Oradea, în vol. loan Aurel Popovici. 
O viaţă printre documente. Omagiu la 70 de ani, Ed. Tipo MC, Oradea, 2005, p. 172-180 

* Arh. Stat. Oradea, Parohia Ortodoxă Oradea, Ds. Nr.475, Raport asupra situaţiei Episcopiei 
ortodoxe române din Oradea de la 31 aug 1940 —30 aprilie 1942, fila 22 

Iniţial biserica a fost înzestrată cu un mic pridvor cu coloane, care sublinia 
intrarea principală. Lateral, pe pereții situați de o parte şi de alta a uşii de 
intrare, se aflau scenele Vindecarea orbului, în dreapta şi Vindecarea soacrei lui 
Petru, în stânga. Redate în frescă, ele sunt o aluzie la specificul taumaturgic al 
hramului bisericii. După închiderea pridvorului, prin zidirea spațiului dintre 
coloane, cele două scene au fost integrate în vestibulul care precede intrarea în 
naos, spaţiu folosit pentru vânzarea lumânărilor. 

Structurată după un plan în formă de cruce greacă, cu trei abside, biserica 
este prevăzută cu o cupolă cu tambur înalt, bine luminată. Cupola centrală este 
flancată în exterior de patru tumulețe, dintre care cel mai proeminent servește ca 
şi clopotniţă. 

După consacrare, s-a trecut la restaurarea monumentului; în apropierea 
bisericii s-a amenajat fântâna Jzvorul Tămăduirii destinată bolnavilor şi 
credincioşilor. Timp de 3 ani, între 1991-1993, s-a slujit în biserica plină de 
schele. O realizare remarcabilă a acestei perioade este pictura care îmbracă 
întreg interiorul bisericii. Din procesul verbal de recepție definitivă a lucrărilor 
de pictură (17 februarie 1992) rezultă că lucrările au fost începute la 16 iulie 
1991 şi finalizate la 15 februarie 1992. Pictura a fost realizată de pictorii loan şi 
Daniela Moldoveanu din Bucureşti şi este prima lucrare realizată de aceştia în 
mediul urban. Pictura este o podoabă de mare preța bisericii, fiind realizată în 
tehnica tempera, în stil neobizantin. 

Pe bolta altarului e redată Maica Domnului în varianta de maiestate, stând pe 
un tron cu Pruncul în brațe (Planşa XXVII.a.). De o parte şi de alta a tronului 
sunt redați în genunchi prorocii Isaia şi Ieremia care țin în mâini suluri cu 
profeţiile mesianice. Deasupra tronului străjuiesc din înălțime figurile Sf. Arh. 
Mihail şi Gavril. Cercul de culoare bleu deschis în care se înscriu persoanele 
sfinte cu aureolele lor circulare este un simbol al perfecțiunii celeste, divine. Pe 
fondul albastru sunt mici stele poleite, iar în vârful bolţii o stea pictată cu colțuri 
proeminente, aluzie la steaua ce a indicat magilor şi păstorilor Naşterea 
Domnului. Programul iconografic respectă prescripțiile Erminiilor în ceea ce 
priveşte tematica şi dispunerea scenelor. 

Cupola supraînălțată este luminată prin intermediul ferestrelor ce încadrează 
chipurile celor 12 apostoli. Ca toate cupolele de inspirație bizantină, ea 
ilustrează ideea “trancendentului care coboară”, în care Dumnezeu, imanent 
Creaţiei, “coboară” protector asupra lumii şi a fiecărui credincios în parte." 
Chiar la mijloc tronează chipul maiestuos al lui /isus-Pantocrator redat bust cu 
nimb crucifer poleit, încadrat într-un medalion circular a cărui bandă exterioară 
este alcătuită din culorile curcubeului. Medalionul circular este încadrat de jur 
împrejur de triunghiuri albastre ce formează cele opt colţuri ale stelei divine. În 
jurul acesteia e redat cerul într-o nuanță bleu-deschis, decorat cu stele poleite, 
serafimi şi cercuri întretăiate cu aripi, aluzie la nivelul cel mai înalt al ierarhiilor 
celeste. In registrul imediat următor sunt dispuşi circular cei mai importanți 


% Lucian Blaga, Trilogia culturii, Bucureşti, 1969, p. 155-161 

profeţi ai Vechiului Testament, însoţiţi de atribute sau versete specifice. O 
bandă circulară de culoarea cerului, prevăzută cu stele, delimitează şi registrul 
ferestrelor în arc semicircular. Acestea încadrează chipurile apostolilor, redaţi 
trei sferturi, cu atributele lor. La baza cupolei, o fâşie destul de largă este 
destinată redării Liturghiei îngereşti. Punctul central de interes al acesteia îl 
constituie altarul prevăzut cu baldachin care sugerează continuitatea dintre 
Vechiul şi Noul Testament. Pe masă se află Sf. Scriptură protejată de un 
porumbel alb cu aripile desfăcute, aluzie la puterea Duhului Sfânt cuprinsă în 
textul biblic. De jurî împrejur sunt redate diferitele tipuri ale ierarhiilor îngereşti. 
În stânga, un grup de trei îngeri duc pe umeri un antimis pe care e redat lisus 
răstignit. Pe cei patru pandantivi sunt redați evangheliştii încadraţi de elemente 
arhitecturale, respectiv peisaje şi însoţiţi de simbolurile inspiraţiei divine. 

La baza cupolei, în partea estică, este redată Sf Mahramă, iar la vest, 
Sf. Keramion. 

Respectând tradiţia erminiilor, pe bolta absidei sudice e pictată Nașterea 
Domnului, iar pe bolta absidei nordice, Învierea Domnului. 

Sub scena Naşterii Domnului, în registrul următor sunt figurate, pe fond 
albastru deschis, o succesiune de praznice ce redau în succesiunea cronologică, 
momente din primele etape ale vieţii Mântuitorului: Buna Vestire (Planşa 
XXVIIL.b.), Întâmpinarea Domnului (Planşa XXVII.c.), Fuga în Egipt, Botezul 
Domnului. Se remarcă prin pitorescul ei, scena Fugii în Egipt în care lisus copil 
nu stă în brațele Mariei, ci pe umerii lui Iosif (Planşa XXVIII.a). Maria 
călătoreşte pe un asin condus de un tânăr, fiul lui losif. În faţa acestuia peisajul 
stâncos este despicat în două de apa Iordanului, pentru a face loc scenei 
Botezului. Mai jos, în registrul inferior al absidei, sunt redaţi unii din cei mai 
reprezentativi martiri şi mărturisitori ai credinței creștine: Sf. Mare Mucenic 
Gheorghe, Sfinţii mucenici şi doctori fără plată Teodor Tiron, Pantelimon, loan, 
Chir şi Damian, iar spre centrul benzii tema Deisis cu lisus redat ca Arhiereu și 
Mare Judecător. 

Pe semicalota absidei nordice e redată Învierea Domnului în varianta 
răsăriteană a Coborării la iad. lisus, înconjurat de nimbul gloriei Sale, calcă 
cu picioarele deasupra porţilor dislocate ale împărăției morţilor, în care se văd 
morminte goale. În dreapta sa se vede ceata sfinţilor creştini care asistă la 
miracolul Invierii morţilor, iar în stânga - grupul oamenilor care aspiră la 
mântuire, în frunte cu Adam, patriarhul omenirii şi simbolul ei din epoca 
anterioară creștinismului. Reprezentarea este o aluzie explicită la semnificația 
ortodoxă a Învierii în care lisus apare triumfător asupra morţii: „cu moartea pe 
moarte călcând şi celor din morminte viață dăruindu-le”. În registrul următor 
este redată scena Răstignirii şi două din arătările lui lisus posterioare Îmvierii: 
Cina de la Emaus (Planşa XXIX.a.), respectiv Duminica Tomii, iar în colţul 
drept Rusaliile prin care Sf. Duh e transmis apostolilor, punându-se astfel 
bazele Bisericii Creştine. Registrul inferior este ocupat de redarea unor 
importanţi sfinți şi sfinte creştine: Sf Mc. Cosma, doctor fără arginţi, 

Sf. mucenițe Sofia, Ecaterina, Irina, Anastasia, Sf. Împărați Constantin şi 
Elena, Sf. Mc. Mina, Sf. Mc. Dimitrie Izvorâtorul de mir. 

Pe boltă, în spaţiul dintre intrare şi cupolă e redată într-un medalion circular, 
Sfânta Treime sub forma Filoxeniei lui Avraam, flancată de Intrarea în 
Ierusalim pe latura nordică și Învierea lui Lazăr pe latura de sud. Sfânta Treime 
se remarcă prin frumusețea şi suavitatea celor trei îngeri, a căror înfățișare şi 
expresie sugerează serenitate şi spiritualitate. Aureolele circulare, linia 
corpurilor şi a capetelor realizează o armonie perfectă între temă şi medalionul 
circular în care aceasta este integrată(Planşa XXIX.b.). În jurul acestuia este 
înscrisă partea finală a rugăciunii “Împărate ceresc”: “Prea Sfântă Treime, 
miluieşte-ne pe noi, Doamne, curățește păcatele noastre, Stăpâne, iartă 
fărădelegile noastre, Sfinte, cercetează şi vindecă neputințele noastre pentru 
numele Tău cel Sfânt. Amin”. 

În biserică există patru scene de vindecare redate în frescă ce fac referire la 
specificul hramului acesteia: Vindecarea orbului din naştere, respectiv 
Vindecarea soacrei lui Petru (Planşa XXX.a.), pe pereţii laterali ai vestibulului 
care precede intrarea în naos. Tot pe pereţii laterali, imediat după intrarea în 
naos sunt redate Vindecarea slăbănogului, în stânga şi Vindecarea orbului din 
naştere, în dreapta. În toate cele patru scene, rolul principal este jucat de lisus 
care vindecă bolnavii prin atingere cu mâna sau cere slăbănogului să-şi ridice 
patul şi să umble. Scenele din interiorul naosului cuprind fiecare, câte două 
secvenţe. În Vindecarea orbului e redat în prim- plan lisus care unge cu lut ochii 
bolnavului, iar în fundal acelaşi personaj se spală pe ochi într-o fântână cu 
structura în formă de cruce (Planşa XXX.b.). În cea de-a doua scenă, lisus e 
redat adresându-se verbal slăbănogului, iar în fundal acesta apare mergând, 
purtându-şi patul sub braț. Reprezentările sunt o aluzie la calitățile taumaturgice 
ale lui lisus, “doctorul sufletelor şi al trupurilor”, dar și la importanța credinței 
bolnavului în vindecare: „Credinţa ta te-a mântuit”(Planşa XX X.c.). 

Motivul /zvorului Tămăduirii, hramul bisericii, este figurat pictural în icoana 
de hram a iconostasului, realizat în aceeaşi perioadă. Bolnavi cu diferite 
afecţiuni sunt redaţi în jurul unui bazin circular. O rază de lumină divină 
incizată în fundalul de aur coboară de la Maica Domnului cu pruncul (aflați în 
registrul celest), în centrul fântânii, determinând şuvoaie de apă. Unii oameni se 
spală pe ochi cu apa din bazin, alţii se udă pe cap sau pe corp cu ea. 
Reprezentarea ilustrează tema de origine bizantină a Maicii Domnului-Izvor al 
vieții, apărută în contextul unor vindecări miraculoase (în fața zidurilor 
Constantinopolului, la 150 de metri de Poarta de Aur exista un izvor cu apă 
tămăduitoare deasupra căruia în secolul al V-lea a fost amenajată o primă 
biserică în cinstea Maicii Domnului, mărită sub Justinian şi devenită un loc de 
pelerinaj foarte frecventat). Mutată din secolul al XV-lea în vinerea de după 
Paşti, sărbătoarea Izvorul Tămăduirii ilustrează asocierea dintre Maica 
Domnului şi harul tămăduitor al Duhului Sfânt. Textul din Cartea Ceremoniilor 
a împăratului bizantin Constantin Porfirogenetul confirmă această credință în 
virtuțile tămăduitoare şi ocrotitoare ale Maicii Domnului: „O, fluviu, unde curge 

viaţa fără sfârşit, Izvor Sfânt, noi, creştinii te-am aflat numai pe tine, Maică 
Preasfântă a Dumnezeului nostru. Te cinstim ca Născătoare de Dumnezeu, te 
rugăm Cu o gură niciodată mută. Acopere-ne până la sfârşit, Stăpână, Izvor al 
vieţii, cu aripile ocrotirii tale.” În acest sens este relevantă şi repetarea în 
programul iconografic a motivului Sfintei Marhrame (baza cupolei, respectiv 
iconostas), care ocupă primul loc printre imaginile taumaturgice ale 
Mântuitorului. 

Peretele apusean al cafasului corului, inclusiv bolta acestuia sunt acoperite 
de scena Adormirii Maicii Domnului redată după tipicul bizantin, dar cu gesturi 
ŞI expresii umanizate, exprimând sentimentele de tristeţe ale apostolilor. Pe o 
bandă ce înconjoară partea inferioară a temei sunt redați sfinți melozi. 

Balustrada cafasului este decorată cu chipurile unor domnitori români 
sanctificați pentru martiriul sau meritele deosebite în apărarea credinței 
ortodoxe: Sf. Mc. Radu, Sf. Mc. Ștefan, Sf. Mc. Constantin Brâncoveanu, 
Sf. Mc. Constantin, Sf. Mc. Mateiaş. Ei sunt încadraţi de o parte şi de alta de 
cele mai importante sfinte ale căror moaşte se află pe pământul românesc: 
Sf. Mc. Filofteia, patroana Munteniei şi Sf. Cuv. Parascheva, ocrotitoarea 
Moldovei. Reprezentările sunt o aluzie la unitatea de credință ortodoxă a celor 
trei Ţări Româneşti datorită căreia românii ortodocşi au rezistat adversităților 
istorice. 

Sub cafasul corului, de o parte şi de cealaltă a intrării în naos sunt redaţi în 
mărime naturală Vasile Coman, episcop al Oradiei în perioada executării picturii 
şi Antonie Plămădeală, Mitropolit al Ardealului. 

Absida altarului este despărțită de naos printr-un iconostas traforat şi poleit, 
cu coronamentulul încheiat în arc semicircular. Frumosul iconostas a fost 
realizat în anul 1993 de firma orădeană Lusaky, având o conformaţie originală. 
Icoanele au fost pictate în ulei pe lemn de profesorul Mircea Boţog din Oradea, 
discipol al soților Moldoveanu. Partea centrală, redată în rezalit, cuprinde uşile 
împărăteşti, cu tema Bunei Vestiri, încadrate de cele două icoane împărăteşti. În 
stânga uşilor diaconeşti este redat Sf. Ierarh Nicolae, iar în dreapta- scena 
Izvorul Tămăduirii, cele două icoane de hram ale bisericii. 

O bandă alcătuită din vrejuri împletite şi poleite susține registrul următor, în 
care praznicele împărăteşti (Naşterea Domnului, Întâmpinarea Domnului, 
Schimbarea la faţă, Intrarea în lerusalim, Înălțarea Domnului) sunt încadrate în 
medalioane rotunde, având ca ax de simetrie Sf. Mahramă pictată pe o năframă 
poleită. Sub aceasta, în interiorul unul arc semicircular, e redată Cina cea de 
Taină, aluzie la instituirea Euharistiei. 

Capitelurile colonetelor solomonice, poleite, susțin ultimul registru ce 
alcătuieşte coronamentul iconostasului, descriind în partea centrală un larg arc 
semicircular. În interiorul unor medalioane rotunde înconjurate de vrejuri 
cărnoase, se succed chipurile prorocilor, încadrând la mijloc tradiționala Cruce 
cu molenii. Spre deosebire de alte iconostase, coronamentul nu formează un 

corp comun cu celelalte registre, ci alcătuieşte un fel de arc triumfal, care scoate 
în relief partea centrală a iconostasului, unde se află icoanele cu cea mai intensă 
semnificaţie simbolică: uşile și icoanele împărătești, Cina cea de Taină, 
Sf. Mahramă deasupra căreia tronează crucea. O altă particularitate a 
iconostasului o constituie fundalul de aur, prezent la toate registrele, conferind 
imaginilor o notă de fast tipic bizantină. 

In 1993 s-a instalat o staţie de amplificare, care comunică cu spitalul, în 
ajutorul bolnavilor care nu pot participa la slujbele religioase. În anul 1998 în 
curtea bisericii, în dreapta intrării, a fost instalată o frumoasă troiță din stejar 
realizată de vestitul cioplitor maramureşean Bârsan Teodor din Bârsana. 

Între anii 2001-2003 au fost realizate stranele din lemn de stejar care 
îmbracă de jur împrejur partea inferioară a pereţilor bisericii. Cu spătarul în 
formă de cruce, ele au o decorație sculptată valoroasă realizată după proiectul 
întocmit de Aurel Sime şi Florin Bogdan. 

Biserica Spitalului din Oradea cu hramul “Izvorul Tămăduirii * (1934-1937) 


Fresce de loan Moldoveanu, 
1991-1992 


XXVII. a. Maica Domnului 
Împărăteasă cerească, 
Semicalota altarului 


XXVII. b. Buna Vestire, Absida 
sudică 


XXVII. c. Întâmpinarea 
Domnului, Absida sudică 

p PLANŞA XXVIII 


Biserica Spitalului, Fresce de loan Moldoveanu, 1991-1992 


XXVIII. a. Fuga în Egipt, Absida sudică 
XXVIII. b. Intrarea în Ierusalim, Boltă 

Bolt 


Biserica Spitalului, Fresce de loan Moldoveanu, 1991-1992 


XXIX. a. Cina de la Emaus, Absida sudic 


XXIX. b. Filoxenia lui Avraam, 


lg PLANŞA XXX 


Biserica Spitalului, Fresce de loan Moldoveanu, 1991-1992 


XXX. a. Vindecarea soacrei lui Petru, Fostul pridvor al bisericii 
XXX. b. Vindecarea orbului, Naos 
XXX. c. Vindecarea slăbănogului, Naos 


XXX. d. Vindecarea orbului, Fostul pridvor al bisericii 


Hristos 
Vindecătorul 


VIII. CORNELIU BABA - 
CAPELA “INVIERII DOMNULUI”(HAŞAȘ) 


Un aspect mai puţin cunoscut al activităţii creatoare a reputatului pictor 
Corneliu Baba (1906-1997), „un apărător al ultimului cap de pod al picturii mari”, 
cum se autodefinea, îl constituie anii şederii sale la Oradea. Deşi răstimpul petrecut 
aici a fost scurt (1939-1940), perioadă premergătoare Dictatului de la Viena, artistul 
a lăsat moştenire orașului o importantă operă de artă religioasă în stil neobizantin - 
pictura din Capela cimiterială ortodoxă a oraşului. Datorită celebrității consacrate în 
genul portretistic, respectiv pictura cu tematică rurală, contribuția lui Comeliu Baba 
în sfera picturii religioase a rămas în umbră. Însuşi artistul se declara nemulțumit de 
faptul că această parte a creaţiei sale a fost ignorată de biografii şi criticii de artă%. 

Cunoscut şi sub denumirea de Capela Haşaş, paraclisul cu hramul Învierea 
Domnului din incinta cimitirului municipal Rulikowski a fost construit între 1938 
41940 după planurile arhitectului Anton Sallerbeck, autorul unor edificii orădene 
în stil neo-românesc (Școala Normală Unită, Seminarul greco-catolic). 

Ridicată prin strădania şi cu susținerea financiară exclusivă a doctorului 
Alexandmu Hașaş (1891-1956) în memoria soției sale, Isabela Egri, dispărută 
prematur, bisericuța a devenit în timp capela cimiterială ortodoxă a oraşului. Piatra 
de temelie a fost sfințită de episcopul Nicolae Popovici la 1 mai 1938, în prezența 
unui mare sobor de preoți, edificiul fiind terminat peste doi ani”. În această 
perioadă, Alexandru Haşaş, prim-medic și inspector general veterinar al Oradiei, s-a 
ocupat de decorarea și înzestrarea monumentului. Fiind mobilizat ca medic veterinar 
la gamizoana din Oradea în timpul primului război mondial, Alexandru Hașaş se 
remarcase prin implicarea sa în evenimentele premergătoare Unirii din 1918. Astfel, 
el s-a aflat printre cei care au refuzat să depună jurământul către guvernul maghiar, 
luând parte, în baza principiului de autodeterminare națională, la constituirea 
Consiliului Militar Român şi a Consiliului Naţional Român'%. Intelectual de o 
deosebită cultură, dr. Alexandru Haşaş a fost puternic implicat în viața Eparhiei 


”% Pentru etapa orădeană a creaţiei lui Corneliu Baba vezi Dumitru V. Bonta, Maeștrii unei 
generații: Corneliu Baba, Aurel Ciupe şi lon Musceleanu, Ed. Macarie, Târgovişte, 1999, 
p. 13-20;Valeriu Chişiu, În Oradea există o valoroasă pictură a lui Comeliu Baba, în Jurnal 
de dimineaţă, 5 ianuarie 1998 

”% Strălucita sărbătoare a târnosirii bisericii ctitorite de d-l inspector dr. Alexandru Haşaş, în 
Legea Românească, 1940, nr. 10, p. 137-139 

1% Pentru date biografice despre Alexandru Haşaş vezi Lucia Cornea, Alexandru Haşaş (1891- 
1956). Schiţă biografică, în Crisia, XXX, Oradea, 2007, p. 261-277 

ortodoxe a oraşului, fiind membru în Consiliul parohial al catedralei ortodoxe și 
participând la constituirea secției orădene a Frăției Ortodoxe Române. Adunarea 
eparhială ortodoxă din Oradea (28 mai 1940), prezidată de episcopul Nicolae 
Popovici, l-a desemnat membru în Congresul Naţional Bisericesc!%. De comun 
acord cu episcopul Nicolae Popovici, doctorul Haşaş a apelat la marele pictor 
Nicolae Tonitza pentru a realiza decorarea capelei recent construite. Prea bolnav 
pentru a putea onora comanda, acesta l-a trimis în locul său pe cel mai talentat 
discipol al său, Commeliu Baba, pe atunci în vârstă de 32 de ani. 

Pentru tânărul artist care în acea perioadă tocmai absolvise Academia de Arte 
Frumoase din Iaşi, fiind numit asistent la catedra de pictură, lucrarea, cu caracter 
public, avea o deosebită importanţă în ceea ce priveşte consacrarea sa. 

Încurajat de tatăl său, pictorul bisericesc Gheorghe Baba, artistul a acceptat în 
1938 propunerea doctorului Haşaş şi a episcopului Nicolae Popovici de a decora 
capela, începând lucrările în 1939. În stânga intrării, pe peretele nordic al 
pronaosului se află o placă comemorativă ce consemnează construirea capelei în 
timpul regelui Carol al II-lea şi numele ctitorului acesteia, medicul veterinar 
Alexandru Hașaş, fără a menţiona numele pictorului, la acea vreme prea puţin 
cunoscut. 

În adunarea Consiliului eparhial din 9 mai 1940 s-au aprobat Literele 
Fundaţionale ale Bisericii, prezentate de ctitorul ei și s-a hotărât transcrierea 
dreptului de proprietate asupra terenului şi paraclisului pe numele Episcopiei 
Ortodoxe de Oradea!”?. Prin Literele Fundaţionale se înființa în aceeași zi de 9 mai 
1940 -"Fondul paraclisului dr. Alexandm Hașaș şi soția sa Irina, născută Egri” 
destinat întreţinerii și înzestrării bisericii, în valoare de 100.000 lei. Într-un alt 
Raport al secției economice a Episcopiei pe anul 1939-1940 se spune că ctitorul a 
cheltuit până în acel moment 1.600.000 lei pentru construirea paraclisului. 

Din cauza împrejurărilor tragice provocate de Dictatul de la Viena, episcopul s-a 
grăbit să sfințească biserica, deşi aceasta nu avea pictura terminată. De altfel, în 
însemnările sale, Corneliu Baba menţionează că s-a aflat în grupul ultimilor 
intelectuali care au părăsit oraşul, rămânând aici pentru a finaliza pictura capelei. 

Biserica a fost sfințită în ziua de 12 mai 1940, în cadrul unei ceremonii solemne 
de către episcopii Vasile Lăzărescu al Caransebeşului și Nicolae Popovici al Oradiei, 
în prezența soborului de preoți şi a ctitorului. Importanța operei înfăptuite era cu atât 
mai mare cu cât la acea dată românii ortodocşi nu aveau o capelă a lor în cadrul 
cimitirului orăşenesc, fiind puşi în situația umilitoare de a oficia plătind taxe la o 
capelă străină. În presa vremii se aprecia importanța ctitoriei în calitatea de 
“realizare creştinească şi românească la Granița de Vest”. De altfel, în cuvântul 
său de mulțumire adresat ctitorului, episcopul Nicolae Popovici sublinia semnificația 
națională a monumentului, afirmând că “am sfințit azi un altar românesc şi ortodox”. 


19! Arh. Episcopiei Ortodoxe Oradea, Act 2361/ 1940 

'%2 Arh. Episcopiei Ortodoxe Oradea, Act nr. 2329/1940, Raport general al Secţiilor unite ale 

Consiliului Eparhial despre activitatea pe anul 1939-1940 

103 Josif Naghiu, Un locaş de prohodire, în Noua Gazetă de Vest, 17mai 1940 

În aceeași zi episcopul i-a oferit dr.Alexandru Hașaş hrisovul de ctitor, în semn de 
înaltă recunoaştere a strădaniilor sale. 

De mici dimensiuni, capela se remarcă prin coerenţa organizării spaţiale ce 
gravitează în jurul cupolei precum şi prin armonia perfectă dintre arhitectură şi 
pictură, ambele creând o atmosferă de solemnitate şi mister specifică arealului 
bizantin. Pictura a fost realizată în tehnica ulei mat, ce conferă coloritului sobru o 
strălucire misterioasă. Reeditând într-o formulă reuşită recomandările Erminiilor 
bizantine, pictura „impresionează plăcut şi te duce cu gândul la lumea mistică a 
credinţei”!%. 

Loc de comuniune între Cer şi Pământ, sacru şi profan, altarul reprezintă 
Biserica terestră în manifestarea ei cea mai înaltă. Pe centrul bolţii sale se află şi aici 
Maica Domnului în atitudinea maiestuoasă de Împărăteasă a cerurilor (Doamna 
îngerilor), stând pe un tron împărătesc cu pruncul lisus în braţe. Lateral, la dreapta şi 
la stânga sa străjuiesc doi sfinți arhangheli în atitudine de adorare. În interiorul 
altarului, în nişa îngustă ce corespunde proscomidiarului, e sugerat simbolic misterul 
Euharistic sub forma lui Hrisros-Emanuel (pâinea cea cerească), redat bust ca un 
prunc în potir. Capul său e înconjurat de un nimb cruciger tipic bizantin, iar brațele 
sunt desfăcute lateral, ca simbol al dăruirii, dar și al harului divin coborât prin jertfa 
Euharistică. Pe peretele circular al absidei sunt figurați, conform obiceiului, marii 
ierarhi ai Bisericii ortodoxe, autori ai Liturghiei care se săvârşeşte aici: S/. Grigore 
cel Mare, în stânga, Sf. Vasile cel Mare în centru, Sf. Iacob şi Sf. arhidiacon Ștefan 
în dreapta. Sfinţii ierarhi poartă veșmintele liturgice lungi şi țin în mâini rotuli pe 
care sunt redate sfaturi adresate preoților care slujesc aici. Astfel, pe documentul 
arătat de Sf. Grigore cel Mare, se poate citi: „De te-ai pus păstor peste turma cea 
cuvântătoare, să fii drept, smerit, cu dragoste şi blând”. 

Altarul este delimitat de naos printr-un frumos iconostas. Sculptura acestuia, din 
lemn de tei traforat şi poleit, a fost realizată de Ioan Fey din Oradea şi poartă 
amprenta stilului neobrâncovenesc. Se remarcă arcadele trilobate ce încadrează 
praznicele împărăteşti, colonetele în torsadă şi decorația luxuriantă alcătuită din 
vrejuri şi elemente florale. Registrul praznicelor este delimitat printr-un brâu alcătuit 
din vrejuri de viţă cu struguri, aluzie la Euharistie. Aceeaşi semnificaţie o are potirul 
din care ies spice de grâu şi vrejuri terminate cu struguri, redat deasupra scenei Cina 
cea de Taină. 

Pictura iconostasului a fost realizată în ulei, tot de Corneliu Baba, alcătuind o 
simbioză formală şi cromatică cu fresca monumentului. Registrul corespunzător 
uşilor împărăteşti cuprinde icoana împărătească a lui Hristos şi a Maicii Domnului 
(Eleusa), străjuite de reprezentări ale Sf Arhangheli Mihail şi Gavril, 
corespunzătoare celor două uşi diaconești (Planşa XXXI.a.,c.). Pe ușile împărăteşti e 
redată conform obiceiului scena Bunei-Vestiri, cu Arhanghelul Gavril pe canatul 
stâng, adresându-se Sfintei Fecioare, “cea care a deschis uşile milostivirii cereşti”, 
reprezentată pe canatul drept, torcând purpură. 


'% Ibidem, p.l 

De o deosebită frumuseţe este icoana împărătească a Maicii Domnului. 
Încadrându-se în tipul Eleusa (Îndurătoarea), icoana exprimă afecțiunea reciprocă 
dintre mamă şi pruncul divin, ale căror feţe sunt alipite. Reprezentarea se remarcă 
prin fineţea modeleului, a proporțiilor şi a drapajului care permite chiar o uşoară 
sugestie a volumului. Maica Domnului, înveşmântată în maforionul tradiţional, îl 
strânge la piept protector pe lisus - copil. Privirile celor doi, orientate spre 
credinciosul care se roagă în fața icoanei, exprimă tristeţe, o acceptare gravă și 
resemnată a suferinței. Icoana împărătească a Mântuitorului redă tipologia unui 
Hristos oriental, cu o tentă brună a pielii, cu un nas subțire şi ochi mari, care privește 
credinciosul cu compasiune. Cu o mână binecuvântează, iar cu cealaltă ține 
Evanghelia deschisă pe care sunt redate cuvintele: „Veniţi la mine toți cei osteniți şi 
împovăraţi şi eu vă voi odihni” (Planşa XXXI.b.). 

În registrul median sunt redate, în nuanțe de brun-cărămiziu, praznicele 
împărăteşti, de o parte și de alta a panoului central - Cina cea de Taină (Planşa 
XXXII.a.). Un element inedit al reprezentării este acela că lisus nu este redat central, 
ci ocupă locul de onoare din colțul drept al mesei. Apostolul loan e redat 
sprijinindu-și capul pe pieptul Său. Pe masă sunt aşezate pâini şi în loc de potir, o 
ulcică de lut. Apostolii au gesturi şi expresii individualizate. Redat în ipostaza 
bizantină a trădătorului, luda atrage atenția asupra sa, întinzând mâna spre un vas 
din mijlocul mesei. Deasupra scenei e redat sculptural motivul potirului euharistic 
din care ies spice de grâu și struguri. 

În stânga Cinei de Taină sunt reprezentate praznicele împărăteşti: Nașterea 
Domnului, Naşterea Maicii Domnului, Botezul Domnului, iar în dreapta - Învierea 
Domnului, Înălțarea Domnului, respectiv Adormirea Maicii Domnului (Planşa 
XXXII.b.„c.). Scena Nașterii Domnului se remarcă prin pitoresc şi simplitate, prin 
reducerea la maximum a personajelor şi detaliilor. Pruncul aşezat în ieslea din fața 
grotei e vegheat de Maica Domnului, Iosif şi cei trei păstori care au venit să i se 
închine. 

Spaţializată prin intermediul elementelor arhitecturale, Wașterea Maicii 
Domnului are aspectul unei scene familiale. În Învierea Domnului se remarcă 
interpretarea de origine apuseană a temei. Astfel, lisus e redat în momentul înălțării 
sale deasupra mormântului, ţinând în mână flamura biruinței asupra morții. 
Mântuitorul e înconjurat de o mandorlă poleită în formă de migdală, aluzie la 
strălucirea Sa divină, revelată în momentul Învierii. Unul dintre soldaţii ce păzeau 
mormântul e redat ferindu-şi privirea de această lumină divină. 

Registrul ultim cuprinde chipurile celor 12 apostoli. Sunt redați bust, în 
medalioane rotunde, de la stânga la dreapta: Marcu, Luca, loan, Matei, Pavel, Petru, 
Andrei, Simon, Vartolomeu, Filip, Toma, Iacov. Toţi ţin în mâini Evanghelia, aluzie 
la rolul lor în elaborarea sau răspândirea credinţei creştine. 

Iconostasul fiind de mici dimensiuni, este lipsit de şirul prorocilor. Artistul i-a 
redat însă pe arcul triumfal de deasupra iconostasului, realizând astfel o continuare a 
programului iconografic al acestuia. Aici sunt redați prorocii Miheia, Daniel, 
Ieremia, Isaia, Ezechiel, Avacum, dispuşi simetric, câte trei, de o parte şi alta a 
medalionului central în care apare Maica Domnului Orantă. Prorocii ţin în mâini 

rotuli cu fragmente din profeţiile lor (la prorocul Avacum: „Eu prin darul duhului de 
mai înainte, pre Tine munte smerit Te-am văzut Preacurată Fecioară”) sau invocaţii 
adresate lui Dumnezeu-Tatăl din Vechiul Testament: (în dreptul prorocului Ieremia: 
„De ce să ne uiţi pentru totdeauna? Să ne părăseşti atâta timp? Întoarce-ne, 
Dumnezeule, la Tine“). 

Pe pereţii dinspre răsărit, de o parte şi cealaltă a iconostasului, este redată scena 
Deisis, în dreapta, respectiv Sf. Împărați Constantin şi Elena, în stânga. 

Turla, partea cea mai înaltă şi mai apropiată de cer a bisericii, este dominată şi 
aici de reprezentarea Pantocratorului (Dumnezeu - Atolţiitorul), înfățişându-l pe 
Hristos în calitatea de Împărat ceresc înconjurat de ierarhiile cele mai înalte ale 
cetelor îngereşti, care se bucură de vederea nemijlocită a slavei sale. Chipul lui 
Hristos e redat conform tradiţiei iconografice, ca bust cu o figură gravă, încadrat 
într-un medalion circular sub formă de curcubeu. In jurul acestuia sunt înscrise 
cuvintele „Din cer au privit Domnul şi Văzut-au pe toţi cei ce stăpânesc lumea”, 
aluzie la atotputemicia divină şi caracterul iluzoriu al stăpânirilor lumeşti'%. Cu 
mâna dreaptă binecuvântează, iar cu stânga ţine Evanghelia deschisă (Planşa 
XXXIIL.a.). 

În jurul figurii centrale a Pantocratorului care domină partea superioară a 
cupolei sunt dispuse într-un singur registru diferitele ierarhii ale cetelor îngereşti, 
care se bucură de vederea nemijlocită a slavei Sale: Tronurile, Heruvimii, Serafimii, 
Domniile, Puterile, Stăpânirile, Arhanghelii, Îngerii. Între doi arhangheli e 
reprezentată în picioare Maica Domnului cu mâinile ridicate în atitudinea de oranră 
şi mijlocitoare (Planşa XXXIII.b.). Ferestrele care străpung pereții inferiori ai turlei 
determină benzi verticale pe care sunt reprezentaţi în picioare cei 12 apostoli ținând 
în mâini rulouri cu inscripţii legate de propovăduirea lor, respectiv simboluri 
specifice: Petru, Pavel, loan, Andrei, Bartolomeu, Simon, lacob, lacob al lui Alfeu, 
luda Tadeul, Toma, Filip, Matei şi cei patru proroci mari: Isaia, Ieremia, Ezechiel, 
Daniel. Pe unghiurile sferice constituite la baza cupolei sunt redaţi cei patru 
evanghelişti cu simbolurile lor, şezând în atitudinea de scriitori inspirați: 
Sf. Ev. Matei, Sf. Ev. Marcu, Sf. Ev. Luca, Sf. Ev. loan. Arcele de susţinere a cupolei 
erau decorate inițial cu 16 medalioane, dintre care 8 proroci: David, Solomon, 
Miheia, Avacum, Moise, Naum, lona, loil, respectiv 8 mucenici: Sf. Mc. Teodor 
Tiron, Cozma şi Damian, Sf. loan cel Nou de la Suceava, Sf. Pantelimon, Sf. Stelian, 
Trifon şi Dimitrie Basarabov. Cu ocazia restaurării, Eremia Profeta a modificat o 
parte din sfinți, respectând însă maniera iniţială. Astfel, pe arcele de susţinere a 
cupolei figurează acum 14 medalioane reprezentându-i pe prorocii Miheia, Daniil, 
leremia, Isaia, Ezechiel, Avacum, Sf. Mc. Teodor Tiron, Sf. Mc. Sebastian, 
Sf Patriarh Gherman, Sf. Cuv. Pahomie, Sf. Mc.Teodosie, Sf. Cuv. Simion 
Stâlpnicul, Sf. Mc. lacov Persul, Sf. Mc. Procopie. 


105 ps. 33, vs 13-14: “Domnul priveşte din înălțimea cerurilor şi vede pe toți fiii oamenilor. 
Din locaşul locuinţei Lui, El priveşte pe toţi locuitorii pământului” 

Pe semicupolele absidelor laterale sunt reprezentate în conformitate cu tipicul 
iconografic bizantin cele două mari praznice împărătești ale Mântuitorului: Naşterea 
Domnului în absida sudică, Învierea Domnului în absida de nord. Se poate remarca 
talentul lui Corneliu Baba în ceea ce privește realizarea corelaţiei dintre pictură şi 
spaţiul arhitectural. Astfel, în Naşterea Domnului concavitatea absidei este integrată 
firesc în grota semicirculară ce constituie cadrul scenei. Maria, în genunchi, susține 
pruncul înfăşat deasupra unui scaun. Iosif nu e redat izolat, ci participă afectiv la 
miracolul Naşterii divine. Îngenuncheat, la fel ca și păstorul de lângă el, Iosif își 
împreunează mâinile, într-un gest de rugăciune. Pictorul a redus numărul 
personajelor, dar a reuşit să amplifice impactul emoţional al reprezentării (Planşa 
XXXIV.a.). 

Pereții inferiori ai absidiolelor sunt decoraţi cu reprezentări de sfinți şi sfinte 
martire ale creştinismului cu atributele lor specifice. Astfel, în absida sudică, în 
spațiul dintre ferestre sunt reprezentați: Sf. Mare Mc. Gheorghe, Sf. Mc. Nestor, 
Sf. Cuv. Pavel Tiveul, Sf. Cuv. Eftimie cel Mare, Sf. Cuv. Paraschiva şi 
Sf. Me. Ecaterina. În absida nordică sunt reprezentați Sf Mare Mc. Dimitrie, 
Sf. Mc. Mercurie, Sf. Cuv. Arsenie cel Mare, Sf. Cwv. Stelian, Sf. Mc. Varvara şi 
Sf Mc. Irina. Sfinţii şi sfintele martire ţin în mâini cruci, rulouri cu inscripţii sau 
simboluri specifice. Astfel, Sf, Mc. Irina poartă coroană şi veşminte de împărăteasă 
bizantină, $/. Ecaterina ţine o roata în mână, aluzie la martiriul ei, S$/, Gheorghe, 
Dimitrie şi Nestor poartă veşmintele soldaților romani, iar Sf. Stelian ţine în braţe un 
copil înfăşat. 

Spațiile intermediare dintre arce şi pandantivi sunt decorate cu îngeri şi 
entrelacuri formând trasee decorative variate. 

În partea apuseană a bisericii, deasupra cafasului corului e redat motivul Căinței 
regelui David. Acesta apare în genunchi cu braţele întinse spre cer, având în față un 
rotul pe care e scris un verset din Psalmul 50: “Doamne, buzele mele vei deschide şi 
gura mea va vesti lauda Ta”. Rugăciunea de pocăință a regelui e asistată de doi 
îngeri care țin în mâini omofoare desfăşurate. 

Intrarea în capelă este flancată de scena Învierea fiicei lui lair (Planşa 
XXXIV..b.), respectiv Învierea lui Lazăr, reprezentări ce fac aluzie la caracterul 
funerar al capelei, dar şi la credinţa în realitatea vieţii de dincolo, afirmată şi prin 
hramul bisericii (Învierea Domnului). Semnificaţia ambelor scene, reprezentate în 
corelație, o constituie faptul că prin intermediul lor lisus ne-a oferit certitudinea 
Învierii. În prima dintre scene lisus e înfățișat ținînd-o de mână pe fiica lui Iair, care 
revine la viață sub efectul cuvintelor Mântuitorului". La fel ca și Lazăr, ea este 
îmbrăcată în veşmânt funerar alb. În stânga sunt redați apostolii, iar în dreapta - 
membrii familiei ale căror gesturi exteriorizează uimirea. Minunea Învierii lui Lazăr 
de către Mântuitor e redată după un tipic iconografic vechi, cu originea în pictura 
catacombelor. Mormântul său nu e figurat sub forma unei peşteri, ci a unui mic 
edicul. lisus ţine în stânga un sul, iar cu dreapta face un semn spre Lazăr, cerându-i 
să se ridice. La picioarele lui lisus sunt redate cele două femei prosternate în semn 

de profundă recunoştinţă. Corpul aplecat al uneia din ele descrie o linie curbă, ce 
reia pictural traseul semicircular al arcadei practicate în zid. Redate în corelație, 
scenele ilustrează două din cele trei învieri menționate în Evanghelie. Ambele 
reprezentări evidenţiază triumful Mântuitorului asupra morţii, idee aflată în centrul 
sărbătorii pascale ortodoxe. Ele reflectă credinţa în învierea şi nemurirea sufletului, 
aflată în centrul creştinismului. La fel ca şi tema Anastasis, cele două scene sunt 
argumente în favoarea Învierii corpurilor de către isus, la a doua venire a Sa. 

Pronaosul mic, pătrat, este prevăzut cu un tavan drept pe care e pictat Hristos 
Emanuel din profeţiile mesianice, care binecuvântează cu amândouă mâinile (Planşa 
XX XIV. c.).Un element inedit îl constituie faptul că reprezentarea lui lisus seamănă 
izbitor cu chipul din tinereţe al artistului, aşa cum apare în autoportretul din 1922! 
(Planşa XXXIV.d.). Faptul că autoportretul artistului la vârsta de 16 ani i-a servit 
acestuia ca sursă de inspiraţie în pictura religioasă este plauzibil având în vedere atât 
asemănarea formală, cât şi argumentul că Hristos Emanuel este des reprezentat în 
pictura bizantină sub chip de copil sau adolescent. Pe peretele sudic al pronaosului 
se mai vede reprezentarea ctitorului capelei şi a soţiei acestuia, cei doi arătând 
macheta bisericii. 

În timp, capela a suferit deteriorări datorate infiltraţiilor de apă prin acoperişul 
de tablă al cupolei. Până în prezent, Capela a fost restaurată de două ori, în anul 
1972, respectiv 1989, de pictorul bisericesc Eremia Profeta, autorul picturilor în 
frescă de la Biserica cu Lună şi Paraclisul Episcopiei Ortodoxe a Oradiei. Din 
procesul verbal încheiat la 14 septembrie 1972 rezultă că acesta a refăcut pictura de 
pe tamburul cupolei, arcele, intradosul cafasului, în total o suprafață de 48 m;, a 
curățit icoanele tâmplei şi pictura murală de praf şi fum, folosind materiale 
inofensive şi păstrând cu multă măiestrie originalul!%. 

Din cauza noilor deteriorări, în 1980 maestrul Baba a dorit să-l aducă pe un 
discipol de-al său, Teodor Moraru, pictor bisericesc pentru a restaura capela. În cele 
din urmă, restaurarea a fost adjudecată tot de Eremia Profeta. Din procesul verbal de 
recepție a lucrărilor de restaurare rezultă că acestea s-au desfăşurat între | iunie şi 25 
august 1989 sub coordonarea lui Eremia Profeta'”. În document se precizează că în 
cazul picturilor executate din nou a fost respectat întocmai programul iconografic şi 
stilul inițial, Eremia Profeta conferind o nouă strălucire picturii maestrului Baba. 

La intrarea în capelă se află o placă de marmură, dezvelită la 28 decembric 1999, 
cu prilejul comemorării a doi ani de la moartea lui Comeliu Baba. 

În prezent pictura prezintă noi deteriorări, îndeosebi la reprezentările 
evangheliştilor, Iisus-Emanuel şi la portretul votiv. 

Din punctul de vedere al expresiei artistice, pictura realizată de Corneliu Baba 
pentru Capela Haşaş se remarcă prin sobrietate, gravitate, interiorizare, la care 


07 Constantin Ilie, Nostalgia celebrului pictor Corneliu Baba pentru oraşul natal Craiova a 
dispărut o dată cu moartea, în Gazeta de Sud, Anul X, nr. 3217, 3 nov. 2005 

1% Arhiva Episcopiei Ortodoxe Oradea, Proces verbal de recepție definitivă a lucrărilor de 
restaurare a picturii de la Capela Haşaş încheiat la 14 sept.1972, fila 147 

contribuie tonurile stinse de brunuri, ocru, verde oliv. Chipurile arhanghelilor, 
prorocilor şi apostolilor denotă spiritualizare, dar şi individualizare portretistică. 
Alungirea proporţiilor coexistă cu stilizarea elegantă a faldurilor, redând uşoara 
sugestie a volumului. În unele scene se remarcă intenţia de a exprima stările 
sufleteşti ale personajelor: sentimentele de bucurie ale păstorilor la Waşterea 
Domnului, uimirea şi gesturile de apărare ale apostolilor în Cina cea de Taină. 

Pictura murală şi cea de la iconostas respectă programul iconografic bizantin, 
continuând stilul specific şcolii de pictură constantinopolitane. Astfel, moştenirea 
influenței elenistice este vizibilă în narativismul scenelor, noblețea chipurilor, 
relaționarea firească a personajelor, ușoara dinamizare a gesturilor şi mişcărilor care 
au darul de a umaniza reprezentările. 

Programul iconografic al Capelei Haşaş confirmă abilitatea lui Corneliu Baba şi 
în genul tradițional al picturii academiste religioase, care, la fel ca şi în cazul altor 
pictori români celebri, a marcat debutul său artistic. 

PLANŞA XXXI 


Iconostas pictat de Corneliu Baba, 
1939-1940 


XXXI. a. Sf. Arh. Mihail, 
uşă diaconească 


XXXI. b. Hristos Învățătorul, 
Icoană împărătească 


XXXI. c. Sf. Arh. Gavril, 
uşă diaconească 

Capela Haşaş cu hramul “Învierii Domnului ” (1938-1940) 


Iconostas pictat de 
Corneliu Baba, 1939-1940 


XXXII. a. Cina cea de Taină, 
detaliu 


XXXII. b, c. Praznice împărăteşti, 
detalii 

Capela Haşaş cu hramul “Învierii Domnului ” (1938-1940) 


Pictură de Corneliu Baba, 1939-1940 


XXXIII. a. Hristos Pantocrator, Cupolă 
XXXIII. b. lerarhiile îngereşti, detaliu Cupolă 


i PLANŞA XXXIV 


Capela Haşaş cu hramul “Învierii Domnului ” (1938-1940) 


E 


Pictură de Corneliu Baba, 
1939-1940 


XXXIV. a. Naşterea Domnului, 
Absida sudică 


XXXIV. b. Învierea fiicei lui air, 
Peretele vestic 


XXXIV. c. Hristos Emanuel, 
boltă, Pronaos 


XXXIV.d. C.Baba, Autoportret, 
ulei/carton, 1922, semnat dr. jos 
cu roşu Corneliu Baba, 
datat (19)22, Colecţia artistului 

IX. SIMBOLISM CROMATIC 
- BISERICA ALBASTRA (1938-1952) 


Unul din cele mai remarcabile monumente din partea de nord-vest a oraşului este 
aşa-numita Biserică Albastră. Situată în perimetrul Gării şi străjuită de dealuri, zona 
a fost în vechime acoperită de vii și livezi, care i-au atras denumirea de Orașul 
Grădinilor. Îndelungata stâpânire străină şi vecinătatea imediată a reședinței 
episcopale romano-catolice au făcut imposibilă ridicarea unei biserici pentru 
locuitorii români din această parte a oraşului. După împlinirea idealului național în 
1918 şi reînființarea Episcopiei Ortodoxe a Oradiei s-au creat condițiile pentru 
reevaluarea statutului ortodoxiei și în această parte a oraşului. În urma introducerii 
căii ferate şi după ce s-a ridicat gara oraşului, numărul populației românești din 
cartier a crescut prin stabilirea unui număr însemnat de lucrători la căile ferate, dar şi 
a multor locuitori proveniți din satele învecinate. 

Iniţiativa înființării Parohiei Ortodoxe cu numele “Viile Orăzii” a început în anul 
1927 prin strădaniile preotului Valeriu Joja care până atunci slujea într-o capelă 
amenajată în una din sălile Şcolii nr.8, capelă care încă funcționa în septembrie 
1938'!9. Demersurile pentru înălțarea noului locaș de cult au început în anul 1931, 
an în care s-a primit şi terenul pe care urma să fie construită biserica. Au urmat 
numeroase memorii şi cereri de sprijin adresate în numele comunității ortodoxe 
românești din cartier. Din acestea din urmă rezultă că din cauza inexistenței unei 
biserici ortodoxe în cartier, credincioşii români frecventau bisericile cultelor 
minoritare. Din 1937 datează Scrisoarea-Apel adresată de preotul Valeriu Joja 
Ministerului Transporturilor, în numele comunității ortodoxe din Oradea-Vii, un 
adevărat document istoric despre semnificația naţională a noului locaş de cult. 

La 2 octombrie 1938 episcopul Nicolae Popovici a ales locul şi a sfințit piatra de 
temelie a noului monument care are, după numele său, hramul “Sf.Ierarh Nicolae”. 
Planul a fost realizat de arhitectul Victor Vlad (1889-1967) din Timişoara. Lucrările 
de construcție, pe un teren oferit de primăria oraşului, au fost demarate imediat de 
preotul Valeriu Joja. Astfel, din 28 octombrie 1938 datează o cerere a Parohiei 
Oradea - Vii către Ministerul Muncii, Sănătății și Ocrotirii Sociale pentru 
prelungirea colectei necesare pentru biserica în curs de edificare!!!. Într-un raport 
întocmit la 28 noiembrie de preotul Valeriu Joja, acesta afirmă că pentru ridicarea 

bisericii s-au primit 87.000 lei de la Ministerul Domeniilor, iar suma de 529.000 lei 
a fost obţinută din donațiile credincioşilor. Episcopul însuşi a contribuit cu 50.000 
lei''2. În împrejurările impuse de Dictatul de la Viena, lucrările au stagnat, zidurile 
începute rămânând expuse distrugerilor. Timp de 4 ani, cât a durat prigoana 
horthistă, reşedinţa episcopală ortodoxă, preoţii și intelectualii în primul rând au fost 
nevoiți să ia drumul refugiului. Între ei s-a aflat și preotul paroh Valeriu Joja. 

Lucrările au fost reluate abia în anul 1946 sub preotul Gheorghe Coman (1945- 
1952) cu fonduri furnizate de stat, de Patriarhia Ortodoxă Română, Episcopia 
Ortodoxă Română a Oradiei şi Ministerul Transporturilor. Astfel, s-a ridicat întregul 
monument în cărămidă roșie, iar acoperişul a fost învelit în tablă zincată pictată în 
albastru ceruleum, care i-a adus și denumirea de „Biserica Albastră”. După ce fost 
tencuit în interior, lăcașul a fost sfinţit la 14 septembrie 1952 de sărbătoarea 
Sf. Cruci în prezența episcopului Oradiei Valerian Zaharia. Din acest moment încep 
şi serviciile religioase în biserica nou construită, cu preotul Gheorghe Coman. 

Abia peste 10 ani, în 1962 s-a început tencuirea bisericii în exterior, fiind finisate 
doar cupola principală și cele patru turle mici, deoarece autorităţile nu au dat 
autorizaţia necesară. Acoperişul învelit în tablă zincată a fost revopsit într-o nuanță 
de albastru ceruleum. 

Prin strădania preotului Florian Horgea interiorul bisericii a fost acoperit cu o 
frumoasă frescă realizată de pictorul Virginia Videa din Bucureşti. În pisania 
concepută cu prilejul realizării frescelor se consemnează: „Cu vrerea Tatălui, cu 
ajutorul Fiului şi cu harul Sf. Duh, Treimea cea de o ființă și nedespărţită, ziditu-sa 
această Sfântă Biserică cu hramul „Sf. Ierarh Nicolae”, din Parohia Ortodoxă 
Română Oradea-Vii, Protopopiatul Oradea, în anul Domnului 1938, fiind preot 
Valeriu Joja, fiind sfințită prin aşezarea Sfintelor Moaşte la data de 14 septembrie 
1952, praznicul Înălţării Sfintei Cruci, preotul fiind Gheorghe Coman, în 1962-1963 
s-a tencuit în exterior cupola şi turlele. În 1967 s-au tencuit zidurile exterioare, preot 
fiind Martin Naghiu. Între anii 1974-1977 s-a executat pictura în frescă de către 
pictorul Virginia Videa prin contribuţia credincioşilor şi pe baza ajutorului primit de 
la Patriarhia din Bucureşti. Slujba de binecuvântare a lucrărilor de împodobire cu 
pictură s-a săvârşit de către Prea Sfinția Sa Episcopul Dr. Vasile Coman al Oradiei la 
data de 13 XI.1977..., Patriarh al B(isericii) O(ortodoxe) R(omâne) Prea Fericitul 
Părinte lustin Moisescu, și Mitropolit al Ardealului fiind Înalt Prea Sfinţia Sa 
Dr. Nicolae Mladin, Protopop al Oradiei P(rea) C(ucemicul) Iconom Stavrofor 
Nicolae Blaga, parohi P(rea) C(ucernicul) Iconom Stavrofor Florian Horgea şi P(rea) 
C(ucemicul) Protopop Ilie Feier, secretar eparhial. 

Binecuvintează Doamne şi sfințeşte pe cei ce iubesc podoaba Casei Tale. Amin.” 

Tot în timpul părintelui Florian Horgea a fost amenajat spaţiul verde din jurul 
bisericii, precum şi grădina parohiei. 

Din 1981 parohia Oradea-Vii se află sub conducerea preotului Gheoghe Nemeş 
care a continuat amenajările interioare şi exterioare ale bisericii. Astfel, în anul 1985 

pe faţada bisericii s-au amplasat $ icoane realizate din mozaic de Murano. Una din 
cele mai remarcabile realizări împlinite în acest interval de timp a fost frumosul 
iconostas al bisericii din lemn de tei aurit, candelabrul şi chivotul, stranele, toate 
fiind opera sculptorului Ştefan Gajo din Timişoara (1988). Concomitent, au fost 
pictate şi icoanele catapetesmei de către pictorul bisericesc Eremia Profeta şi au 
fost realizate numeroase îmbunătăţiri interioare ale bisericii (introducerea încălzirii 
termice în 1982, înlocuirea pardoselii de lemn cu marmură albă de Vaşcău în 1988). 
În 1999 în faţa bisericii s-a ridicat o cruce monumentală din marmură albă în stil 
brâncovenesc. În 2005 s-a amenajat curtea şi grădina casei parohiale, după modelul 
parcurilor englezeşti. 

În parcul bisericii s-a ridicat o clopotniță de 25 m înălțime, s-a construit o capelă 
pentru lumânări cu pereţi de sticlă, o trapeză și o verandă în stil brâncovenesc. 
Interiorul acesteia a fost pictat în 2007 cu două scene reprezentând punerea pietrei de 
temelie a bisericii în 1938 de Episcopul Nicolae Popovici, respectiv vizita, la 4 iunie 
1995, a Preafericitului Patriarh Teoctist la Biserica Albastră, însoțit de I.P.S. Antonie 
Plămădeală, Mitropolitul Ardealului şi P.S. loan Mihălţan, Episcopul Ortodox al 
Oradiei. La eveniment au fost prezenți deopotrivă P.S. Vasile Hossu, Episcopul Unit 
al Oradiei și Episcopul romano-catolic Joszef Tempfli' 5. 

În exterior tencuiala a fost refăcută, acoperişul redobândindu-şi nuanța de 
albastru ceruleum, unică prin eleganță şi frumuseţe în această parte a țării. 

Biserica uninavată, este prevăzută cu un pridvor închis, pronaos, naos şi altar, 
absidele laterale având pereţii drepți. În centrul careului se află cupola pe tambur, 
supraînălțată şi sprijinită pe axul longitudinal de două semicalote. În exterior, turla 
centrală cu tamburul străpuns de ferestre, este încadrată în dreptul fațadelor de vest 
şi est de câte două turle decorative, de mici dimensiuni, situate deasupra unor baze 
în formă de turnulețe stilizate. Acoperișul bisericii (al turlelor şi semicupolelor) este 
realizat din tablă zincată vopsită în albastru ceruleum, culoare ce conferă o distincție 
aparte monumentului tencuit în alb. 

Singurul element de varietate cromatică îl constituie pridvorul închis ce 
marchează intrarea, decorat cu scene religioase în mozaic de Murano, încadrate de 
arce. Realizate după conceţia artistică a lui Eremia Profeta, cele 5 icoane mari din 
mozaic care împodobesc fațada monumentului reprezintă de la stânga la dreapta pe 
Sf. lerarh Nicolae, hramul bisericii, Maica Domnului cu Pruncul lisus, Duhul Sfânt, 
Mântuitorul lisus Hristos Învățător şi Sf. loan Botezătorul, subiecte care din punct 
de vedere tematic au fost reluate de artist în registrul inferior al iconostasului, 
realizat ulterior. Execuţia tehnică a mozaicului, s-a datorat lui Alexandru Conţ, 
fiind realizată după schițele lui Eremia Profeta. Traseul arcelor ce încadrează 
mozaicurile este marcat prin ove stilizate, reluate şi în antablamentul pridvorului. 
Ultimul registru al acestuia este decorat din loc în loc cu motivul crucii redat în 
relief. 


'1% Istoricul monumentului, cu etapele construcţiei, în monografia bisericii realizată de preotul 

Bazele tumuleţelor, sunt decorate cu arcaturi incizate ce reiau motivul arcadelor 
care ritmează turlele. Alternanţa dintre albul tencuielii şi albastrul acoperişului 
constituie un element unificator al complexului arhitectural al Parohiei “Viile 
Orăzii”, îndreptățind denumirea de Biserica Albastră. Motivul turlei centrale, 
supraînălțate, este reluat prin repetiție de cele patru turle decorative stilizate, dar şi 
de tumul-clopotniță din vecinătate, oferind monumentului aspectul tipic al unei 
biserici bizantine de origine sud-dunăreană. De altfel, asocierea cromatică dintre 
albul strălucitor al zidurilor tencuite și albastrul acoperişurilor se întâlnește și la 
Biserica “Sf. Nicolae” din Oia, una din cele mai pitoreşti biserici din Insula San 
Torini (Creta). 

În curtea bisericii se mai află un turn-clopotniță divizat în 3 registre, prevăzut cu 
acoperiş de tablă vopsit în albastru. La primul nivel, deasupra uşii de acces, se află 
un medalion în mozaic ilustrând tema Acoperământul Maicii Domnului. Acesta este 
surmontat de două ferestre rectangulare, iar nivelul superior are pereții străpunşi pe 
toate feţele de ferestre înguste şi alungite, acoperite cu jaluzele vopsite în albastru. 
De tumul-clopotniță a fost ataşat un corp de clădire longitudinal, folosit pentru 
parastase. În 2007 interiorul acestuia a fost decorat cu două fresce, ce ilustrează 
momentul punerii pietrei de temelie la 2 octombrie 1938 de episcopul Nicolae 
Popovici, respectiv vizita P.F. Patriarh Teoctist la Biserica Albastră. De reținut este 
faptul că picturile au fost realizate după fotografiile documentare originale aflate în 
arhiva parohiei. În curtea bisericii a fost amenajată şi o rotondă pentru lumânări cu 
pereţii din sticlă pictată şi acoperiş din tablă, vopsit în aceeaşi nuanţă de albastru. 

Arhitectura spațioasă a interiorului oferă o ambianță adecvată pentru 
desfăşurarea unui amplu program iconografic în frescă. Realizat între anii 1974- 
1977 de artista Virginia Videa din Bucureşti, acesta constituie un ansamblu coerent, 
unitar, definit printr-un colorit pitoresc, un desen expresiv şi o distribuţie spațială 
ritmică, armonioasă. Pictura murală impresionează prin diversitatea compozițiilor în 
care recomandările Erminiilor coexistă cu un deosebit simț narativ şi cromatic 
susținut de un desen sintetic. Coloritul, bogat nuanţat prin tonuri pastelate dispuse în 
raporturi de complementaritate, conferă o notă particulară interiorului, rezultând o 
picturalitate aparte. 

Privirea credinciosului este atrasă de la început de cupola impunătoare cu tambur 
supraînălțat ce creează o atmosferă de mister tipic bizantină şi sugerează imaginea 
bolții cereşti care acoperă pământul. Divizată pe mai multe registre, cupola e 
dominată în vârf de figura maiestuoasă a lui /isus Pantocrator, stăpân al universului 
şi Împărat al cerurilor care veghează neîncetat asupra credincioşilor. Tonalitățile 
diferite de albastru ale registrelor concentrice ale cupolei ne introduc în lumea 
celestă a ierarhiilor îngereşti de înaltă spiritualitate care sălăşluiesc aici. Chipul 
Mântuitorului, înscris în obişnuitul medalion rotund e înconjurat de treptele 
succesive ale cetelor îngereşti, prorocilor şi apostolilor. Pe tamburul cupolei, pe 
benzile dintre ferestrele acestuia, sunt redați ciorchini de struguri, aluzie la 
Euharistie. Pe registrul ultim, mai larg al tamburului e pictată şi aici tema obişnuită a 
Dumnezeeştii Liturghii săvârşită în ceruri de lisus Mare Arhiereu, slujit de îngeri 

preoți şi îngeri diaconi. Arhetipul ceresc al cultului creştin e redat prin Sf. Masă pe 
care e aşezată Biblia deschisă, vegheată de doi serafimi cu aripi de foc. Pe paginile 
ei sunt înscrise literele a şi %, aluzie la faptul că în persoana lui lisus sunt reunite 
începutul şi sfârşitul operei de Mântuire a omenirii. Îmbrăcat în veşminte episcopale, 
lisus apare de două ori la dreapta și la stânga Sf Mese. Pe o latură a sa, lisus 
primeşte procesiunea îngerilor şi binecuvântează Pâinea, iar pe cealaltă oferă 
îngerilor potirul Euharistic, aluzie la misterul central al creştinismului prin care isus 
îşi face simțită prezenţa până în zilele noastre. Alţi îngeri - preoţi şi diaconi poartă 
Sf. Epitaf pe care e redat Iisus răstignit. Fondul azuriu presărat cu stele poleite al 
cupolei și al arcelor simbolizează cerul, dar şi sfințenia persoanelor care sălășluiesc 
aici!!?. 

Conform tipicului iconografic, pe pandantivi sunt redaţi cei patru evanghelişti cu 
simbolurile specifice, în atitudinea de scriitori inspirați de Harul divin. Arcele mari, 
de susținere a cupolei sunt înzestrate cu compoziţii variate, alcătuite dintr-un 
medalion circular central şi două scene laterale. 

Pe calota absidei altarului tronează Maica Domnului cu pruncul în braţe 
înconjurată de îngeri, serafimi şi Tronuri din cercuri de foc. Din înaltul cerului 
veghează asupra lor Dumnezeu- Tatăl într-un medalion rotund, susținut de doi îngeri 
cu aripi de foc. Fundalul pe care este plasată Maica Domnului cu pruncul e colorat 
în nuanţe diferite de ocru, aluzie la simbolismul solar al altarului, locul în care s-a 
întrupat lisus - „Soarele Dreptăţii”. Altarul este luminat în interior prin intermediul 
ferestrelor care stăpung semicupola aflată aici. Sub registrul ferestrelor se desfăşoară 
narativ a amplă scenă a Împărtăşaniei apostolilor, în care oficiază Mântuitorul în 
calitatea de Mare Arhiereu. În registrul inferior sunt redaţi marii ierarhi ai Bisericii 
răsăritene redaţi în mod obişnuit în acest spaţiu. Pe masa altarului se află un frumos 
tabermacol, redând macheta poleită a Bisericii Albastre. 

Absida altarului este marcată prin două arce ale căror scene subliniază pregnant 
sacralitatea locului. Astfel, pe arcul pictat în albastru ce încadrează semicalota 
altarului e redată în centru icoana “nefăcută de mână” a Mântuitorului, imagine- 
prototip care legitimează existenţa şi sacralitatea icoanei ortodoxe. Tot în acest sens, 
pe intradosul arcului triumfal din faţa iconostasului sunt redate scene referitoare la 
cele mai importante revelații ale textului biblic: Sf Treime sub forma Filoxeniei lui 
Avraam în medalionul central, Schimbarea la Faţă, respectiv Pogorârea Duhului 
Sfânt (Planşa XXXV a). Toate cele trei scene reflectă momente unice de revelare a 
Atotputerniciei divine, afirmată sub forma celor trei ipostaze ale 7reimii în 
medalionul central, prin strălucirea imaterială a feţei şi veşmintelor Mântuitorului în 
Schimbarea la Faţă, respectiv prin limbile de foc ale Duhului Sfânt pogorât asupra 
apostolilor. 


114 Victor Aga, Simbolica biblică şi creştină. Dicţionar enciclopedic, Ed. Învierea, 
Arhiepiscopia Timişoarei, 2005, p. 80 

Peretele terminat în semicerc, delimitat de deschiderea arcului sudic al cupolei, 
corespunzător locului în care se află de obicei semicalota absidei sudice, este ocupat 
Şi aici de tema consacrată a Nașterii Domnului (Planşa XXX VI.a.). Având ca centru 
de interes figura Maicii Domnului scoasă în evidență prin albastrul intens al mantiei, 
scena Nașterii Domnului este integrată într-o amplă compoziţie narativă în peisaj 
reunind o succesiune de mici scene adiacente temei, cum sunt: Buna Vestire, 
Închinarea magilor, Spălarea copilului, Îndoiala lui Iosif şi Fuga în Egipt. Un loc 
important este acordat peisajului, tratat sub forma unui conglomerat de creste 
stâncoase, redate în diferite nuanţe de verde și ocru. Scena Waşterii Domnului ocupă 
partea superioară a compoziţiei, fiind plasată pe fondul unui cer albastru cu stele 
aurii, care revine ca fundal în toate compoziţiile religioase. Marea sărbătoare a 
creştinătăţii este vegheată din cer de îngeri cu aripile desfăcute protector. 

Registrul median al peretelui sudic, de o parte și cealată a ferestrelor, este 
decorat cu două compoziţii de format rectangular: Învierea lui Lazăr în stânga și 
Nunta din Caana Galileii în dreapta. În ambele scene se remarcă picturalitatea 
asocierilor cromatice cu diferite nuanţe intermediare de cărămiziu, verde pal, roz, 
gri-albăstrui. În Nunta din Caana Galileii, un element inedit îl constituie prezența 
personajelor cu alăute în mâini. Registrul inferior al peretelui sudic, sub balustrada 
balconului, este decorat cu o succesiune de sfinți reprezentativi ca: Sf Cw. 
Parascheva, Sf. Mc. Nestor, Sf. Mc. Gheorghe, Sf. Mc. Damian, Sf. Mc. lacov Persul 
şi în dreptul stranei sudice-scena Deisis cu /isus - Dreptul Judecător, flancat de 
Maica Domnului şi Sf. loan Botezătorul. Se poate remarca minuţiozitatea cu care 
sunt descrise veșmintele sfinților martiri îmbrăcaţi ca soldați romani, preocuparea 
pentru individualizarea portretistică şi armonie cromatică. Fastul reprezentărilor 
provine din imensele aureole poleite ale sfinților, dar și din somptuozitatea 
fundalului albastru decorat cu stele poleite. 

La fel de expresivă este şi pictura peretelui nordic, redând într-un semicerc 
compoziţia centrală a Învierii Domnului în varianta bizantină a Coborârii la iad. 
lisus, în veșminte de un alb strălucitor, încadrat de un nimb albăstrui în formă de 
migdală, îi întinde mâna lui Adam. lisus calcă cu picioarele cele două porţi 
sfărâmate ale iadului, dispuse acum în formă de cruce. Sub ele stau doi arhangheli ce 
trag în furcă sufletele demonice. În partea inferioară a compoziţiei, sunt redate două 
teme adiacente. În stânga apare Plângerea Domnului, în cadrul căreia persoanele 
apropiate Mântuitorului se apleacă asupra mormântului cu corpurile încovoiate de 
durere. În dreapta sunt redate femeile mironosiţe descoperind mormântul gol 
vegheat de Arhanghelul Gavril. În ansamblul compoziţiei se remarcă mulțimea 
nuanțelor de albastru, în acord cu strălucirea imaterială a Învierii. 

În asociere tematică cu Învierea Domnului, în registrul median e reprezentată în 
stânga Duminica Tomii, iar în dreapta-Înălțarea Domnului. În prima scenă centrul de 
interes îl constituie „încredințarea lui Toma”, care se apleacă pentru a se convinge 
de realitatea fizică a corpului Mântuitorului. Înălțarea Domnului e redată conform 
tipicului bizantin, etajată pe cele două registre: Maica Domnului cu apostolii în 
planul terestru, Mântuitorul în nimbul circular al gloriei ridicat la cer de îngeri. 

Maica Domnului, singurul personaj strict frontal din registrul inferior, e flancată de 
doi îngeri cu veșminte strălucitoare, care susțin fenomenul de ascensiune. 

Pe intradosul arcului nordic sunt redate momente dramatice din ciclul Patimilor: 
Rugăciunea în Grădina Ghetsemani (Planşa XXXV.d.), respectiv Răstignirea 
Domnului. Remarcabilă prin poezia reprezentărilor este Rugăciunea în Grădina 
Ghetsemani. lisus îngenuncheat, stă solitar în centrul unei coline aride, cu privirea 
ridicată în sus, căutând îndurarea Tatălui ceresc. Într-un alt cadru, mai jos, 
Mântuitorul îi ceartă pe apostolii adormiţi. Se remarcă pitorescul nuanțelor de verde, 
ocru, gri şi cărămiziu. Un element inedit al Răstignirii, îl constituie reprezentarea de 
o parte și de alta a Mântuitorului a celor doi tâlhari răstigniţi, variantă preferată în 
pictura occidentală. Redate după principiul bizantin al stilizării anatomice, corpurile 
neînsuflețite sugerează destul de naturalist impresia de moliciune. Un alt element 
inedit este faptul că tâlharul care a recunoscut sfinţenia lui lisus poartă şi el aureolă, 
la fel ca Mântuitorul, Maica Domnului și apostolul loan. Detaliul este o aluzie la 
promisiunea făcută de lisus că acesta va ajunge, încă din ziua respectivă, în Rai. 

Pe registrul inferior al peretelui nordic, de la intrare spre altar, sunt redați 
Sf. Mc. Filofteia îmbrăcată în costum naţional, Sf. Mc. Sevastian, Sf. Mc. Dimitrie, 
Sf. Mc.Cosma, Sf. Mc.Trifon, iar în dreptul stranei nordice - Maica Domnului 
tronând flancată de Sf. Arh. Mihail şi Gavril. 

Balustradele balcoanelor de la etaj, din laturile de nord şi de sud, dar şi de la 
cafasul corului, sunt acoperite de jur împrejur de medalione cu chipurile sfinţilor 
mucenici creştini. În mod similar, zona situată sub cafas precum și stâlpii de 
susținere sunt decoraţi pe toate laturile cu sfinţi şi sfinte martire redați în mărime 
naturală. les în evidență, prin pitorescul veșmintelor, îndeosebi reprezentările de pe 
pereţii inferiori ai naosului, situați sub balcoane. 

Peretele vestic al cafasului este decorat și aici cu tema tradițională a Adormirii 
Maicii Domnului, reprezentată după tipologia bizantină, dar cu un colorit mai intens. 
Pe arcul vestic din apropiere sunt redate scenele Nașterea Maicii Domnului, 
respectiv Intrarea în biserică a Maicii Domnului (Planşa XXXVc.), având în centru 
un medalion cu Maica Domnului Platytera redată bust, cu lisus Emanuel în cercul 
descris de poala mantiei. Ambele scene din viața Maicii Domnului au ca 
particularitate pitorescul elementelor arhitecturale care le încadrează şi conferă 
spaţialitate imaginilor, într-o manieră similară cu cele din lucrările lui Giotto. 

Pe unitatea de boltă situată sub cafasul corului ne întâmpină reprezentarea Sfintei 
Treimi în glorie, de influență occidentală. Pe un fond ocru, presărat cu stele poleite 
sunt reprezentaţi stând pe tronul slavei cereşti Mântuitorul lisus, Dumnezeu- Tatăl şi 
Porumbelul Duhului Sfânt. Hristos, îmbrăcat în hlamida roşie a Patimilor 
binecuvântează cu o mână şi cu cealaltă ţine crucea. Dumnezeu-Tatăl,reprezentat ca 
un bătrân cu barbă binecuvântează cu o mână globul pământesc pe care-l ţine în 
cealaltă. lisus poartă nimbul crucifer obișnuit, iar Dumnezeu-Tatăl, nimbul trinitar 
poleit. Compoziţia este înscrisă într-o bandă circulară pe care e redat textul: “Osana 
întru cei de sus / Plin este Cerul şi Pământul de mărirea Lui / Trei sunt cei care 

mărturisesc în ceruri: Tatăl, Fiul şi Sf.Duh şi aceşti Trei una sunt”. Pe margini, doi 
îngeri cu veşminte strălucitoare susțin medalionul cu ambele miini. 

Pe peretele de la intrare, în dreapta remarcăm portretele votive reprezentându-l 
pe P.F. Iustin Moisescu, Patriarh al României la vremea respectivă şi pe Episcopul 
Oradiei Vasile Coman, realizate în 1977, anul finalizării frescei interioare. 

Realizarea lucrărilor de sculptură artistică și poleire a iconostasului și întregului 
mobilier bisericesc a fost încredințată cunoscutului artist Ştefan Gajo, autorul 
iconostasului de la Catedrala ortodoxă din Timişoara. Demersurile pentru angajarea 
artistului au fost făcute de preotul Gheorghe Nemeș în timpul căruia lucrările au fost 
şi finalizate. Cu prilejul Consiliului parohiei Oradea-Vii din 6 iunie 1986 s-a aprobat 
devizul întocmit de Ștefan Gajo cu privire la realizarea unui iconostas în stil 
brâncovenesc „la valoarea acestei biserici”. În procesul verbal al şedinţei din 8 iunie 
se preciza că noul iconostas va trebui „să fie în stil românesc, artistic lucrat și să 
dăinuiască peste veacuri”. 

Realizat în 1988 de maestrul Ștefan Gajo iconostasul este o lucrare de mare 
valoare artistică. Lucrat din lemn de tei, acesta impresionează prin proporţii, dar şi 
prin fastul decoraţiei sculptate şi poleite, similară cu aceea realizată de artist pentru 
iconostasul Catedralei ortodoxe din Timişoara. 

Lucrările de tâmplărie şi cele de sculptură ale iconostasului, ca şi a celorlalte 
piese de mobilier au fost realizate după proiectele artistului. Iconostasul a fost 
decorat în conformitate cu schiţa artistică realizată de Ştefan Gajo la scara 1:20 şi 
după schiţele de detaliu realizate la scara I: 1, în mărime naturală. 

În conformitate cu prevederile înscrise în deviz, iconostasul a fost îmbrăcat într- 
o sculptură decorativă expresivă ce redă stilizat o morfologie omamentală specifică 
stilului neobrâncovenesc. În acest sens, este ilustrativ îndeosebi nivelul registrului 
inferior bogat traforat al uşilor şi icoanelor împărăteşti şi diaconești. Icoanele 
împărăteşti, mai mari, cu traseu rectangular încheiat în arc semicircular, sunt 
încadrate de colonete împletite prevăzute cu baze şi capiteluri. După acest registru 
urmează „brâul decorativ principal” executat cu o plastică înaltă, traforat cu vrejuri 
şi frunze de acant alternate cu rozete stilizate în formă de butoni. 

Foarte artistic este lucrat tronsonul celor 12 icoane prăznicare. Dispuse simetric, 
de o parte și de alta a icoanei centrale reprezentând Cina cea de Taină, ele sunt 
expresiv evidenţiate prin intermediul unor colonete în torsadă legate între ele prin 
arcaturi cu câmpul bogat decorat. Registrul praznicelor este surmontat de alte două 
benzi traforate alcătuite din frunze de acant cămnoase ce descriu inimi sau volute 
ample. Chipurile prorocilor sunt şi ele delimitate prin coloane bogat omamentate cu 
vrejuri şi şiruri de ove răsucite. Figurile apostolilor sunt integrate în partea 
superioară a ancadramentului în medalioane circulare îmbrăcate într-o fină țesătură 
vegetală în relief plat. Situată în centrul coronamentului, icoana principală a Sfintei 
Treimi este marcată prin două colonete mari în torsadă şi un arc în acoladă cu profil 
polilobat. Mai îngust decât registrul inferior, tronsonul prorocilor şi apostolilor se 
pliază exact pe lungimea absidei altarului pe care o închide în partea superioară. 
Deasupra icoanei centrale e aşezată conform obiceiului bizantin, crucea cu molenii. 

Icoanele împărăteşti (Planşa XXXVII.a.) precum şi cele care împodobesc uşile 
împărăteşti şi diaconești prezintă o unitate formală din punct de vedere al tipologiei 
personajelor, grafismului şi raporturilor cromatice, două dintre ele purtând şi 
semnătura pictorului Eremia Profeta din Bucureşti. O particularitate a acestor 
icoane situate în registrul inferior al iconostasului o constituie redarea personajelor 
frontale şi hieratice, îngrijit desenate pe un fundal albastru deschis. Maica Domnului 
cu pruncul şi Mântuitorul sunt redaţi şezând pe tronuri imperiale. lisus ține în mâini 
Evanghelia deschisă pe care sunt redate cuvintele adresate apostolilor, înainte de 
despărțirea de aceştia: “Să vă iubiți unul pe altul precum v-am iubit eu pe voi / Aşa 
să vă iubiți unul pe altul” În colțul din dreapta al icoanei se vede semnătura artistului 
şi anul 1988, anul finalizării iconostasului. Maica Domnului de tipul Hodighizria 
(Îndrumătoarea) e redată pe un tron decorat cu vrejuri de acant cămmoase, aflate în 
corespondență cu vrejurile sculptate ale ramei (Planşa XXXVIIL.b.). Îmbrăcată în 
rochie albastră şi maforion roşu, Maica Domnului arată cu mâna dreaptă spre 
Pruncul ţinut pe brațul stâng. Şi la baza acestei icoane, în dreapta se poate vedea 
numele artistului. În stânga icoanei împărăteşti a Maicii Domnului se află aceea a 
Sfântului loan Botezătorul. În dreapta icoanei împărătești a Mântuitorului se află 
icoana de hram a bisericii reprezentându-l pe S/. Ierarh Nicolae în odăjdii arhiereşti 
stând în picioare în mijlocul unui peisaj. Pe uşile împărăteşti sunt redați conform 
tradiției bizantine Arhanghelul Gavril pe un canat şi Sf. Fecioară pe celălalt, 
alcătuind împreună episodul Bunei Vestiri. Pe uşa diaconească din stânga e redat 
Sf. Arhanghel Mihail, în costum de cavaler, arătând sabia cu care doboară creaturile 
demonice. Pe uşa diaconească dreaptă e redat Sf, Arh. Gavril, îngerul “bunelor 
vestiri” dumnezeeşti. Toate icoanele împărăteşti au ca particularitate prezenţa unui 
soare poleit ale cărui raze ating aureola personajelor, fiind o aluzie la sacralitatea şi 
semnificația cultică deosebită a acestor icoane. 

După primul registru al icoanelor împărătești, în centrul unei somptuoase 
sculpturi decorative traforate şi poleite, este plasat, în interiorul unor mici arce, şirul 
praznicelor împărăteşti: Naşterea Maicii Domnului, Intrarea în biserică a Maicii 
Domnului, Buna Vestire, Naşterea Domnului, Întâmpinarea Domnului, Fuga în 
Egipt, Botezul Domnului, Intrarea în Ierusalim, Schimbarea la Faţă, Învierea 
Domnului, Rusaliile şi Înălțarea Domnului (Planşa XXXVIIL.a.). Ele sunt dispuse 
simetric, câte şase, de o parte şi de alta a temei centrale Cina cea de Taină. Icoanele 
impresionează prin coloritul viu, ce menţine un echilibru armonios între tonurile 
calde şi reci, cu interes pentru raporturile de complementaritate. Multe din scene 
sunt spaţializate prin elemente arhitecturale gotice (Buna Vestire, Intrarea în 
biserică a Maicii Domnului), respectiv prin maniera de redare a peisajului. Partea 
superioară a iconostasului, coronamentul propriu-zis, se întinde pe lățimea a două 
registre, ce redau în partea inferioară şirul apostolilor, în mărime naturală, iar în 
partea superioară medalioane rotunde cu busturile prorocilor (Planşa XXXVIII.b.). 
Deasupra e redată crucea cu molenii, pe un fundal albastru deschis, similar cu cel 
din icoanele împărătești. 

Icoanele au fost realizate de pictorul Eremia Profeta din București căruia i se 
datorează şi picturile ce decorează candelabrul, respectiv tabloul comemorativ 
reprezentându-l pe P.F. Teoctist la primirea distincţiei de Doctor Honoris Causa al 
Universităţii din Oradea. 

Cei doi artişti (Eremia Profeta şi Ștefan Gajo) au colaborat și la realizarea 
candelabrului frumos sculptat şi poleit, decorat cu chipuri sfinte. Având o concepţie 
hexagonală, candelabrul e prevăzut cu o bogată sculptură omamentală intercalată cu 
icoane, sfeşnice şi cruci decorative. Chipurile de sfinți din icoanele de mici 
dimensiuni ce împodobesc candelabrul au fost realizate tot de Eremia Profeta, iar 
decorația sculpturală de Ştefan Gajo. Acestuia i se datorează deopotrivă concepția 
tronului arhieresc din lemn de tei, sculptat artistic și poleit, având în arcada spetezei 
mitra arhierească în altorelief, cele două şfeşnice din lemn de tei precum şi scaunele 
executate din lemn de stejar. 

Biserica Albastră cu hramul “Sf. Ierarh Nicolae” (1938-1952) 


Fresce de Virginia Videa, 1974-1977 


XXXV. a. Pogorârea Duhului Sfânt, 
Arcul estic 


XXXV. b. Întâmpinarea Domnului 


XXXV. c. Intrarea Maicii Domnului în 
biserică, Arcul vestic 


XXXV. d. Rugăciunea în Grădina 
Ghetsemani, Arcul nordic 


| ÎL ai 

să PLANŞA XXXVI 


Biserica Albastră, Fresce de Virginia Videa, 1974-1977 


XXXVI. a. Naşterea Domnului, Peretele sudic 
XXXVI. b. Liturghia îngerească, detaliu, Cupolă 

Biserica Albastră, 
Iconostas pictat de E. Profeta, 
sculptura de Şt. Gajo 


XXXVII. a. Registrul icoanelor 
împărăteşti 


33 


Do  XXXVIL.b. Maica Domnului 
Hodighitria, icoană împărătească 

Biserica Albastră, Iconostas pictat de E. Profeta, sculptura de Șt. Gajo 


XXXVIII. a . Praznice împărăteşti, detaliu 


XXXVIII. b. Registrul apostolilor şi profeților, detaliu 

X. IPOSTAZE ALE SFÂNTULUI IOAN NEPOMUK 


Unul din cei mai cunoscuţi sfinți din Europa Centrală a secolului al XVIII-lea a 
fost Sfântul loan Nepomuk. Cultul acestui vicar praghez martirizat în 1383 şi canonizat 
în 1729 s-a bucurat de o deosebită popularitate, fiind preluat şi de Curtea Vieneză în 
cadrul programului de refacere şi consolidare a catolicismului. loan Wălflin s-a născut 
în 1320 în mica localitate Pomuk din Boemia. După terminarea studiilor teologice la 
Universitatea din Praga a fost consacrat preot cu misiunea de predicator la Catedrala 
“Sf. Vit”. Predicile lui au avut un ecou profund în rândul studenților şi al locuitorilor 
oraşului. Avansează rapid în ierarhia ecleziastică, fiind numit vicar şi confesorul 
reginei. Suspectându-şi soția că ar fi participat la un complot împotriva sa, Venceslav 
al IV-lea face presiuni asupra duhovnicului, cerându-i să divulge confesiunile reginei. 
Întrucât loan refuză să încalce secretul confesiunii, regele ordonă torturarea sa. În cele 
din urmă, nereușind să înfrângă rezistența morală a canonicului, Venceslav cere ca 
acesta să fie înnecat în râul Vltava, fapt împlinit în anul 1383. 

Conform tradiției legendare, o lumină neobişnuită a plutit la suprafața apei, 
permițându-i reginei să indice exact locul unde se afla cadavrul, iar Vltava a scăzut 
într-o asemenea măsură încât a permis găsirea imediată a acestuia. Trupul martirului 
a fost înmormântat în Catedrala “Sf. Vit”. În 1719, când corpul a fost deshumat, 
limba sfântului a fost găsită intactă, ceea ce a favorizat demararea procedurilor de 
sanctificare. Beatificarea a fost realizată în 1729 de către papa Benedict al XII-lea, 
loan Nepomuk devenind astfel primul martir al secretului confesional. Motivul, dar 
şi felul martiriului au făcut ca el să devină deopotrivă un sfânt protector împotriva 
calomniei, indiscreţiei, respectiv a inundaţiilor şi a morţii imprevizibile. În 
istoriografie sunt mai multe interpretări în legătură cu motivele martiriului său. 
Conform unei scrisori descoperite la Vatican, motivul asasinării lui loan Nepomuk 
ar fi fost susținerea drepturilor episcopiei catolice încălcate abuziv de regalitate. În 
acelaşi sens, Thomas Ebendorfer von Haselbach, umanist recunoscut, rector al 
Academiei Vieneze scrie în Cronica regilor că: “Venceslav a ordonat ca Ioan, 
confesorul soției sale şi doctor în teologie, să fie înecat în Vâltava, pe de o parte, 
pentru că acesta a spus că numai cel ce guvernează bine merită titlul de rege, pe de 
alta, pentru că a refuzat să încalce secretul confesiunii”. Aceeaşi motivaţie a 
martiriului se găsește şi pe placa funerară a mormântului său: „Sub această lespede 
zace trupul fericitului şi slăvitului făcător de minuni loan Nepomuk, doctor, canonic 
al acestei biserici şi duhovnic al reginei, care, deoarece a păstrat secretul 
spovedaniei, a fost chinuit crunt şi apoi aruncat de pe podul din Praga în râul 
Vâltava, din porunca regelui Venceslav al IV-lea, regele Boemiei, în anul 1383”. 

Dacă pentru prelați, Ioan Nepomuk a devenit prototipul exemplar al preotului 
devotat până la sacrificiu vocației sale, pentru cei mulți el a fost venerat mai ales în 
calitatea de sfânt protector împotriva inundaţiilor și a morţii neaşteptate. Tradiţia 
despre martiriul său prin înnecare şi minunile înfăptuite la invocarea numelui său au 
dus la transformarea sa într-un protector al celor aflați în primejdie pe apă, ca şi într- 
un sfânt protector împotriva inundaţiilor. Această accepție explică prezenţa statuii pe 
numeroase poduri din Europa Centrală, aluzie la martiriul înfăptuit pe Podul Sf. Carol 
din Praga. 

Sanctificat în 1729, loan Nepomuk a devenit patronul şi sfântul protector al 
Boemiei. În secolul al XVIII-lea cultul său s-a răspândit pe o arie largă în spaţiul 
Europei Centrale în teritoriul aflat sub dominaţia Casei de Habsburg. 

Unul din cele mai importante monumente închinate lui Joan Nepomuk în calitatea 
de sfânt naţional al Boemiei este Biserica de pelerinaj din oraşul Saar, în sudul 
Boemiei. Creaţie a arhitectului Johann Santini Aichel (1667-1723) biserica este 
prevăzută cu cinci capele elipsoidale dispuse stelar în jurul spațiului central şi este 
înconjurată de un zid de incintă în formă de stea. Sistemul contructiv inedit, cu o 
structură stelară în cinci colţuri, este o aluzie simbolică la cele cinci stele care au 
apărut, conform legendei, deasupra Vâltavei la moartea sfântului. De asemenea, cifra 
cinci evocă şi cele cinci litere ale cuvântului “tacui” (am tăcut), verb ce simbolizează 
secretul spovedaniei și motivul martirajului. Motivul celor cinci stele revine în 
decorația cupolei și a pereților interiori ai bisericii. Considerată “omagiul cel mai 
direct pe care arhitectura l-a adus patronului Boemiei”, biserica a fost concepută ca un 
spațiu mistic bazat pe altemanța cifrelor cinci şi trei, aluzie la vârsta de 53 de ani a 
martirului.!!5 Mistica celor două cifre apare şi în altarul consacrat sfântului, în care 
cinci îngeri călăuzesc drumul spre cer al martirului, iar trei putti străjuiesc intrarea sa 
în împărăţia cerurilor. Terminată în 1720, compoziţia este o punere în scenă, cu 
mijloace proprii barocului, a apoteozei martirului. Prin relaționarea verosimilă a 
personajelor, adaptată impresiei de plutire spațială, dar şi prin exteriorizarea patetică şi 
emoțională a sentimentului mistic, autorul a realizat o lucrare de scenografie mistică. 

Din aceeaşi perioadă datează şi altarul consacrat Sfântului Nepomuk din Biserica 
“Sf. Petru” din Viena. Creaţie a sculptorului vicentin Lorenzo Mattieli (1685-1748), 
altarul datează din 1729, fiind realizat cu ocazia ceremoniei de sanctificare a vicarului 
praghez (Planşa XXXIX.a.). Realizat din lemn sculptat poleit cu aur, altarul înfăţişează 
într-o formă inedită execuția vicarului praghez, reprezentând aruncarea lui de pe Podul 
Carol din Praga. De această dată este vorba de o dramatizare barocă a martiriului 
sfântului. Situat pe balustrada podului, loan Nepomuk este împins de doi călăi îmbrăcați 
în haine antice. În dreapta sa sunt soldați şi comandantul care ordonă, cu un gest 
autoritar, finalizarea execuţiei. Lipsit de apărare, dominat fizic de călăii săi, sfântul îşi 
îndreaptă o privire plină de speranță asupra crucifixului cu trupul lui lisus, exprimând 
comuniunea în suferință cu acesta, dar şi o reeditare a sacnificiului. Fiinţei spiritualizate a 
prelatului i se opun figurile brutale, lipsite de umanitate ale călăilor săi. Alăturarea tipic 
barocă a unor personaje antitetice (sfântul martirizat pentru credință şi omul păcătos 

dominat de instincte criminale) face şi mai evidentă drama şi calitatea de victimă a lui 
Ioan Nepomuk. Un înger plutind deasupra apei, cu o ramură de palmier în mână vine în 
întâmpinarea sfântului, anticipând răsplătirea divină a sacrificiului. Compoziţia este 
dinamică şi narativă, reuşind să redea cu mult realism momentul acţiunii. Scena este 
asistată din cer de Fecioara Maria care striveşte cu piciorul şarpele originar. Pe apa 
râului ies în relief cele cinci stele poleite auriu, aluzie la legenda sfântului. 

Impus la Praga şi Viena, în capitalele imperiului, cultul Sfântului Joan Nepomuk se 
întâlneşte deopotrivă în cele mai îndepărtate provincii ale acestuia. Frecvența în 
Transilvania a statuilor și picturilor de altar consacrate sfântului datate în secolul al 
XVIII - lea confirmă impunerea sa oficială, în mediul catolic, în timpul dominației 
habsburgice asupra provinciei. Reevaluarea cultului lui Joan Nepomuk în perioda de 
propagare a Contrareformei în Transilvania nu este întâmplătoare, fiind explicabilă 
prin martirajul vicarului praghez pentru apărarea secretului confesiunii. Înmulțirea în 
epocă a confesionalelor confirmă importanța crescută acordată spovedaniei. Cele două 
ipostaze ale sfântului, de martir al confesiunii, respectiv protector împotriva 
calamităților, au generat şi în acest spațiu reprezentări diferite. Atributele care stau la 
baza prototipului său iconografic în arta religioasă sunt hainele de canonic cu surplis 
de dantelă, bereta, crucifixul şi nimbul cu cinci stele, degetul arătător pus pe gură, 
aluzie la hotărârea de a respecta secretul confesiunii. 

La Oradea Sfântului loan Nepomuk i-au fost consacrate mai multe picturi de altar 
Şi o sculptură de portal. Ele confirmă popularitatea în calitatea de simbol al devoţiunii 
catolice, model pentru categoria clericală, respectiv sfânt protector împotriva 
inundaţiilor şi calamităților. 

Pictura de altar Apoteoza Sfântului loan Nepomuk din Catedrala romano-catolică 
din Oradea a fost realizată de pictorul austriac Johann Ignaz Cimbal (1722-1795). 
Activ în Austria, Ungaria și Transilvania, acesta a fost reprezentantul tipic al unui 
baroc de popularizare. Pictura de altar are ca obiect apoteoza sfântului, răsplătirea 
divină a sacrificiului său. Este înfățişat momentul în care Sfântul Nepomuk înconjurat 
de îngeri se înalță în slavă spre ceruri (Planşa XXXIX.b.). Privirea sa, îndreptată în 
sus, exprimă o aşteptare plină de speranță și credință. În stânga ţine crucifixul, 
sprijinul său în fața morţii şi simbol al suferinței ca justificare pentru intrarea în 
Împărăția lui Dumnezeu. Ingerul cu degetul arătător lipit de buze este o aluzie directă 
la martiriul pentru păstrarea secretului confesional. Sfântul este îmbrăcat conform 
iconografiei consacrate, în haine de canonic de culoare brună cu surplis de dantelă, cu 
bereta în mâna stângă. 

Pictura lui Cimbal ilustrează o scenă de devoțiune profundă, evidentă în figura 
sfântului transfigurată de intensitatea trăirii religioase. Ea exprimă dorinţa tipică 
mentalități religioase baroce de a stabili o punte de legătură între planurile terestru- 
celest prin intermediul martiriului, credinței şi devoţiunii. Regăsim şi aici 
interferența barocă a planurilor uman-divin, transformarea picturii de altar într-o 
operă de scenografie mistică, exteriorizarea trăirilor sufleteşti prin intermediul 
gesticii şi al fizionomiei. 

Apoteoza Sf. Nepomuk este redată şi în pictura de altar a fostei biserici iezuite din 
Cluj (Planşa XXXIX.c.). Aici, sfântul, susținut de îngeri, se înalță la ceruri pe un nor 

pufos, chiar din mijlocul râului în care a fost martirizat. Un putti ține în mâini bereta 
de canonic şi o ramură de palmier, iar altul ține o coroană din frunze de palmier 
împletite, aluzie la răsplata divină a sacrificiului. Unul dintre îngerii care-l susțin calcă 
cu piciorul pe un demon ce iese din adâncurile Vltavei. Imaginea simbolizează lupta 
finală ce se dă pentru sufletul sfântului între spiritele divine simbolizate de îngeri și 
cele inferioare, malefice. Un element inedit al reprezentării este faptul că 
Sf. Nepomuk, îmbrăcat în hainele tradiționale de canonic, își ține în mână limba, 
găsită intactă la mult timp după martiriu, ca mărturie în favoarea îndreptățirii sale la 
împărăţia cerurilor. Limba este arătată Ochiului Divin înscris în triunghiul Trinității, 
înconjurat de razele Soarelui. În fundal, în plan secund, în colțul drept al lucrării, e 
redat martiriul canonicului, aruncarea sa de pe pod în apele Vâltavei. Motivul limbii 
intacte a sfântului este reluat în decorația sculpturală a coronamentului, fiind 
înconjurat de nori argintii, raze şi capete de putti!!S. 

Din aceeaşi fază a barocului târziu (1799) datează sculpturile care încoronează 
portalul carosabil din piatră al fostului spital al mizericordienilor. Aici Sfântul 
Nepomuk este parte integrantă a unui grup sculptural alături de Sfântul Juan de Dios, 
fondatorul ordinului mizericordian, patron al spitalelor şi bolnavilor, respectiv Sfântul 
Florian, protector împotriva incendiilor (Planşa XL.a.). Alăturarea acestor sfinți cu 
calități apotropaice deasupra portalului unui spital nu este întâmplătoare. În accepţia 
lui Mircea Eliade poarta marchează locul de trecere între două stări, două lumi, cum ar 
fi trecerea de la profan la sacru. Tot în acet sens, pragul are paznicii lui, spirite care 
apără intrarea de răutatea oamenilor, de puterile demonice și pestilențiale. Asocierea 
tipic barocă a celor trei sfinți are semnificația de protecţie, fiind considerată un mijloc 
de apărare împotriva bolii, calamităților şi morții. Ansamblul reflectă şi procedeul 
specific epocii baroce de a ridica statui votive în amintirea depăşirii unor calamități, 
dar și pentru prevenirea şi protecția împotriva celor viitoare. Specificul martiriului lui 
loan Nepomuk a stat la baza credinței în calitățile sale apotropaice de sfânt protector 
împotriva inundațiilor şi a morții imprevizibile adusă de acestea. 

Figura Sfântului Nepomuk e redată în dreapta ansamblului. Sfântul e reprezentat 
într-un uşor contrapost îmbrăcat în hainele de canonic. Pe capul încadrat de plete 
scurte poartă bereta, iar în mâini ține crucixul. Figura sa cu capul uşor înclinat într-o 
parte, exprimă linişte, calm, compasiune, acceptarea resemnată a suferinţei. Stilistic, 
ținuta destul de rigidă a corpului, modelul formal static de reprezentare, exprimarea 
reținută a vieții interioare, confirmă apartenenţa la barocul tardiv. Uşorul contrapost al 
corpului, jocul faldurilor ce creează un contrast de lumină şi umbră, tipul fizionomic, 
hainele de canonic cu surplis de dantelă şi beretă pe cap, direcția diagonală a 
crucifixului susținut pe brațul stâng trimit la prototipul Sfântului Nepomuk aflat pe 
Podul Carol din Praga. Cea mai timpurie statuie a ansamblului de pe Podul Carol, 
Sfântul Nepomuk, realizată în 1683 după proiectul lui Mathias Rauchmiller, a 
reprezentat prototipul iconografic al multor sculpturi din Europa centrală şi din 
Transilvania consacrate sfântului (Planşa XL.b.). 


"NN. Sabău, Metamorfoze ale barocului transilvan, vol IL, Pictura, Ed. Mega, Cluj-Napoca, 
2005, p.131 

Cea de-a treia reprezentare în ordine cronologică a Sfântului loan Nepomuk la 
Oradea este pictura de altar din Biserica “Sfântul Ladislau“ , realizată în 1861 de 
pictorul Bihm Pal (1839-1905). Limbajul neoclasic este evident prin locul central 
conferit desenului în reliefarea formelor, înlocuirea curbei baroce cu linia dreaptă, 
precum şi efortul de raţionalizare și simplificare a compoziţiei. Exteriorizarea patetică 
sobrietate, moderație şi austeritate. Dacă în reprezentările baroce ale sfinților se insistă 
frecvent asupra unor stări sufletești extreme (viziunea, extazul, mistic), aici ni se oferă 
spre contemplaţie natura umană a modelului. Sfântul, cu faldurile surplisului drapate 
elegant, e redat pe fundalul unui peisaj alcătuit din Podul Carol şi apele Vâltavei. 
Lângă el se vede o piesă de mobilier reprezentând un confesional, simbol al sfântului 
şi aluzie la motivul martiriului său. Clarobscurul îi pune în valoare figura tristă şi 
contemplativă. Ea nu exteriorizează sentimente intense, ci exprimă resemnarea 
personajului, suferința interiorizată ca semn al acceptării destinului. 

Tranziţia de la baroc la neoclasicism se realizează prin înlocuirea compoziţiei 
tensionate și dinamice cu o structură compoziţională statică. Prioritatea acordată de 
baroc sferei celeste destinată scenelor de apoteoză este substituită de o reprezentare 
mult mai umanizată desfăşurată în registrul terestru. Elementele baroce de accesoriu 
(îngeri plutind, ramura de palmier) fac parte în continuare din repertoriul iconografic, 
ca aluzii la răsplata divină a sacrificiului. Planul divin este şi el sugerat printr-un 
fascicul de lumină aurie pe care coboară un înger ce aduce coroana de palmier. Aşa 
după cum afirma Mihai Ispir, în Clasicismul în arta românească(1984), pe teritoriul 
românesc unele din primele manifestări ale clasicismului se înfăţişează nu ca o negaţie 
a barocului, ci „sub aspectul unei schematizări a tumultului baroc, al interpretării sale 
sub semnul unei profunde austerităţi”.!!7 Cele două planuri-terestru şi celest aflate într- 
o intensă simbioză în reprezentarea barocă, par aici doar alăturate, suprapuse. Lucrarea 
din 1861 permite surprinderea fenomenului de metamorfoză stilistică, trecerea 
realizată de la baroc la neoclasicism. Comparaţia reprezentărilor consacrate Sfântului 
loan Nepomuk la Oradea demonstrează faptul că tranziţia de la un stil la altul nu s-a 
făcut ca în arta franceză, printr-o contestaţie violentă, ci prin modificări lente, fiind 
pregătită de preferința pentru moderație şi austeritate a barocului târziu orădean. 

Diferitele ipostaze ale Sfântului loan Nepomuk la Oradea denotă şi o modificare în 
semnificaţia cultului său rezultată din exploatarea unor fapte reale sau legendare legate 
de existenţa şi minunile care i-au fost atribuite. Pentru ipostaza de martir al secretului 
confesional este relevantă pictura de altar realizată de Johann Ignaz Cimbal. 
Aparţinând barocului tardiv, lucrarea reprezintă apoteoza sfântului. Dacă prezența 
frecventă a acestuia în pictura de altar este legată de politica Bisericii de încurajare a 
spovedaniei în rândul credincioșilor, în schimb plasarea Sfântului Nepomuk pe portalul 
spitalului mizericordienilor din Oradea reflectă calitățile apotropaice care i-au fost 
atribuite, caracterul privilegiat al protecției sale împotriva inundaţiilor şi morții 
imprevizibile. Datat în 1799, ansamblul sculptural al portalului mizericordienilor 
ilustrează morfologia barocului tardiv. Pictura de altar Sfântul loan Nepomuk realizată 

în 1861 de pictorul Bâhm Pal poartă amprenta stilului neoclasic, făcând aluzie atât la 
calitatea de martir al secretului confesional, cât şi la aceea de protector al podurilor, 
apărător împotriva inundaţiilor. 

In concluzie, compararea din punct de vedere stilistic şi iconografic a diferitelor 
reprezentări ale Sfântului loan Nepomuk la Oradea permite surprinderea unor 
metamorfoze stilistice specifice barocului tardiv afirmat în acest spațiu. Ele confirmă 
afirmaţia lui Henry Focillon referitoare la mobilitatea formelor şi a semnificației în 
arta religioasă: „Iconografia poate fi concepută diferit, fie ca o variaţie a formelor cu 


același sens, fie ca o variaţie a sensurilor prin aceeași formă”"!8. 

XXXIX. a. Martiriul Sf. Nepomuk, 
altar 1729, Lorenzo Mattielli, 
Biserica Sf. Petru, Viena 


XXXIX. b. Apoteoza Sf. Nepomuk, 
ulei/ pânză, 780, J.I. Cimbal, 
Bazilica romano-catolică Oradea 


XXXIX. c. Apoteoza Sf. Nepomuk, 
ulei/ pânză, 1790, 

Sf. loan Nepomuk 


XL. a. Sf. loan Nepomuk, 
sculptură în piatră, 
sec. XVIII, Portalul Capelei 
Mizericordienilor 


XL. b. Sf.Ioan Nepomuk, 
sculptură în bronz, 
sec. XIX, Praga 

ÎNTRE TRADIȚIE BIZANTINĂ ŞI BAROC 


Pictura bisericilor tradiționale, arta creștină figurativă a orașului Oradea (tipologii, 
teme şi motive reprezentative pentru imaginarul sacru) impresionează şi astăzi prin 
latura ei accentuat simbolică. Casa Domnului şi poarta cerului, Biserica este un 
univers iconografic complex. Finalitatea acestui program iconografic este aceea de a 
explica prin Imagine, ceea ce Biblia şi predica exprimă prin Cuvânt. Îndeosebi arta 
ortodoxă este parte integrantă a cultului, devenind astfel o artă liturgică prin excelență. 

Cele mai relevante ipostaze în redarea lui Iisus şi a Maicii Domnului sunt ilustrate 
de variantele iconografice ale Mântuitorului întâlnite și în arta religioasă orădeană: 
Pantocratorul, lisus Emanuel, lisus în potir, lisus-Mare Preot, lisus Drept Judecător 
(Deisis), lisus-Învățătorul, Sf. Chip (Archeiopoietos), Răstignirea, Plângerea lui lisus, 
Coborârea de pe cruce, Schimbarea la Faţă, Învierea, Triumful ceresc al lui Hristos. 
O parte din temele primordiale ale programului iconografic, cu profunde semnificații 
de ordin religios - Răstignirea, Coborârea de pe cruce, Învierea - sunt semnificative 
pentru confluenţele bizantino-baroce în acest areal. Sub influența barocului, impus în 
Oradea în contextul dominaţiei habsburgice, apar şi în mediul românesc, ortodox şi 
greco-catolic interpretări patetice ale Cobordrii de pe cruce sau tema Învierii este 
redată și în varianta occidentală. 

În ceea ce privește reprezentarea plastică a Maicii Domnului, în arta de tradiție 
bizantină domină variantele inspirate de calitatea ei fundamentală de mamă a 
Mântuitorului (7heotokos), scoasă în prim plan de ortodoxie. 

Tipologia marială ortodoxă, cu întreaga ei semnificaţie cultică, este generos 
reprezentată în lăcaşele de închinăciune orădene, prin teme ca Maica Domnului 
Rugătoare, Fecioara Platytera, Maica Domnului Îndrumătoare (Hodighitria), Maica 
Domnului Îndurătoare (Eleusa), Maica Domnului Ocrotitoare (Sfântul Acoperământ 
al Maicii Domnului), Adormirea Maicii Domnului. În arta din mediul catolic orădean 
întâlnim, începând din epoca barocului, variante mariale specifice artei occidentale: 
Înălțarea la cer a Maicii Domnului, Immaculata, Maica Îndurerată, Pieta. Şi în cazul 
reprezentărilor mariale se poate vorbi de un spaţiu al influențelor reciproce dintre 
Orient şi Occident, explicabilă prin circulația şi formaţia artiştilor. Prin intermediul 
unor artişti influențați de baroc ca Axente şi Iosif Pilthaurer, Alexandru şi Arsenie 
Teodorovici, Antal Szirmai, şi în mediul românesc de pe malurile Crişului Repede au 
pătruns teme de inspirație occidentală. Cea mai cunoscută dintre acestea este 
Încoronarea Fecioarei Maria de Sf. Treime, frecventă în bisericile din Transilvania 
din secolele XVIII-XIX. Prezenţa acestei tipologii în arta răsăriteană nu a avut 

implicaţii confesionale, ci s-a înscris în procesul de asimilare a unor tendințe la modă 
în arta picturală a epocii. La nivelul limbajului pictural, influențele occidentale au 
determinat apariția unor inovaţii cum ar fi redarea unor elemente de peisaj şi de 
interior, a volumului, realismul chipurilor şi al veşmintelor, tratarea predominant 
picturală a formei, prezența norilor şi a capetelor de îngeri cu aripi. Unele din marile 
teme comune ale artei creştine (Naşterea Domnului, Răstignirea, Învierea) sunt 
interpretate diferit în arta de factură răsăriteană, respectiv occidentală a orașului. 
Prezența interpretărilor apusene în arta ortodoxă nu a avut implicații dogmatice, ea 
datorîndu-se îndeosebi formației artiştilor şi contextului epocii. 

Programele iconografice evidențiază constant respectarea canoanelor bizantine în 
ceea ce priveşte tematica și distribuția iconografică a picturii unor monumente 
reprezentative ale artei religioase ortodoxe din Oradea: Biserica “Sf. Arhangheli” din 
cartierul Velenţa, Biserica cu Lună, Paraclisul Episcopiei Ortodoxe Oradea, Biserica 
“Izvorul Tămăduirii”, Capela “Învierea Domnului”, Biserica Albastră. Nu lipsesc nici 
elemente de originalitate datorate stilului personal al artiştilor. În aceasta ordine de 
idei, contribuția unor pictori bisericeşti precum Eremia Profeta, Virginia Videa, loan 
Moldoveanu, Anastasie Demian a fost remarcabilă. Un fapt mai puțin cunoscut îl 
constituie pictura realizată pentru capela cimiterială ortodoxă a orașului (Capela 
Haşaş) de Comeliu Baba, pe atunci la debutul prestigioasei sale cariere de pictor. 
Specificitatea programului iconografic bizantin este evidenţiată de relația dintre 
reprezentarea artistică şi semnificaţiile religioase încorporate. Dacă în cazul spaţiilor 
cu cea mai intensă sacralitate (altar, iconostas, cupolă, boltă) reprezentarea temelor 
este mai conservatoare, în schimb la pictura pereților naosului, artiştii își permit mai 
multă libertate de expresie. Cupolele bizantine, expresii ale “Transcendentului care 
coboară” (L.Blaga), creează o atmosferă specifică Bisericii de tradiție răsăriteană, în 
care omul simte şi trăieşte proximitatea Providenţei. Un alt element de originalitate al 
artei ortodoxe îl constituie iconostasul. Peretele despărțitor din lemn, îmbrăcat în 
icoane este o adevărată carte pictată a istoriei mântuirii, exprimând relația de 
continuitate dintre Vechiul şi Noul Testament. În ortodoxie el are funcţia de a menţine 
caracterul tainic, aspectul de sacralitate al altarului, specific viziunii ortodoxe. 

În ceea ce priveşte seria tipologiilor occidentale sunt detectabile elemente de 
morfologie specifice stilului baroc, apărute la Oradea în mediul catolic în perioada 
dominaţiei habsburgice a orașului. Întâlnim, ca atare, procedee picturale tipic baroce 
ca trompe 1'oeilul (iluzionismul pictural), compoziţiile în diagonală, preferința pentru 
alăturarea planurilor terestru - celest. Din seria temelor tipic baroce menționăm 
reprezentările dramatizate ale Patimilor, variante ale Immaculatei, scene de extaz 
mistic și devoțiune, viziuni, apoteoze ale sfinților, imagini ale Raiului populat de 
îngeri Şi sfinți. Un bogat material iconografic coborât în paginile cărții ilustrează 
arhetipuri hristice, mariale, respectiv programul iconografic bizantin, care a convieţuit 
în spaţiul orădean al toleranței confesionale cu variante ale unor sfinți de o mare 
popularitate ca Sf. Nepomuk, sfânt protector al Boemiei, martir al secretului 
confesional, valorizat în Transilvania îndeosebi pentru calitățile sale apotropaice de 
protector împotriva inundaţiilor. 


https://biblioteca-digitala.ro 


Imaginarul sacru la Oradea - Între tradiţie bizantină și baroc 155 


Abordarea comparativă evidențiază posibilele analogii ale lucrărilor, indică 
diferențele şi influențele reciproce dintre arta răsăriteană şi cea apuseană, demers 
menit să pună în lumină importante repere din arta creştină figurativă a oraşului 
Oradea. 

Pecetea inconfundabilă a originalitatăţii artei religioase locale provine din 
convergența stilistică dintre tradiția iconografică bizantină, intrinsecă mediului 
ortodox şi influenţele determinate de incidența stilului baroc, respectiv neoclasic, 
specifice mediului catolic. 

Plasticizarea imaginarului sacru la Oradea prin intermediul celor mai sugestive 
reprezentări artistice indică realitatea unui spațiu al toleranței confesionale, al 
conviețuirii multiculturale, în afiara extremismelor, dar cu respectarea diversităţii 
spirituale a conglomeratului etnic din vestul țării. 

The Sacred Imaginary in Oradea Between the 
Byzantine and the Baroque 


-Abstract- 


Our study intends to discuss typologies, themes and motifs which are 
representative for the sacred imaginary as reflected in the christian figurative art in the 
city of Oradea. Conceived as an illustrated Bible, the painting of the traditional 
churches continues to impress us through its dominant symbolic dimension. The 
Church, the house of God and the gate of heaven is also a complex iconographic 
universe. The purpose of such a programme is that of explaining, through Image, what 
the Bible and the sermon express through the Word. Orthodox art, especially, is an 
integrative part of the cult and thus a liturgic art, par excellence. 

The first part of the book deals with the most relevant hypostases in the 
representation of Jesus and of The Virgin Mary in the religious art of Oradea. The 
most important iconographic variants of the Saviour are analyzed, described and 
illustrated: The Pantocrator, Jesus Emmanuel, Jesus in the chalice, Jesus Archpriest, 
Jesus as the Righteous Judge(Deisis), Jesus the Teacher, The St Visage 
(Archeiopoietos), The Crucifixion, The Lament of Jesus, The Descent from the Cross, 
The Transfiguration, The Ressurection, Christ's Heavenly Triumph. Further, the 
religious meanings of the themes are underlined, as well as their peculiarities and 
importance in the iconographic programme. Some of the themes- The Crucifixion, The 
Descent from the Cross, The Resurrection- are illustrative for the byzantine-barogue 
confluences. Thus, under the influnce of the baroque, introduced in Oradea within the 
context of the Habsburg reign, there occur, in the Romanian Orthodox and Greek- 
Catholic circles, pathetic representations of The Descent from the Cross, or the 
representation of The Resurrection in the western variant, too. 

As for the representation of the Virgin Mary, in byzantine art those variants are 
dominant in the orthodox faith which are inspired by her fundamental quality, that of 
the Saviour's mother (Theotokos). Then, the religious motivations and the meanings 
of some marial orthodox typologies are explained: The Imploring Mary, Plarytera 
Maiden, The Guiding Mary (Hodighitria), The Pitiful Madonna (Eleusa), Mary the 
Protectrice (The Holy Garment of the Virgin Mary), The Repose of the Virgin Mary. 
In the catholic paintings of Oradea are also encounters marial variants specific to the 
western art, such as: the Ascension of the Virgin Mary, Immaculata, The Grieving 
Mother, Pieta. In the case of the marial representations, too, one could detect 
reciprocal influences between the Orient and the Occident, as a result of the artists” 

education and mobility. For example, such artists influenced by the baroque as 
Axente and Iosif Pilthaurer, Alexandru and Arsenie Teodorovici, Antal Szirmai 
introduced westemn-inspired themes in the Romanian circles. One of the best known 
in this respect is The Holy Trinity Coronation of Virgin Mary, frequent in the 
churches of Transylvania in the XVIIIth and XIXth centuries. The presence of these 
typologies in eastern art did not have confessional implications, but was part of the 
process of assimilating fashionable tendencies in painting at the time. At the level of 
the pictorial language, western influences led to the appearance of some innovations 
as the presence of the landscape or of domestic scenes, the volume, the realism of 
human faces and of the clothing, the predominantly pictorial treatment of form, the 
presence of clouds and winged angel heads. 

In some cases, the great common themes of christian art are revealed (The Birh of 
the Lord, The Crucifixion, The Resurrection), differently interpreted in eastem and 
western art. The presence of westemm interpretations in orthodox art did not have 
dogmatic implications, this being the result of the artists's education and of the 
historical context. 

Our study describes and interprets the painting of some representative monuments 
of the religious orthodox art of Oradea: The Saint Archangels Church of Velenţa, The 
Church with Moon, The Chapel of the Orthodox Bishopric of Oradea, The Healing 
Spring Church, The Chapel of Resurrecton, The Blue Church. The analysis of the 
iconographic programmes underlines the observance of the byzantine canons in what 
regards the iconographic themes and distribution. Concomittantly, the original 
elements, the result of the artists” personal style, are reveiled. The study highlights the 
contribution of some painters as Eremia Profeta, Virginia Videa, loan Moldoveanu, 
Anastasie Demian. Less known is the painting of the chapel in the municipal orthodox 
cemetery, the work of the renowned Romanian painter Comeliu Baba. 

The book underlines the specificity of the byzantine iconographic programme, 
connecting, artistic representation to religious significations. While in the case of the 
most sacred spaces (altar, iconostasis, cupola, vault) the presentation of the themes is 
more conservative, the paintings on the walls of the nave exhibit a greater artistic 
freedom. According to Lucian Blaga, the byzantine cupolas express the idea of 
descending Transcendence. They create an atmosphere specific to the traditional 
byzantine church, where man feels and lives in the proximity of Providence. Another 
original element of orthodox art is the iconostasis. A separating wooden wall covered by 
icons, this is a true illustrated book of the history of redemption, expressing the 
permanent relation between the Old and the New Testament. In the orthodox church, it 
has the role of maintaining the specific secret character, the sacredness of the altar. 

By analysing a series of westem typologies, the research equally defines the 
morphological elements intrinsic to the barogue style imposed in the catholic circles of 
Oradea by the Habsburg presence. Here, too, we can meet typically baroque painting 
techniques, such as zrompe d'oeil, oblique compositions, the tendency to juxtapose the 
terrestrial and the celestial. Among the typicaly baroque themes we mention dramatic 
representations of The Passions, variants of The Immaculata, scenes of mystic extasis and 
devotion, visions, apotheoses of the saints, images of Eden peopled by saints and angels. 

The research is accompanied by a substantial iconographic material illustrating 
marial and christic archetypes, that is the byzantine iconographic programme. 

The work also refers to the analogies and diferences between eastem and western 
painting, highlighting the influences of Central European art in Oradea. 

All along the research, we had in view a comparative approach, focused on 
revealing the possible analogics of the works, their differences and the mutual 
influences of eastem and western art. Our research intends to be a contribution to the 
investigation of some important landmarks in the figurative christian art of Oradea. It 
defines the originality of the local religious art marked by the byzantine style in the 
orthodox milieu and by the baroque, neoclasic style in the catholic one, respectively. 
Without any pretension at exhaustiveness, our study proposes several landmarks for 
investigating the sacred imaginary of Oradea, by means of its best artistic 
representations. 

